ARALING PANLIPUNAN 10 


ISYU AT HAMONG PANLIPUNAN 


Panimula at Gabay na Tanong 

Subukan mong ilarawan ang iyong lipunan. Ano-anong mga suliranin 
ang iyong nakikita? Paano ito nakaaapekto sa iyong pamumuhay? Paano 
tinutugunan ng inyong komunidad ang mga nabanggit na isyu at hamon? 

Sa panimulang aralin na ito ay mauunawaan mo ang mga sanhi at 
bunga ng mga isyu at hamong nararanasan sa lipunan. Mahalagang 
maunawaan mo ito upang ikaw ay maging bahagi ng mga pagkilos at pagtugon 
sa mga isyu at hamong ito.Hindi lamang mga namumuno sa pamahalaan at ng 
mga pangkat na nagsusulong ng kanilang adhikain ang may tungkulin. Bilang 
isang mag-aaral at kabahagi ng lipunang iyong ginagalawan inaasahang 
masasagot mo ang tanong na: Paano ka makatutulong sa pagtugon sa iba’t 
ibang isyu at hamong panlipunan? 

Pamantayan sa Pagkatuto 

Inaasahang makakamit sa panimulang aralin ang sumusunod na 
pamantayan sa pagkatuto: 

Aralin at Sakop ng Modyul 

Aralin - Isyu at Hamong Panlipunan 

1. Ang Lipunan 

2. Isyung Personal at Isyung Panlipunan 


Sa panimulang aralin na ito ay inaasahang matututuhan mo ang 
sumusunod: 


Aralin 

Kasanayang Pampagkatuto 

Aralin: 

Isyu at Hamong 
Panlipunan 

• Natatalakay ang katuturan ng lipunan at ang mga 
bumubuo rito 

• Nasusuri ang istrukturang panlipunan at ang mga 
elemento nito 

• Nasusuri ang kultura bilang mahalagang bahagi ng pag- 
aaral ng lipunan 

• Naipaliliwanag ang pagkakaiba at pagkakatulad ng mga 
isyung personal at isyung panlipunan 

• Nasusuri ang bahagi ng bawat isa sa pagtugon sa mga 
isyu at hamong panlipunang kinahaharap sa kasalukuyan 

PAUNANG PAGTATAYA 


Ngayon, subukin mong sagutin ang paunang pagsusulit upang matukoy ang lawak 
ng iyong kaalaman tungkol sa mga paksang tatalakayin. Bigyang-pansin ang mga 
tanong na hindi masasagutan ng wasto at alamin ang sagot nito sa iba’t ibang aralin 
sa modyul na ito. 


1. Ito ay tumutukoy sa mga taong sama-samang naninirahan sa isang 
organisadong komunidad na may iisang batas, tradisyon, at pagpapahalaga. 

A. lipunan 

B. bansa 

C. komunidad 

D. organisasyon 

2. Para sa bilang na ito, bigyang-pansin ang datos tungkol sa unemployment. 




Region X 
Region IX 


Region VIII 


Region VII 
Region VI 
Region V 


Region IV-B 
Region IV-A 


Region III 
Region 11 
Region I 


CAR 

NCR 



Halaw sa National Statistics Coordinating Board (NSCB), 2013 

2. Ipinakikita sa talahanayan ang unemployment rate sa Pilipinas noong 2013. 
Alin sa sumusunod na pahayag tungkol sa suliraning ito ang TOTOO? 

A. Pangunahing tungkulin ng pamahalaan na mabigyan ng solusyon ang 
suliranin sa unemployment sa Pilipinas. 


B. Ang suliraning ito ay bunga ng mababang kalidad ng edukasyon na 
natatanggap ng mga manggagawang Pilipino 



C. Ang unemployment ay bunga ng pagkukulang ng iba’t ibang institusyong 
panlipunan 

D. Nagkakaroon ng mataas na unemployment rate dahil hindi natutupad ng 
institusyon ng edukasyon at ekonomiya ang kanilang mga tungkulin 


Para sa bilang na ito, suriin ang larawan 


3. Ipinakikita sa larawan ang pagpapaalala sa isang patakaran. Ang paglabag 
sa patakarang ito ay nakapaloob sa anong elemento ng kultura? 


A. Paniniwala 

B. Pagpapahalaga 

C. Norms 

D. Simbolo 

Para sa bilang na ito, basahin ang talata tungkol sa isyung personal at isyung 
panlipunan 

“Mayroon mga isyu na may kaugnayan sa ekonomiya. Isang 
magandang halimbawang ibinigay ni C. Wright Mills (1959) ng 
pagkakaiba ng isyung personal at isyung panlipunan ay tungkol sa 
kawalan ng trabaho. Kung sa isang komunidad na may 100,000 
mamamayang maaaring maghanapbuhay ay may isang walang 
trabaho, maaaring ituring ito bilang isang isyung personal. Subalit 
kung sa isang lipunang mayroong 50 milyong tao at 15 milyon sa 
mga ito ay walang trabaho, maaari itong ituring na isyung 
panlipunan.” 

4. Batay sa talata, ano ang pagkakaiba ng isyung personal at isyung 
panlipunan? 

A. Isang pampublikong bagay ang isyung panlipunan samantalang ang isyung 
personal ay hindi. 

B. Nakakaapekto ang isyung panlipunan sa malaking bahagi ng lipunan 
samantalang ang isyung personal ay nakakaapekto sa isang tao lamang. 

C. Sumasalamin ang isyung panlipunan sa mga suliraning kinahaharap ng 
isang lipunan. 

D. Ang isyung panlipunan at personal ay sumasalamin sa suliraning 
kinahaharap ng indibiduwal. 

Para sa bilang na ito, basahin ang bahagi ng blog na isinulat ni Michaela Macan 
(2015) 

Sanggunian: http://michaelamacan.bloqspot.com/2015/09/tuqon-nq-mqa- 

kabataan-sa-mqa-isvu-nq.html 


Ako ay lubos na naghahangad sa pagbabago para sa ating lipunan. 
Magtulungan tayong lahat upang masugpo ang kahirapan. Simulan natin ang 
pagbabago sa ating sarili na gusto nating makita sa mundo. Sapagkat ang kahirapan 
ay kakabit n n gating pagkasilang. Dahil kung nakaya ng ibang bansa na pigilan ang 
kahirapan sa paglaganap, ibig sabihin makakaya rin natin kung ang bawat isa sa atin ay 
may pakialam sa mga pangyayari. Ako bilang isang tipikal na kabataan ay nais na 
maging huwaran ng lahat sa pamamagitan ng pag-iisip at pagkilos ng mabuti ng may 
katwiran. Mag-aral ng mabuti para may sapat na kaalaman para sa kinabukasan ng 
ating bayan. Balang araw, tayo ay magiging bahagi ng hinaharap, magsikap tayo hbang 
hindi pa huli ang lahat. Kung may magagawa ka simulan mo na. Huwag matakot 
haramin ang hamon sa buhay dahil ang kahirapan ay di mawawakasan kung mismo 
tayo ay hindi marunong gumawa ng paraan. 

Kaya para sa mga kabataang Pinoy, huwag tayong magbulagbulagan sa mga 
nagaganap dahil tayo ang pag-asa ng hinaharap. 

5. Batay sa talata, ano ang bahagi ng mga mamamayan sa pagharap sa mga 
isyu at hamong panlipunan? 

A. Pilitin ang pamahalaan na tuparin ang kanilang mga responsibilidad sa 
mamamayan 

B. Maging mulat sa mga isyu at hamong panlipunan na nararanasan sa sariling 
komunidad 

C. Maging aktibong kabahagi sa pagbuo ng solusyon sa mga isyu at hamong 
panlipunan 

D. Iwasan na maging isa sa mga sanhi ng isyu at hamong panlipunan 


6 



Aralin: Kaligiran at Katangian ng mga Isyu at Hamong Panlipunan 

Upang maging lubos ang iyong pagkaalam sa mga isyu at hamong 
panlipunang nararanasan sa kasalukuyan, mahalaga na maunawaan mo muna 
ang lipunan na iyong ginagalawan. Makakatulong ito sa pagtingin mo ng 
obhektibo sa mga isyu at hamong panlipunan. 


ALAMIN 



Sa bahaging ito ay susuriin ang iyong mga dating kaalaman 
at pag-unawa tungkol sa mga katangian ng isyu at hamong 
panlipunan. Simulan mo ito sa pamamagitan ng pagtupad sa 
susunod na gawain. 


Gawain I.Headline-Suri 

Makibahagi sa iyong pangkat, suriin ang larawan ng headline naitalaga 
sa inyo. Sagutin ang tanong na: Bakit ito ay maituturing na isyu o suliraning 
panglipunan? Isulat ang sagot sa diagram. 

Unang Larawan 


P18.4B in ‘Yolanda’ emergency aid distributed late 


By: Joey A. Gabieta , Nestor P. Burgos Jr. - @inquirerdotnet 

Inquirer Visayas / 05:35 AM November 07, 2015 



Members of the Philippine military unload relief goods for those affected by Typhoon 
Haiyan at the airport in Tacloban. AP FILE PHOTO 


Sangunian: Joey A. Gabieta. Inquirer, net. Retrieved April 4, 2016. 

Ikalawang Larawan 

DOLE order ending contractualization 
expected in February 

Labor secretary Silvestre Bello III wants to sign the department order on Valentine's Day, 
February 14 



NO TO ENDO. Workers belonging to the Nagkaisa Coalition march to Mendiola in 
Manila on January 4, 2016 to call on the government to end the practice of 
contractualization. File photo by Martin San Diego/Rappler 


Sanggunian: Pasion, 2017. Rappler.com. Retrieved February 10, 2017 

Ikatlong Larawan 



Sanggunian: Sawatzky, 2016). cnn.com. Retrieved February 10, 2017 

Ikaapat na Larawan 


Philippines elects first transgender woman to 
congress 


By Robert Sawatzky, for CNN 

Updated 0155 GMT (0955 HKT) May 11,2016 


Geraldine Roman waves to supporters while campaigning in Bataan province, April 30, 
2016. 


UN rights expert welcomes halt on drug killings in the 
Philippines 

Leila B. Salaverria 

Philippine Daily Inquirer/ANNManila I Thu, February 2, 2017 I 09:04 pm 



Human rights activists light candles for the victims of extra-judicial killings around the country 
in the wake of "War on Drugs" campaign by Philippine President Rodrigo Duterte in suburban 
Quezon city northeast of Manila, Philippines, Aug. 15, 2016. (AP/Bullit Marquez) 

Sanggunian: Salaverria, 2017. TheJakartaPost.com. Retrieved February 10, 2017 











m Pamprosesong mga Tanong 

1. Ano-ano ang pananaw ng inyong grupo sa headline na napunta sa inyo? 

2. Maituturing mo bang isyung panlipunan ang ipinakikita ng bawat headline? 
Bakit? 

3. Bakit mahalaga na maunawaan mo ang iba’t ibang isyung panlipunan? 

BINABATI KITA! 


Pagkatapos masuri ang iyong mga kaalaman tungkol sa mga isyu 
at hamong panlipunan, natitiyak kong nais mong mapalalim pa ang 
iyong kaalaman at pag-unawa sa paksa. 

Masasagot din ang ilang katanungang naglalaro sa iyong isipan. 
Sa iyong pagtupad sa iba’t ibang gawain, suriin kung tumutugma ba ang 
iyong mga dating alam sa mga bagong kaaalaman na iyong 
matututuhan sa modyul na ito. Gamitin ang mga dating kaalamang ito 
para sa talakayang gagawin sa susunod na bahagi ng aralin, ang 
PAUNLARIN. 


PAUNLARIN 



Sa bahaging ito ng aralin, inaasahang matutuhan mo ang 
mahahalagang kaalaman at konsepto tungkol sa mga katangian ng isyu at 
hamong panlipunan, mga bumubuo sa lipunan, at pagkakaiba ng elemento ng 
istrukturang panlipunan at kultura. Susuriin mo rin kung tama o mali ang iyong 
panimulang sagot sa gawain.Simulan mo na ang paglalakbay tungo sa iyong 
pagkatuto. 

Basahin ang teksto sa ibaba na hinango mula sa artikulo ni Leile B. Salaverria 
tungkol sa antas ng korapsyon sa Pilipinas. 



Larawan 1: Editorial Cartoon Tungkol sa Corruption 
Sanggunian: Philippine Daily Inquirer: 2012 


Sa artikulong isinulat ni Leila 
B. Salaverria na nailathala sa 
Philippine Daily Inquirer noong 
Disyembre 5, 2012, tinalakay 
niya ang resulta ng pag-aaral 
ng Transparency International 
tungkol sa persepsyon ng 
korapsyon sa Pilipinas. Sa 
nasabing pag-aaral, nagtala 
ang Pilipinas ng iskor na 
tatlumpu’t apat sa kabuuang 
100 kung saan ang 100 ay 
may deskripsyon na “very 
clean”. 


Bahagyang tumaas ang marka ng Pilipinas noong 2013 sa iskor na tatlumpu’t 
anim.Kung tutuusin, mababa pa rin ang markang ito kung ihahambing sa mga bansang 
Denmark, Finland, New Zealand, Sweden, at Singapore na may matataas na marka at 
itinuturing na “very clean”. Nagbibigay ito ng mensahe na ang Pilipinas ay isa pa rin sa 
mga bansa sa daigdig na may malaganap na korapsyon sa pamahalaan. 




Ang isyu ng korapsyon ay hindi lamang nararanasan sa ating bansa. Sa 
katunayan, ayon sa nasabi ring pag-aaral, higit na mataas ang marka ng Pilipinas 
kung ihahambing sa mga karatig-bansa sa Asya tulad ng Vietnam, Indonesia, 
Bangladesh, at ng North Korea na kasama sa “five most corrupt countries ” sa 
daigdig. Subalit hindi ito dahilan upang itigil natin ang paglaban sa korapsyon. 


Ayon kay Rosalinda Tirana, ang pangulo ng Transparency International 
sa Pilipinas, kailangan pa ang mas maraming pagkilos upang labanan ang 
korapsyon. Ngunit, hindi lamang korapsyon ang dapat na bigyang pansin kundi 
ang transpormasyon ng lipunang Pilipino upang makamit ang tunay na 
pagbabago. 


Halaw sa Artikulo ni Salaverria, L. B. (2012, December 5). Philippines Remains 
One of the Most Corrupt Countries- Survey. Retrieved September 5, 2014, from 
Philippine Daily Inquirer: http://globalnation.inquirer.net/58823/philippines- 
remains-one-of-the-most-corrupt-countries-survey#ixzz2uxN9aww 
















Binigyang-pansin sa iyong binasa ang isa sa mga isyung nararanasan 
sa ating bansa - ang korapsyon. Angkorapsyon ay makikita sa mga simpleng 
serbisyong pampamahalaan tulad ng pagkuha ng permit para sa pagbubukas 
ng negosyo hanggang sa mga malawakan at malakihang proyekto tulad ng 
pagpapagawa ng kalsada, tulay, at mga gusaling pampamahalaan. Maraming 
mamamayan ang nag-aakala na wala itong direktang epekto sa kanila subalit, 
ang katotohanan lahat tayo ay apektado nito. Ganito rin ang persepsyon ng 
ibang mamamayan sa iba pang isyu at hamong panlipunan na nararanasan sa 
ating bansa tulad ng paglabag sa karapatang pantao, malayang kalakalan, 
pang-aabuso sa mga kababaihan, at mga suliraning pangkapaligiran na dulot 
ng maling pangangalaga sa kalikasan. Bunga nito, hinihiwalay ng mga 
mamamayan ang kanilang sarili sa mga isyu at hamong panlipunan upang 
matugunan ang mga personal na hamon at pangangailangan. 

Bilang mag-aaral, mahalagang magkaroon ka ng malawak na kaalaman 
sa mga isyu at hamong panlipunan upang maunawaan ang mga sanhi at bunga 
nito sa isang lipunan at sa bansa. Mahalaga ring maunawaan na lahat tayo ay 
may bahaging ginampanan sa pagkakaroon ng mga suliraning 
pangkapaligiran. 

Mahalaga ring maunawaan mo ang epekto nito sa indibiduwal, sa iba’t 
ibang pangkat ng tao, at sa lipunan sa kabuuan. Higit sa lahat, makatutulong 
din ito upang maging aktibong bahagi ka ng mga programa at polisiya na 
naglalayong bigyan ng katugunan ang mga suliranin. Ang mga mamamayang 
mulat at tumutugon sa kanilang mga tungkulin ay kailangan sa pagkamit ng 
ganap na transpormasyon ng indibiduwal at lipunan. 

Paksa: Ang Lipunan 

j Nabasa mo ang isang balita tungkol sa isyung panlipunan na 

i 

| nararanasan sa ating bansa. Upang higit itong maunawaan, kailangan mo 

i 

| munang malaman, masuri, at maunawaan kung ano ang lipunan at ang 

i 

| mga bumubuo rito. Simulan ito sa pamamagitan ng pagbasa sa susunod 

i 

I nateksto. 


Batayan sa pag-aaral ng mga isyu at hamong panlipunan ang pag- 
unawa sa bumubuo ng isang lipunan, ugnayan, at kanyang kultura. Ano nga 
ba ang ibig sabihin ng lipunan? Ang lipunan ay tumutukoy sa mga taong sama- 
samang naninirahan sa isang organisadong komunidad na may iisang batas, 
tradisyon, at pagpapahalaga. Halos ganito rin ang pagpapakahulugan ng ilang 
mga sosyologo tungkol sa lipunan. Han sa kanila ay sina Emile Durkheim, Karl 
Marx, at Charles Cooley. Tunghayan ito sa sumusunod na pahayag. 



“Ang lipunan ay isang buhay na organismo kung saan 
nagaganap ang mga pangyayari at gawain. Ito ay patuloy na 
kumikilos at nagbabago. Binubuo ang lipunan ng magkakaiba subalit 
magkakaugnay na pangkat at institusyon. Ang maayos na lipunan ay 
makakamit kung ang bawat pangkat at institusyon ay gagampanan 
nang maayos ang kanilang tungkulin.’’(Mooney, 2011) 


“Ang lipunan ay kakikitaan ng tunggalian ng kapangyarihan. Ito ay 
nabubuo dahil sa pag-aagawan ng mga tao sa limitadong pinagkukunang- 
yaman upang matugunan ang kanilang pangangailangan. Sa tunggalian na 
ito, nagiging makapangyarihan ang pangkat na kumokontrol sa produksyon. 
Bunga nito, nagkakaroon ng magkakaiba at hindi pantay na antas ng tao sa 
lipunan na nakabatay sa yaman at kapangyarihan.’’(Panopio, 2007) 


http://www.philosophybasics.com/photos/marx.ipq 

"Ang lipunan ay binubuo ng tao na may magkakawing na 
ugnayan at tungkulin. Nauunawaan at higit na nakikilala ng tao ang 
kaniyang sarili sa pamamagitan ng pakikisalamuha sa iba pang 
miyembro ng lipunan. Makakamit ang kaayusang panlipunan sa 
pamamagitan ng maayos na interaksiyon ng mga 
mamamayan.’’(Mooney, 2011) 

swcdn.com/wikipedia/en/thumb/1/I c/Charles Cooley.png/220px- 


Magkakaiba man ang pagpapakahulugan sa lipunan, makikita na ang 
mga sosyologong ito ay nagkakaisa na ang lipunan ay binubuo ng iba’t ibang 
institusyon, ugnayan, at kultura. Bilang mag-aaral, mahalagang maunawaan 
mo kung ano-ano ang bumubuo sa lipunan. 

Ang Istrukturang Panlipunan at Kultura 

Ipagpalagay na ang lipunan ay tulad ng isang barya na may dalawang 
mukha: ang isang mukha ay tumutukoy sa mga istruktura ng lipunan at ang isa 
naman ay tumutukoy sa kultura. Bagama’t ang dalawang mukha ay magkaiba 
at may kani-kaniyang katangian, mahalaga ang mga ito at hindi maaaring 
paghiwalayin tulad na lamang kapag pinag-uusapan ang lipunan. 

Mga Elemento ng Istrukturang Panlipunan 

Ang mga elemento ng istrukturang panlipunan ay ang institusyon, social 
groups, status (social status), at gampanin (roles). 

Institusyon 

Ang lipunan ay binubuo ng mga institusyon.Ang institusyon ay 
organisadong sistema ng ugnayan sa isang lipunan. (Mooney, 2011). Isipin 
halimbawa ang isang pangkaraniwang araw. Magsisimula ito sa paghahanda 
ng mga miyembro ng pamilya para sa kani-kaniyang mga gawain. Ang pamilya 



http://wpcontent.i 

Charles Cooley. 

ay isa sa mga institusyong panlipunan, dito unang nahuhubog ang pagkatao 
ng isang nilalang. Mula sa tahanan, maaaring ang ibang miyembro ng pamilya 
ay magtungo sa paaralan samantalang ang iba naman sa kanila 
aymagtatrabaho o kaya ay mamimili ng kanilang pangangailangan. Tulad ng 
pamilya, ang paaralan ay nagdudulot ng karunungan, nagpapaunlad ng 
kakayahan, at patuloy na naghuhubog sa isang tao upang maging kapaki- 
pakinabang na mamamayan, isa rin itong institusyong panlipunan. Samantala, 
ang mga taong nagtatrabaho at kumokonsumo ng produkto ay bahagi ng isa 
pang instituyong panlipunan - ang ekonomiya. Mahalaga ang ekonomiya sa 
lipunan dahil pinag-aaralan dito kung paano matutugunan ang mga 
pangangailangan ng mga mamamayan. Mula sa tahanan hanggang sa mga 
lugar na patutunguhan maaaring may makasalubong kang traffic aide, may 
madaanang mga tulay o kaya ay mainip dahil sa abala na dulot ng ginagawang 
kalsada. Maaaring may makita ka ring mga anunsyo ng mga programang 
pangkalusugan at pangkalinisan. Ang mga nabanggit ay ilan lamang sa mga 
tungkulin ng pamahalaan na isa ring institusyong panlipunan. Sa pagtupad mo 
sa iyong pang-araw-araw na tungkulin, naghahangad ka ng kaligtasan, 
nagdarasal ka na maging tagumpay ang iyong mga gawain, at maging ligtas 
ang iyong mga mahal sa buhay. Lahat ng ito ay ginagawa natin dahil sa ating 
pananampalataya. Ang usapin ng pananampalataya ay bahagi ng relihiyon na 
isa rin sa mga institusyong panlipunan. Ang pamilya, relihiyon, edukasyon, 
ekonomiya, at pamahalaan ang itinuturing na mga institusyong panlipunan. 

Unempoyment Rate sa Pilipinas 
noong 2013. Ang mataas na bilang 
ng walang trabaho ay dulot ng 
kabiguan ng ilang institusyong 
panlipunan na matugunan ang 
kanilang mga tungkulin.Sa iyong 
palagay, aling institusyong 
panlipunan ang may responsibilidad 
na resolbahin ang mataas na 
unemployment sa ilang rehiyon sa 
Pilipinas? Bakit? 


Halaw sa National Statistics Coordinating Board (NSCB), 2013 


May mga isyu at hamong panlipunang nag-ugat dahil sa kabiguan ng 
isang institusyon na maipagkaloob ang mga inaasahan mula rito. Halimbawa, 
ang mataas na bilang ng mga mamamayang walang trabaho ay maaaring dulot 
ng kakulangan ng kaalaman at kakayahan na bunga ng kabiguan ng paaralan 
na magkaloob ng mataas na kalidad ng edukasyon. Maaari rin namang ito ay 
dahil sa hindi nagawa ng pamahalaan ang kaniyang tungkulin na lumikha ng 
trabaho para sa kaniyang mamamayan. May mga pagkakataon din na ang 
hidwaan sa pagitan ng mga institusyon ay nagdudulot ng mga isyu at hamong 


panlipunan. Hindi ba’t naging malaking usapin ang Responsible Parenthood 
and Reproductive Health Law (RA 10354)? Sa nabanggit na isyu, naging 
magkasalungat ang pananaw ng pamahalaan at simbahan. 

Social Group 

Ang mga institusyong panlipunan ay binubuo naman ng mga social 
group. Tumutukoy ang social group sa dalawa o higit pang taong may 
magkakatulad na katangian na nagkakaroon ng ugnayan sa bawat isa at 
bumubuo ng isang ugnayang panlipunan. May dalawang uri ng social group: 
ang primary group at secondary group. (Mooney, 2011). Angprimary group ay 
tumutukoy sa malapit at impormal na ugnayan ng mga indibiduwal. Kadalasan, 
ito ay mayroon lamang maliit na bilang. Halimbawa nito ay ang pamilya at 
kaibigan.Sa kabilang banda, ang secondary group ay binubuo ng mga 
indibiduwal na may pormal na ugnayan sa isa’t isa. Karaniwang nakatuon sa 
pagtupad sa isang gawain ang ganitong uri ng ugnayang panlipunan. Isang 
halimbawa nito ay ang ugnayan sa pagitan ng amo at ng kaniyang 
manggagawa, gayundin ang ugnayan ng mga manggagawa sa isa’t isa. 

Nagkakaroon ng hindi magandang ugnayan ang mga bumubuo sa isang 
social group na nagdudulot ng ilang isyu at hamong panlipunan. Halimbawa 
ang malawakang pagwewelga ng ilang manggagawa ay isang isyung 
panlipunan na dulot ng pagkakaroon ng hindi magandang ugnayan ng mga 
manggagawa at may-ari ng kumpanya. 

Status 

Kung ang mga institusyong panlipunan ay binubuo ng mga social 
groups, ang mga social groups naman ay binubuo ng iba’t ibang status. Ang 
status ay tumutukoy sa posisyong kinabibilangan ng isang indibiduwal sa 
lipunan. Ang ating pagkakakilanlan o identidad ay naiimpluwensiyahan ng 
ating status. May dalawang uri ng status: ito ay ang ascribed status at achieved 
status. 

Paano nga ba nagkakaugnay ang dalawang uri ngstatus? Maaaring 
makaapekto ang ascribed status ng isang indibiduwal sa kaniyang achieved 
status. Halimbawa, ang isang indibiduwal ay ipinanganak na mahirap. Ang 
pagiging mahirap niya sa pagkakataong ito ay maituturing na ascribed status. 
Ang ascribed status na ito ay maaaring maging inspirasyon sa kaniyang 
hangarin na makatapos ng pag-aaral o kaya ay maging isang propesyunal 
upang makaahon sa hirap ng buhay. Ang pagiging isang college graduate o 
propesyunal ay maituturing naachieved status. 

May mga isyu at hamong panlipunan na may kaugnayan sa status ng 
tao sa lipunan. Karaniwan, nagkakaroon ng mas malawak na pagkakataon sa 
magandang kalidad ng edukasyon ang mga taong ipinanganak na mayaman 
kung ikukumpara sa mga mahihirap. Sa kabila nito, mayroon din namang mga 

mahihirap na naging tuntungan ang ganitong kalagayan upang lalong 
magsumikap para mabago ang estado sa buhay. 

Gampanin (Roles) 

May posisyon ang bawat indibiduwal sa loob ng isang social group. Ang 
bawat posisyon ay may kaakibat na gampanin o roles. Tumutukoy ang mga 
gampaning ito sa mga karapatan, obligasyon, at mga inaasahan ng lipunan na 
kaakibat ng posisyon ng indibiduwal. Sinasabing ang mga gampaning ito ang 
nagiging batayan din ng kilos ng isang tao sa lipunang kanyang ginagalawan. 
Halimbawa, bilang isang mag-aaral inaasahang gagampanan mo ang mga 
tungkulin ng isang mabuting mag-aaral at inaasahan mo rin na gagampanan 
ng iyong guro ang kaniyang mga tungkulin tulad ng pagtuturo nang mahusay 
at pagbibigay ng pagsusulit sa klase. 

Ang hindi pagganap sa mga inaasahang gampanin ng isang indibiduwal 
o isang grupo ay maaaring magdulot ng ilang isyu at hamong panlipunan. 
Halimbawa, ang isang mamamayan ay may tungkuling dapat gampanan sa 
lipunan. Kung ito ay hindi magagampanan nang maayos, magdudulot ito ng 
ilang isyu at hamong panlipunan. Tungkulin ng mga mamamayan na sumunod 
sa batas ng pagtatapon ng basura. Ang hindi pagsunod sa batas na ito ay 
makapagdudulot ng ilang mga suliraning pangkapaligiran tulad ng polusyon na 
banta sa kalusugan ng mga mamamayan. 

May mga pagbabago rin sa lipunan na magdudulot ng pagbabago sa 
roles ng bawat isa. Isang magandang halimbawa nito ang pagkakaroon ng 
mga househusband sa kasalukuyan. Ito ay mga asawang lalaki na siyang 
gumagawa ng mga gawain sa loob ng tahanan habang ang kaniyang asawang 
babae ang naghahanapbuhay. Marami ring pagkakataon na ang asawang 
lalaki at asawang babae ay kinakailangang parehong magtrabaho upang 
matugunan ang pangangailangan ng pamilya. Makikita sa ganitong sitwasyon 
ang pagbabago ng gampanin ng mga kalalakihan at kababaihan bilang tugon 
sa nagbabagong panahon. 

Gawain 2. Timbangin Mo 

Basahin at unawain ang mga pahayag. Isulat ang A kung tama ang nilalaman 
ng una at ikalawang pahayag; B kung tama ang nilalaman ng unang pahayag 
at mali ang ikalawa; C kung mali ang nilalaman ng unang pahayag at tama ang 
ikalawa; D kung mali ang nilalaman ng una at ikalawang pahayag. 

_1. A. Ang lipunan ay tumutukoy sa mga taong sama-samang naninirahan 

sa isang organisadong komunidad na may iisang batas, tradisyon, 
at pagpapahalaga. 

B. Sa pag-aaral ng mga isyu at hamong panlipunan, mahalagang 
maunawaan ang bumubuo, ugnayan, at kultura ng isang lipunan. 

_2. A. Ayon kay Karl Marx, ang lipunan ay binubuo ng mga taong may 

magkakawing na ugnayan at tungkulin. 

B. Dahil sa magkakawing na ugnayan at tungkulin ng mga tao sa 
isang lipunan, makakamit ang kaayusang panlipunan sa 
pamamagitan ng maayos na interaksiyon ng mga mamamayan 

_3. A. Ang lipunan ay binubuo ng mga institusyon. Tumutukoy ito sa 

matatag at organisadong sistema ng ugnayan sa isang lipunan. 

B. May mga isyu at hamong panlipunang umuusbong dahil sa 

kabiguan ng isang institusyong maipagkaloob ang mga inaasahan 
mula rito. 

_4. A. Maituturing ang pamilya bilang isang halimbawa ng secondary 

group. 

B. Tumutukoy ang secondary group sa mga indibiduwal na may 
malapit at impormal na ugnayan sa isa’t isa. 

_5. A. Ang bawat indibiduwal ay may posisyon sa isang social group. 

Ang posisyong ito ay may kaukulang gampanin o roles. 

B. Ang hindi pagganap sa inaasahang gampanin ng isang tao sa isang 
social group ay nakapagdudulot ng isyu at hamon na makaaapekto 
sa bawat isa sa nasabing grupo. 

Gawain 3. Photo Essay 

Sa isang oslo paper ay gumawa ng Photo Essay na nagpapakita ng iba’t 
ibang isyu at hamong panlipunan na dulot ng mga elemento ng istrukturang 
panlipunan. Maaaring gumupit ng mga larawan sa magazine o kumuha ng mga 
ito sa internet. Gawing batayan ang rubric sa pagmamarka bilang gabay sa 
pagtupad ng gawaing ito. 


Rubric sa pagmamarka ng Photo Essay 

Pamantayan 

Deskripsiyon 

Puntos 

Nakuhang 

Puntos 

Kawastuhan 

Ang mga inilagay na larawan at paliwanag ay 

tumutugma sa paglalarawan at konsepto ng 

isang isyu at hamong panlipunan 

7 


Nilalaman 

Wasto at makatotohanan ang impormasyon. 

May pinagbatayang pag-aaral, artikulo, o 

pagsasaliksik ang ginamit na datos. 

6 


Organisasyon 

Kumprehensibo at malinaw ang daloy ng photo 

essay. Maayos na naipahayag ang konsepto ng 

isyu at hamong panlipunan gamit ang mga 

larawan at datos. 

4 


Pagkamalikhain 

May sariling istilo sa pagsasaayos ng photo 

essay. Gumamit ng mga angkop na disenyo at 

kulay upang maging kaaya-aya ang kaanyuan 

ng produkto. 

3 



Kabuuan 

Ngayon ay may sapat ka nang kaalaman tungkol sa mga elemento ng istrukturang 
panlipunan. Ang iyong kaalaman sa mga bagay na ito ay makakatulong sa pagsusuri at 
pag-unawa mo sa ilang isyu at hamong panlipunang tatalakayin sa bawat markahan. 

Kung may mga isyu na dulot ng hindi mabuting ugnayan ng mga Istrukturang 
panlipunan, mayroon din namang mga isyung may kaugnayan sa kultura. Sa bahaging 
ito, matutunghayan mo ang iba’t ibang elemento ng kultura at kaugnayan nito sa mga isyu 
at hamong panlipunan. 

Katuturan ng Kultura 

Sa pag-aaral ng lipunan, mahalagang pagtuunan din ng pansin ang 
kultura. Ayon kina Andersen at Taylor (2007),ang kultura ay isang 
kumplikadong sistema ng ugnayan na nagbibigay-kahulugan sa paraan ng 
pamumuhay ng isang grupong panlipunan o isang lipunan sa kabuuan. Sa 
isang lipunan, binibigyang-katwiran ng kultura ang maganda sa hindi, ang tama 
sa mali at ang mabuti sa masama. 

Pinatutunayan din ni Panopio (2007) ang naunang kahulugan ng kultura 
sa pamamagitan ng pagsasabing “ito ang kabuuang konseptong sangkap sa 
pamumuhay ng mga tao, ang batayan ng kilos at gawi, at ang kabuuang 
gawain ng tao”. 

Ayon naman kayMooney (2011), ang kultura ay tumutukoy sa 
kahulugan at paraan ng pamumuhay na naglalarawan sa isang lipunan. 
Samakatuwid ang ginagawa natin sa ating pang-araw-araw na pamumuhay 
mula paggising hanggang bago matulog ay bahagi ng ating kultura. May 
dalawang uri ang kultura. Ito ay ang materyal na kultura at hindi materyal na 
kultura. 



Pigura 2: Dalawang Uri ng Kultura 

Mga Elemento ng Kultura 

Kung ang mga institusyong panlipunan ay tumutukoy sa mga 
istruskturang bumubuo sa isang lipunan, ang kultura naman ay tumutukoy sa 
kahulugan at paraan ng pamumuhay ng mga mamamayan sa isang lipunan. 
Naglalarawan ito sa isang lipunan. Nag-iiba ang paglalarawan ng bawat 
lipunan batay na rin sa kultura nito. Binubuo ang kultura ng mga paniniwala 
(beliefs), pagpapahalaga (values), norms, at simbolo. 


Paniniwala (Beliefs) 

Tumutukoy ito sa mga 
kahulugan at paliwanag tungkol sa 
pinaniniwalaan at tinatanggap na 
totoo. 

Maituturing itong batayan ng pagpapahalaga ng isang grupo o lipunan 
sa kabuuan. Nakakaapekto sa mga isyu at hamong panlipunan ang paniniwala 
ng isang indibiduwal o pangkat ng tao.Halimbawa, ang isang lipunang 
naniniwala sa pagkakapantay-pantay ng mga tao anoman ang kasarian ay 
magbibigay ng mga oportunidad para sa pag-unlad ng tao anuman ang 
kasarian nito. 

Pagpapahalaga (Values) 

Ang pagpapahalaga ay hindi maaaring maihiwalay sa paniniwala ng 
isang lipunan. Maituturing itong batayan ng isang grupo o ng lipunan sa 
kabuuan kung ano ang katanggap-tanggap at kung ano ang hindi. Batayan ito 
kung ano ang tama at mali, maganda at kung ano ang nararapat at hindi 
nararapat(Mooney, 2011).Bagama’t may iba’t ibang pagpapahalaga ang bawat 



Pigura 3: Mga Elemento ng Kultura 

lipunan, marami sa pagpapahalaga ay kanilang pinagsasaluhan. Kapag ang 
isang situwasyon o gawain ay labag sa mga pagpapahalaga, itinuturing ito na 
isyu o hamong panlipunan. 

Norms 

Tumutukoy ito sa mga asal, kilos, o gawi na binuo at nagsisilbing 
pamantayan sa isang lipunan. Ang mga norm ang nagsisilbing batayan ng 
mga ugali, aksyon, at pakikitungo ng isang indibiduwal sa lipunang kaniyang 
kinabibilangan. Mauuri ang norms sa folkways at mores. Ang folkways ay ang 
pangkalahatang batayan ng kilos ng mga tao sa isang grupo o sa isang lipunan 
sa kabuuan. Sa kabilang banda, ang mores ay tumutukoy sa mas mahigpit na 
batayan ng pagkilos. Ang paglabag sa mga mores ay magdudulot ng mga 
legal na parusa (Mooney, 2011). 

Ang kawalan ng batayan ng pagkilos sa isang lipunan ay maaaring 
magdulot ng kaguluhan. Halimbawa, ang mga batas trapiko ay inilaan upang 
magkaroon ng kaayusan at kaligtasan ang mga tao sa lansangan. Batayan ito 
ng pagkilos ng mga tao. Ang hindi pagsunod sa mga batas na ito ay may 
kaukulang kaparusahan. 

Simbolo (Symbols) 

Ang simbolo ay ang paglalapat ng kahulugan sa isang bagay ng mga 
taong gumagamit dito. (White, 1949) Kung walang simbolo, walang 
magaganap na komunikasyon at hindi rin magiging posible ang interaksiyon ng 
mga tao sa lipunan. Ang mga halimbawa ng simbolo ay wika, mga pagkumpas 
(gestures), at iba pang bagay na nauunawan ng mga miyembro ng isang 
lipunan.Halimbawa, isang gawi ng mga Pilipino ang pagmamano. Ang gawing 
ito ay sumisimbolo sa isang paraan ng pagpapakita ng paggalang ng mga 
Pilipino sa mga nakatatanda. 

Gawain 4. Modified True or False 

Isulat ang TAMA kung wasto ang isinasaad ng pangungusap; kung ito ay mali, 

itama ang salitang may salungguhit upang maiwasto ang pahayag. Isulat ang 

iyong sagot sa patlang. 

_1. Ang kultura ay tumutukoy sa kahulugan at paraan ng 

pamumuhay ng mga mamamayan sa isang lipunan. 

_2. Ang paniniwala ay isang elemento ng kultura na tumutukoy sa 

mga asal, kilos o gawi na nagsisilbing pamantayan ng pagkilos 
sa isang lipunan. 

_3. Ang paqpaoahalaqa ay batayan ng pagkilos na katanggap- 

tanggap sa grupo ng mga tao o lipunan sa kabuuan. 

_4. Ang hindi pagsunod sa norms ng isang lipunan ay may 

kaukulang kaparusahan o sanctions. 

_5. Ang kultura aynaglalarawan sa isang lipunan. 

Paksa:lsyung Personal at Isyung Panlipunan 

Ikaw bilang bahagi ng isang lipunan ay may kinabibilangang institusyon, social 
groups, status at may mga gampaning dapat gawin. Gayundin, mayroon kang mga 
paniniwala, pagpapahalaga, norms na sinusunod, at nauunawaang mga simbolo. 

Subalit, hindi maiiwasan sa ating lipunan ang pagkakaroon ng hindi 
pagkakasundo o pagkakaunawaan ng mga institusyon, mga pagkakaiba ng 
pagpapahalaga at paniniwala, at pagkakaiba ng opinion ng mga taong kabilang sa 
magkaibang social groups. Ang hindi pagkakaunawaang ito ay maaaring magdulot 
ng iba’t ibang isyu at hamong panlipunan. 

Kailan nga ba nagiging isyung panlipunan ang isang isyu? Ang susunod na 
bahagi ay magbibigay ng kaalaman sa iyo tungkol sa mga katangian ng isyu at 
hamong panlipunan. 

Isang pampublikong usapin ang isyung panlipunan. Samakatuwid, 
nakaaapekto ito hindi lamang sa isang tao sa lipunan kundi sa malaking bahagi 
mismo ng nasabing lipunan. Karaniwang ang mga isyung panlipunan ay 
sumasalamin sa mga suliraning kinakaharap ng lipunan. Walang maituturing 
na iisang depinisyon ang suliraning panlipunan subalit lubusang maunawaan 
ito gamit ang Sociological Imagination. 

Ang Sociological Imagination 

Sa pag-aaral ng mga hamon at isyung panlipunan, mahalaga ang pag- 
unawa sa mga istrukturang bumubuo rito maging ang kulturang naglalarawan 
sa isang lipunan. Mahalaga ring makita ng bawat isa ang kaugnayan ng 
istrukturang panlipunan at kultura sa pagkakaroon ng mga suliranin at isyung 
panlipunan. 

Ayon kay C. Wright Mills (1959), mahalagang malinang ang isang 
kakayahang makita ang kaugnayan ng mga personal na karanasan ng isang 
tao at ang lipunang kanyang ginagalawan. Tinawag niya itong Sociological 
Imagination. Kapag nalinang sa atin ang abilidad na ito, masusuri natin ang 
koneksiyon at interseksiyon ng mga isyung personal at isyung panlipunan. 
Mahalaga rin ito sa pagbibigay ng koneksyon sa mga pangyayari sa ating 
buhay bilang isang indibiduwal at sa pangkalahatang kaganapan sa lipunang 
ating ginagalawan. 

Isang halimbawa nito ang problemang kinakaharap ng mga Pilipino sa 
usaping pantrapiko lalo na sa Kamaynilaan at mga karatig-lugar. Sa Simula, 
maaaring isisi sa tao ang pagiging huli niya sa pagpasok sa paaralan, subalit 
kung susuriin ang isyung ito, masasabing ang palagiang pagpasok nang huli 
ay bunga ng malawakang suliraning pantrapiko. Kung gagamitin ang 
Sociological Imagination, maiuugnay na hindi lamang personal na isyu ang 
dapat harapin kundi isang isyung panlipunan na nakaaapekto sa isang 
indibiduwal. 


26 



Isyung Personal at Isyung Panlipunan 

Ano nga ba ang kaibahan ng isyung personal at isyung panlipunan? Ang 
mga isyung personal ay sinasabing nagaganap sa pagitan ng isang tao at ilang 
malalapit sa kanya. Ang solusyon sa isang isyung personal ay nasa kamay ng 
indibiduwal. Maituturing ang isyung ito na pribadong bagay na nararapat 
solusyunan sa pribadong paraan. Samantala ang isyung panlipunan ay isang 
pampublikong bagay. Karaniwang kaugnay ito ng krisis o suliranin sa mga 
institusyong panlipunan. Mga suliranin ito na nakakaapekto hindi lamang sa 
isang tao kundi sa lipunan sa kabuuan. 

Mahalagang malaman mo na sa kabila ng pagkakaiba ng isyung 
personal at isyung panlipunan, ang dalawang ito ay magkaugnay. Isang 
halimbawa nito ay ang mga hamon at isyung pangkapaligiran. Ang makalat na 
bakuran ay isang halimbawa ng isyung personal subalit kung ang isang 
barangay o bayan ay magiging makalat dulot ng kawalan ng maayos na 
sistema ng pagtatapon ng basura, ito ay maituturing na isyung panlipunan. 
Idagdag pa rito ang masamang epekto sa kalusugan at ekonomiya ng isang 
lugar kung ito ay mabaho, makalat, at walang maayos na sistema ng 
pagtatapon ng basura. 

Mayroon ding mga isyu na may kaugnayan sa ekonomiya. Isang 
magandang halimbawang ibinigay ni C. Wright Mills (1959) ng pagkakaiba ng 
isyung personal at isyung panlipunan ay tungkol sa kawalan ng trabaho. Kung 
sa isang komunidad na may 100,000 mamamayang maaaring 
maghanapbuhay ay may isang walang trabaho, maaring ituring ito bilang isang 
isyung personal. Subalit kung sa isang lipunang mayroong 50 milyong tao at 
15 milyon sa mga ito ay walang trabaho, maaari itong ituring na “isyung 
panlipunan”. Sa malalim na pagtingin, maaaring maging kongklusyon na may 
kakulangan sa lipunan o istruktura nito na nagdudulot ng kawalan ng trabaho 
ng maraming mamamayan dito. 

Mayroon din namang ilang pangyayari na maituturing na isyung 
panlipunan subalit makikita ang epekto sa personal na buhay ng isang tao. 
Ang mga digmaan ay maituturing na isyung panlipunan subalit hindi maikakaila 
ang epekto nito maging sa personal na buhay ng mga tao sa lipunang puno ng 
kaguluhan at karahasan. 

Gamit ang kasanayan na Sociological Imagination, bilang bahagi ng 
lipunang iyong ginagalawan, mahalagang maunawaan mo na ang mga 
personal na isyung nararanasan mo ay may kaugnayan sa isyu at hamong 
panlipunan. Hindi rin maikakaila na mayroon kang mahalagang papel na 
gagampanan sa pagtugon sa mga isyu at hamong kinahaharap ng lipunan sa 
kasalukuyan. 

Gawain 5. Personal o Panlipunan? 

Gamit ang Venn diagram ay ibigay ang pagkakatulad at pagkakaiba ng isyung 
personal at isyung panlipunan. 

Gawain 6.Pangatuwiranan mo! 


Basahin ang mga situwasyon sa unang kolum. Ipaliwanag ang sanhi at 
epekto ng bawat situwasiyon gamit ang Sociological Imagination. Pagkatapos, 
punan ng tamang sagot ang kahon ng paglalahat. 


Situwasyon 

Paliwanag 

1. Ayon sa 

istatistiks, labing 

limang milyong 

Pilipino ang 

walang trabaho. 


2. Isang mag- 

aaral ang 

nahihirapang 

gumawa ng 

takdang-aralin sa 

Araling 

Panlipunan. 


3. Dahil sa 

biglang paglakas 

ng ulan, malaking 

bahagi ng 

komunidad ang 

bumaha. 



Paglalahat 

Kung gayon, masasabi ko na ang Isyung Panlipunan ay 






BINABATI KITA! 


\ 




Matapos mong isakatuparan ang mga gawain sa bahagi ng 
Paunlarin, may sapat ka nang kaalaman at pag-unawa tungkol sa lipunan 
at mga isyu at hamong panlipunang kinakaharap sa kasalukuyan. Sa 
susunod na bahagi ng araling ito ay palalalimin ang iyong pag-unawa 
tungkol sa paksang ito, ang PAGNILAYAN AT UNAWAIN. 



PAGNILAYAN AT UNAWAIN 


Sa bahaging ito, palalalimin mo ang mga nabuong pag-unawa 
tungkol sa paksa. Inaasahan din na sa pagkakataong ito ay kritikal 
mong masusuri ang kaugnayan ng iyong mga personal na isyung 
nararanasan sa mga hamon at isyung panlipunang nararanasan sa 
kasalukuyan. 

Gawain 7. Awit-Suri 


Suriin ang bahagi ng awit na “Pananagutan” at sagutin ang mga 
katanungan sa bawat kahon. 


Ano ang 

ipinahihiwatig ng 
unang talata tungkol 
sa pagiging bahagi 
ng isang tao sa 
lipunang kanyang 
ginagalawan? 



Pananagutan 

Walang sinuman ang nabubuhay 
para sa sarili lamang 
Walang sinuman ang namamatay 
para sa sarili lamang 

Tayong lahat ay may pananagutan 
sa isa’t isa 

Tayong lahat ay tinipon ng Diyos 
Na kapiling Niya 

Sa ating pagmamahalan at 
paglilingkod sa kanino man 
Tayo’y nagdadala ng balita ng 


Sa iyong palagay, 
ano ang kahulugan 
ng linyang “tayong 
lahat ay may 
pananagutan sa isa’t 
isa? Ipaliwanag. 




Ano ang kahalagahan ng pagmamahalan at paglilingkod ng bawat tao sa isa’t isa bilang 
kabahagi ng lipunan? Ipaliwanag 

Gawain 8: Ako ay Kabahagi 

Punan ang kahon ng isang isyu o hamong panlipunang nararanasan sa 
kasalukuyan at isulat ang iyong bahagi sa pagkakaroon at pagtugon sa isyu o 
hamon sa pamamagitan ng pagkompleto sa nilalaman ng pangungusap. 


Isyu/ hamong Panlipunan: 


Ang aking bahagi sa 
pagkakaroon ng ganitong 
isyu/hamong panlipunan ay 



Ang aking bahagi sa 
pagtugon sa ganitong 
isyu/hamong panlipunan ay 

w Pamprosesong mga Tanong: 

1. Anong aspekto ng lipunan ang may kaugnayan sa isyu o hamong iyong 
napili? 

2. Ano ang aral na iyong nakuha mula sa paggawa ng gawain? Ipaliwanag. 

3. Bilang bahagi ng lipunan, anong papel ang iyong magagawa sa pagtugon 
sa mga isyu o hamong panlipunang nararanasan sa kasalukuyan? 
Ipaliwanag. 


BINABATI KITA! 




Matapos mong isakatuparan ang mga gawain sa bahagi ng 
Pagnilayan at Unawain, may sapat ka nang kaalaman at pag-unawa 
tungkol sa lipunan at mga isyu at hamong panlipunang kinakaharap sa 
kasalukuyan. Handa ka nang magsuri sa iba’t ibang isyu at hamong 
kinakaharap ng iba’t ibang aspekto ng lipunan katulad ng sa kapaligiran, 
ekonomiya, kasarian at lipunan, politika at pagkamamamayan, at iba pa. 


J 


Transisyon sa Susunod na Modyul 

Tinalakay sa modyul na ito ang mga katangian ng lipunan. Mahalaga 
ito sapagkat kailangan mo munang malaman kung ano-ano ang mga bumubuo 
sa lipunan upang maunawaan mo ang ugat ng mga isyu at hamon na ating 
nararanasan sa kasalukuyan. Binigyang-linaw rin sa modyul na ang mga 
personal na isyu ay nararanasan ng isang indibiduwal subalit kung ito ay 
nararanasan ng mas nakararami at nakaaapekto sa lipunan sa pangkalahatan, 
ito ay maituturing na isyung panlipunan. 

Tatalakayin sa kabuuan ng asignaturang ito ang mga isyu at hamon sa 
iba’t ibang aspekto ng lipunan katulad ng mga suliranin at hamong 
pangkapaligiran, isyung pang-ekonomiya, kasarian at lipunan (gender and 
society) at pagkamamamayan (citizenship). Naglalayon ang bawat aralin na 
maging mulat ang bawat mag-aaral sa mga isyu at hamong hinaharap ng 
lipunan at maging aktibong bahagi sa paglutas ng mga ito. 

MODYUL 1: MGA HAMONG PANGKAPALIGIRAN 


Panimula at Gabay na Tanong 

Noong Hunyo 2014, idineklara ng lokal na pamahalaan ng Albay ang 
zero casualty sa kanilang lalawigan na isa sa sinalanta ng malakas na bagyong 
Glenda (Andrade, 2014). Ibig sabihin, sa kabila ng pagtama ng malakas na 
bagyo, walang namatay sa nasabing probinsiya. Marami ang pumuri sa 
tagumpay na ito ng mga taga-Albay dahil kadalasan, nagdudulot ng 
malawakang pinsala sa buhay at ari-arian ang malalakas na bagyong 
nararanasan sa ating bansa. Paano kaya nila ito nagawa? Nagkataon lang ba 
o ito ay dulot ng masusi at maayos na paghahanda? 

Ang pagiging handa sa pagharap sa mga hamong pangkapaligiran ay 
mahalaga dahil sa kasalukuyan itinuturing ang Pilipinas bilang isa sa mga 
bansang may mataas na posibilidad na makaranas ng iba’t ibang kalamidad at 
suliraning pangkapaligiran. 

Sa modyul na ito, pagtutunan mo ng pansin ang mga suliranin at 
hamong pangkapaligiran na nararanasan sa kasalukuyan. Inaasahan na 
masagot mo ang tanong na: Paano mabisang matutugunan ang mga 
suliranin at hamong pangkapaligiran? 

Pamantayan sa Pagkatuto 

Inaasahang makakamit sa modyul na ito ang sumusunod na 
pamantayan sa pagkatuto: 


Pamantayang Pangnilalaman 

Pamantayan sa Pagganap 

Ang mga mag-aaral ay may pag- 
unawa sa mga sanhi at implikasyon 
ng mga hamong pangkapaligiran 
upang maging bahagi ng pagtugon 
na makapagpapabuti sa pamumuhay 
ng tao 

Ang mga mag-aaral ay nakabubuo 
ng angkop na piano sa pagtugon sa 
hamong pangkapaligiran tungo sa 
pagpapabuti ng pamumuhay ng tao 


Mga Aralin at Sakop ng Modyul 

Aralin 1 - Konteksto ng Suliraning Pangkapaligiran 
Aralin 2 - Ang Dalawang Approach sa Pagtugon sa mga Hamong 
Pangkapaligiran 

Aralin 3 - Mga Hakbang sa Pagbuo ngCommunity-Based Disaster Risk 
Reduction and Management Plan 


Sa modyul na ito ay inaasahang matututuhan mo ang sumusunod: 


Mga Aralin 

Kasanayang Pampagkatuto 

Aralin 1: 

Konteksto ng 

Suliraning 

Pangkapaligiran 

•Natatalakay ang kasalukuyang kalagayang 

pangkapaligiran ng Pilipinas 

•Nasusuri ang epekto ng mga suliraning pangkapaligiran 
•Natatalakay ang mga programa at pagkilos ng iba’t ibang 
sektor upang pangalagaan ang kapaligiran 
•Natataya ang kalagayang pangkapaligiran ng Pilipinas 
batay sa epekto at pagtugon sa mga hamong 
pangkapaligiran 

Aralin 2: 

Ang Dalawang 
Approach sa 

Pagtugon sa 
mga Hamong 
Pangkapaligiran 

•Naipaliliwanag ang katangian ng top-down approach sa 
pagharap sa suliraning pangkapaligiran 
•Nasusuri ang pagkakaiba ng top-down at bottom up 
approach sa pagharap sa suliraning pangkapaligiran 
•Nakabubuo ng konklusyon sa angkop na approach sa 
pagharap sa suliraning pangkapaligiran 

Aralin 3: 

Mga Hakbang 
sa Pagbuo ng 
Community- 
Based Disaster 
Risk Reduction 

•Nauunawaan ang mga konsepto na may kaugnayan sa 
pagsasagawa ng CBDRRM Plan 
•Naipaliliwanag ang mga hakbang sa pagsasagawa ng 
CBDRRM Plan 

and 

Management 

Plan 


•Natutukoy ang mga paghahandang nararapat gawin sa 
harap ng panganib na dulot ng mga suliraning 
pangkapaligiran 

•Naisasagawa ang mga hakbang ng CBDRRM Plan 
•Napahahalagahan ang pagkakaroon ng disiplina at 
kooperasyon sa pagharap sa mga panganib na dulot ng 
mga suliraning pangkapaligiran 
•Nasusuri ang kahalagahan ng Community-Based Disaster 
Risk Reduction and Management Approach sa 
pagtugon sa mga hamon at suliraning pangkapaligiran 

PAUNANG PAGTATAYA 


Ngayon, subukin mong sagutin ang paunang pagsusulit upang matukoy ang lawak 
ng iyong kaalaman tungkol sa mga paksang tatalakayin. Bigyang-pansin ang mga 
tanong na hindi masasagutan ng wasto at alamin ang sagot nito sa iba’t ibang aralin 
sa modyul na ito. 


1. “Ang kagubatan ay tirahan ng iba’t ibang mga nilalang na nagpapanatili ng 
balanse ng kalikasan, mahalagang mapanatili ang balanseng ito dahil kung 
patuloy na masisira ito ay maapektuhan din ang pamumuhay ng tao. 
Nagmumula din sa kagubatan ang iba’t ibang produkto tulad ng tubig, 
gamot, damit, at iba pang pangunahing pangangailangan ng tao. Mayroon 
ding mga industriya na nagbibigay ng trabaho sa mga mamamayan na 
nakasalalay sa sa yamang nakukuha mula sa kagubatan.” Anong likas na 
yaman ang tinalakay sa talata? 

A. Yamang tubig C. Yamang gubat 

B. Yamang lupa D. Yamang mineral 

Para sa bilang 2-4, basahin ang ulat ng Senate Economic Planning 
Office tungkol sa epekto ng mga kalamidad sa Pilipinas. 

National Disaster at a Glance(Senate Economic Planning Office, 2013) 


Impact of Natural Disasters Natural disasters can cause considerable loss of 
lives, homes, livelihood and services. They also result in injuries, health 
problems, property damage, and social and economic disruption. From 2000 to 
2012, natural disasters in the Philippines caused the death of 12,899 people and 
injury to 138,116 persons. These disasters also affected more than 71 million 
individuals and rendered almost 375,000 persons homeless. The socio¬ 
economic damages are estimated at US$3.37 billion with average annual 
damages of US$251.58 million. 


2. Ano-anong mga aspekto ang naapektuhan ng mga kalamidad na naranasan 
sa Pilipinas? 

A. Kalusugan, Kabuhayan, at Kalikasan 

B. Kabuhayan, Kalakalan, at Kalusugan 

C. Kalakalan, Kapayapaan, at Kalikasan 

D. Kapayapaan, Kabuhayan, at Kultura 

3. Gumawa ng graphic organizer na nagpapakita ng epekto ng kalamidad sa 

pamumuhay ng tao. 

4. Sumulat ng tatlo hanggang limang pangungusap tungkol sa iyong 
mabubuong kaisipan tungkol sa epekto ng mga suliranin at hamong 
pangkapaligiran sa pamumuhay ng tao. 

5. Anong batas ang ipinatupad upang magkaroon ng legal na batayan sa iba’t 

ibang desisyon at proseso ng pamamahala ng solid waste sa bansa? 

A. Republic Act 9003 C. Republic Act 7942 

B. Republic Act 8742 D. Republic Act 7586 


Para sa bilang 6, tignan ang graph tungkol sa forest cover ng Pilipinas mula 
1990 hanggang 2015. 

Ano ang ipinakikita ng graph tungkol sa forest cover ng Pilipinas? 

A. Napanatili ng Pilipinas ang kagubatan nito mula noong 1990 
hanggang sa kasalukuyan 

B. Nagkaroon ng paglawak ng forest cover ng Pilipinas mula 1990- 
2015. 

C. Nagkaroon ng paglawak sa forest cover ng Pilipinas sa pagitan ng 
2010-2015. 

D. Pangunahing pinagkukunang yaman ng Pilipinas ang kagubatan 
nito. 

7. Bakit mahalaga ang pagtutulungan ng iba’t ibang sektor sa pagsugpo sa 
mga suliraning pangkapaligiran? 

A. Kabalikat ang lahat sa pagsugpo sa iba’t ibang suliraning 
pangkapaligiran. 

B. Malawak na suliranin ang mga isyung pangkapaligiran na nararapat 
harapin ng iba’t ibang sektor sa lipunan. 

C. Makababawas sa mga gastusin ng pamahalaan ang pagtulong ng 
iba’t ibang sektor sa pagsugpo sa mga suliraning pangkapaligiran. 

D. Mahihikayat ang maraming dayuhan na pumunta sa ating bansa 
kung mawawala ang mga suliraning pangkapaligiran nito. 

8. Alin sa sumusunod na situwasiyon ang nagpapakita ng top down approach 
sa pagbuo ng Disaster Risk Reduction and Management (DRRM) Plan? 

A. Pinamunuan ni Kerwin, isang lider ng Non Government Organization 
(NGO) ang pagtukoy sa mga kalamidad na maaaring maranasan sa 
kanilang komunidad. 

B. Ipinatawag ni Kapitan Daniel Milla ang kaniyang mga kagawad upang 
bumuo ng piano kung paano magiging ligtas ang kaniyang nasasakupan 
mula sa panganib ng paparating na bagyo. 

C. Hinikayat ni Albert ang kaniyang mga kapitbahay na maglinis ng 
estero upang maiwasan ang pagbara nito na maaaring magdulot ng 
malalim at matagalang pagbaha sa darating na tag-ulan. 

D. Nakipag-usap si Kelly sa mga may-ari ng malalaking negosyo sa 
kanilang komunidad upang makalikom ng pondo sa pagbili ng mga first 
aid kit at iba pang proyekto bilang paghahanda sa iba’t ibang kalamidad. 

Basahin ang teksto para sa bilang 9-10 

Sa bottom-up approach, nagsisimula sa mga mamamayan at iba pang sektor ng lipunan ang 
mga hakbang sa pagtukoy, pag-aanalisa, at paglutas sa mga suliranin at hamong 
pangkapaligiran na nararanasan sa kanilang pamayanan. Ito ay taliwas sa top-down approach. 
Ang top-down approach sa disaster management plan ay tumutukoy sa situwasiyon kung saan 
lahat ng gawain mula sa pagpaplano na dapat gawin hanggang sa pagtugon sa panahon ng 
kalamidad ay inaasa sa mas nakatataas na tanggapan o ahensya ng pamahalaan. Binigyang- 
diin nina Shesh at Zubair (2006) na hindi natutugunan ng top-down approach ang mga 
pangangailangan ng pamayanan at napababayaan ang mga mamamayang may mataas na 
posibilidad na makaranas ng malubhang epekto ng kalamidad. Limitado ang pagbuo sa disaster 
management plan dahil tanging ang pananaw lamang ng mga namumunoang nabibigyang 
pansin sa pagbuo ng piano. 

Ang kahinaang ito ng top-down approach ang nais bigyang katugunan ng bottom-up approach. 
Binibigyang pansin dito ang maliliit na detalye na may kaugnayan sa mga hazard, kalamidad, 
at pangagangilangan ng pamayanan. Ang pangunahing batayan ng piano ay ang karanasan at 
pananaw ng mga mamamayang nakatira sa isang disaster-prone area. 

9. Sa pamamagitan ng Venn diagram, suriin ang pagkakatulad at pakakaiba 
ng katangian ng top-down at bottom-up approach. 

Top down approach Bottom up approach 

10. Batay sa teksto, ano ang iyong mabubuong pangkalahatang ideya sa 
pagkakaiba ng top-down at bottom-up approach? Ilahad ito gamit ang tatlo 
hanggang limang pangungusap. 


Tignan ang kasunod na pigura upang masagot ang tanong bilang 11-12: 


STEP 1: 


STEP 2: 



STEP 3: 



STEP 4: 

Community 


Identification of 



Identification of Local and 


Integrated 

Fnnanamfint 


Vulnerability 






Rtratmv 


Factors 


Local Strategies 




Community 

Engagement: 


• Collaboration with 
community and 
stakeholders 


- Identification of 
community goals 


Identification of 
intrinsic and extrinsic 
components 
contributing to hazard 
vulnerability. 


Identification through: 

1. Community 
situation analysis 

2. Identification of 


Process Framework 
integrating local and scientific 
knowledge (J. Mercer) 


- Past and present 


Examples may 
include: land use 
planning, building 
methods, food 
strateaies. social 


Scientific Strategies 


- Past and present 


Examples may 
include: land use 
planning, building 
methods, food 
strategies, social 


Integrated Strategy 


■ Addressing intrinsic 
components to 
hazards 


- Dependent on 
effectiveness level of 


■M DRR 


Ongoing revision and evaluation 

11. Pagtuunan ng pansin ang Step 1, bakit mahalaga ang pagkakaroon ng 
community engagement kung saan nakapaloob ang collaboration with 
community and stakeholder? 

A. Makatutulong ito upang makalikom ng mas maraming pondo 

B. Malaki ang posibilidad na maging tagumpay ang proyekto kapag 
pinagplanuhan 

C. Mas magiging kumprehensibo at matagumpay ang piano kung binubuo ito 
ng iba’t ibang sektor 

D. Magiging makabuluhan ang piano kung ang gagawa nito ay ang mga 
mamamayan 

12. Suriin ang Step 3 at Step 4, bakit mas hinihikayat ang pagsasanib o 
integrasyon ng mga lokal at siyentipikong istratehiya sa pagbuo ng Disaster 
Risk Reduction and Management Plan? Ilahad ito sa tatlo hanggang limang 
pangungsap. 

13. Ano ang unang yugto ng Community-Based Disaster Risk Reduction and 
Management Plan? 

A. Disaster Prevention and Mitigation 

B. Disaster Response 

C. Hazard Assessment 

D. Recovery and Rehabilitation 

14. Alin sa sumusunod ang HINDI bahagi ng unang yugto ng Community- 

Based Disaster Risk Reduction and Management Plan? 

A. Capability Assessment C. Loss Assessment 

B. Hazard Assessment D. Vulnerability Assessment 

Basahin ang kasunod na teksto para sa bilang 15-17: 


Ang Disaster Risk Reduction and Management Plan ay mayroong apat na 
yugto: Disaster Prevention and Mitigation, Disaster Preparedness, Disaster 
Response, at Disaster Rehabilitation and Recovery. Sa unang yugto ay isinasagawa 
ang iba’t ibang pagtataya tulad ng hazard assessment, risk, vulnerability assessment, 
at capacity assessment. Ang mga impormasyong makukuha dito ay gagamitin bilang 
batayan sa iba pang yugto ng piano. Sa ikalawang yugto naman ay ipinagbibigay- 
alam sa mga mamamayan ang mga dapat gawin bago at habang nararanasan ang 
isang kalamidad upang maiwasan ang higit na pinsala sa buhay at ari-arian. 
Samantala sa ikatlong yugto ay inilalahad ang mga dapat gawin na pagtugon habang 
nararanasan ang kalamidad. Sa ikaapat na yugto ay inilalatag ang piano kung paano 
matutulungan ang mga nasalanta at maging ang komuidad na bumangon mula sa 
naganap na kalamidad. 


Para sa tatlong puntos, gumawa ng flowchart na nagpapakita ng 
pagkakasunod-sunod ng apat at dahilan kung bakit isinasagawa ang apat na 
yugto ng Disaster Risk Reduction and Management Plan. 


Rubric para sa pagmamarka ng flowchart 


Pamantayan 

Deskripsiyon 

Puntos 

Nakuhang 

Puntos 

Nilalaman 

Wasto ang lahat ng nilalaman ng 
flowchart. Naipakita sa flowchart 
ang lahat ng impormasyon na 
kailangan maunawaan ang 
kaugnayan ng mga konsepto. 

2 


Organisasyon 

Madaling maunawaan ang 
pagkakaayos ng mga 

impormasyon sa flowchart. Ang 
naisip na flowchart ay 

nagpapakita ng maliwanag na 
daloy at pagkakaugnay-ugnay 
ng impormasyon. 

1 



Kabuuan 

3 

Para sa 18-20, basahin ang sumusunod na artikulo: 


Unang artikulo.Ang unang artikulo ay hango mula sa ulat ni Agnes Espinas 
(2013) na tumatalakay sa Disaster Risk Management sa lalawigan ng Albay. 


Geography and Public Planning: 
Albay and Disaster Risk Management 

Agnes Espinas 


Bago pa man magkaroon ng mga organisasyong may responsibilidad natumugon 
sa mga kalamidad binibigyang babala ang mga tao sa pamamagitan ng pagpapatunog 
ng kampana ng simbahan. May mga pagkakataon na may inaatasang tagapamalita ang 
isang barangay na magbibigay-babala sa mga tao sa paparating na bagyo o anomang 
uri ng kalamidad. Ang iba ay umaasa sa pakikinig ng balita sa radyo upang magkaroon 
ng kaalaman sa estado ng kalamidad. Walang sinusunod na sistema o programa ang 
pagbangon mula sa isang kalamidad. Karaniwan, nasa pansariling desisyon ng isang 
komunidad ang mga paraan kung paano maiiwasan ang malawakang pagkasirang dulot 
ng isang kalamidad. Nasa kanilang pagpapasya kung kailan dapat lumikas sa mas ligtas 
na lugar. Ang pagtungo sa mga evacuation centers, na karaniwang mga pampublikong 
paaralan, ang paraan upang magkaroon ng access ang mga biktima ng kalamidad ng 
pagkain, damit, at gamot. Inaasahang sa mga oras ng kalamidad, may mga gagawin 
ang mga lokal na opisyal upang masigurong ligtas ang kanilang mga nasasakupan 
subalit, walang sinusunod na protocol at nakahandang piano sa pagharap sakaling 
magkaroon ng kalamidad sa kanilang lugar. 


Bago ang taong 1989, ang istratehiya ng Albay sa disaster risk management ay 
tinatawag na “after-the-fact-disaster response”. (Romero, 2008:6) Ang paraan 
ng pamahalaang pamprobinsya, mahahalagang ahensya ng lokal na 
pamahalaan, at iba pang institusyon ay pagtugon at reaksiyon lamang sa mga 
naganap na kalamidad. Gayundin naman, hindi nagkakaroon ng 
pangmatagalang paghahanda para sa kalamidad. Pangunahing pinagtutuunan 
ng pansin ang kaligtasan ng mga naapektuhang pamilya at ang pagbibigay ng 
relief assistance sa panahon ng kalamidad. 

Ang mga gawain ng iba’t ibang ahensya na may kinalaman sa pagharap 
sa kalamidad ay maituturing na nabuo lamang upang tugunan ang 
pangangailangan at hindi bahagi ng regular na tungkulin ng nasabing ahensya 
ng pamahalaan. Ang mga disaster control group ay nabuo lamang dahil sa 
pagkakaroon ng isang kalamidad. Sa pagkakaroon ng kalamidad, ilan sa mga 
gawain ng disaster control group ay ang pagbibigay ng mga early warning 
signal, paglikas ng mga apektadong pamilya, pamimigay ng mga relief goods, 
at pagkakaloob ng mga tulong medikal. Sa punto ng paghahanda sa kalamidad, 
nagkakaroon ng mga pagsasanay at cfr/7/subalit hindi ito regular na nagaganap. 
Matapos ang kalamidad, nakatuon naman ang mga gawain sa rehabilitasyon ng 
mga nasirang inprastraktura bunga ng dumaang kalamidad. 

Taong 1989, sa tulong ng gobyerno ng Italy, pinagtibay ng lalawigan ng 
Albay ang pagkakaroon ng community-based disaster preparedness upang 
mabawasan ang malawakang pagkawala ng buhay at pagkasira ng ari-ariang 
dulot ng mga kalamidad sa kanilang lalawigan. 

Ikalawang Artikulo. Ang ikalawang aritkulo ay hango mula sa ulat ng 
Partnerships for Disaster Reduction - South east Asia Phase 4 (2008). Ang 
ulat ay tungkol sa implementasyon ng Community-Based Disaster Risk 
Management sa Pilipinas. 


Community-Based Disaster Risk Management (CBDRM) Projects 
and Programs Implemented by Non-Government Organiations 
(NGOs) 


Sa kasalukuyan, mayroong mga intemasyunal at lokal na mga NGO ang 
nakikibahagi sa mga gawaing may kaugnayan sa CBDRM sa 55 probinsya at 
siyudad sa Pilipinas. Sa 55 probinsya at siyudad, 43, ang natukoy na mga at- 
risk, na siyang naging pokus ng mga gawain ng READY Project. Makikita sa 
talahanayan ang iba’t ibang organisasyon na nagpatupad ng mga gawain may 
kaugnayan sa CBDRM. Ang mga organisasyong ito ay isinaayos sa 
kategoryang intemasyunal na NGO, lokal na NGO, NAPCVDC NGOs. 

Ang mga natitirang NGOs ay miyembro ng Victims of Disaster and Calamities 
(VDC) Sector of National Anti-Poverty Commission (NAPC). Ang limang NGOs 
ay na ito ay ang Balay Rehabilitation Center, Inc (Balay), Creative Community 
Foundation, Inc (CCF), Pampanga Disaster Response Network, Inc (PDRN), 
Philippine Relief and Development Services, Inc (PhilRADS), at PNRC Agusan 
Del Norte-Butuan City Chapter. 

Ang mga nabanggit na intemasyunal at lokal na NGOs ay may kabuuang 
51 CBDRM-related na proyekto at programa. Subalit, mayroon lamang 
dalawang NGOs na may kasalukuyang programa na may kaugnayan sa Hydro¬ 
meteorological Disaster Mitigation for Secondary Cities in Asia (PROMISE). Ito 
ay matatagpuan sa Dagupan City, sa Pangasinan at sa Easter Visayas. 



Talahanayan 1.11 - List of Non-Government Organizations that have 
Implemented Community-Based Disaster Risk Management (CBDRM) 
Activities 


NGO Type 

lln At-Risk Provinces 

In Other Provinces 1 


oi Accion Contra El Rambne (ACF) 

oi Accion Contra El Hambre (ACF) 



o 2 Asian Disaster Preparedness Center 



(AD PC) 

ro 

C 


03 CARE Philippines 

G 

o 2 German Technical Cooperation (GTZ) 

04 German “echnical Cooperation (GTZ) 

.fa¬ 

il 

03 International Organization of Migration 

os International Organization of Migration 

£ 

(10 M) 

(IDM) 



06 Plan International 


04 Save the Children 

07 Save the Children 


os World Vision Development Foundation 

os World Vision Development Foundation 


06 Center for Disaster Preparedness, Inc 

09 Center for Disaster Preparedness, inc 


(CDP! 

(CDP) 

m 

U 

o 

07 Corporate Network far Disaster 


_l 

Response (CNDR) 



os Philippine National Red Cross (PNRC) 

10 Philippine National Red Cross (PNRC) 



n Aksyon Gayan Kantra Disaster, Inc 



(ABKD) 


o? Gal ay Rehabilitation Center, Inc 

i 2 Gal ay Rehabilitation Center, Inc 


(Sal ay > 

(Sal ay) 


10 Creative Community Foundation, Inc 

13 Creative Community Foundation, Inc 


(CCF) 

(CCF) 

Cl 

> 

n Pampanga Disaster Response Network, 

14 Pampanga Disaster Response Network, 

u 

Inc (PDRN) 

Inc (PDRN) 

LL 

< 

i 2 Philippine National Red Cross (PNRC), 


3 

Agusan Del Norte-Butuan City Chapter 




13 Philippine National Red Cross ( 3 NRC) r 



Camarines Sur Chapter 


13 Philippine Relief and Development 

it Philippine Relief and Development 


Services, inc (Phil RADS) 

Services, Inc (Phil RADS) 



17 Suara Kalilintad 


Sanggunian: Partnerships for Disaster Reduction - Southeast Asia Phase 4 
(2008) 

Ikatlong Artikulo. Ang ikatlong artikulo ay hango mula sa artikulo ni Lorna 
P. Victoria, (2001) ang director ng Center for Disaster Preparedness ng 
Pilipinas. 


Replicating Ideally Prepared Communities 

(Abinales, 2002 at Heijmans & Victoria, 2001) 

Kahit ang Buklod Tao lamang ang tanging people’s organization 
sabagong tatag na Philippine Disaster Management Forum, tiniyak pa rin nito na 
ang presensiya, tinig, at interes ng mga pamayanan sa CBDM ay mapapanatili. 
Pagkatapos ang matagumpay na disaster preparedness at emergency response 
activities tulad ng maayos na paglikas, search and rescue at evacuation center 
management ng mga pamayanan mula pa noong 1997, tumulong na rin ang 
Buklod Tao sa iba pang pamayanan upang maging matagumpay ang kanilang 
CBDM. Ang Buklod Tao ay isang environmental people’s organization na binuo 
ng mga residente ng Dona Pepeng Subdivision at mga informalsettlers ng North 
at South Libis, Brgy. Banaba, San Mateo noong Pebrero 1997 pagkatapos ang 
pagkilos ng pamayanan laban sa piano ng isang construction company na 
magtayo ng isang cement batching plant sa katabing lupaing agrikutlural. 
Naniniwala silang magdudulot lamang ito ng mga pagbaha sa kanilang 
pamayanan dahil na rin sa lokasyon nito sa delta ng mga ilog Nangka at Marikina. 

Pagkatapos ng isang araw na Disaster Management and Preparedness 
Seminar noong Hunyo 1997, binuo ng Buklod Tao ang Disaster Response 
Committee (DRC) na mayroong 33 miyembro at nagbalangkas ng Counter 
Disaster Plan. Tatlong disaster management teams ang binuo at ang emergency 
rescue at evacuation plan ay inayos (kasama ang pagbuo sa 3 bangkang 
fiberglass). Mula sa konseho ng barangay ay nagkaroon ang Buklod Tao ng isang 
life jacket. Mula sa ibang mga donasyon ay nakalikom ang samahan ng pondo 
(humigit kumulang Php 30,000) na pambili ng flashlights, baterya, mga tali, 
megaphones, first aid kits at mga kagamitan sa pagbuo ng tatlong rescue boats. 
Dalawang buwan pagkatapos ng disaster preparedness seminar, isang bagyo 
ang muling tumama sa pamayanan. Kahit na maraming bahayang nasira ay wala 
namang namatay at maraming naisalba ang mga mamamayan. Simula noon, 
maaari nang makaiwas sa kapahamakan dahil sa flood-level monitoring, early 
warning, evacuation, rescue operations, at relief assistance activities ng DRC at 
Buklod Tao. 



Summary chart 


Para sa tatlong puntos, punan ng tamang sagot ang summary chart: 

ARALIN 1: Konteksto ng Suliraning Pangkapaligiran 

Ang pagkilos para sa pangangalaga ng kapaligiran ay nagsisimula sa 
pag-unawa sa mga sanhi at bunga ng suliranin at hamong nararanasan natin 
sa kasalukuyan. Tatalakayin sa araling ito ang kalagayang pangkapaligiran ng 
Pilipinas at ang pagtugon na ginagawa upang ito ay mabigyan ng solusyon. 

ALAMIN 

Bago tuluyang tuklasin ang hamong pangkapaligiran na 
kinakaharap ng sangkatauhan, subukin muna ang iyong kaalaman tungkol 
sa paksa sa pamamagitan ng pagganap sa mga inihandang gawain sa 
bahaging ito. 

Pagtuunan ng pansin ang iyong paunang sagot sa Gawain 2 upang 
makita mo ang pag-unlad ng iyong kaalaman at pag-unawa sa mga 
paksang tatalakayin sa modyul na ito. 


Gawain 1.“Sa Gitna ng Kalamidad” 

Makibahagi sa gawain na ito sa pamamagitan ng pagsunod sa 
alituntunin na ilalahad ng iyong guro. Isabuhay ang mga tauhan na maitatalaga 
sa iyo. 


Ang Barangay Sanipilip ay isang isla na kadalasang nakararaanas 
ng malakas na bagyo. Isipin ang hakbang na dapat gawin ng tauhan na 
naitalaga sa iyo sa sumusunod na pagkakataon: 

a. bago ang bagyo 

b. pagtama ng bagyo 

c. pagkatapos ng bagyo 

Ikaw ay maaaring maitalaga bilang government official, 
pangkaraniwang mamamayan, miyembro ng isang Non-Government 

Q 


Pamprosesong mga Tanong: 

1. Sa iyong palagay, tama ba ang iyong ginawang aksiyon sa naganap na 
kalamidad? Bakit? 

2. Bakit may mga pagkakataon na malaki ang pinasalang dulot ng mga 
kalamidad sa buhay at ari-arian? 

3. Paano magiging handa ang isang lugar sa pagharap sa mga kalamidad? 


Gawain 2. Inner/Outer Circle 

Sagutin ang tanong na: “Paano mabisang matutugunan ang mga 
suliranin at hamong pangkapaligiran?” Isulat ang sagot sa inner circle. 



52 
















BINABATI KITA! 


Pagkatapos masuri ang iyong mga kaalaman tungkol sa pagharap 
mga suliranin at hamong pangkapaligiran ay tiyak kong nais mong mapalalim 
pa ang iyong kaalaman at pag-unawa sa paksa. Sa susunod na bahagi ng 
aralin ay pagtitibayin ang iyong kaalaman at masasagot din ang ilang tanong 
na naglalaro sa iyong isipan. Sa pagtupad mo sa iba’t ibang gawain, suriin 
kung tumutugma ba ang iyong mga dating alam sa mga bagong kaaalaman 
na iyong matututuhan sa modyul na ito. Gamitin ang mga dating kaalamang 
ito para sa talakayang gagawin sa susunod na bahagi ng modyul, ang 
PAUNLARIN. 

PAUNLARIN 



Sa bahaging ito ay inaasahan na mauunawaan mo ang kaligiran ng mga 
suliraning pangkapaligiran at mga pagkilos ng ginagawa para mapangalagaan ang 
ating kalikasan. Bilang kabahagi ng komunidad, mahalagang maging mulat ka sa 
mga suliraning pangkapaligirang nararansan sa kasalukuyan.Simulan mo na ang 
paglalakbay tungo sa iyong pagkatuto. 


Paksa: Ang mga Suliranin at HamongPangkapaligiran 

Sa paksang ito, tatalakayin ang mga suliranin at hamong pangkapaligiran 
na nararanasan ng Pilipinas at ang epekto ng ito sa pamumuhay ng mga Pilipino. 


Gaano nga ba kahalaga ang likas na yaman? Natutuhan mo sa pag- 
aaral ng Ekonomiks na isa ang likas na yaman sa tinatawag na salik ng 
produksiyon. Mahalaga ito dahil dito kumukuha ng mga hilaw na materyales 
upang gawing produkto at pinagmumulan din ito ng iba’t ibang hanapbuhay. 
Sa katunayan, humigit kumulang sa 65 milyong Pilipino ang umaasa sa likas 
na yaman para mabuhay. Nan sa mga pangunahing hanapbuhay nila ay ang 
pagsasaka at pangingisda na bumubuo sa halos 20% ng Gross Domestic 
Product (GDP) ng Pilipinas noong 2014. Kasama din dito ang 1.4% mula sa 
yamang-gubat, at 2.1% mula sa pagmimina. Ang likas na kagandahan ng 
Pilipinas ay isa sa mga dahilan kung bakit ang turismo ay nagbibigay ng 
trabaho sa mga Pilipino. Makikita sa mga nabanggit na situwasiyon ang 

kahalagahan ng likas na yaman at kalikasan sa ating pamumuhay. Ngunit, sa 
kabila nito ay tila hindi nabibigyang-halaga ang pangangalaga sa ating 
kalikasan. Sa kasalukuyan ay malaki ang suliranin at hamong kinahaharap ng 
ating bansa dahil sa pang-aabuso at pagpapabaya ng tao sa kalikasan. Ang 
kapabayaang ito ay nagpapalala sa mga natural na kaganapan tulad ng 
pagkakaroon ng malalaakas na bagyo, pagguho ng lupa, at malawakang 
pagbaha. Sa huli, ang mga mamamayang umaasa sa kalikasan para 
mabuhay ang siya ring nakararanas ng hindi mabuting epekto sa iba’t ibang 
aspekto ng pamumuhay. Han sa mga suliranin at hamong pangkapaligiran sa 
Pilipinas ay ang sumusunod: 

1. Suliranin sa Solid Waste 

Tumutukoy ang solid waste sa mga basurang nagmula sa mga tahanan 
at komersyal na establisimyento, mga basura na nakikita sa paligid, mga 
basura na nagmumula sa sektor ng agrikultura at iba pang basurang hindi 
nakakalason (Official Gazette, 2000). Ayon sa pag-aaral ni Oliveira at mga 
kasama (2013), ang Pilipinas ay nakalikha ng 39,422 tonelada ng basura kada 
araw noong taong 2015. Halos 25% ng mga basura ng Pilipinas ay 
nanggagaling sa Metro Manila kung saan ang isang tao ay nakalilikha ng 0.7 
kilong basura araw-araw. Mas mataas ito ng 130% kaysa sa world average 
(National Solid Waste Management,2016). Ang malaking bahagdan ng 
itinatapong basura ng mga Pilipino ay mula sa mga tahanan na mayroong 
56.7%. Samantalang pinakamalaki naman sa uri ng tinatapong basura ay iyong 
tinatawag na bio-degradable na may 52.31% (National Solid Waste 
Management Status Report,2015). 


55 




Bahagdan ng pinanggagalingan ng solid waste. (National Solid 
Waste Management Status Report, 2015). 



Bahagdan ng pinanggagalingan ng solid waste. (National Solid 
Waste Management Status Report, 2015). 







Mayroong iba’t ibang dahilan kung bakit may problema ang Pilipinas sa 
solid waste. Isa na rito ang kawalan ng disiplina sa pagtatapon ng basura. 
Tinatayang 1500 tonelada ng basura ang itinatapon sa mga ilog, estero, 
kalsada, bakanteng lote, at sa Manila Bay na lalong nagpapalala sa pagbaha 
at paglaganap ng mga insekto na nagdudulot naman ng iba’t ibang sakit. 
Bagama’t ipinagbabawal, madami pa rin ang nagsusunog ng basura na 
nakadaragdag sa polusyon sa hangin. Nadaragdagan din ang trabaho ng mga 
waste collector dahil kailangan nilang magsagawa ng waste segregation bago 
dalhin ang mga nakolektang basura sa dumpsite, problemang maaari sanang 
maiwasan kung mahigpit na ipinatutupad sa mga kabahayan at mga 
pampublikong lugar ang waste segregation. 

Samantala, ang mga dumpsite sa Pilipinas, partikular sa Metro Manila, 
ay nagdudulot din ng panganib sa mga naninirahan dito. Sa ulat na 
pinamagatang The Garbage Book (Asian Development Bank, 2004) ang 
leachate o katas ng basura mula sa Rodriguez at Payatas dumpsite na 
dumadaloy patungo sa ilog ng Marikina at Ilog Pasig hanggang sa Manila Bay 
ay nagtataglay ng lead at arsenic na mapanganib sa kalusugan ng tao. 
Panganib din ang dulot ng pamumulot ng basura sa kalusugan at buhay ng 
halos 4,300 na waste pickers sa mga dumpsite sa Metro Manila at sa maraming 
iba pa na pakalat-kalat at nagkakalkal sa mga tambak ng basura. Apektado 
din ang pag-aaral ng mga kabataang waste pickers bukod pa sa posibilidad na 
sila ay magkasakit, maimpluwensiyahan na gumawa ng ilegal na gawain, o 
kaya ay mamatay. Matatandaan na ipinasara ang Payatas dumpsite matapos 
ang trahedya na naganap noong Hulyo 2000 kung saan maraming bahay ang 
natabunan nang gumuho ang bundok ng basura dahil sa walang tigil na ulan. 
Nasundan pa ito ng sunog na ikinamatay ng 205 katao. 

Isa pang lumalaking suliranin ng Pilipinas ay ang tamang pagtatapon ng 
electronic waste o e-waste tulad ngcomputer, cellphone, at tv. Lumabas sa 
pagsusuri na ginawa ng Global Information Society (2010), na humigit 

kumulang sa anim na toneladang e-waste ang tinatapon sa landfill na siyang 
kinukuha ng mga waste pickers upang ipagbili ang anomang bahagi nito na 
mapapakinabangan. Subalit ang mga ginagawang pamamaraan tulad ng 
pagsunog upang makuha ang tanso, at pagbabaklas ng e-waste ay nagdudulot 
ng panganib dahil pinagmumulan ito ng mga delikadong kemikal tulad ng lead, 
cadmium, barium, mercury, at polyvinyl chloride na nakalalason ng lupa at 
maging ng tubig(Mooney, Knox, & Schacht, 2011). 

Ang mga nabanggit na suliranin sa solid waste ay pinagtutulungang 
solusyunan ng iba’t ibang sektor. Ipinatupad ng pamahalaan ang Republic Act 
9003 o kilala bilang Ecological Solid Waste Management Act of 2000 upang 
magkaroon ng legal na batayan sa iba’t ibang desisyon at proseso ng 
pamamahala ng solid waste sa bansa (Official Gazette, 2000). Isa sa mga 
naging resulta ng batas ay ang pagtatayo ng mga Materials Recovery Facility 
(MRF) kung saan isasagawa ang waste segregation bago dalhin ang 
nakolektang basura sa mga dumpsite. Maraming barangay ang tumugon sa 
kautusang ito, sa katanuyan mula sa 2,438 noong 2008 ay tumaas ang bilang 
ng MRF sa 8,656 noong 2014 (National Solid Waste Management Status 
Report, 2015). Iniulat din ng National Solid Waste Management Commission 
ang ilan sa best practices ng mga Local Government Units (LGUs) sa 
pamamahala sa solid waste. 


Halimbawa ng mga Best Practice sa pamamahala ng Solid Waste 


Lugar 

Best Practice 

Sto. Tomas, 

Davao del Norte 

• No Segregation, No Collection 

• No Orientation & Implementatin of Ecological 

Solid Waste Management (ESWM), No Issuance 

of Municipal Permits 

• Municipal-wide composting & livelihood projects 

Bago City, 

Negros 

Occidental 

• Takakura Market Waste Composting 

Barangay 

Bagumbuhay, 

Project 4, 

Quezon City 

• Garbage = Points 

Teresa, Rizal 

• Residual Waste Management 

Quezon City 

• Pioneering LGU in Dumpsite Conversion with 

Methane Recovery for Power Generation 


(Sanggunian: Aguinaldo, 2014) 


Mayroon ding suporta na nanggagaling sa mga NGO upang 
mabawasan ang suliranin sa solid waste sa Pilipinas. Nan sa mga ito ay 
sumusunod: 

> Mother Earth Foundation - tumutulong sa pagtatayo ng MRF sa mga 
barangay. 

> Clean and Green Foundation- kabahagi ng mga programa tulad ng 
Orchidarium and Butterfly Pavilion, Gift of Trees, Green Choice 
Philippines, Piso Para sa Pasig, at Trees for Life Philippines(Kimpo, 
2008). 

> Bantay Kalikasan - paggamit ng media upang mamulat ang mga 
mamamayan sa suliraning pangkapaligiran. Nanguna sa reforestation 
ng La Mesa Watershed at sa Pasig River Rehabilitation Project. 

> Greenpeace - naglalayong baguhin ang kaugalian at pananaw ng tao 
sa pagtrato at pangangalaga sa kalikasan at pagsusulong ng 
kapayapaan 

Sa kabila ng mga nabanggit na batas at programa ay nananatili pa rin 

ang mga suliranin sa solid waste sa Pilipinas. Sa kasalukuyan, ang 

pinakamalaking hamon ay ang pagpapatupad ng batas at pagbabago ng 
pag-uugali ng mga Pilipino sa pagtatapon ng basura. Nangangailangan pa 
nang mas malawak na suporta at pagtutulungan ng iba’t ibang sektor upang 
tuluyang mabigyan ng solusyon ang suliraning ito dahil ang patuloy na 
paglala nito ay lalong magpapabigat sa iba pang suliraning pangkapaligiran 
na ating nararanasan. 

Gawain 3. Data Retrieval Chart 

Punan ng tamang sagot ang chart batay sa iyong natutuhan sa suliranin 
sa solid waste sa Pilipinas. 


Suliranin 

Sanhi 

Bunga 

Mga Solusyong Ginagawa 






A 

V# Pamprosesong mga Tanong: 

1. Ano ang pangunahing sanhi ng suliranin sa solid? 

2. Paano ito nakaaapekto sa ating pamumuhay? 

3. Paano ka makatutulong upang mabawasan ang suliranin sa solid waste? 
Gawain 4. Sa aking komunidad 

Magsaliksik ng programa para sa solid waste management na 
ipinatutupad sa inyong paaralan o barangay. Gumawa ng presentation tungkol 
dito. 

Rubric para sa presentation 


Pamantayan 

Deskripsiyon 

Puntos 

Nilalaman 

Makatotohanan ang nilalaman ng 

presentasyon. Gumamit ng mga larawan, 

datos, at iba pang sanggunian upang 

suportahan ang impormasyong binanggit sa 

presentasyon. 

10 

Pagsusuri 

Naipahayag ang mga dahilan ng mga 

kinahaharap na pagsubok o pagtatagumpay 

ng programa at nakapagbigay ng mungkahi 

upang magpatuloy ang mga ito. 

10 

Pagkamalikhain 

Gumamit ng malikhaing paraan sa paglalahad 

ng programa. 

5 


Kabuuan 

25 puntos 


© Pamprosesong mga Tanong: 

1. Ano-ano ang mga balakid na kinaharap o kinahaharap ng programa na 
inyong inilahad? 

2. Bakit mahalaga ang partisipasyon ng iba’t ibang sektor sa mga programa 
para sa solid waste management? 

3. Bilang mag-aaral, paano ka makatutulong upang mabawasan ang suliranin 
sa solid waste? 


2. Pagkasira ng mga Likas na Yaman 

Ang Pilipinas ay isa mga bansa na biniyayaan ng maraming likas na 
yaman. Tinatayang 15% ng kabuuang kita ng Pilipinas noong 2010 ay kita 
mula sa direktang paggamit ng mga likas na yaman, halimbawa nito ay ang 

pagtatanim at pangingisda. Mahalaga din ang likas na yaman bilang sangkap 
sa paggawa ng produkto na ginagamit sa iba’t ibang sektortulad ng industriya 
at paglilingkod, halimbawa, ang mga computer, sasakyan, makina, at pagkain 
ay naggawa mula sa mga likas na yaman. Tunay na napakahalaga ng likas na 
yaman sa ekonomiya ng isang bansa. Sa kasalukuyan, patuloy na nasisira at 
nauubos ang likas na yaman ng Pilipinas dahil sa mapang-abusong paggamit 
nito, tumataas na demand ng lumalaking populasyon, hindi epektibong 
pagpapatupad ng mga programa at batas para sa pangangalaga sa kalikasan, 
at mga natural na kalamidad. Matutunghayan sa susunod na bahagi ng aralin 
ang mga kalagayan ng ilan sa mga likas na yaman ng ating bansa. 

Ang likas na yaman ng Pilipinas sa kasalukuyan... 

Kagubatan - mabilis at patuloy na pagliit ng forest cover mula sa 17 ektarya noong 1934 ay 
naging 6. 43 milyong ektaraya noong 2003. 

Yamang tubig - pagbaba ng kabuuang timbang ng mga nahuhuling isda sa 3 kilo bawat araw 
mula sa dating 10 kilo. 


Yamang lupa - pagkasira ng halos 50% ng matabang lupain sa huling sampung taon 

Sanggunian:(Country Environmental Profile, 2005), (National Economic 
Development Authority, 2011)at (Center for Environmental Concerns - 
Philippines, 2012) 

2.1 Suliranin sa Yamang Gubat 

Maraming benepisyo ang nakukuha natin mula sa kagubatan. Ito ang 
tahanan ng iba’t ibang mga nilalang na nagpapanatili ng balanse ng kalikasan, 
mahalagang mapanatili ang balanseng ito dahil kung patuloy na masisira ito ay 
maapektuhan din ang pamumuhay ng tao. Nagmumula din sa kagubatan ang 

iba’t ibang produkto tulad ng tubig, gamot, damit, at iba pang pangunahing 
pangangailangan ng tao. Mayroon ding mga industriya na nagbibigay ng 
trabaho sa mga mamamayan na nakasalalay sa yamang nakukuha mula sa 
kagubatan (Philiipine Tropical Forest Conservation Foundation, 2013). Sa 
kabila ng kahalagan, pinangangambahan na maubos o masira ang kagubatan 
ng Pilipinas kung magpapatuloy ang deforesataion. 

Ayon sa Food and Agriculuture Organization ng United Nations, ang 
deforestation ay tumutukoy sa matagalan o permanenteng pagkasira ng 
kagubatan dulot ng iba’t ibang gawain ng tao o ng mga natural kalamidad 
(FAO, 2010). Nagsimula ang deforestation sa Pilipinas noon pang 1500s kung 
saan ang noo’y 27 milyong ektarya ng kagubatan ay naging 7.2 milyong 
ektarya na lamang ngayong 2013 (Philippine Climate Change Commission, 
2010). Sa katunayan sa ulat ni dating DENR officer-in-charge Demetrio Ignacio, 
lumabas na ang 24% kagubatan ng Pilipinas ay pangalawa sa pinakamaliit sa 
mga bansa sa Timog silangang Asya (Andrade, 2013). Higit na mababa ang 
ulat na inilabas ng European Union Joint Research Centre kung saan gamit ang 
satellite-based image, nasabi nila na mayroon na lamang 19% ang kagubatan 
ng Pilipinas (Country delegate to the European Commission, 2009). 

Sa ulat na pinamagatang Status of Philippine Forests ( 2013) ay inisa-isa nito 
ang mga dahilan at epekto ng deforestation sa Pilipinas. Ito ay ang sumusunod: 


Gawain 

Epekto 

Illegal logging 

- Ilegal na pagputol sa mga 

puno sa kagubatan. Ang 

kawalan ng ngipin sa 

pagpapatupad ng mga batas 

sa illegal logging sa Pilipinas 

Ang walang habas na pagputol ng puno ay 

nagdudulot ng iba’t ibang suliranin tulad ng 

pagbaha, soil erosion, at pagkasira ng 

tahanan ng mga ibon at hayop. Sa katunayan 

noong 2008 ay mayroong 221 species ng 

fauna at 526 species ng flora ang naitala sa 

ang nagpapalubha sa 

suliraning ito. 

threatened list (National Economic 

Development Authority, 2011) 

Migration - paglipat ng 

pook panirahan 

Nagsasagawa ng kaingin (slash-and-burn 

farming) ang mga lumilipat sa kagubatan at 

kabundukan na nagiging sanhi ng pagkakalbo 

ng kagubatan at pagkawala ng sustansya ng 

lupain dito. 

Mabilis na pagtaas ng 

populasyon 

Ang mabilis na pagtaas ng populasyon ng 

Pilipinas ay nangangahulugan ng mataas na 

demand sa mga pangunahing produkto kung 

kaya’t ang mga dating kagubatan ay 

ginawang plantasyon, subdivision, paaralan, 

at iba pang imprastruktura. 

Fuel wood harvesting 

-paggamit ng puno bilang 

panggatong. Isang 

halimbawa ay ang paggawa 

ng uling mula sa puno. 

Ayon sa Department of Natural Resources na 

lumabas sa ulat ng National Economic 

Development Authority (2011), tinatayang 

mayroong 8.14 milyong kabahayan at 

industriya ang gumagamit ng uling at kahoy 

sa kanilang pagluluto at paggawa ng 

produkto, ang mataas na demand sa uling at 

kahoy ay nagiging dahilan ng pagputol ng 

mga puno sa kagubatan. 

Ilegal na Pagmimina 

Apektado ang kagubatan sa pagmimina dahil 

kadalasang dito natatagpuan ang deposito ng 

mga mineral tulad ng limestone, nickel, 

copper, at gold. Kinakailangang putulin ang 

mga puno upang maging maayos ang 

operasyon ng pagmimina. Nagdudulot din ng 

panganib sa kalusugan ng tao at ng iba pang 
nilalang sa kagubatan ang mga kemikal na 
ginagamit sa pagpoproseso ng mga nahukay 
na mineral. Ayon sa DENR, mayroong 23 
proyekto ng pagmimina ang matatagpuan sa 
kabundukan ng Sierra Madre, Palawan, at 
Mindoro. 


Ang pangkalahatang epekto ng deforestation ay nararanasan ng mga 
mamamayan lalo na yaong mga mahihirap na umaasa lamang sa kagubatan. 
Ang patuloy na pagliit ng forest cover ay nagpapaliit din sa pinagkukunan nila 
ng kabuhayan. 

Sa mga nakalipas na taon ay mayroong iba’t ibang batas, kautusan, 
programa at proyekto na isinagawa sa Pilipinas mula sa pagtutuluungan ng 
pamahalaan at iba’t ibang sektor ng lipunan upang mapangalagaan ang 
kagubatan. Makikita ito sa timeline na nahahati sa tatlong bahagi: ang una ay 
noong panahon ng pananakop mula (1910-1945); panahon matapos ang 
digmaan (1946-mid 1970s), at 1970-hanggang sa kasalukuyan. Ang mga 
impormasyon sa timeline na ito ay hango sa aklat na pinamagatang One 
century of forest rehabilitation in the Philippines (Chokkalingam et al., 2006), 
sa ulat na pinamagatang Philippine Forest and Wildlife Law Enforcement 
(Oliva, 2007) at sa opisyal na website ng Forest Management Bureau. 

Sinimulan ang Forest Sector Projects (FSP) I at II 
















Sa kasalukuyan, isa sa maituturing na tagumpay ng pagtutulungan ng 
pamahalaan, pribadong sektor, NGO, at mga mamamayan ay ang unti-unting 
pagbuti ng kalagayan ng kagubatan ng Pilipinas. Ayon sa ulat ng United 
Nations Food and Agriculture Organization (FAO), noong 2015 ay panlima ang 
Pilipinas sa 234 na bansa na may malawak na lupaing napapanumbalik sa 
kagubatan (Galvez, 2016). 



Line graph na nagpapakita ng lawak ng forest cover ng Pilipinas mula 1990 hanggang 2015. 


Gawain 5. Thesis Proof Worksheet 


Punan ng sagot ang chart batay sa iyong natutuhan sa mga suliraning 
nararanasan sa ating yamang gubat. 


Tanong: Dapat bang 

ipagpatuloy ang mga gawaing 

Thesis: (dapat o hindi dapat ipagpatuloy) 

dahil 

pangkabuhayan sa kabila ng 

pagkasira ng kagubatan? 



Proof o mga patunay upang suportahan ang 

iyong thesis. 


1 . 


2. 


3. 

Kongklusyon: 



& amprosesong mga Tanong: 

1. Paano natin dapat ginagamit ang ating kagubatan? 


2. Makatutulong ba kung ititigil na ang paggamit sa yamang-gubat? Bakit? 

3. Paano kaya makakamit ang pag-unlad nang hindi nalalagay sa panganib 
ang ating kalikasan? 

Gawain 6. Status report 

Makibahagi sa iyong pangkat upang gumawa ng status report tungkol sa 
suliraning nararanasan sa iba pang likas na yaman ng ating bansa. Gamiting 
gabay ang format sa ibaba. Maging malikhain sa paglalahad ng status report. 


Suliranin sa 


Panimula: 

(Magbanggit ng mga datos tungkol sa 

likas na yaman na napili ng inyong 

pangkat) 


Kahalagahan: 

(Ipaliwanag ang kahalagahan ng 

napiling likas na yaman. Suportahan 

ito ng mga datos. 


Suliranin: 

(Suriin ang mga suliraning 

nararanasan sa kasalukuyan at 

epekto nito) 


Mga Pagkilos: 

(Magsaliksik tungkol sa mga 

programa ng pamahalaan at iba’t 

ibang sektor tungkol sa likas na 

yamang napili) 


Konklusyon: 

(Magbigay ng konklusyon kung bakit 

patuloy na nararanasan ang mga 

suliranin sa likas na yaman) 



Rubric sa pagmamarka ng status report 


Pamantayan 

Deskripsiyon 

Puntos 

Nilalaman 

Wasto ang nilalaman. Gumamit ng 

napapanahong datos. Nailahad ang hinihingi ng 

status report 

10 

Pagsusuri 

Naipahayag ang pagsusuri sa dahilan kung bakit 

patuloy na nararanasan ang mga suliranin sa likas 

na yaman gamit ang napapanahong datos 

10 

Presentasyon 

Malikhain at organisado ang paglalahad ng ideya. 

5 


Kabuuan 

25 

puntos 

Q Pamprosesong mga Tanong: 

1. Ano ang pangunahing sanhi ng suliranin sa likas na yaman na sinuri ng 
inyong pangkat? 

2. Paano ito nakaapekto sa ating pamumuhay? 

3. Kung magpapatuloy ang mga nabanggit na suliranin, ano ang maaaring 
mangyari sa ating pamumuhay? 

4. Paano masosolusyunan ang mga nabanggit na suliranin sa ating mga likas 
na yaman? 

3. Climate Change 

Sa 2016 edisyon ng Global Climate Risk Index (Sonke, Eckstein, 
Dorsch, & Fischer, 2015), naitala ang Pilipinas bilang pang-apat sa sampung 
bansa na pinakanaapektuhan ng Climate Change. Ito ay dahil mas lumalakas, 
dumadalas, at nagiging unpredictable ang pagkakaroon ng mga natural na 
kalamidad tulad ng bagyo, pagbaha, at malalakas na ulan na nararanasan sa 
Pilipinas dahil sa climate change. 

Ano nga ba ang Climate Change? Ayon sa Intergovernmental Panel on 
Climate Change (2001), “Climate change is a statistically significant variation 
in either the mean state of the climate or in its, variability, persisting for an 
extended period (typically decades or longer). It may be due to natural internal 
processes or external forcing, or to persistent anthropogenic changes in the 
composition of atmosphere or in land use.” Sinasabi na kahulugan na ang 
climate change ay maaaring isang natural na pangyayari o kaya ay maaari ding 
napabibilis o napapalala dulot ng gawin ng tao. Isa sa sinasabing dahilan nito 
ay ang patuloy na pag-init ng daigdig o global warming dahil sa mataas na 
antas ng konsentrasyon ng carbon dioxide na naiipon sa atmosphere. 
Nanggagaling ito mula sa usok ng pabrika, mga iba’t ibang industriya, at 
pagsusunog ng mga kagubatan. 

Talahanayan 1.1 - The Long-Term Climate Risk Index (CRI): the 10 countries most affected 
from 1995 to 2014 (annual averages) 


CRI Country CRI Death toll Deaths per Total losses Losses per Number of 

1995-2014 score 100 000 in million unit GDP events [total 

[1994-2013) inhabitants USSPPP in % 1995-2014) 

id) 

Honduras 

11.33 

302.75 

4.41 

570.35 

2.23 

73 

2(2) 

Myanmar 

14.17 

7 137.20 

14.75 

1140.29 

0.74 

41 

3(3) 

Haiti 

17.33 

252.65 

2.76 

223.29 

1.55 

63 

4(5) 

Philippines 

19.00 

927.00 

1.10 

2 757.30 

0.63 

337 

4(4) 

Nicaragua 

19.00 

162.30 

2.97 

227.18 

1.23 

51 

6(6) 

Bangladesh 

22.67 

725.75 

0.52 

2 438.33 

0.36 

222 

7(7) 

Vietnam 

27.17 

361.30 

0.44 

2 205.98 

0.70 

225 

8 (10) 

Pakistan 

31.17 

437.40 

0.32 

3 931.40 

0.70 

143 

9(11) 

Thailand 

32.33 

164.20 

0.25 

7 480.76 

1.05 

217 

10 (9) 

Guatemala 

32.50 

33.35 

0.66 

407.76 

0.50 

33 


Sanggunian: Global Climate Risk Index (Sonke et al., 2015) 


Lumabas sa pag-aaral nina Domingo at mga kasama (2008), na 
nararanasan na sa Pilipinas ang epekto ng climate change. Patunay nito ang 
madalas at matagalang kaso ng El Nino at La Nina, pagkakaroon ng malalakas 
na bagyo, malawakang pagbaha, pagguho ng lupa, tagtuyot, at forest fires. 

Talahanayan 1.2 - Destructive typhoons of more than 1 B PhP annual total damage 


No 

Months/Dates 

Year 

Name 

Damage (B PhP) 

Affected Regions 

Total 

Agri 

1 

Oct 2 to 6 

1993 

Kadiang 

8.75 

7.19 

NCR, CAR, regions 1 to IV 

2 

Oct 30 to Nov 4 

1995 

Rosing 

10.8 

9 04 

NCR, CAR. Regions 1 to V 
and VIII 

3 

Oct 20 to 23 

1998 

Loleng 

6.79 

3.7 

CAR, Regions 1 to VI and VIII 

4 

Jim 20 to 23 

2008 

Frank 

13.5 

3.2 

NCR, Samar, Bicol„ Mindoro, 
and Iloilo 

5 

Sep 25 to 27 

2009 

Ondoy 

11 

6.77 

NCR, Central Luzon, 

Calabarzon 

6 

Oct 2 to 10 

2009 

Pepeng 

27.3 

6.53 

CAR, Pangasinan, Tarlac, 

1 locos 

7 

Oct 18 to 21 

2010 

Juan 

8.49 

7.55 

NCR, CAR, Regions 1,2, 3, 
Rizal, Cavite 

8 

Sep 26 to 28 

2011 

Pedring 

15 

4.19 

NCR,CAR, Regions 3, 4, 5 

9 

Dec 16 to 17 

2011 

Sendong 

2.07 

1.00 

Cagayan de Oro, lligan, 
Dumaguete, Negros Or. 

10 

Dec 2 to 9 

2012 

Pablo 

36.95 

26.53 

Davao Or, Compostela, 
CARAGA,, Palawan 

Total (P 

hP) 

140.65 

75.7 


Average (PhP) 

14.065 

7.57 


Total (USD) Billion 

3.52 

1.89 

Exchange rate: 1 USD to 40 
Pesos 

Average (USD) Million 

351.63 

189.3 


Nagkakaroon din ng suliranin sa karagatan dahil sa tinatawag na coral 
bleaching na pumapatay sa mga coral reef na siyang tahanan ng mga isda at 
iba pang lamang dagat, nagdudulot din ito ng pagbaba sa bilang ng nahuhuling 
mga isda at pagkawala (extinction) ng ilang mga species. Pinangangambahan 
din na malubog sa tubig ang ilang mabababang lugar sa Pilipinas dahil sa 
patuloy na pagtaas ng sea level bunga ng pagkatunaw ng mga iceberg sa 
Antartic. Nan sa epekto ng climate change sa Pilipinas ay ang panganib sa 
food security dahil pangunahing napipinsala ng malalakas na bagyo ang sektor 
ng agrikultura. Lumiliit ang produksiyon ng sektor ng agrikultura dahil sa 
pagkasira ng mga kalsda, bodega, mga kagamitan sa pagtatanim at pag-aani, 

irigasyon, pagkawasak ng mga palaisdaan, at pagkamatay ng mga magsasaka 
at mangingisda. Nagiging mataas din ang bilang ng mga nagiging biktima ng 
sakit tulad ng dengue, malaria, cholera dahil sa pabago-bagong panahon at 
matinding init. Mayroon ring ilang mga mamamayan ang napipilitang lumikas 
sinira ng malakas na bagyo ang kanilang mga tahanan o kaya ay natabunan 
ng lupa dahil sa landslide, samantalang ang iba naman ay kinain ng dagat ang 
dating lupa na kinatatayuan ng kanilang mga tahanan. 

Sa mga nabanggit na situwasiyon, isa lamang ang malinaw, mayroong 
ginagawa ang tao na lalong nagpapabilis at nagpapasidhi sa climate change. 
Ang mga suliraning pangkapaligiran tulad ng suliranin sa solid waste, 
deforestation, water pollution at air pollution ay maituturing na mga sanhi ng 
climate change. Kung hindi ito mahihinto, patuloy na daranas ang ating bansa 
ng mas matitinding kalamidad sa hinaharap. Hindi na natin mapipigilan pa ang 
climate change, kung kaya’t ang mahalagang dapat gawin ay maging handa 
tayo sa pagharap sa mga kalamidad na dulot nito. 

Gawain 7. Climate Change Forum 

Magsaliksik ng batas, programa, mga best practices ng pamahalaan, NGO, at 
mga pamayanan bilang tugon sa hamon ng climate change sa Pilipinas. 
Gumawa ng presentasyon tungkol dito at ilahad sa Climate Change Forum ng 
inyong klase. Sa huling bahagi ng forum, gumawa ng repleksiyon kung paano 
nauugnay ang mga suliranin tulad ng suliranin sa solid waste management at 
pagkaubos ng likas na yaman sa Climate change. 


Repleksiyon: 

Gawain 8. Environmental issue map 

Pumili ng isang suliraning pangkapaligiran. Gumawa ng environmental issue 
map sa pamamagitan ng paggawa sa sumusunod: 

a. sanhi - suriin kung ito ba ay gawa ng tao o natural na pangyayari 

b. epekto - suriin ang epekto sa iba’t ibang aspekto ng pamumuhay 

c. kaugnayan - suriin ang kaugnayan nito sa mga suliraning nararanasan sa 
iba pang likas na yaman 

d. tunguhin - suriin ang maaaring maging epekto kung magpapatuloy ang 
nararanasang suliraning pangkapaligiran 

Pamprosesong mga Tanong: 

1. Ano ang kongklusyon na iyong mabubuo tungkol sa epekto ng mga 
suliraning pangkapaligiran? 

2. Ang suliraning pangkapaligiran ba na ating nararanasan ay may kaugnayan 
sa isa’t isa? Patunayan. 

3. Kung magpapatuloy ang mga suliranin at hamong pangkapaligiran na ito, 
sino ang pangunahing maapektuhan? Bakit? 

4. Paano mabisang masosolusyunan ang mga nabanggit na suliranin at 
hamong pangkapaligiran? 

BINABATI KITA! 




Sa puntong ito ay mayroon ka nang sapat na pag-unawa tungkol sa mga 
malawak na epekto ng mga suliranin at hamong pangkapaligiran sa Pilipinas. 
Gamitin ang iyong mga natutuhan sa bahagi ng PAUNLARIN upang maisagawa 
ng maayos ang mga gawain sa susunod na bahagi ng modyul, ang 


PAGNILAYAN AT UNAWAIN. 

PAGNILAYAN AT UNAWAIN 


r 



Sa bahaging ito, palalalimin mo ang mga nabuong pag-unawa 
tungkol sa dahilan at epekto ng suliranin at hamong pangkapaligiran sa 
pamamagitan ng pagsusuri ng iba’t ibang situwasiyon. 


Gawain 9. Generalization Chart 

Basahin ang tatlong sanggunian tungkol sa epekto suliranin at hamong 
pangkapaligiran at punan ng sagot ang generalization chart. 

Sanggunian 1 1mpacts of Natural Disasters on Agriculture, Food Security, 
and Natural Resources and Environment in the Philippines(lsrael & 

Briones, 2013) 


“From 2000 to 2010, the total value of agricultural damage, by commodity, 
affected by typhoons, floods and droughts in the Philippines amounted to a 
total of PI 06,882.70 million. The crops with the most damage were rice, corn 
and high value cash crops. Other commodities recording damage included 
vegetables, coconut, abaca, sugarcane, tobacco, fisheries products, and 
livestock. While generally increasing, the total damage to agriculture 
decreased from 2000 to 2002, increased in 2003 to 2004, fell in 2005, rose 
in 2006, declined in 2007, increased in 2008 and 2009, 18 and decreased 
again in 2010. The total damage to agriculture due to typhoons, floods and 
droughts were lowest in 2002 and highest in 2009”. 


V 



77 











Talahanayan 1.3 - Total value of damage to agriculture due to typhoons, floods, and droughts 
in the Philippines, by commodity, 2000-2010 (million pesos) 


Year 

3!jch 

Com 

HVCC 

Vege¬ 

tables 

Cocomt 

Abaca 

Sue ar¬ 
cane 

Tobac¬ 

co 

Fisher¬ 

ies 

Live¬ 

stock 

Total 

2000 

1,594.87 

57.6 

352.03 

90.79 

47.17 

54.28 

40.8 

40.8 

358.04 

7.77 

2,644.15 

200! 

805.06 

546.14 

359.04 

65.1 

0.23 

0.33 

73.97 

0 

255.34 

94.75 

2,199.96 

2002 

543.35 

330.35 

115.08 

12.13 

0.05 

0 

0 

0 

127.49 

16.06 

1,149.51 

2003 

1,320.09 

1.696.12 

424.31 

123.99 

1.01 

0.36 

0 

0 

241.97 

49.04 

3,856.89 

2004 

1,693.19 

1.436.24 

1,155.43 

737.9 

439.18 

17.12 

0 

142.29 

1,905.77 

43.92 

7,576.04 

2005 

1,942.25 

2.446.15 

32.41 

19.8 

0 

0 

0 

0 

6.12 

0.43 

4.447.16 

2006 

3.400.96 

1.178.78 

3,178.19 

233.17 

1,115.29 

326.49 

0 

275.43 

1,080.56 

223.3 

11,012.17 

2007 

1,881. S3 

2,783.03 

376.47 

177.61 

0.03 

0 

0 

0 

88.72 

2.92 

5,310.66 

2008 

5,015.26 

1.805.75 

2,232.51 

0 

1,133.21 

12.27 

36.24 

0 

3,152.31 

245.75 

13,683.30 

2009 

23,842.20 

1,417.58 

2,504.23 

0 

0 

64.11 

0 

4.9 

1,597.27 

3822 

29,518.51 

2010 

15,559.07 

8.4S6.37 

1,108.11 

0 

0 

0 

0 

0 

302.82 

2758 

25,484.35 

Total 

57,608.18 

22,184.11 

11,387.81 

1,460.49 2,736.17 

474.96 

151.01 

463.42 

9,116.41 

800.14 

106,882.70 


Sanggunian: Impacts of Natural Disasters on Agriculture, Food Security, and 
Natural Resources and Environment in the Philippines (Israel & Briones, 2013) 

Sanggunian 2: Climate Change lmpacts(United States Environmental 
Protection Agency, 2016) 


Food Safety and Nutrition 

Climate change and the direct impacts of higher concentrations of 
carbon dioxide in the atmosphere are expected to affect food safety and 
nutrition.Extreme weather events can also disrupt or slow the distribution of 
food. 


Higher air temperatures can increase cases of Salmonella and other 
bacteria-related food poisoning because bacteria grow more rapidly in warm 
environments. These diseases can cause gastrointestinal distress and, in 
severe cases, death. Practices to safeguard food can help avoid these 
illnesses even as the climate changes. 

Climate change will have a variety of impacts that may increase the risk 
of exposure to chemical contaminants in food. For example, higher sea 
surface temperatures will lead to higher mercury concentrations in seafood, 
and increases in extreme weather events will introduce contaminants into the 
food chain through stormwater runoff. 

Higher concentrations of carbon dioxide in the air can act as a "fertilizer" 
for some plants, but lowers the levels of protein and essential minerals in 
crops such as wheat, rice, and potatoes, making these foods less nutritious. 

Extreme events, such as flooding and drought, create challenges for 
food distribution if roads and waterways are damaged or made inaccessible. 

Sanggunian 3: National Disaster at a Glance(Senate Economic Planning 
Office, 2013) 


Impact of Natural Disasters Natural disasters can cause considerable loss of lives, homes, 
livelihood and services. They also result in injuries, health problems, property damage, and 
social and economic disruption. From 2000 to 2012, natural disasters in the Philippines 
caused the death of 12,899 people and injury to 138,116 persons. These disasters also 
affected more than 71 million individuals and rendered almost 375,000 persons homeless. 
The socio-economic damages are estimated at US$3.37 billion with average annual damages 


Talahanayan 1.4 - Selected Natural Disaster Statistics in the Philippines, 2000-2012 


Year 

Death 

Tolls 

Homeless 

1 nj u red 

Affected 

Cost of 

Damage 
(U5$ Million) 

20DO 

748 

125,250 

393 

6,425,002 

39.76 

2001 

630 

100,000 

480 

3,624,958 

109.64 

2002 

320 

3,000 

233 

% 211,212 

17.54 

2003 

352 

83,203 

75 

637,761 

42.30 

2004 

1,050 

8,700 

1,321 

3,263,076 

138.37 

2005 

39 

- 

- 

213,057 

2.52 

2006 

2,334 

- 

2,703 

8,612,817 

347.28 

2007 

129 

- 

24 

2,023,092 

16.32 

2003 

959 

54,645 

1,015 

8,459,896 

431.20 

2009 

1,307 

110 

900 

13,352,484 

962.11 

2010 

1,113 

- 

124,096 

5,581,507 

335.09 

2011 

1,939 

- 

6,703 

11,729,947 

730.03 

2012 

379 

- 

173 

5,389,176 

94.39 

Total 

12,399 

374,908 

133,116 

71,073,985 

3,367.53 

Generalization Chart 


Mahalagang Tanong: Paano nakaapekto ang mga suliranin at hamong 

pangkapaligiran sa ating pamumuhay? 


Sanggunian 1 

Sanggunian 2 

Sanggunian 3 

Sagot: 




Mga ebidensya mula 
sa teksto 




Dahilan (Ipaliwanag 

kung paano 

sinusuportahan ng 

ebidensya ang iyong 

sagot 




Kongklusyon: (Paano 

nagkakatulad ang 

tatlong situwasiyon? 



Naunawaan mo sa bahaging ito namagkakaugnay ang mga dahilan at epekto ng 
mga suliranin at hamong pangkapaligiran sa Pilipinas. Sa susunod na aralin ay 
pagtutuunan mo ng pansin kung paano paghahandaan ang iba’t ibang hamong 
pangkapaligiran upang maiwasan ang malawakang pinsala sa buhay at ari-arian. 

ARALIN 2: Ang Dalawang Approach sa Pagtugon sa mga Hamong 
Pangkapaligiran 

Kanino nga ba nakasalalay ang paghahanda para sa mga banta ng iba’t 
ibang hamong pangkapaligiran na ating nararanasan? Ito ba ay tungkulin ng 
pamahalaan o ng mamamayan? Sa araling ito ay pagtutuunan mo ng pansin 
ang dalawang approach na ginagamit sa pagbuo ng disaster management. 
Bilang isang mag-aaral, suriin mo kung paano ka makatutulong sa pagharap 
sa mga suliranin at hamong pangkapaligiran. 

Ang Disaster Management 

Kung sakaling magkakaroon ng kalamidad sa inyong lugar, alam mo ba 
iyong gagawin? Kung saang ligtas na lugar ka maaaring lumikas? kung kanino 
ka hihingi ng tulong? Ang sagot sa mga tanong na ito ay ilan lamang sa mga 
dapat mong malaman upang maging ligtas ka sa panahon ng kalamidad. Ang 
pagiging ligtas ng isang komunidad sa mga sakuna ay nakasalalay sa 
pagkakaroon ng isang mahusay na disaster management. Ayon kay Carter 
(1992), ito ay isang dinamikong proseso na sumasakop sa sa pamamahala ng 
pagpaplano, pag-oorganisa, pagtukoy ng mga kasapi, pamumuno at 
pagkontrol. Kabilang din dito ang iba’t ibang organisasyon na dapat 
magtulungan at magkaisa upang maiwasan, maging handa, makatugon, at 
makabangon ang isang komunidad mula sa epekto ng sakuna, kalamidad at 
hazard. Malinaw na sinasabi dito na hindi lamang nakasalalay sa kamay ng 
pamahalaan ang pagbabalangkas ng disaster management plan. Kabilang din 
dito ang mga mamamayan at ang pampribado at pampublikong sektor. Ayon 
naman kina Ondiz at Rodito (2009), ang disaster management ay tumutukoy 
sa iba’t ibang gawain na dinisenyo upang mapanatili ang kaayusan sa panahon 
ng sakuna, kalamidad, at hazard. Nakapaloob din dito ang mga piano at 
hakbang na dapat gawin ng mga komunidad upang maiwasan, makaagapay 
sa mga suliranin at makabangon mula sa epekto ng kalamidad, sakuna at 

hazard. Kung bibigyang pansin ang dalawang kahulugan, makikitang hindi 
lamang ang pagtugon matapos ang isang kalamidad ang kinapapalooban ng 
disaster management, kabilang din dito ang mga gawain upang lubusang 
makabangon mula sa kalamidad at maibalik ang normal na daloy ng 
pamumuhay ng mga tao sa isang lugar. 

Sa pag-aaral ng disaster management, mahalagang alam mo ang 
pagkakaiba ng mga ginagamit na termino o konsepto. Ang sumusunod na 
kahulugan ay isinalin sa Filipino mula sa Disaster Risk Management System 
Analysis: A guide book nina Baas at mga kasama (2008). 

1 . Hazard - ito ay tumutukoy sa mga banta na maaaring dulot ng kalikasan 
o ng gawa ng tao. Kung hindi maiiwasan, maaari itong magdulot ng 
pinsala sa buhay, ari-arian, at kalikasan. 

1.1 Anthropogenic Hazard o Human-Induced Hazard - ito ay tumutukoy 
sa mga hazard na bunga ng mga gawain ng tao. Ang maitim na 
usok na ibinubuga ng mga pabrika at mga sasakyan gaya ng 
ipinakikita sa larawan ay ilan sa mga halimbawa ng 
anthropogenic hazard. 



83 




1.2. Natural Hazard - ito naman ay tumutukoy sa mga hazard na 
dulot ng kalikasan. Nan sa halimbawa nito ay ang bagyo, 
lindol, tsunami, thunderstorms, storm surge, at landslide. 
Ipinakikita sa kasunod na larawan ang pagbabalita sa 
pagdating ng isang malakas na bagyo. 

2.Disaster - ito ay tumutukoy sa mga pangyayari na nagdudulot ng panganib 
at pinsala sa tao, kapaligiran, at mga gawaing pang-ekonomiya. Maaaring ang 
disaster ay natural gaya ng bagyo, lindol, at pagputok ng bulkan o gawa ng tao 
tulad ng digmaan at polusyon. Ang disaster ay sinasabi ding resulta ng hazard, 
vulnerability at kawalan ng kapasidad ng isang pamayanan na harapin ang 
mga hazard. 











4. Vulnerability - tumutukoy ang vulnerability sa tao, lugar, at imprastruktura 
na may mataas na posibilidad na maapektuhan ng mga hazard. Ang pagiging 
vulnerable ay kadalasang naiimpluwensiyahan ng kalagayang heograpikal at 
antas ng kabuhayan. Halimbawa, mas vulnerable ang mga bahay na gawa sa 
hindi matibay na materyales. 








5. Risk -ito ay tumutukoy sa inaasahang pinsala sa tao, ari-arian, at buhay 
dulot ng pagtama ng isang kalamidad. Ang vulnerable na bahagi ng 
pamayanan ang kadalasang may mataas na risk dahil wala silang kapasidad 
na harapin ang panganib na dulot ng hazard o kalamidad. 








6. Resilience-ang pagiging resilient ng isang komunidad ay tumutukoy sa 
kakayahan ng pamayanan na harapin ang mga epekto na dulot ng kalamidad. 
Ang pagiging resilient ay maaaring istruktural, ibig sabihin ay isasaayos ang 
mga tahanan, tulay o gusali upang maging matibay. Maaari ring ito ay makita 
sa mga mamamayan, halimbawa ang pagkakaroon ng kaalaman tungkol sa 
hazard ay maaaring makatulong upang sila ay maging ligtas sa panahon ng 
kalamidad. 














Gawain 10. Situational Analysis 

Basahin ang sumusunod na situwasiyon. Tukuyin kung anong konsepto 
na may kaugnayan sa Disaster Risk Reduction and Management ang 
inilalarawan. Gamiting batayan sa pagsagot ang sumusunod: 


NH - Natural Hazard 

D - Disaster 

AH - Anthropogenic Hazard 

V - Vulnerability 


.1. Maagang umuwi ng bahay si Jerone mula sa kanilang paaralan dahil 
sa paparating na malakas na bagyo. 

. 2 . Nangangamba si Andrei na magkasakit ang kaniyang buntis na asawa 
at dalawang taong gulang na anak dahil sa maruming tubig baha sa 
kanilang lugar. 

_3. Isa ang pamilya ni Ernest sa mga nakaligtas mula sa pinsalang dulot 
ng malakas na lindol na tumama sa kanilang pamayanan. 

.4. Ipinasara ni Sec. Fajardo ang isang establisimyento dahil pinadadaan 
nito sa ilog ang mga kemikal na kanilang ginagamit sa paggawa ng 
produkto. 

.5. Nakipagpulong si Mayor Basco sa mga kinatawan ng bawat barangay 
upang magkaroon sila ng sapat na kaalaman sa panahon ng 
kalamidad. 


Naunawaan mo sa nakaraang paksa ang mga batayang konsepto 
tungkol sa disaster management. Nakapaloob sa disaster management ang 
proseso ng pagpaplano, pag-oorganisa, pagtukoy ng mga kasapi, pamumuno 
at pagkontrol. Sa susunod na bahagi ng aralin ay mauunawaan mo ang 
kaugnayan ng Philippine Disaster Risk Reduction and Management 
Framework at ang Community-Based Disaster Risk and Management 
Approach. 

Ang Philippine Disaster Risk Reduction and Management Framework 

Nakabatay ang Philippine Disaster Risk Reduction and Management 
Act of 2010 sa dalawang pangunahing layunin: (1) Ang hamon na dulot ng mga 
kalamidad at hazard ay dapat pagplanuhan at hindi lamang haharapin sa 
panahon ng pagsapit ng iba’t ibang kalamidad; at (2) Mahalaga ang bahaging 
ginagampanan ng pamahalaan upang mabawasan ang pinsala at panganib na 
dulot ng iba’t ibang kalamidad at hazard. Ang mga nabanggit na layunin ay 
kasama sa mga naging batayan sa pagbuo ng Philippine Disaster Risk 
Reduction and Management Framework (PDRRMF). 

Binibigyang diin ng National Disaster Risk Reduction Framework ang 
pagiging handa ng bansa at mga komunidad sa panahon ng mga kalamidad at 
hazard. Sa pamamagitan nito, ang pinsala sa buhay at ari-arian ay maaaring 
mapababa o maiwasan. 

Isinusulong din ng PDRRM Framework ang kaisipan na ang paglutas sa 
mga suliranin at hamong pangkapaligiran ay hindi lamang tungkulin ng ating 
pamahalaan. Ang proseso sa pagbuo ng isang disaster management plan ay 
dapat na produkto ng pagkakaisa at pagtutulungan ng iba’t ibang sektor ng 
lipunan tulad ng pamahalaan, private sector, business sector, Non¬ 
governmental Organizations (NGOs), at higit sa lahat ng mga mamamayang 
naninirahan sa isang partikular na komunidad. Ang ganitong proseso ay 
tinatawag na Community Based-Disaster and Risk Management (CBDRM). 

Sa kasalukuyan, isinusulong rin ng NDRRMC ang Community Based- 
Disaster and Risk Management Approach sa pagbuo ng mga piano at polisiya 
sa pagharap sa mga suliranin at hamong pangkapaligiran. 

Gawain 11. Plus o Minus. 

Basahin ang magkatapat na pahayag. Lagyan ng plus sign (+) ang maliit na 
kahon na katabi nito kung ang salita ay naayon sa National Disaster Risk 
Reduction and Management Framework. Ilagay naman ang minus sign (-) kung 
wala. 



Pagpaplano sa pagharap sa 

Pagharap sa kalamidad sa 



kalamidad 

tuwing mararanasan ito 




Isinusulong ang Top-down 

Isinusulong ang Community- 



Approach 

Based Disaster Management 
Approach 




Tungkulin ng pamahalaan ang 

Tungkulin ng lahat ang paglutas 



Disaster Management 

sa Suliraning Pangkapaligiran 




Dapat na kasama ang NGOs sa 

Ang mga NGOs ang siyang 



pagbuo ng Disaster Management 

mamumuno sa pagbuo ng 



Plan 

Disaster Management Plan 




Hinihingi ang tulong ng lahat ng 

Sa pamahalaan nakasalalay ang 



sektor ng lipunan sa pagbuo ng 

lahat ng tungkulin upang maging 



Disaster Management Plan 

disaster-resilient ang buong 
bansa 



Ang Community-Based Disaster and Risk Management Approach 

Ano nga ba ang Community Based-Disaster and Risk Management? 
Ayon kina Abarquez at Zubair (2004) ang Community-Based Disaster Risk 
Management ay isang pamamaraan kung saan ang mga pamayanang may 
banta ng hazard at kalamidad ay aktibong nakikilahok sa pagtukoy, pagsuri, 
pagtugon, pagsubaybay, at pagtataya ng mga risk na maaari nilang 
maranasan. Isinasagawa ito upang maging handa ang komunidad at 
maiwasan ang malawakang pinsala sa buhay at ari-arian. Nangangahulugan 

ito na ang mga mamamayan ay bahagi ng pagpaplano, pagbuo ng mga 
desisyon at implementasyon ng mga gawain na may kaugnayan sa disaster 
risk management. Sa Community-Based Disaster Risk Management 
Approach, napakahalaga ng partisipasyon ng mga mamamayan na siyang may 
pinakamataas na posibilidad na makaranas ng mga epekto ng hazard at 
kalamidad. Subalit, higit itong magiging matagumpay kung aktibo ring 
makikilahok ang mga mamamayan na hindi makararanas ng epekto ng mga 
hazard at kalamidad. 

Ayon naman kina Shah at Kenji (2004), ang Community-Based Disaster 
and Risk Management Approach ay isang proseso ng paghahanda laban 
sahazard at kalamidad na nakasentro sa kapakanan ng tao. Binibigyan nito ng 
kapangyarihan ang tao na alamin at suriin ang mga dahilan at epekto ng hazard 
at kalamidad sa kanilang pamayanan. Bukod dito, mahalaga ring masuri ang 
mga istrukturang panlipunan, pang-ekonomiya, at pampolitika na maaaring 
nagpapalubha sa epekto ng hazard at kalamidad. Ang kahulugang ito ng 
CBDRM Approach ay sang-ayon sa konsepto ng isyu at hamong panlipunan 
na tinalakay sa unang aralin. Kung iyong matatandaan, sinasabi sa unang 
aralin na ang mga isyu at hamong panlipunan ay maaaring dulot ng kabiguan 
ng ilang institusyon na isagawa ang kanilang mga tungkulin. Halimbawa, ang 
kabiguan ng pamahalaan na magsagawa ng maayos na Disaster Risk 
Management Plan ay maaaring magpalubha sa epekto ng hazard at kalamidad 
sa isang pamayanan. Maaari ding dahilan ng kabiguan ng implementasyon ng 
Disaster Risk Management Plan ang kawalan ng interes ng mga mamamayan 
na makilahok sa pagpaplano nito. Ito ay sinusugan sa isang ulat ng WHO 
(1989) tungkol sa CBDRM Approach. Ayon dito, mahalaga ang aktibong 
pakikilahok ng lahat ng sektor ng pamayanan upang:(1) mabawasan ang 
epekto ng mga hazard at kalamidad; (2) maligtas ang mas maraming buhay at 
ari-arian kung ang pamayanan ay may maayos na piano kung paano tutugunan 
ang kalamidad sa halip na maghintay ng tulong mula sa Pambansang 
Pamahalaan; at (3) ang iba’t ibang suliranin na dulot ng hazard at kalamidad 

ay mas mabibigyan ng karampatang solusyon kung ang lahat ng sektor ng 
pamayanan ay may organisadong piano kung ano ang gagawin kapag 
nakararanas ng kalamidad. Ipinaliwanag din ni Sampath (2001) na kung ang 
isang komunidad ay hindi handa, maaaring mas maging malubha ang epekto 
ng hazard at kalamidad. Subalit kung ang bawat mamamayan na naninirahan 
sa isang pamayanan ay magiging pamilyar sa mga pamamaraan at mga dapat 
gawin sa panahon ng kalamidad, maaaring mabawasan ang masamang 
epekto nito. 

Makikita sa mga nabanggit na kahulugan at pagpapaliwang tungkol sa 
Community-Based Disaster and Risk Management Approach na napakahalaga 
ng partisipasyon ng mamamayan at ng lahat ng sektor ng lipunan upang 
maging matagumpay ang isang disaster management plan. 

Gawain 12. Dugtungan Mo 

Buuin ang konsepto ng sumusunod na pahayag tungkol sa Community- 
Based Disaster Risk Management Approach sa pamamagitan ng paglalagay 
ng angkop na salita o parirala. 

1. Ang Community-Based Disaster and Risk Management Approach ay 
tumutukoy sa_ 


2. Magiging matagumpay ang CBDRM Approach kung 


3. Magkaugnay ang National Disaster Risk Reduction and Management 
Framework at ang Community-Based Disaster Risk Management Approach 
dahil_ 

4. Ang pinakasentro ng CBDRM Approach ay 


5. Makatutulong ang CBDRM Approach sa paglutas ng mga suliranin at 
hamong pangkapaligiran dahil_ 


Kahalagahan ng CBDRM Approach 

Bakit kailangan ang CBDRM Approach sa pagharap sa mga hamon at 
suliraning pangkapaligiran? Pinakamahalagang layunin ng Philippine National 
Disaster Risk Reduction and Management Framework (PDRRMF) ay ang 
pagbuo ng disaster-resilient na mga pamayanan. Ibig sabihin, ang lahat ng 
mga pagpaplano, pagtataya, at paghahandang nakapaloob sa disaster 
management plan ay patungo sa pagbuo ng isang pamayanang handa at 
matatag sa pagharap sa mga hamong pangkapaligiran. Malaki ang posibilidad 
na maging disaster-resilient ang mga pamayanan kung maayos na 
maisasagawa ang Community-Based Disaster and Risk Management 
Approach. 

Ang CBDRM Approach ay nakaayon sa konsepto ng bottom-up 
approach kung saan ay nagsisimula sa mga mamamayan at iba pang sektor 
ng lipunan ang mga hakbang sa pagtukoy, pag-aanalisa, at paglutas sa mga 
suliranin at hamong pangkapaligiran na nararanasan sa kanilang pamayanan. 
Ito ay taliwas sa top-down approach. Ang top-down approach sa disaster 
management plan ay tumutukoy sa situwasiyon kung saan lahat ng gawain 
mula sa pagpaplano na dapat gawin hanggang sa pagtugon sa panahon ng 
kalamidad ay inaasa sa mas nakatataas na tanggapan o ahensya ng 

pamahalaan. Halimbawa, kung ang isang barangay ay nakaranas ng 
kalamidad, ito ay aasa lamang sa tugon ng Pambayan o Panlungsod na 
Pamahalaan. Kung ang buong bayan o lungsod naman ang nakaranas ng 
kalamidad, ang sistema ng pagtugon ay nakabatay sa prosesong ipatutupad 
ng lokal na pamahalaan. Ang sistemang ito ng disaster management ay 
nakatanggap ng mga kritisismo. Binigyang-diin nina Shesh at Zubair (2006) na 
hindi natutugunan ng top-down approach ang mga pangangailangan ng 
pamayanan at napababayaan ang mga mamamayang may mataas na 
posibilidad na makaranas ng malubhang epekto ng kalamidad. Limitado ang 
pagbuo sa disaster management plan dahil tanging ang pananaw lamang ng 
mga namumunoang nabibigyang pansin sa pagbuo ng piano. Tila hindi 
nabibigyang pansin ng top-down approach ang karanasan, pangangailangan, 
at pananaw ng mga mamamayan sa isang komunidad. Ito ay sa kabila ng 
katotohanang ang mga mamamayang ito ang tunay na nakababatid ng 
maaaring epekto ng isang kalamidad o hazard. Isa pang suliranin ng top-down 
approach ay may mga pagkakataon nahindi nagkakasundo ang Pambansang 
Pamahalaan at ng Lokal na Pamahalaan tungkol sa mga hakbang na dapat 
gawin sa panahon o pagkatapos ng kalamidad kung kaya’t nagiging mabagal 
ang pagtugon sa pangangailangan ng mga mamamayan. Ang situwasiyonna 
ito ay masasalamin sa sinabi ni Panfilo Lacson, itinalaga bilang Presidential 
Assistant for Rehabilitation and Recovery, (Gabieta, 2014) kaugnay sa relief 
operations sa Tacloban City matapos ang bagyong Yolanda. Aniya, “That is 
why, I am appealing to our local chief executives not to wait for our national 
government, private sectors. They have to do their work to hasten the 
rehabilitation effort.” Ibig sabihin nakita rin ni Lacson na magiging matagumpay 
ang rehabilitation efforts kung mayroong aktibong partisipasyon ng mga lokal 
na pamahalaan at ng mga mamamayan. 

Ang kahinaang ito ng top-down approach ang nais bigyang katugunan 
ng bottom-up approach. Binibigyang pansin dito ang maliliit na detalye na may 
kaugnayan sa mga hazard, kalamidad, at pangagangilangan ng pamayanan. 

Ang pangunahing batayan ng piano ay ang karanasan at pananaw ng mga 
mamamayang nakatira sa isang disaster-prone area. Sa katunayan ito ang 
modelong ginamit ni Panfilo Lacson, bilang rehabilitation czar ng mga lugar na 
nasalanta ng bagyon Yolanda. Para sa kaniya, mas mapapabilis ang 
pagbangon ng mga lugar na ito kung bottom-up approach sa rehabilitasyon ng 
lugar. Para sa kaniya, mas makabubuting makipagpulong sa mga mayor ng 
mga nasalantang bayan at lungsod sa halip na antayin ang post-disaster needs 
assessment na ipalalabas ng Office of the Civil Defense. Sa ganitong paraan, 
mas makabubuo ng planong angkop sa pangangailangan ng bawat 
pamayanan. 

Ang paggamit ng bottom-up approach ay hindi lamang ginagamit sa 
Pilipinas. Nan sa mga bansa sa Asya na gumagamit nito ay ang Laos, East 
Timor, Indonesia, at India. Mula sa karanasan ng mga nabanggit na bansa at 
sa obserbasyon sa iba pang gawain na may kaugnayan sa disaster 
management ng iba’t ibang pandaigdigang organisasyon, nabuo nina Kafle at 
Zubair (2006) ang mga katangian ng bottom-up approach. 


Katangian ng Bottom-up Approach 

* Ang mga mamamayan ay may kakayahang simulan at panatilihin ang 
kaunlaran ng kanilang komunidad 

* Bagama’t mahalaga ang tungkulin ng lokal na pamahalaan, pribadong sektor 

at mga NGOs, nanatiling pangunahing kailangan para sa grassroots 
development ang pamumuno ng lokal na pamayanan. 

* Ang malawak na partisipasyon ng mga mamamayan sa komprehensibong 

pagpaplano at mga gawain sa pagbuo ng desisyon para matagumpay na 
bottom-up strategy. 

Katangian ng Bottom-up Approach 

* Ang responsableng paggamit ng mga tulong-pinansyal ay kailangan 

* Mahalagang salik sa pagpapatuloy ng matagumpay na bottom-up approach 

ay ang pagkilala sa mga pamayanan na may maayos na pagpapatupad nito 

* Ang responsiblidad sa pagbabago ay nasa kamay ng mga mamamayang 

naninirahan sa pamayanan. 

* Ang iba’t ibang grupo sa isang pamayanan ay maaaring may magkakaibang 

pananaw sa mga banta at vulnerabilities na nararanasan sa kanilang lugar. 

Sa pagpaplano ng disaster risk management mahalagang magamit ang 
kalakasan ng dalawang approach: ang bottom-up at top-down. Mahalagang 
maisaalang-alang ang pananaw ng mga namumuno sa pamahalaan sa 
pagbuo ng piano dahil sa kanilang kaalaman sa mga sistemang ipatutupad ng 
disaster risk management. Hindi rin naman kailangang kalimutan ang pananaw 
at karanasan ng mga mamamayan sa pagbuo ng disaster risk management. 
Ang pagsasanib na ito ng dalawang approach ay maaaring magdulot ng holistic 
na pagtingin sa kalamidad at hazard sa isang komunidad. 

Sa kasalukuyan, ang National Disaster Coordinating Council (NDCC), 
(na kilala ngayon bilang National Disaster Risk Reduction Management 
Council) ng Pilipinas ay kasapi sa proyektong “Partnerships for Disaster 
Reduction-Southeast Asia (PDR - SEA) Phase 4 (2008). Layunin ng 
programang ito na maturuan ang mga lokal na pinuno sa pagbuo ng 
Community Based Disaster Risk Management Plan. Mahalaga ang proyektong 
ito sapagkat binibigyan nito ng sapat nakaalaman at hinahasa ang kakayahan 
ng mga lokal na pinuno kung paano maisasama ang CBDRM Plan sa mga 
piano at programa ng lokal na pamahalaan. Bukod dito, mas masisiguro na 
ang mabubuong disaster management plan ay nakabatay sa pangangailangan 
at kakayahanan ng pamayanan na harapin ang iba’t ibang hazard at kalamidad 
na maaari nilang maranasan. Sa ganitong paraaan, mas matutugunan ang 

pangangailangan ng mga mamamayan at magagamit ng maayos ang kanilang 
mga resources. Higit sa lahat, ang piano na binuo kasama ang iba’t ibang 
sektor ng lipunan kabilang na ang mga mamamayan ay mas epektibo sa 
patugon ng pangangailangan ng mga mamamayan. Bunga nito, sinabi rin ni 
Lacson (Gabieta, 2014) na nagdesisyon siyang gamitin ang “bottom-up 
approach” upang mapabilis ang pagbangon mula bagyong Yolanda. 


Gawain 13. KKK Chart 

Punan ng tamang sagot ang KKK chart. Gamiting batayan ang nabuong 
KKK chart upang sagutin ang kasunod na tanong. 



£Pamprosesong mga Tanong: 

1. Ano ang kalakasan ng top-down approach ang makatutulong sa maayos na 
pagbuo ng disaster management plan? 

2. Alin sa mga kalakasan ng bottom-up approach ang dapat bigyang-pansin sa 
proseso ng pagbuo ng disaster management plan? 

3. Nararapat bang isang approach ang gamitin sa pagbuo ng disaster 
management plan? Bakit? 

Gawain 14.Pagsulat ng Sanaysay 


Sumulat ng sanaysay na nagpapaliwanag ng kahalagahan ng 
pagsasanib ng top-down approach at bottom-up approach sa pagbuo ng 
disaster management plan. Gamiting batayan ang sumusunod na pamantayan. 


Rubric sa pagmamarka ng sanaysay 

Pamantayan 

Deskripsiyon 

Puntos 

Nakuhang 

Puntos 

Pag-unawa 

Malinaw na nailahad ang kahalagahan 

ng CBDRM Approach. Nakapagbigay 

ng mga kongkretong halimbawa upang 

suportahan ang mga paliwanag. 

6 


Organisasyon 

Kumprehensibo at malinaw ang daloy 

ng ideya. Maayos na naipahayag ang 

pagkakaiba at pagkakaugnay ng mga 

tinalakay na konsepto. 

5 


Nilalaman 

Wasto at makatotohanan ang 

impormasyon. Nakabatay ang 

nilalaman sa mga tinalakay na paksa. 

5 


Teknikalidad 

Sumunod sa mga pamantayan sa 

pagsulat ng sanaysay tulad ng 

paggamit ng tamang bantas, kaayusan 

ng pangungusap, at pagdebelop ng 

kaisipan. 

4 



Kabuuan 

20 

BINABATI KITA! 


f 


Sa puntong ito ay mayroon ka nang malawak na pag-unawa tungkol sa 
mgadalawang approach sa pagbuo ng disaster risk reduction and management 
plan. Gamitin ang iyong mga natutuhan sa bahagi ng PAUNLARIN upang 
maisagawa ng maayos ang mga gawain sa susunod na bahagi ng modyul, ang 


PAGNILAYAN AT UNAWAIN. 

PAGNILAYAN AT UNAWAIN 


Sa bahaging ito, palalalimin mo ang mga nabuong pag-unawa 
tungkol sa dalawang approach sa pagbuo ng disaster risk reduction and 
management plan. 


Gawain 15. My Idea Pad 

Suriin ang panukalang Process Framework nina Mercer at Gaillard (2010)sa 
pagsasanib ng dalawang approach sa pagbuo ng DRRM plan, pagkatapos ay 
sagutan ang My idea pad. 


Community 

Engagement: 


Collaboration with 
community and 
stakeholders 


- Identification of 
community goals 


Identification of 
intrinsic and extrinsic 
components 
contributing to hazard 
vulnerability. 


Identification through: 

1. Community 
situation analysis 

2. Identification of 


- Past and present 


Examples may 
include: land use 
planning, building 
methods, food 
stratanios. social 


Process Framework 
integrating local and scientific 
knowledge (J. Mercer) 


Scientific Strategies 


- Past and present 


Examples may 
include: land use 
planning, building 
methods, food 
strategies, social 


STEP 1: 


STEP 2: 



STEP 3: 



STEP 4: 

Community 


Identification of 



Identification of Local and 


Integrated 

Ennanamant 


Vulnerability 



** ‘ 1 " 



Stratanv 


Factors 


Local Strategies 




Integrated Strategy 


• Addressing intrinsic 
components to 
hazards 


- Dependent on 
effectiveness level of 


DRR 


Ongoing revision and evaluation 
























My Idea Pad 


1. Anong bahagi ng framework makikita ang aktibong partisipasyon ng komunidad? 


2. Bakit mahalaga ang partisipasyon ng komunidad sa iba’tibang bahagi ng pagbuo ng DRRMplan ? 


3. Saang bahagi nagkakaroon ng pagsasanib ang kaalamang lokal at siyentipikong kaalaman? 


4. Magiging matagumpay kaya ang pagbuo ng DRRM plan kung ang gagamiting batayan sa STEP 3 
ay ang mga siyentipikong kaalaman lamang? Bakit? 


5. Ano ang mabubuo mong kongklusyon tungkol sa nararapat na approach sa pagbuo ng DRRM 
plan ? 



Bahay ng mga Ivatan. Sanggunian: 
(http://opinion.inquirer.net/68827/batanes- 

model-for-storm-readiness) retrieved last 
August 18, 2014. 














Unang Yugto: Disaster Prevention and Mitigation 

Sa bahaging ito ng disaster management plan, tinataya ang mga hazard 
at kakayahan ng pamayanan sa pagharap sa iba’t ibang suliraning 
pangkapaligiran. Mula sa mga impormasyon na nakuha sa pagtataya ay bubuo 
ng piano upang maging handa ang isang pamayanan sa panahon ng sakuna 
at kalamidad. Isinasagawa ang Disaster Risk Assessment kung saan 
nakapaloob dito ang Hazard Assessment, Vulnerability Assessment, at Risk 
Assessment.Tinataya naman ang kakayahan at kapasidad ng isang 
komunidad sa pamamagitan ng Capacity Assessment. 

Bakit kailangang mauna ang pagsasagawa ng pagtataya sa yugto ng 
Prevention and Mitigation? Ito ay dahil kailangang maunawaan ng mga 
babalangkas ng piano kung ano-ano ang mga hazard, mga risk, at sino at ano 
ang maaaring maapektuhan at masalanta ng kalamidad. 

Hazard Assessment 

Ang Hazard Assessment ay tumutukoy sa pagsusuri sa lawak, sakop, 
at pinsala na maaaring danasin ng isang lugar kung ito ay mahaharap sa isang 
sakuna o kalamidad sa isang partikular na panahon. Sa pamamagitan ng 
hazard assessment, natutukoy kung ano-ano ang mga hazard na gawa ng 
kalikasan o gawa ng tao na maaaring maganap sa isang lugar. Sa 
pagsasagawa ng hazard assessment, dapat bigyang pansin ang Pisikal at 
Temporal na katangian nito. 

Talahanayan 1.5 - Pisikal na Katangian ng Hazard 


Pagkakilanlan 

Pagkakaroon ng kaalaman tungkol sa iba’t ibang hazard at 

kung paano ito umusbong sa isang lugar. 

Katangian 

Pag-alam sa uri ng hazard 

Intensity 

Pagtukoy sa lawak ng pinsala na maaaring idulot ng 

hazard 

Lawak 

Pag-aaral tungkol sa sakop at tagal ng epekto ng hazard 

Saklaw 

Pagtukoy kung sino ang maaaring tamaan ng o 

maapektuhan ng hazard 

Predictability 

Panahon kung kailan maaaring maranasan ang isang 

hazard 

Manageability 

Pagtaya sa kakayahan ng komunidad na harapin ang 

hazard upang mabawasan ang malawakang pinsala 


Sanggunian: Ondiz at Redito (2009) 


Mahalagang maunawaan ng isang komunidad ang mga pisikal na 
katangian ng hazard sa kanilang lugar upang maging malinaw ang mabubuong 
hazard assessment. Bukod dito, ang impormasyon na maibibigay sa pagtukoy 
sa mga pisikal na katangian ng hazard ay magdudulot ng higit na ligtas na 
pamayanan. Bukod sa pisikal na katangian, mahalagang maunawaan rin ang 
mga temporal na katangian ng hazard. Makikita ito sa talahanayan 1.6. 


Talahanayan 1.6 - Temporal na Katangian ng Hazard 


Frequency 

Dalas ng pagdanas ng hazard. Maaaring ang hazard ay 

nagaganap taon-taon, isang beses sa loob ng lima o sampung 

taon o kaya ay biglaan lamang. 

Duration 

Pag-alam sa tagal kung kailan nararanasan ang hazard. 

Maaaring ito ay panandalian lamang tulad ng lindol; sa loob 

ng ilang araw tulad ng baha o kaya ay buwan tulad ng 

digmaang sibil. 

Speed of 

onset 

Bilis ng pagtama ng isang hazard. Maaaring mabilisan o 

walang babala tulad ng lindol o kaya ay may pagkakataon na 

magbigay ng babala tulad ng bagyo o baha. 

Forewarning 

Tumutukoy sa panahon o oras sa pagitan ng pagtukoy ng 

hazard at oras ng pagtama nito sa isang komunidad 

Force 

Maaaring natural tulad ng hazard na dala ng hangin, tubig 

tulad ng malakas na pagbuhos ng ulan, baha, pag-apaw ng 

ilog, flashflood, tidal wave at storm surge, lupa tulad ng 

landslide at lahar; apoy tulad ng pagkasunog ng kagubatan o 

kabahayan; seismic tulad ng lindol at tsunami; gawa ng tao 

tulad ng conflict gaya ng digmaang sibil, rebelyon, at pag- 

aaklas; industrial/technological tulad ng polusyon, pasabog, 

pagtagas ng nakalalasong kemikal at iba pang hazard tulad 

ng taggutom, tagtuyot, at pagsalakay ng peste sa mga 

pananim. 


Sanggunian: Ondiz at Redito (2009) 


Matapos maunawaan ang mga pisikal at temporal na katangian ng 
hazard na maaaring maranasan sa isang komunidad, maaari nang isagawa 
ang dalawang mahalagang proseso sa pagsasagawa ng hazard assessment: 
ang Hazard Mapping at Historical Profiling/Timeline of Events. Ang Hazard 
Mapping ay isinasagawa sa pamamagitan ng pagtukoy sa mapa ng mga lugar 
na maaaring masalanta ng hazard at ang mga elemento tulad ng gusali, 
taniman, kabahayan na maaaring mapinsala. Sa Historical Profiling/Timeline 
of Events naman, gumagawa ng historical profile o timeline of events upang 
makita kung ano-ano ang mga hazard na naranasan sa isang komunidad, 
gaano kadalas, at kung alin sa mga ito ang pinakamapinsala. 

Ang talahanayan 1.7 ay isang halimbawa ng historical profile na 
ginagamit sa pagsasagawa ng hazard assessment. 


Talahanayan 1.7 - Hazard Assessment (Historical Profile) 


Hazard 

type 

Frequency 

Duration 

Speed 

of 

Onset 

Forewarning 

Force 

When 

Flood 







Drought 







Earthuake 







Landslide 







Civil war 







Pollution 







Volcanic 

Eruption 








Sanggunian: Asian Disaster Preparedness Center (ADPC), 2001 


Gaya ng ipinakikita sa talahanayan, ang Historical Profile ay isang 
paraan sa pagsasagawa ng Hazard Assessment. Kinakailangan ang 
koordinasyon sa mga opisyales ng barangay o kaya ay ng pamahalaang 
panlungsod o sa ibang lugar ay pambayan upang ito ay mapunan ng tamang 
impormasyon. 

Alinman sa dalawang nabanggit na halimbawa ang gamitin sa 
pagsasagawa ng hazard assessment, mahalaga pa rin sa CBDRM Approach 
ang partisipasyon ng mga mamamayan dahil mayrooon silang personal na 
karanasan sa mga hazard sa kanilang lugar. Mas mabibigyan ng sapat na 
kaalaman ang mga mamamayan kung sila ay kabahagi sa pagsasagawa ng 
hazard assessment sa kanilang pamayanan. 

Gawain 16. Hazard Assessment Map 


0 


Makibahagi sa inyong pangkat at gumawa ng hazard assesement map 
na magpapakita ng iba’t ibang hazard sa inyong lugar. Ilahad ito sa klase. 
Upang maisagawa ito sundin ang sumusunod na hakbang: 

1. Alamin kung anong uri ng hazard ang nakatalagang susuriin ng 
inyong pangkat. 

2. Humingi ng kopya ng mapa ng inyong barangay sa kinakuukulan. 

3. Kung mayroon namang hazard assessment map ang inyong 
barangay, maaari itong hingin. Mag-ikot sa inyong barangay upang 
matukoy ito o kaya ay gumawa ng katulad na mapa na nakapokus 
lamang sa inyong sariling kalye, o kapitbahayan. 

Pamprosesong mga Tanong: 

1. Ano ang mga hamon na inyong kinaharap sa pagsasagawa ng hazard 
assessment map? 

2. Paano ninyo hinarap ang mga nabanggit na hamon? 

3. Bakit mahalaga na may partisipasyon ng mga mamamayan ang paggawa 
ng hazard assessment map? 


Naunawaan mo sa bahaging ito na ang mga hakbang at kahalagahan ng hazard 
assessment. Sa susunod na bahagi ng aralin ay mauunawaan mo naman kung 
ano ang nilalaman ng Vulnerability at Capacity Assessment at kung paano ito 
makatutulong sa pagbuo ng Disaster Risk Reduction and Management Plan. 

Vulnerability at Capacity Assessment (VCA) 

Sa pamamagitan ng VCA, masusukat ang kahinaan at kapasidad ng 
isang komunidad sa pagharap sa iba’t ibang hazard na maaaring maranasan 
sa kanilang lugar. Sa Vulnerability Assessment, tinataya ang kahinaan o 
kakulangan ng isang tahanan o komunidad na harapin o bumangon mula sa 
pinsalang dulot ng hazard. Samantala, sa Capacity Assessment naman ay 
tinataya ang kakayahan ng komunidad na harapin ang iba’t ibang uri ng hazard. 
Ayon kina Anderson at Woodrow (1990) mayroong tatlong kategorya ang 
Vulnerability: ito ay ang Pisikal o Materyal, Panlipunan, at Pag-uugali tungkol 
sa hazard. 


Talahanayan 1.8 - Mga katangian ng Vulnerability at Capacity Assessment 


Kategorya 

Deskripsiyon 

Halimbawa 

Pisikal o 

Materyal 

Tumutukoy sa mga materyal na 

yaman tulad ng suweldo mula sa 

trabaho, pera sa bangko at mga 

likas na yaman. Ang kawalan o 

kakulangan ng mga nabanggit na 

pinagkukunang-yaman ay 

nangangahulugan na ang isang 

komunidad ay vulnerable o 

maaaring mapinsala kung ito ay 

makararanas ng hazard 

Di sapat na kita 

Pagkakaroon ng utang 

Kakulangan ng sapat na kakayahan 

at edukasyon 

Kawalan ng pangunahing serbisyo 

tulad ng edukasyon, 

pangkalusugan, sistema ng 

komunikasyon at transportasyon 

Panlipunan 

Tumutukoy sa pagiging 

vulnerable o kawalan ng 

kakayahan ng grupo ng tao sa 

isang lipunan. Halimbawa ay 

mga kabataan, mga matatanda, 

mga may kapansanan, maysakit, 

Kawalan ng pagkakaisa ng mga 

miyembro ng pamilya, ng mga 

mamamayan 

Hindi maayos na ugnayan sa 

pagitan ng mamamayan at 

pamahalaan 


108 





at iba pang pangkat na maaaring 

maging biktima ng hazard. 

Kasama rin dito ang pagiging 

vulnerable ng institusyong 

panlipunan tulad ng pamahalaan. 

Kawalan ng maaayos na sistema ng 

pamahalaan tungkol sa Disaster 

Management 

Pag-uugali 

tungkol sa 

Hazard 

May mga paniniwala at gawi ang 

mga mamamayan na 

nakahahadlang sa pagiging ligtas 

ng isang komunidad. Bunga nito, 

nagiging vulnerable ang isang 

komunidad. 

Kawalan ng interes sa mga 

programa ng pamahalaan 

Pagiging negatibo sa mga 

pagbabago 

Kawalan ng sapat na kaalaman 

tungkol sa hazard sa kanilang 

komunidad 

Pagiging palaasa sa pamahalaan at 

sa tulong ng pribadong sektor 


Sanggunian: Ondiz at Redito (2009) 

Vulnerability Assessment 


Ang pagiging vulnerable ng isang lugar ay nangangahulugang mayroon 
itong kakulangan sa mga nabanggit na kategorya. Bunga nito, nagiging mas 
malawak ang pinsala na dulot ng hazard. Halimbawa, kung ang isang 
komunidad ay walang pakialam sa mga programang pangkaligtasan ng 
kanilang pamahalaan, hindi nila alam ang kanilang gagawin sa panahon ng 
sakuna o kalamidad. Ang mga mamamayang ito ay matatawag na vulnerable 
dahil sila ang mga posibleng maging biktima ng sakuna o kalamidad. 
Samantala, ang mga mamamayan naman na may maliit na kita ay maituturing 
rin na vulnerable dahil maaaring hindi sapat ang kanilang suweldo upang 
tustusan ang dagdag na gastusin sa panahon ng sakuna tulad ng bagyo o 
baha. 

Sa usapin ng vulnerability ng isang komunidad, kailangan na maging 
mulat ang mga mamamayan sa mga hazard sa kanilang lugar. Tungkulin nila 
na magkaroon ng kaalaman sa mga panganib at banta na maaari nilang 

maranasan. Bukod dito, dapat na maging aktibo rin sila sa paglahok sa mga 
programa ng pamahalaan kabilang na dito ang tungkol sa disaster 
management. Sa panig naman ng pamahalaan, dapat na maging seryoso ito 
sa pagbuo ng disaster management plan. Hindi dapat kalimutan ng 
pamahalaan ang kahalagahan ng partisipasyon ng mga mamamayan sa lahat 
ng aspekto ng pagbuo ng disaster management plan. Sa pamamagitan nito, 
magkakaroon ng maayos na ugnayan sa pagitan ng mamamayan at 
pamahalaan. Higit na mauunawaan ng mamamayan ang programa ng 
pamahalaan kung sila ay kabahagi sa pagbalangkas nito. 

Ayon kina Abarquez at Murshed, (2004), sa pagsasagawa ng 
Vulnerability Assessment, kailangang suriin ang sumusunod: Elements at risk, 
People at risk, at Location of people at risk. 

Elements at risk.Tumutukoy ang People at risk. Sa people at risk 

elements at risk sa tao, hayop, mga naman, tinutukoy ang mga grupo 

pananim, bahay, kasangkapan, ng tao namaaaring higit na 

imprastruktura, kagamitan para sa maapektuhan ng kalamidad. 

transportasyon at komunikasyon, at Halimbawa, ang mga buntis ay 

pag-uugali. Pagkatapos matukoy maituturing nai /ulnerable sa 

ang mga elements at risk, sinusuri rin panahon ng kalamidad dahil sa 

kung bakit sila maituturing na kanilang kondisyon. Gayundin, 

vulnerable. Halimbawa, may mga ang mga may kapansanan ay 

bahay sa pamayanan na maituturing maituturing na vulnerable o 

na vulnerable. Han sa mga dahilan elements at risk. Itinuturing 

ay ang lokasyon nito, dahil malapit sa silang vulnerable dahil 

anyong-tubig, nasa paanan ng nangangailangan sila ng higit na 

bundok, nasa mababang bahagi ng atensyon sa panahon ng 

pamayanan, o kaya ay gawa sa mga kalamidad. Ang mga nabanggit 

kasangkapang madaling masira ng na people at risk ay kailangang 

bagyo. Mahalaga ang pagsasagawa ikonsidera sa pagbuo ng warning 

nito dahil makatutulong ito sa pagbuo system, pagbuo ng evacuation 

ng disaster risk reduction and plan, at ng disaster risk reduction 

management plan ng pamayanan. and management plan ng isang 

pamayanan. 


Location of 
People at 
risk. Sa 

usapin 
naman ng 
location of 
people at 
risk, 

tinutukoy 

ang 

lokasyon o 
tirahan ng 
mga taong 
natukoy na 
vulnerable. 

Ang vulnerability ng isang pamayanan ay nakabatay sa lokasyon nito, 
halimbawa, mas vulnerable sa pagbaha, ang mga mabababang lugar. 
Samantalang vulnerable naman sa landslide ang mga naninirahan malapit sa 
paanan ng bundok. 


Ipinakikita sa talahanayan ang halimbawa ng instrumento na ginagamit 
sa pagsasagawa ng Vulnerability Assessment. 

Talahanayan 1.9 - Halimbawa ng Vulnerability Assessment Chart 


Lugar: 

Uri ng hazard: 

Elements at risk 

Dahilan 







People at risk 










Location of People at risk 



Sanggunian: apdc.net 


Mahalaga rin ang mga impormasyon na makukuha sa Vulnerability 
Assessment dahil makatutulong ito sa pagbuo ng disaster management ng 
isang pamayanan. 


ill 




Gawain 17. Vulnerability Assessment Chart 

Makibahagi sa inyong pangkat. Magsagawa ng Vulnerability 
Assessment sa inyong pamayanan gamit ang sumusunod na format. 


Vulnerability Assessment Chart 


Lugar: 

Uri ng hazard: 

Elements at risk 

Dahilan 







People at risk 






Location of People at risk 



© 


Pamprosesong mga Tanong: 

1. Ano ang mga hamon na inyong kinaharap sa pagsasagawa ng hazard 
vulnerability assessment? 

2. Bakit mahalagang mabatid ng mga mamamayan ang kanilang pagiging 
vulnerable sa mga disaster? 

3. Bakit mahalaga na may partisipasyon ng mga mamamayan ang paggawa 
ng vulnerability assessment? 

Capacity Assessment 

Sa Capacity Assessment, sinusuri ang kapasidad ng komunidad na 
harapin ang anomang hazard. Mayroon itong tatlong kategorya: ang Pisikal o 
Materyal, Panlipunan, at Pag-uugali ng mamamayan tungkol sa hazard. Sa 
Pisikal o Materyal na aspekto, sinusuri kung ang mga mamamayan ay may 
kakayahan na muling isaayos ang mga istruktura tulad ng bahay, paaralan, 
gusaling pampamahalaan, kalsada at iba pa na nasira ng kalamidad. Sa 
aspektong Panlipunan naman, masasabing may kapasidad ang isang 
komunidad na harapin ang hazard kung ang mga mamamayan ay may 
nagtutulungan upang ibangon ang kanilang komunidad mula sa pinsala ng mga 
sakuna at kung ang pamahalaan ay may epektibong disaster management 
plan.Samantala, ang mga mamamayan na bukas ang loob na ibahagi ang 
kanilang oras, lakas, at pagmamay-ari ay nagpapakita na may kapasidad ng 
komunidad na harapin o kaya ay bumangon mula sa dinanas na sakuna o 
panganib. 

Sa pagsasagawa ng Capacity Assessment, itinatala ang mga 
kagamitan, imprastraktura, at mga tauhan na kakailanganin sa panahon ng 
pagtama ng hazard o kalamidad. Mahalaga ang pagsasagawa nito sapagkat 
magbibigay ito ng imporasyon sa mga mamamayan at sa mga pinuno ng 
pamayanan kung ano at kanino hihingi ng tulong upang mapunan ang 
kakulangan ng pamayanan. 

Tandaan na hindi lahat ng pamayanan ay mayroong magkakatulad na 
pisikal na katangian. Kung kaya’t maaaring makaapekto ito sa kanilang 
kapasidad. Gayundin, ang pagkakaiba ng antas ng kita ng bawat pamayanan 
ay mayroon ding malaking epekto sa pagiging handa nila sa panahon ng 
kalamidad. 

Talahanayan 1.10- Halimbawa ng Capacity Assessment 


Capacities identified by urban poor 

communities in Metro Manila to deal 

with flood: 

Capacities identified by upland 

communities to address drought 

Boats 

Evacuation center in church 

■ Wood, iron sheets to rebuild houses 

Footbridges 

First aid 

■ Some people have good contact with 

local government to ask for assistance 

■ Some active community members 

■ Day care center helpful for working 

mothers 

Diversification of crops 

Eating wild crops 

■ Budgeting of meals per day (dietary 

change) 

Selling livestock 

■ Seasonal migration by men and women 

■ Social network to take care of small 

children 

■ Community organization’s activities 

maintained despite out-migration 

■ PO formulated land use management 

plan 

■ Motivated to stay in the remote 

community, and therefore willing to learn 

new farming methods 


Sanggunian: apdc.net 

Gawain 18.Capacity Assessment Template 

Makibahagi sa inyong pangkat at magsagawa ng Capacity Assessment 
sa inyong pamayanan. Sundin ang sumusunod na format. 


Lugar: 

A. Kagamitan 




B. Human Resource 




C. Transportasyon at 

Komunikasyon 





© Pamprosesong mga Tanong: 

1. Sapat ba ang kakayahan ng inyong paaralan, kapitbahayan, o barangay sa 
pagharap sa kalamidad? 

2. Paano mapupunan ang mga kakulangan o mapananatili ang kasapatan ng 
inyong mga kagamitan? 

3. Bukod sa pagkakaroon ng sapat na kagamitan, ano ang dapat gawin ng mga 
mamamayan upang maging handa sa mga kalamidad? 


Ang mga naunang hakbang ay nakapaloob sa Disaster Prevention. Sa 
unang unang yugto ng CBDFtM Plan ay isinasagawa rin ang mga hakbang para 
sa Disaster Mitigation na kinapapalooban naman ng Risk Assessment. 
Tunghayan ito sa susunod na bahagi ng aralin. 

Risk Assessment 

Kung ang Disaster prevention ay tumutukoy sa pag-iwas sa mga hazard 
at kalamidad, sinisikap naman ng mga gawain sa disaster mitigation na 
mabawasan ang malubhang epekto nito sa tao, ari-arian, at kalikasan. Ito ay 
tumutukoy sa mga hakbang na dapat gawin bago ang pagtama ng sakuna, 
kalamidad at hazard na may layuning maiwasan o mapigilan ang malawakang 
pinsala sa tao at kalikasan (Ondiz at Redito, 2009). 



Kahalagahan ng Disaster Risk Assessment 

Ayon kina Ondiz at Redito (2009), ang sumusunod ay mga dahilan kung 
bakit mahalaga ang pagsasagawa ng risk assessment: 

1. Nagiging sistematiko ang pagkalap ng datos sa pagtukoy, pagsusuri, at 
pagtatala sa mga hazard na dapat unang bigyang pansin. 

2. Nagiging mulat ang mga mamamayan sa mga hazard na mayroon sa 
kanilang komunidad na noon ay hindi nila alam. Sa pamamagitan ng risk 
assessment ay nagkakaroon ng mas matibay na batayan ang maaaring 
maging epekto ng hazard sa kanilang komunidad. 

3. Nagsisilbing batayan sa pagbuo ng disaster risk reduction and management 
plan. Nagiging gabay sa pagbuo ng mga polisiya, programa, proyekto, at 
istratehiya upang maging handa ang komunidad sa pagharap sa iba’t ibang 
hazard. 

4. Nagbibigay ng impormasyon at datos na magagamit sa pagbuo ng piano at 
magsisilbing batayan sa pagbuo ng akmang istratehiya sa pagharap sa mga 
hazard. 

5. Isa sa mahalagang produkto ng risk assessment ay ang pagtatala ng mga 
hazard at pagtukoy kung alin sa mga ito ang dapat bigyan ng prayoridad o higit 
na atensyon. Ito ay tinatawag na Prioritizing risk. 


Mahalaga ang mga hakbang na nakapaloob sa yugto ng Prevention and 
Mitigation. Lahat ng impormasyon na makukuha mula sa pagsasagawa nito 
ay makatutulong upang magkaroon ng malinaw na batayan sa pagbuo ng 
DRRM plan ang isang pamayanan. 


Hindi natatapos ang DRRM plan sa pagtataya ng mga banta ng 
kalamidad at kakayahan ng komunidad na harapin ito. Mahalagang gamitin 
ang mga imporasyong nakalap mula sa unang hakbang sa pagbuo ng 
ikalawawang yugto: ang Disaster Preparedness. 

Ikalawang Yugto: Disaster Preparedness 

Madalas tayong nakakapanood ng mga patalastas satelebisyon tungkol 
sa mga dapat gawin sa panahon ng sakuna. Mayroon ding mga anunsyo sa 
radyo, sa mga pahayagan, at maging sa ating pamayanan tungkol sa mga 
gagawin natin kung sakaling tayo ay makaranas ng iba’t ibang kalamidad. Ito 
ay ilan lamang sa mga gawaing nakapaloob sa ikalawang yugto ng DRRM plan 

Ang ikalawang yugto ay tinatawag na Disaster Response. Ito ay 
tumutukoy sa mga hakbang o dapat gawin bago at sa panahon ng pagtama ng 
kalamidad, sakuna o hazard. Mahalagang malaman ng mga miyembro ng 
pamilya, ng mga mamamayan sa komunidad, at maging ng mga kawani ng 
pamahalaan ang mga dapat gawin sa panahon ng sakuna o kalamidad. Dapat 
ring maliwanag sa bawat sektor ng lipunan ang kanilang gagawin upang 
magkaroon ng koordinasyon at maiwasan ang pagkalito at pagkaantala na 
maaari pang magdulot ng dagdag na pinsala o pagkawala ng buhay. 

Layunin ng mga gawaing nakapaloob sa yugtong ito na mapababa ang 
bilang ng mga maapektuhan, maiwasan ang malawakan at malubhang 
pagkasira ng mga pisikal na istruktura at maging sa kalikasan, at mapadali ang 
pag-ahon ng mga mamamayan mula sa dinanas na kalamidad. 

Bago tumama at maging sa panahon ng kalamidad, napakahalaga ang 
pagbibigay ng paalala at babala sa mga mamamayan. Ito ay may tatlong 
pangunahing layunin: 

1. To inform - magbigay kaalaman tungkol sa mga hazard, risk, capability, at 
pisikal na katangian ng komunidad. 

2. To advise - magbigay ng impormasyon tungkol sa mga gawain para sa 
proteksiyon, paghahanda, at pag-iwas sa mga sakuna, kalamidad, at hazard. 


118 



3. to instruct-magbigay ng mga hakbang na dapat gawin, mga ligtas na lugar 
na dapat puntahan, mga opisyales na dapat hingan ng tullong sa oras ng 
sakuna, kalamidad, at hazard. 

May iba’t ibang paraan ang bawat komunidad sa pagbibigay ng paalala 
o babala. Ito ay pinadadan sa pamamagitan ng barangay assembly, 
pamamahagi ng flyers, pagdidikit ng poster o billboard, mga patalastas sa 
telebisyon, radyo, at pahayagan. Lahat ng ito ay ginagawa upang maging 
mulat at edukado ang mga mamamayan sa uri ng hazard at dapat nilang gawin 
sa panahon ng pagtama nito. 

Bukod sa pagbibigay ng paalala o babala, mayroon pang iba’t ibang 
gawain na dapat malaman ng mamamayan bago at sa panahon ng pagtama 
ng sakuna, kalamidad, at hazard upang sila ay maging ligtas at maiwasan ang 
malawakang pinsala. Sa yugto ng Disaster Preparedness ay binibigyan ng 
sapat na impormasyon at pag-unawa ang mga mamamayan sa dapat nilang 
gawin bago, habang, at pagkatapos ng hazard at kalamidad upang maihanda 
sila sa mga posibleng epekto nito. 

Gawain 19. Be informed! 

Pumili ng isang uri ng hazard o kalamidad. Gumawa ng poster ad na 
nagpapakita ng sumusunod: 

1. Impormasyon tungkol sa katangian at kahulugan ng disaster 

2. Mga sanhi at epekto nito 

3. Mga dapat gawin bago, habang, at pagkatapos ng disaster 

4. Mga gamit na dapat ihanda upang maging ligtas kapag naranasan 

ang disaster. 

5. Mga opisyales, kawani ng pamahalaan o NGO na maaaring hingan 

ng tulong. 

Gawing gabay ang sumusunod na pamantayan sa paggawa ng inyong 


poster ad. 


Rubric sa pagmamarka ng poster ad 

Pamantayan 

Deskripsiyon 

Puntos 

Nakuhang 

Puntos 

Nilalaman 

Wasto at makatotohanan ang mga 

impormasyon. Nakatulong upang 

maging handa ang mga mamamayan sa 

panahon ng kalamidad 

10 


Kaangkupan 

Madaling maunawaan ang ginamit na 

salita, mga larawan, at simbolo sa 

ginawang poster ad. Madali ring 

maunawaan ang ginamit na lenggwahe. 

7 


Pagkamalikhain 

Nakapupukaw ng atensyon ang 

ginawang poster ad dahil sa ginamit na 

mga larawan at salita na nakahikayat sa 

mamamayan upang ito ay bigyan ng 

pansin. 

3 



Kabuuan 

20 



0 Pamprosesong mga Tanong: 

1. Ano ang dapat gawin upang maipagbigay sa lahat ang mga dapat gawin sa 
panahon ng kalamidad? 

2. Bakit mahalaga na malaman ng mga mamamayan ang mga impormasyon 
tungkol sa kalamidad at mga dapat gawin kung mararanasan ang mga ito? 

3. Paano makatutulong ang mga mamamayan sa pamamahagi ng kaalaman 
tungkol sa disaster preparedness? 

Sa kabila ng pagtataya ng mga maaaring maranasang kalamidad at kakayahan ng pamayanan 
na harapin itoay makararanas at makararanas pa rin tayo ng mga kalamidad. Paano ba tayo tutugon 
sa mismong pagkakataon na tayo ay nasa gitna ng isang kalamidad? Ito ang pagtutuunan ng pansin 
sa ikatlong yugto, ang Disaster Response. 












Ikatlong Yugto: Disaster Response 

Ang ikatlong yugto ay tinatawag na Disaster Response. Sa 
pagkakataong ito ay tinataya kung gaano kalawak ang pinsalang dulot ng isang 
kalamidad. Mahalaga ang impormasyong makukuha mula sa gawaing ito dahil 
magsisilbi itong batayan upang maging epektibo ang pagtugon sa mga 
pangangailangan ng isang pamayanan na nakaranas ng kalamidad. 

Nakapaloob sa Disaster Response ang tatlong uri ng pagtataya: ang 
Needs Assessment, Damage Assessment, at Loss Assessment. Ayon kina 
Abarquez, at Murshed (2004), ang needs ay tumutukoy sa mga pangunahing 
pangangailangan ng mga biktima ng kalamidad tulad ng pagkain, tahanan, 
damit, at gamot. Samantala, ang damage ay tumutukoy sa bahagya o 
pangkalahatang pagkasira ng mga ari-arian dulot ng kalamidad. Ang loss 
naman ay tumutukoy sa pansamantalang pagkawala ng serbisyo at 
pansamantala o pangmatagalang pagkawala ng produksyon. Ang damage at 
loss ay magkaugnay dahil ang loss ay resulta ng mga produkto, serbisyo, at 
imprastraktura na nasira. Halimbawa, ang pagbagsak ng tulay ay damage, ang 
kawalan ng maayos na daloy ng transportasyon ay loss. Ang pagkasira ng 
mga lupaing-taniman ay damage samantalang ang pagbaba ng produksiyon 
ng palay ay loss. Isa pa ring halimbawa ay ang pagguho ng ospital dahil sa 
lindol ay maituturing na damage. Samantala, ang panandaliang pagkaantala 
ng serbisyong pangkalusugan ay maituturing na loss. 

Mahalagang maunawaan mo na sa yugtong ito ay napakahalaga ng 
koordinasyon ng lahat ng sektor ng lipunan na kasama din sa pagsasagawa 
ng una at ikalawang yugto. Kadalasan kasi ay nababalewala ang nilalaman ng 
DRRM plan kung walang maayos na komunikasyon lalo sa pagitan ng iba’t 
ibang sektor lalo na sa oras na nararanasan ang isang kalamidad. Mahalaga 
rin ang kaligtasan ng bawat isa kaya sa pagsasagawa ng Disaster response ay 

dapat isaalaang-alang ng mga mamamayan ang kanilang kakayahan sa 
pagsasagawa nito. 

Maaaring gamitin ang mungkahing checklist sapagbuo ng ulat tungkol 
sa needs, damage, at loss assessment. 

Gawain 20. Flash Reporter 


Maghanap ng balita tungkol sa isang kalamidad na naranasan sa inyong 
pamayanan. Gumawa ng flash report tungkol dito. Gamitin ang sumusunod 
naformat sa paggawa nito. 


1. Situwasiyon 


1.1 Uri ng disaster 


1.2 Petsa at oras 


1.3 Apektadong lugar 


1.4 Posibilidad ng “after effects” 


2. Paunang ulat ng Epekto 


2.1 Bilang ng namatay 


2.2 Bilang ng nasaktan 


2.3 Bilang ng nawawala 


2.4 Nangangailangan ng tirahan at damit 


2.5 Nangangailangan ng pagkain 


2.6 Nangangailangan ng tubig 


2.7 Nangangailangan ng sanitasyon 


2.8 Pinsala sa imprastraktura 


3. Pangangailangan ng tulong 


3.1 Search and rescue 

Oo/Hindi 

3.2 Evacuation 

Oo/Hindi 

3.3 Proteksyon 

Oo/Hindi 

3.4 Pangangailangang Medikal 

Oo/Hindi 

3.5 Pangangailangan sa tirahan at damit 

Oo/Hindi 

3.6 Pangangailangan sa pagkain 

Oo/Hindi 

3.7 Pangangailangan sa tubig 

Oo/Hindi 

3.8 Sanitasyon 

Oo/Hindi 

3.9 Pagkukumpuni sa mga imprastraktura 

Oo/Hindi 

m Pamprosesong mga Tanong: 

1. Ano ang dapat isaisip sa pagsasagawa ng flash report? 

2. Paano makatutulong ang isang mapagkakatiwalaang flash report? 

3. Nararapat bang makibahagi ang mga mamamayan sa pagsasagawa nito? 
Bakit? 


Sa ikatlong yugto ng DRRM p/anay binigyang-diin ang pagkakaroon ng 
mapagkakatiwalaang datos sa naging lawak ng pinsala ng kalamidad. Mahalaga ito 
dahil magsisilbi itong batayan para sa ikaapat at huling yugto ng DRRM plan, ang 
Disaster Rehabilitation and Recovery. 


Ikaapat na Yugto: Disaster Rehabilitation and Recovery 

Tinatawag din ang yugto na ito na Rehabilitation. Sa yugtong ito ang 
mga hakbang at gawain ay nakatuon sa pagsasaayos ng mga nasirang 
pasilidad at istruktura at mga naantalang pangunahing serbisyo upang 
manumbalik sa dating kaayusan at normal na daloy ang pamumuhay ng isang 
nasalantang komunidad. Halimbawa nito ay ang pagpapanumbalik ng sistema 
ng komunikasyon at transportasyon, suplay ng tubig at kuryente, 
pagkukumpuni ng bahay, sapat na suplay ng pagkain, damit, at gamot. 
Kabilang din dito ang pagbabantay sa presyo ng mga pangunahing bilihin at 
pagkakaloob ng psychosocial services upang madaling malampasan ng mga 
biktima ang kanilang dinanas na trahedya. 

Noong 2006, ang Inter-Agency Standing Committee (IASC) na binubuo 
ng iba’t ibang NGO, Red Cross at Red Crescent Movement, International 
Organization for Migration (IOM), World Bank at mga ahensya ng United 
Nations ay nagpalabas ng Preliminary Guidance Note. Ito ay tungkol sa 

pagpapakilala ng Cluster Approach na naglalayong mapatatag ang ugnayan 
ng iba’t ibang sektor ng lipunan. Makatutulong ito upang maging mas malawak 
at ang mabubuong piano at istratehiya at magagamit ng mahusay ang mga 
pinagkukunang yaman ng isang komunidad. Ginamit na batayan ng National 
Disaster Coordinating Council (NDCC) ang Cluster Approach sa pagbuo ng 
sistema para sa pagharap sa mga sakuna, kalamidad, at hazardsa Pilipinas. 
Noong Mayo 10, 2007, ipinalabas ang NDCC Circular No. 5-2007, ito ay isang 
direktibo na nagpapatatag sa Cluster Approach sa pagbuo ng mga Disaster 
Management System sa Pilipinas. Iminumungkahi rin nito na magtalaga ng 
pinuno ng bawat cluster (Cluster Leads) para sa tatlong antas: nasyunal, 
rehiyunal, at probinsiyal. Noong taong 2007 rin, sa bisa ng Executive Order 
No. 01-2007, nabuo ang Ayuda Albay Coordinating Task Force na syang 
namuno sa pagtugon at rehabilitasyon ng lalawigan matapos ang bagyong 
Reming. Noong July 2007, sa bisa ng E.O. No. 02-2007, ay binuo naman ang 
Albay Mabuhay Task Force. Layunin nito na ipatupad ang mas 
komprehensibong programa para sa pagtugon at rehabilitasyon ng lalawigan 
sa panahon ng kalamidad. Kinapapalooban ito ng pagbuo ng iba’t ibang cluster 
sa bawat barangay, bayan at komunidad na siyang mamumuno sa mga ito sa 
panahon ng panganib, pagpapatatag ng seguridad at suplay ng pagkain at 
pangunahing pangangailangan, pagpapasigla ng information campaign, at 
pagpapayabong ng mga gawaing pangkabuhayan sa mga nasalantang lugar. 
Nakita ang pagiging epektibo ng nasabing programa dahil idineklara ng Albay 
ang zero casualty sa kabila ng pagtama ng malakas na bagyong Glenda noong 
Hulyo 2014. Nagpapatunay ito na kung magkakaroon ng maayos na sistema 
ng disaster management ang isang lugar ay maaaring maiwasan ang 
malawakang pinsala sa panahon ng kalamidad. Higit sa maayos na sistema, 
nakita rin sa Albay ang partisipasyon ng mga mamamayan, NGO, at iba pang 
sektor ng lipunan sa pagpaplano at implementasyon ng kanilang disaster 
management plan. Samakatuwid, ang yugto ng Recovery ay nakasalalay rin 
sa kung paano binuo ng isang komunidad ang kanilang disaster management 

plan na bahagi ng yugto ng Preparation. Makikita dito na kailangan ay may 
sapat na kaalaman at partisipasyon ang pamahalaan, iba’t ibang sektor ng 
lipunan, NGO, at mga mamamayan sa pagbuo ng DRRM plan upang ito ay 
maging matagumpay. 

Isa sa mga pamamaraang ginawa ng pamahalaan upang maipaalam sa 
mga mamamayan ang konsepto ng DRRM plan ay ang pagtuturo nito sa mga 
paaralan. Sa bisa ng DepEd Order No. 55 ng taong 2008, binuo ang Disaster 
Risk Reduction Resource Manual upang magamit sa ng mga konsepto na may 
kaugnayan sa disaster risk reduction management sa mga pampublikong 
paaralan. 

Gawain 21.Kung ikaw kaya 

Makibahagi sa inyong pangkat. Magsagawa ng panayam sa inyong 
pamayanan tungkol sa mga dapat gawing hakbang upang mapanumbalik ang 
maayos na daloy ng buhay sa isang pamayanang nakaranas ng kalamidad. 
Ilahad sa klase ang resulta ng inyong panayam. 

Pangkat 1 - mga mag-aaral 

Pangkat 2 - mga magulang 

Pangkat 3 - mga guro o kawani ng paaralan 

Pangkat 4 - mga kawani ng pamahalaang pambarangay 

Pangkat 5 - mga miyembro ng NGO 

A 

Vp Pamprosesong mga Tanong: 

1. Ano ang pagkakatulad at pagkakaiba ng kanilang tugon sa mga hakbang na 
dapat gawin upang mapunmbalik ang kaayusan matapos ang kalamidad? 

2. Dapat bang iasa ang mga gawaing pang-rehabilitasyon sa pamahalaan? 
Bakit? 

3. Paano ang mabisang pagharap sa mga suliranin at hamong 
pangkapaligiran? 

BINABATI KITA! 


Naunawaan mo sa nakaraang aralin ang iba’t ibang yugto ng isang 
DRRM plan. Naging malinaw din sa iyo ang kahalagahan ng partisipasyon 
ng mga mamamayan at lahat ng sektor ng lipunan sa pagbuo ng DRRM plan. 
Samakatuwid dapat na maging aktibo kang kabahagi ng pagbubuo ng piano 
sa inyong lugar upang maging handa ang inyong pamayanan sa pagtama 
ng iba’t ibang hazard at kalamidad. 


Sa susunod na bahagi ng modyul, ikaw ay magsusuri ng mga artikulo 
upang higit pang mapagtibay ang iyong pag-unawa tungkol sa Aralin 3. 
Gamitin ang iyong mga natutuhan sa bahagi ng PAUNLARIN upang 
maisagawa ng maayos ang mga gawain sa susunod na bahagi ng modyul, 
ang PAGNILAYAN AT UN AW AIN. 

PAGNILAYAN AT UNAWAIN 


Sa bahaging ito, palalalimin mo ang mga nabuong pag-unawa tungkol sa 
paksa. Inaasahan din na sa pagkakataong ito ay kritikal na masusuri mo ang 
kahalagahan ng aktibong pagkilos sa pagharap sa mga hamon ng kapaligiran. 


Gawain 22. Summary Chart 

Basahin at unawain ang sumusunod na artikulo, pagkatapos ay punan 
ng sagot ang summary chart. 

Unang artikulo.Ang unang artikulo ay hango mula sa ulat ni Agnes Espinas 
(2013) na tumatalakay sa Disaster Risk Management sa lalawigan ng Albay. 


Geography and Public Planning: 

Albay and Disaster Risk Management 

Agnes Espinas 

Bago pa man magkaroon ng mga organisasyong may responsibilidad natumugon 
sa mga kalamidad binibigyang babala ang mga tao sa pamamagitan ng pagpapatunog 
ng kampana ng simbahan. May mga pagkakataon na may inaatasang tagapamalita ang 
isang barangay na magbibigay-babala sa mga tao sa paparating na bagyo o anomang 
uri ng kalamidad. Ang iba ay umaasa sa pakikinig ng balita sa radyo upang magkaroon 
ng kaalaman sa estado ng kalamidad. Walang sinusunod na sistema o programa ang 
pagbangon mula sa isang kalamidad. Karaniwan, nasa pansariling desisyon ng isang 
komunidad ang mga paraan kung paano maiiwasan ang malawakang pagkasirang dulot 
ng isang kalamidad. Nasa kanilang pagpapasya kung kailan dapat lumikas sa mas ligtas 
na lugar. Ang pagtungo sa mga evacuation centers, na karaniwang mga pampublikong 
paaralan, ang paraan upang magkaroon ng access ang mga biktima ng kalamidad ng 
pagkain, damit, at gamot. Inaasahang sa mga oras ng kalamidad, may mga gagawin ang 
mga lokal na opisyal upang masigurong ligtas ang kanilang mga nasasakupan subalit, 
walang sinusunod na protocol at nakahandang piano sa pagharap sakaling magkaroon 
ng kalamidad sa kanilang lugar. 














Bago ang taong 1989, ang istratehiya ng Albay sa disaster risk management ay 
tinatawag na “after-the-fact-disaster response ".(Romero, 2008:6) Ang paraan 
ng pamahalaang pamprobinsya, mahahalagang ahensya ng lokal na 
pamahalaan, at iba pang institusyon ay pagtugon at reaksiyon lamang sa mga 
naganap na kalamidad. Gayundin naman, hindi nagkakaroon ng 
pangmatagalang paghahanda para sa kalamidad. Pangunahing pinagtutuunan 
ng pansin ang kaligtasan ng mga naapektuhang pamilya at ang pagbibigay ng 
relief assistance sa panahon ng kalamidad. 

Ang mga gawain ng iba’t ibang ahensya na may kinalaman sa pagharap 
sa kalamidad ay maituturing na nabuo lamang upang tugunan ang 
pangangailangan at hindi bahagi ng regular na tungkulin ng nasabing ahensya 
ng pamahalaan. Ang mga disaster control group ay nabuo lamang dahil sa 
pagkakaroon ng isang kalamidad. Sa pagkakaroon ng kalamidad, ilan sa mga 
gawain ng disaster control group ay ang pagbibigay ng mga early warning 
signal, paglikas ng mga apektadong pamilya, pamimigay ng mga relief goods, 
at pagkakaloob ng mga tulong medikal. Sa punto ng paghahanda sa kalamidad, 
nagkakaroon ng mga pagsasanay at c/r/// subalit hindi ito regular na nagaganap. 
Matapos ang kalamidad, nakatuon naman ang mga gawain sa rehabilitasyon ng 
mga nasirang inprastraktura bunga ng dumaang kalamidad. 

Taong 1989, sa tulong ng gobyerno ng Italy, pinagtibay ng lalawigan ng 
Albay ang pagkakaroon ng community-based disaster preparedness upang 
mabawasan ang malawakang pagkawala ng buhay at pagkasira ng ari-ariang 
dulot ng mga kalamidad sa kanilang lalawigan. 

Ikalawang Artikulo. Ang ikalawang aritkulo ay hango mula sa ulat ng 
Partnerships for Disaster Reduction - South east Asia Phase 4 (2008). Ang 
ulat ay tungkol sa implementasyon ng Community-Based Disaster Risk 
Management sa Pilipinas. 


Community-Based Disaster Risk Management (CBDRM) Projects 
and Programs Implemented by Non-Government Organiations 
(NGOs) 


Sa kasalukuyan, mayroong mga intemasyunal at lokal na mga NGO ang 
nakikibahagi sa mga gawaing may kaugnayan sa CBDRM sa 55 probinsya at 
siyudad sa Pilipinas. Sa 55 probinsya at siyudad, 43, ang natukoy na mga at- 
risk, na siyang naging pokus ng mga gawain ng READY Project. Makikita sa 
talahanayan ang iba’t ibang organisasyon na nagpatupad ng mga gawain may 
kaugnayan sa CBDRM. Ang mga organisasyong ito ay isinaayos sa 
kategoryang intemasyunal na NGO, lokal na NGO, NAPCVDC NGOs. 

Ang mga natitirang NGOs ay miyembro ng Victims of Disaster and Calamities 
(VDC) Sector of National Anti-Poverty Commission (NAPC). Ang limang NGOs 
ay na ito ay ang Balay Rehabilitation Center, Inc (Balay), Creative Community 
Foundation, Inc (CCF), Pampanga Disaster Response Network, Inc (PDRN), 
Philippine Relief and Development Services, Inc (PhilRADS), at PNRC Agusan 
Del Norte-Butuan City Chapter. 

Ang mga nabanggit na intemasyunal at lokal na NGOs ay may kabuuang 
51 CBDRM-related na proyekto at programa. Subalit, mayroon lamang 
dalawang NGOs na may kasalukuyang programa na may kaugnayan sa Hydro¬ 
meteorological Disaster Mitigation for Secondary Cities in Asia (PROMISE). Ito 
ay matatagpuan sa Dagupan City, sa Pangasinan at sa Easter Visayas. 



Talahanayan 1.11 - List of Non-Government Organizations that have 
Implemented Community-Based Disaster Risk Management (CBDRM) 
Activities 


NGG Type 

lln At-Risk Provinces 

In Other Provinces 1 


oi Accion Contra El Hambre (ACF) 

oi Accion Contra El Hambre (ACF) 

ro 

C 


o2 Asian Disaster Preparedness Center 
(AD PC) 

03 CARE Philippines 

□ 

o2 German Technical Cooperation (GTZ) 

04 German Technical Cooperation (GTZ) 

c 

03 International Organization of Migration 

os International Organization of Migration 

£ 

(IOM) 

(EDM) 


04 Save the Children 

06 Plan International 

07 Save the Children 


os World Vision Development Foundation 

os World Vision Development Foundation 


06 Center for Disaster Preparedness, Inc 

09 Center for Disaster Preparedness, Inc 


tCDPJ 

(CDP) 

111 

CJ 

o 

07 Corporate Network for Disaster 


_ 1 

Response (CNDR) 



os Philippine National Red Cross (PNRC) 

10 Philippine National Red Cross (PNRC) 


09 Balay Rehabilitation Center, Inc 

ii Aksyon Bayan Kantra Disaster, Inc 
(ABKD) 

ii Balay Rehabilitation Center, Inc 


(Balay) 

(Balay) 


10 Creative Community Foundation, Inc 

13 Creative Community Foundation, Inc 

CJ 

(CCF) 

(CCF) 

C 3 

> 

11 Pampanga Disaster Response Network, 

14 Pampanga Disaster Response Network, 

U 

A 

I ik (PDRN) 

I me (PDRN) 

LL 

< 

i2 Philippine National Red Cross (PNRC) r 


3 

Agusan Del Norte-Butuan City Chapter 



13 Philippine Relief and Development 

13 Philippine National Red Cross (PNRC), 
Camarines Sur Chapter 

16 Philippine Relief and Development 


Services, Inc (Phil RADS) 

Services, Inc (Phil RADS) 



17 Suara Kalilintad 

Sanggunian: Partnerships for Disaster Reduction - Southeast Asia Phase 4 
(2008) 

Ikatlong Artikulo. Ang ikatlong artikulo ay hango mula sa artikulo ni Lorna 
P. Victoria, (2001) ang director ng Center for Disaster Preparedness ng 
Pilipinas. 


Replicating Ideally Prepared Communities 

(Abinales, 2002 at Heijmans & Victoria, 2001) 

Kahit ang Buklod Tao lamang ang tanging people’s organization 
sabagong tatag na Philippine Disaster Management Forum, tiniyak pa rin nito na 
ang presensiya, tinig, at interes ng mga pamayanan sa CBDM ay mapapanatili. 
Pagkatapos ang matagumpay na disaster preparedness at emergency response 
activities tulad ng maayos na paglikas, search and rescue at evacuation center 
management ng mga pamayanan mula pa noong 1997, tumulong na rin ang 
Buklod Tao sa iba pang pamayanan upang maging matagumpay ang kanilang 
CBDM. Ang Buklod Tao ay isang environmental people’s organization na binuo 
ng mga residente ng Doha Pepeng Subdivision at mga informalsettlers ng North 
at South Libis, Brgy. Banaba, San Mateo noong Pebrero 1997 pagkatapos ang 
pagkilos ng pamayanan laban sa piano ng isang construction company na 
magtayo ng isang cement batching plant sa katabing lupaing agrikutlural. 
Naniniwala silang magdudulot lamang ito ng mga pagbaha sa kanilang 
pamayanan dahil na rin sa lokasyon nito sa delta ng mga ilog Nangka at Marikina. 

Pagkatapos ng isang araw na Disaster Management and Preparedness 
Seminar noong Hunyo 1997, binuo ng Buklod Tao ang Disaster Response 
Committee (DRC) na mayroong 33 miyembro at nagbalangkas ng Counter 
Disaster Plan. Tatlong disaster management teams ang binuo at ang emergency 
rescue at evacuation plan ay inayos (kasama ang pagbuo sa 3 bangkang 
fiberglass). Mula sa konseho ng barangay ay nagkaroon ang Buklod Tao ng isang 
life jacket. Mula sa ibang mga donasyon ay nakalikom ang samahan ng pondo 
(humigit kumulang Php 30,000) na pambili ng flashlights, baterya, mga tali, 
megaphones, first aid kits at mga kagamitan sa pagbuo ng tatlong rescue boats. 
Dalawang buwan pagkatapos ng disaster preparedness seminar, isang bagyo 
ang muling tumama sa pamayanan. Kahit na maraming bahayang nasira ay wala 
namang namatay at maraming naisalba ang mga mamamayan. Simula noon, 
maaari nang makaiwas sa kapahamakan dahil sa flood-level monitoring, early 
warning, evacuation, rescue operations, at relief assistance activities ng DRC at 
Buklod Tao. 

Summary chart 

BINABATI KITA! 


Naunawaan mo sa modyul na ito ang maaaring gawin ng tao upang harapin ang 
lumalalang suliranin at hamong pangkapaligiran. Binigyang-diin ang kahalagahan ng 
pagtutulungan ng pamahalaan at mamamayan upang maiwasan ang malawakang 
pinsala na dulot ng iba’t ibang kalamidad na maaaring maranasan sa ating bansa. 

Sa susunod na bahagi ng modyul, ikaw ay magsasakatuparan ng isang gawain 
na maaari mong makaharap o maranasan sa mga susunod na panahon. Gamitin ang 
iyong mga natutuhan sa mga nakaraang paksa upang maisagawa ng maayos ang 
panghuling gawain ng modyul na makikita sa bahagi ng ILIPAT/ISABUHAY. 

ILIPAT/ISABUHAY 


Sa pagkakataong ito, isagawa mo ang huling yugto ng Modyul 1, 
ang ILIPAT/ISABUHAY. Sa gawaing ito sasanayin ka na tumugon sa 
isang situwasiyon na maaari mong maranasan. Inaasahan na ang 
pagtugon na iyong gagawin ay magpapakita ng iyong natutuhan mula sa 
mga nakaraang aralin. 


Gawain 23. We are ready! 

Makibahagi sa iyong pangkat sa pagbuo ng DRRM plan na nakabatay 
sa inyong paaralan, kalye (street), kapitbahayan, barangay, o isla. Basahin ang 
nilalaman ng situwasiyon at isagawa ito. 

Ikaw ay pangulo ng isang NGO na kasapi sa pagbuo ng Community- 
Based Disaster Risk Reduction and Management Plan sa inyong pamayanan. 
Ang inyong pamayanan ay kalahok sa taunang patimpalak sa paggawa ng 
CBDRRM plan na inilunsad ng National Disaster Risk Reduction and 
Management Council. Ikaw ay naatasang gumawa ng Disaster Risk Rreduction 
and Management Plan na nakabatay sa pangangailangan ng inyong 
komunidad. Ang mabubuong DRRM plan ay ilalahad sa mga miyembro ng 
sangguniang pambarangay at mga kinatawan ng NDRRMC. Ito ay bibigyan 
ng marka batay sa sumusunod na pamantayan: Kaangkupan, Nilalaman, 
Presentasyon, Praktikalidad, at Aspektong Teknikal. 

Rubric sa pagmamarka ng DRRM Plan 


Kraytirya 

Napakahusay 

Mahusay 

Nalilinang 

Nagsisimula 


4 

3 

2 

1 

Kaangkupan 

Naaayon ang nilalaman ng DRRM 

plan sa resulta ng isinagawang hazard 

mapping, vulnerability assessment, at 

capability assessment ng 

pamayanan. Kumuha ng 

karagdagang datos mula sa mga lokal 

na opisyal, mga residente ng lugar, at 

mga nakaranas ng nakaraang 

kalamidad at nagamit ito ng maayos. 

Naaayon ang nilalaman ng 

DRRM plan sa resulta ng 

isinagawang hazard mapping, 

vulnerability assessment, at 

capability assessment ng 

pamayanan. Nagmula ang 

lahat ng datos mula sa mga 

opisyal ng lokal na 

pamahalaan o pamahalaang 

pambarangay. 

Hindi naaayon ang nilalaman ng 

DRRM plan sa resulta ng 

isinagawang hazard mapping, 

vulnerability assessment, at 

capability assessment ng 

pamayanan. Hindi Kumuha ng 

karagdagang datos mula sa 

mga lokal na opisyal, mga 

residente ng lugar, at mga 

nakaranas ng nakaraang 

kalamidad 

Hindi angkop 

sa komunidad 

ang nabuong 

DRRM plan. 

Nilalaman 

Impormatib ang nabuong DRRM plan. 

Malinaw na sinasabi ang mga 

detalyeng dapat malaman ng mga 

mamamayan sa pagharap sa mga 

kalamidad. Ang mga nakatalang 

Impormatib ang nabuong 

DRRM plan. Malinaw na 

sinasabi ang mga detalyeng 

dapat malaman ng mga 

mamamayan sa pagharap sa 

Hindi malinaw na sinasabi ang 

mga detalyeng dapat malaman 

ng mga mamamayan sa 

pagharap sa mga kalamidad. 

Ang mga nakatalang datos at 

Maraming 

nakalilitong 

impormasyon 

sa nabuong 

DRRM plan 

datos at impormasyon ay updated at 

reliable. 

mga kalamidad. Ang mga 

nakatalang datos at 

impormasyon ay hindi 

updated at reliable. 

impormasyon ay hindi updated 

at reliable. 


Praktikalidad 

Ang mga suhestyon sa DRRM plan ay 

naaayon sa kakayahan ng 

pamayanan na tugunan ang 

kalamidad. Binigyang-diin ang 

lubusan at episyenteng paggamit ng 

mga kagamitan, oras, at pondo ng 

pamayanan. 

Madaling maunawaan ng mga 

mamamayan ang DRRM plan dahil sa 

pagkamit ng mga salita at simbolo na 

angkop sa kanilang pamayanan. 

Ang mga suhestyon sa DRRM 

plan ay naaayon sa 

kakayahan ng pamayanan na 

tugunan ang kalamidad. 

Binigyang-diin ang lubusan at 

episyenteng paggamit ng mga 

kagamitan, oras, at pondo ng 

pamayanan. 

Gumamit ng mga salita at 

termino na hindi gaanong 

maunawaan ng mga 

mamamayan. 

Ang mga suhestyon sa DRRM 

plan ay naaayon sa kakayahan 

ng pamayanan na tugunan ang 

kalamidad. Hindi malinaw na 

natalakay ang lubusan at 

episyenteng paggamit ng 

kagamitan, oras, at pondo ng 

pamayanan. 

Gumamit ng mga salita at 

termino na hindi gaanong 

maunawaan ng mga 

mamamayan. 

Ang mga 

nabuong 

suhestyon ay 

hindi 

nakabatay sa 

kakayahan ng 

pamayanan. 

Pagsunod sa 

Proseso 

Kumpleto ang lahat ng bahagi ng isang 

DRRM plan. Binuo ito batay sa 

pagsasanib ng top-down at bottom-up 

approach. 

Kumpleto ang lahat ng bahagi ng 

isang DRRM plan. Binuo ito 

gamit ang ang isa sa dalawang 

approach. 

Mayroong mga bahagi ng DRRM 

plan ang hindi naisagawa. 

Hindi sumunod 

sa proseso ng 

pagbuo ng 

DRRM plan 

Transisyon sa Susunod na Modyul 

Binigyang-diin sa modyul na ito ang kahalagahan ng 
pagsasanib ng oras, lakas, pondo, at kakayahan ng pamahalaan at ng 
mga mamamayan sa pagbuo ng DRRM plan upang maging handa sa 
iba’t ibang suliranin at hamong pangkapaligiran. Makatutulong ang iyong 
mga natutuhan sa modyul na ito upang bilang mag-aaral ay magkaroon 
ng kontribusyon sa pagbuo hakbang upang mabawasan kundi man 
tuluyang malutas ang mga suliranin at hamong pangkapaligiran. 
Pakatandaan mo na kabahagi ka ng lipunan at ng kapaligiran kung kaya’t 
may responsibilidad ka na ito ay pangalagaan. 

Sa susunod na modyul ay tatalakayin ang mga isyung 
pang-ekonomiya, katulad ng natutuhan mo sa modyul na ito, ang mga 
isyung pang-ekonomiya ay mayroon ring epekto sa pamumuhay ng mga 
Pilipino kung kaya’t mahalaga na maging mulat ka sa mga ito. 

MODYUL 2: MGA ISYUNG PANG-EKONOMIYA 


Panimula at mga Gabay na Tanong 

Sa modyul na ito ay susuriin ang mga isyung pang-ekonomiya 
tulad ng globalisasyon, isyu sa paggawa at migrasyon kaakibat ang 
implikasyon nito sa pamumuhay ng mga Pilipino. Hangarin sa pag-aaral 
ng mga aralin na nakapaloob sa modyul na ito na maunawaan ng mga 
mag-aaral ang mga hamon at tugon sa mga isyung nabanggit tungo sa 
pagpapabuti ng ng kalidad ng pamumuhay. Makatutulong ang pag- 
unawang ito sa pagpapanatili ng dignidad ng buhay ng isang indibiduwal. 

Sa pagtatapos ng modyul na ito ay inaasahang masagot ang 
tanong na ‘Paano nakaapekto ang mga isyung pang-ekonomiya sa 
pamumuhay ng mga Pilipino?’ 

Pamantayan sa Pagkatuto 

Inaasahang makakamit sa modyul na ito ang sumusunod na 
pamantayan sa pagkatuto: 


Pamantayang Pangnilalaman: 

Pamantayan sa Pagganap: 

Ang mga mag-aaral ay may pag- 
unawa sa sanhi at implikasyon ng 
mga lokal at pandaigdigang isyung 
pang ekonomiya upang 

mapaunlad ang kakayahan sa 
matalinong pagpapasya tungo sa 
pambansang kaunlaran. 

Ang mga mag-aaral ay 
nakabubuo ng 

pagsusuring papel sa mga isyung 
pang-ekonomiyang nakaaapekto 
sa kanilang pamumuhay. 


Mga Aralin at Sakop ng Modyul 

Aralin 1 - Globalisasyon: Konsepto at Anyo 
Aralin 2 - Mga Isyu ng Paggawa 
Aralin 3 - Migrasyon 


Sa modyul na ito ay inaasahang matututuhan mo ang mga 
sumusunod: 


Mga Aralin 

Kasanayang Pampagkatuto 

Aralin 1: 

Globalisasyon: 
Konsepto at 

Anyo 

• Nasusuri ang konsepto at dimensyon ng globalisasyon 
bilang isa sa mga isyung panlipunan 

• Naiuugnay ang iba’t ibang perspektibo at pananaw ng 
globalisasyon bilang isyung panlipunan 

• Nasusuri ang implikasyon ng iba’t ibang anyo ng 
globalisasyon sa lipunan 

• Napahahalagahan ang ibat ibang tugon sa pagharap 
sa epekto ng globalisasyon 

Aralin 2: 

Mga Isyu sa 
Paggawa 

• Naipaliliwanag ang mga dahilan ng pagkakaroon ng 
ibat ibang suliranin sa paggawa 

• Natataya ang implikasyon ng ibat ibang suliranin sa 
paggawa sa pamumuhay at sa pag-unlad ng 
ekonomiya ng bansa 

• Nakabubuo ng mga mungkahi upang malutas ang ibat 
ibang suliranin sa paggawa 

• Naipaliliwanag ang konsepto at dahilan ng migrasyon 


sa loob at labas ng bansa 

Aralin 3: 

• Naipaliliwanag ang epekto ng migrasyon sa aspektong 

Migrasyon 

panlipunan, pampolitika at pangkabuhayan 


• Nakabubuo ng angkop na hakbang sa pagtugon sa 


mga suliraning dulot ng migrasyon. 


PANIMULANG PAGTATAYA 

Subukin mong sagutin ang paunang pagsusulit upang matukoy ang 
lawak ng iyong kaalaman tungkol sa mga paksang tatalakayin. Bigyang- 
pansin ang mga tanong na hindi masasagutan nang wasto at alamin ang 
sagot nito sa iba’t ibang aralin sa modyul na ito. 


Panuto: Basahin at unawain ang bawat pangungusap. Isulat sa sagutang 
papel ang titik ng wastong sagot. 

1. Ano ang kahulugan ng globalisasyon? 

A. Proseso ng pagdaloy o paggalaw ng mga tao, bagay, 
impormasyon at produkto sa iba’t ibang direksyon na 
nananarasan sa iba’t ibang bahagi ng daigdig 

B. Malawakang pagbabago sa sistema ng pamamahala sa buong 
mundo 

C. Pagbabago sa ekonomiya at politika na may malaking epekto 
sa sistema ng pamumuhay ng mga mamamayan sa buong 
mundo 

D. Mabilis na paggalaw ng mga tao tungo sa pagbabagong 
political at ekonomikal ng mga bansa sa mundo. 

2. Ano ang pangyayaring lubusang nakapagpabago sa buhay ng 
tao sa kasalukuyan? 

A. Paggawa C. Migrasyon 

B. Ekonomiya D. Globalisasyon 

3. Isa sa mga kinakaharap na isyu sa paggawa sa Pilipinas ay ang 
pag-iral ng sistema ng mura at flexible labor. Alin sa sumusunod 
na pahayag ang naglalarawan sa konsepto ng mura at flexible 
labor ? 

A. Ito ay paraan ng mga mamumuhunan na bigyan ng kalayaan 
ang mga manggagawa sa pagpili ng kanilang magiging 
posisyon sa kompanya. 

B. Ito ay paraan ng mga mamumuhunan na palakihin ang 
kanilang kinikita at tinutubo sa pamamagitan ng pagpapatupad 
na mababang pasahod at paglilimita sa panahon ng paggawa 
ng mga manggagawa. 

C. Ito ay paraan ng mga mamumuhunan na palakihin ang 
kanilang kinikita at tinutubo sa pamamagitan ng pagpapatupad 
na malaking pasahod at pagpapahaba sa panahon ng 
paggawa ng mga manggagawa. 

D. Ito ay paraan ng mga mamumuhunan na ipantay ang kanilang 
kinikita at tinutubo sa pagpapatupad na malaking pasahod at 
paglilimita sa panahon ng paggawa ng mga manggagawa. 

4. Mahalaga sa isa manggagawa ang seguridad sa paggawa sa 

kaniyang pinapasukang kompanya o trabaho subalit patuloy ang 

paglaganap ng iskemang subcontracting sa paggawa sa bansa. 

Ano ang iskemang subcontracting ? 

A. Sistema ng pagkuha ng isang kompanya sa isang ahensiya o 
indibidwal na subcontractor upang gawin ang isang trabaho o 
serbisyo sa isang takdang panahon. 

B. Iskema ng pagkuha ng isang ahensiya o indibiwal na 
subcontractor ng isang kompanya para sa pagsagawa ng 
isang trabaho o serbisyo. 

C. Pag-eempleyo sa isang manggagawa upang gawin ang isang 
trabaho o serbisyo sa loob ng 6 na buwan. 

D. Pagkuha sa isang ahensiya o indibidwal na subcontractor sa 
isang manggagawa sa loob ng mas mahabang panahon. 

5. Ano ang migrasyon? 

A. Tumutukoy sa proseso ng pag-alis o paglipat mula sa isang 
lugar 

B. Tumutukoy sa proseso ng pag-alis o paglipat sa kaguluhan ng 
mga mamamayan 

C. Tumutukoy sa proseso ng pag-alis o paglipat mula sa isang 
lugar o teritoryong politikal patungo sa isang lugar 
pansamantala man o permanente 

D. Tumutukoy sa proseso ng pag-alis o paglipat dulot ng mga 
hindi inaasahang pangyayari sa lugar na pinagmulan 

6. Suriin ang sumusunod na diyagram at piliin ang angkop na 

interpretasyon. Bilugan ang titik ng tamang sagot. 

Ekonomikal 



A. Magkakaugnay ang ekonomiya, politika at sosyo-kultural sa 
pamumuhay ng tao. 

B. Saklaw ng globalisasyon ang aspektong ekonomikal, politikal at 
kultural. 

C. Globalisasyon ang sentro ng pamumuhay ng tao. 

D. Globalisasyon ang susi sa suliranin ng lipunan. 

7. Ang pagsulpot ng iba’t ibang outsourcing companies na 
pagmamay-ari ng mga lokal at dayuhang namumuhunan ay isang 
manipestasyon ng globalisasyon. Han sa mga epekto nito ay ang 
sumusunod. 

I. Nagkaroon ng karagdagang trabaho ang mga Pilipino. 

II. Nabago ang dinamiko (oras, sistema, istruktura) ng 
paggawa sa maraming kompanya. 

III. Naapektuhan ang kalusugan ng maraming 
manggagawang namamasukan partikular ang mga call 
center agents. 

IV. Binago ng globalisasyon ang lifestyle ng maraming 

Pilipino. 

Mula sa mga kaisipang nabanggit, ano ang mabubuong 
konklusyon dito? 

A. Nakatulong ang globalisasyon sa pamumuhay ng 
tao. 

B. Tumugon ang globalisasyon sa pangangailangan ng 
marami. 

C. Mayroong mabuti at di-mabuting epekto ang 
globalisasyon sa pamumuhay ng tao. 

D. Suliranin lamang ang idinulot ng globalisasyon sa 
pamumuhay ng tao. 

8. Maaring suriin ang globalisasyon sa iba’t ibang anyo nito maliban 
sa isa. Ano ito? 

A. Ekonomikal 

B. Teknolohikal 

C. Sosyo-kultural 

D. Sikolohikal 


9. Alin sa mga pangungusap sa ibaba ang kumakatawan sa pahayag 
na “binago ng globalisasyon ang workplace ng mga 
manggagawang Pilipino”? 

A. Pag-angat ang kalidad ng manggagawang Pilipino. 

B. Pagdagsa ng mga Business Process Outsourcing (BPO) sa 
bansa. 

C. Paghuhulog, pagbabayad at pagwiwithdraw gamit ang mga 
Automatic Teller Machince (ATM). 

D. Pagdagsa ng mga produktong dayuhan sa Pilipinas. 

10. Sa pagdagsa ng mga dayuhang mamumuhunan sa bansa bunsod 
ng globalisasyon ipinatupad nila ang mura at flexible labor sa 
bansa na nakaapekto sa kalagayan ng mga manggagawang 
Pilipino. Alin sa mga pahayag ang dahilan ng paglaganap nila nito 
sa bansa? 

A. Pag-iwas ang mga mamumuhunan sa krisis dulot ng labis ng 
produksiyon sa iba’t ibang krisis. 

B. Maipantay ang sweldo ng mga manggagawang Pilipino sa 
ibang bansa. 

C. Makabuo pa ng maraming trabaho para sa mga 
manggagawang Pilipino. 

D. Maibaba ang presyo sa mga produktong iluluwas na gawa sa 
bansa sa pandaigdaigang kalakalan. 

II.Mahalaga na maproteksyunan ang kalagayan ng mga 
manggagawang Pilipino laban sa mababang pasahod at di- 
makatarungang pagtanggal sa kanila sa trabaho dulot ng kawalan 
ng seguridad sa paggawa. Paano ito maisasakatuparan ng mga 
manggagawang Pilipino? 

A. Pag-boycott sa mga produktong dayuhan at pangangampanya 
sa mga mamamayan ng pagkondena sa mga ito. 

B. Pakikipag-usap ng mga samahan ng mga manggagawa sa 
mga kapatalista o may-ari ng kompanya sa pamamagitan ng 
tapat at makabuluhang Collective Bargaining Agreement 
(CBA). 

C. Pagsasagawa ng picket at rally laban sa kompanya at 
kapitalista 

D. Pagsabotahe, paninira at panununog sa mga planta o 
kagamitan ng kompanya 


12. Suriin ang mga pangungusap sa ibaba. Tukuyin kung anong 

pangkalahatang obserbasyon sa migrasyon ang inilalarawan dito 

I. Maraming mag-aaral na mga Vietnamese at Koreans ang 
nagpupunta sa Pilipinas. 

II. Sa paglago ng BPO sa bansa, kaalinsabay nito ang 
pagdating ng mga Indians bilang managers ng mga 
industriyang nabanggit. 

A. Globalisasyon ng migrasyon 

B. Mabilisang paglaki ng globalisasyon 

C. Peminisasyon ng globalisasyon 

D. Migration transition 


13.Bakit maituturing na panlipunang isyu ang globalisasyon? 

A. Tuwiran nitong binago, binabago at hinahamon ang 
pamumuhay at mga “perennial” na institusyon na matagal ng 
naitatag 

B. Patuloy na pagbabago sa kalakarang pamumuhay ng mga 
mamamayan 

C. Nagdudulot ng masamang epekto sa panlipunan, ekonomikal 
at pulitikal na aspekto. 

D. Naaapektuhan nito ang mga maliit na industriya at mas higit 
na pinaunlad ang mga malalaking industriya 

14. Paano nakapagpapabilis sa integrasyon ng mga bansa ang 
globalisasyon? 

A. Makikita sa globalisasyon ang mabilis na ugnayan ng mga 
bansa 

B. Dahil sa globalisasyon mabilis na tumutugon ang mga bansa 
sa mga banta na magdudulot ng kapinsalaan. 

C. Dahil sa globalisasyon nagkakaroon ng mabilis na palitan ng 
impormasyon at kolaborasyon ang mga bansa 

D. Makikita sa globalisasyon ang paghiwa-hiwalay ng mga bansa 
sa daigdig. 

15. Man sa mga dahilan ng permanenteng migrasyon ay ang 
paghahanap ng mga sumusunod maliban sa isa. Ano ito? 

A. Hanapuhay 

B. Turismo 

C. Edukasyon 

D. Tirahan 


16. Isa sa mga hamon ng globalisasyon sa bansa ay ang pagbabagp 
sa workplace ng mga manggagawa, binago rin nito ang sistema 
ng pagpili sa mga manggawa. Alin sa sumusunod na pahayag ang 
nagpapatunay ng pagbabagong ito? 

A. Humigpit ang pagproseso sa pagpasok ng mga dayuhang 
kompanya, produkto at serbisyo sa bansa kaya’t kinailangan 
ng mga world class workers. 

B. Tumaas ang kalidad ng mga lokal na produkto sa 
pandaigdaigang pamilihan kaya’t kinailangang mag-angkat ng 
mga eksperto sa ibang bansa para sanayin ang mga lokal na 
manggagawa. 

C. Humirap ang kalagayan ng mga dayuhang kompanya sa 
pagpasok sa bansa kaya’t kinailangang pababain ang sweldo 
ng mga lokal na manggagawa. 

D. Naging malaya ang pagpasok ng mga dayuhang kompanya sa 
bansa dahil sa mababang pagpapasweldo at pagngonguntrata 
lamang sa mga lokal na manggagawa. 

17. Malaki ang naging papel ng globalisasyon sa pagdagsa ng mga 
dayuhang kompanya, produkto at paggawa sa bansa. Ayon sa 
ulat ng DTI noong 2010 may pinakamalaking paglago dito ay sa 
sektor ng serbisyo na kung saan ang nanguna ang industriya ng 
BPO. Sa kabilang dako patuloy namang bumababa ang paglago 
ng sektor ng agrikultura. Anong konklusiyon ang mahihinuha sa 
pahayag na ito? 


151 



A. Mababa ang pagpapasweldo, pabagu-bago ang paggawa sa 
bansa at ang lengguwaheng English ang isa sa pangunahing 
wika na madali sa mga Pilipino. 

B. Malaki ang naitulong ng pagdagsa ng makabagong gadget sa 
bansa kaya madaling makasabay ang mga Pilipino sa mga 
sebisyong on-line. 

C. Magaling ang mga Pilipino sa larangan ng teknolohiya at 
impormasyon. 

D. Karamihan sa mga kabataang Pilipino ay kumukuha ng kurso 
na may kinalaman sa BPO. 

18. Ayon sa Ulat ng International Labor Organization o ILO noong 
1992 at 1997 mas dumarami na ang bilang ng na-eempleyo sa 
bansa bilang kaswal o kontraktuwal kaysa sa pagiging regular o 
permanente bunsod ng mga polisiya tungkol sa flexible working 
arrangements ng pamahalaan sa mga pribadong kompanya sa 
hanay ng sektor ng serbisyo, sub-sektor nito at ng mga TNCs. Ano 
ang iyong mahihinuha sa ulat na ito? 

A. Ito ay bunsod ng mataas na pamantayan ng mga dayuhang 
kompanya sa pagpili ng mga manggagawa upang maging 
regular. 

B. Ito ay bunsod ng mahigpit na patakaran ng pamahalaan sa 
mga dayuhang kompanya sa Pilipinas kaya’t mura at flexible 
ang paggawa sa bansa. 

C. Ito ay bunsod ng pinaluwag na mga patakaran ng pamahalaan 
kagaya ng pagpayag sa iskemang subcontracting at tax 
incentives upang makahikayat ng mas maraming dayuang 
kompanya na magtayo ng mga negosyo at serbisyo sa bansa. 

D. Ito ay bunsod ng matinding pangangailangan ng trabaho sa 
bansa kaya’t kahit mura at flexible labor ay hinayaan ng 
pamahalaan na magpatupad ang mga pribadong kompanya 
na gawing kaswal ang mga manggagawang Pilipino. 

19. Noong taong 2013, nagmula sa Asya ang pinakamalaking bilang 
ng mga imigrante na lumabas ng kanilang bansa. Ano ang 
mahihinuha rito? 

A. Kakaunti ang oportunidad na makakuha ng mga mamamayan 
sa Asya. 

B. Kahirapan ang mas namamayani sa Asya at hindi 
kaginhawahan ng pamumuhay. 

C. Mas malaki ang oportunidad sa labas ng Asya 

D. Mas kinakakitaan ng malaking oportunidad ng mga Asyano 
ang ibang lugar bunga ng iba’t ibang hanapbuhay na 
mapapasukan na angkop sa kanilang natapos 

20.Maaaring uriin ang outsourcing sa mga sumusunod maliban sa 

isa. Ano ito? 

A. Nearshoring 

B. Offshoring 

C. Onshoring 

D. Inshoring 

ARALIN 1: Globalisasyon: Konsepto at Perspektibo 

Mahalagang maunawaan na hindi lamang ang kapaligiran ang 
patuloy na nagbabago kundi maging ang takbo ng lipunan na 
kinabibilangan ng bawat isa. At isa sa mga pagbabagong ito ay tinatawag 
na globalisasyon. 

Matutunghayan sa araling ito ang paksang globalisasyon. Halina’t 
suriin at unawain ang mga kaugnay na konsepto nito. Makatutulong sa 
iyo ang mga gawain upang lubusang maunawaan ang mga esensyal na 
kaisipan patungkol sa globalisasyon. Halina at simulan ang pagsusuri 
nito. 


ALAMIN 


Ipahahayag mo sa gawaing ito ang iyong mga nalalaman 
tungkol sa globalisasyon. Makatutulong ang mga 
paunang gawain upang maisakatuparan ang layuning ito. 
Maaari mo nang simulan ang ito. 



Gawain 1 . Guess the Logo 

Subukin mong tukuyin ang mga produkto o serbisyo gamit ang 
sumusunod na logo. Humandang sagutin ang mga tanong. 

1. Ano-anong kompanya ang kinakatawan ng mga logo? 

2. Madali mo bang nasagot ang mga ito? Bakit? 

3. Sa iyong palagay, bakit sumikat ang mga produkto/serbisyong 
ito? 

4. Ano ang kaugnayan ng gawaing ito sa paksang globalisasyon? 
Gawain 2. D&D (Dyad Dapat) 

Pumili ng kapareha at basahin ang katanungan sa ibaba. Sagutin 
ang kahong itinakda sa inyo bago pagsamahin ang mga ideya. 

Samantala, ang dalawang kahong nasa gawing ibaba ay sasagutan sa 
ibang bahagi ng aralin. 



BINABATI KIT A! 



X 


Nagawa mong makapagbahagi ng mga paunang kaisipan tungkol sa 


globalisasyon. Panahon na upang paunlarin ang iyong kaalaman tungkol sa 


paksang ito. Sa puntong ito ay nagtatapos ang bahagi ng Alamin. 


Makatutulong ang paggamit ng iyong dating kaalaman sa pagsasagawa 
ng mgagawain sa bahagi ng PAUNLARIN. 

PAUNLARIN 


Inaasahan sa bahaging ito na iyong mauunawaan ang 
globalisasyon bilang isyung panlipunan. Nilalayon din na 
matapos ang aralin ay iyong maipaliliwanag kung paano nito 
binago at binabago ang pamumuhay ng tao sa kasalukuyan. 


Paksa: Globalisasyon: Konsepto at Perspektibo 

Sa paksang ito, tatalakayin ang mga kaisipang may kinalaman sa 
globalisasyon partikular ang mga pananaw tungkol sa pag-usbong nito. 


Isa sa mga pangyayaring lubusang nakapagpabago sa buhay ng 
tao sa kasalukuyan ay ang globalisasyon. Mula paggising, pagpasok sa 
paaralan, panonood ng telebisyon at maging sa hapag-kainan ay 
mababanaag ang manipestasyong ito. Ngunit, kailan at paano nga ba 
nagsimula ang pandaigdigang penomenong ito? Paano nito binago ang 
ating pamumuhay? 

Ang globalisasyon ay proseso ng mabilisang pagdaloy o 
paggalaw ng mga tao, bagay, impormasyon at produkto sa iba’t ibang 
direksiyon na nararanasan sa iba’t ibang panig ng daigdig. (Ritzer, 2011) 
Sinasalamin nito ang makabagong mekanismo upang higit na mapabilis 
ng tao ang ugnayan sa bawat isa. 

Itinuturing din ito bilang proseso ng interaksyon at integrasyon sa 
pagitan ng mga tao, kompanya, bansa o maging ng mga samahang 

pandaigdig na pinabibilis ng kalakalang panlabas at pamumuhunan sa 
tulong ng teknolohiya at impormasyon. 

Hindi na bago ang globalisasyon. Hitik ang kasaysayan sa 
ugnayan ng mga tao sa pamamagitan ng kalakalan sa iba’t ibang panig 
ng daigdig. Sa katunayan, marami sa katangian ng globalisasyon sa 
kasalukuyan ay may pagkakatulad sa globalisasyong naganap bago 
sumiklab ang Unang Digmaang Pandaigdig ng taong 1914. 

Higit na pinabilis ng pag-unlad ng teknolohiya at mga polisiyang 
ipinatupad sa nagdaang mga taon ang palitan ng mga kalakal at 
serbisyo, pamumuhunan at maging ng migrasyon. Simula ng taong 1950 
halimbawa, ang volume ng pandaigdigang kalakalan ay tumaas ng 20 
ulit at mula taong 1997 hanggang 1999 ang dayuhang pamumuhunan ay 
dumoble mula sa $468 bilyon patungong $827 bilyon. 

Batay sa inilabas ng World Trade Statistical Review ng World 
Trade Organization sa taong 2016, ang halaga ng mga produktong 
naipagbili noong 2015 ay umabot ng $16 na trilyon samantalang 
nakapagtala ng humigit na $4 na trilyon naman sa serbisyong 
komersyal. Bagamat bumaba ng kaunti kung ihahambing sa taong 2014, 
ito ay halos doble naman sa naitala noong 2005. 

Kung ihahambing sa nagdaang panahon, ang globalisasyon sa 
kasalukuyan ayon kay Thomas Friedman ay higit na ‘malawak, mabilis, 
mura, at malalim’. Ayon sa kanyang aklat na pinamagatang The World 
is Flat’ na nailathala noong taong 2006, ‘Any job- blue or white collar- that 
can be broken down into a routine and transformed into bits and bytes 
can now be exported to other countries where there is a rapidly 
increasing number of highly educated knowledge workers who will work 
for a small fraction of the salary of a comparable American worker. ’ 

Ang nasabing katangian ay bunsod ng mga polisiyang nagbukas sa 
ekonomiya ng mga bansa. Matapos ang Ikalawang Digmaang 
Pandaigdig, partikular sa nagdaang dalawang dekada, marami sa mga 

bansa ang gumamit ng kapitalismo bilang sistemang pang-ekonomiya na 
nagbigay daan sa mas malawak na kalakalang internasyunal at 
pamumuhunan. 

Gamit ang kahulugan ng globalisasyon ay maaari tayong magbigay 
ng karagdagang mga tanong na makatutulong sa atin upang higit na 
maunawaan ito. 

> Ano-anong produkto at bagay ang mabilis na dumadaloy o gumagalaw? 
Electronic gadgets, makina o produktong agrikultural? 

> Sino-sinong tao ang tinutukoy rito? Manggagawa ba tulad ng skilled 
workers at propesyunal gaya ng guro, engineer, nurse o caregiver? 

> Anong uri ng impormasyon ang mabilisang dumadaloy? Balita, scientific 
findings and breakthroughs, entertainment o opinyon? 

> Paano dumadaloy ang mga ito? Kalakalan, Media o iba pang paraan? 

> Saan madalas nagmumula at saan patungo ang pagdaloy na ito? Mula 
sa mauunlad na bansa patungong mahihirap na bansa o ang 
kabaligtaran nito? 

> Mayroon bang nagdidikta ng kalakarang ito? Sino? United States, 
China, Germany, Japan, Argentina, Kenya o Pilipinas? 

Isyu nga bang maituturing ang globalisasyon? Bakit? 

Sa mga kaisipang nabanggit, ang globalisasyon ay tinitingnan 
bilang isang pangmalawakang intergrasiyon o pagsasanib ng iba’t ibang 
prosesong pandaigdig. Ngunit hindi nangyayari ito sa lahat ng 
pagkakataon sapagkat may mga pangyayaring nakapagpapabagal nito. 

Suriin natin ang terorismo na isang hamong pandaigdig bilang 
halimbawa. Dahil sa mabilisang ugnayan at migrasyon ng mga tao sa 
iba’t ibang panig ng daigdig, ang terorismo ay mabilis ding 
nakapagdudulot ng malaking pinsala sa buhay, ari-arian at institusyong 
panlipunan. 

Mabilis na tumugon ang mga bansa sa banta ng terorismo sa 
pamamagitan ng palitan ng mga impormasyon at kolaborasyon na 
naging dahilan ng pagkakabuo ng mga mahigpit na polisiya at patakaran 

tungkol sa migrasyon na nagpabagal naman ng integrasyong sosyo- 
kultural.Nariyan ang iba’t ibang paalala o advisories na ipinalalabas ng 
mga bansa sa mga turista nito sa ilang mga bansa tulad ng Pilipinas. 


Bakit maituturing itong isang isyu? Maituturing na panlipunang isyu ang globalisasyon 
sapagkat tuwiran nitong binago, binabago at hinahamon ang pamumuhay at mga 
perennial institusyon na matagal nang naitatag. 

Perennial institutions ang pamilya, simbahan, pamahalaan at paaralan sapagkat ang 
mga ito ay matatandang institusyong nananatili pa rin sa kasalukuyan dahil sa 
mahahalagang gampanin nito. 

Suriin natin ang mga manipestasyong ito sa iba’t ibang anyo at ang kaakibat nitong 
hamon. 


Perspektibo at Pananaw 

Upang higit na maunawaan ang globalisayon bilang isang 
kontemporaryong isyung panlipunan, mahalagang gumamit ng mga 
pananaw o perspektibo sa pagsusuri nito. 

May limang perspektibo o pananaw tungkol sa kasaysayan at 
Simula ng globalisasyon. 

Una ay ang paniniwalang ang ‘globalisasyon’ ay taal o nakaugat 
sa bawat isa. Ayon kay Nayan Chanda (2007), manipestasyon ito ng 
paghahangad ng tao sa maalwan o maayos na pamumuhay na nagtulak 
sa kaniyang makipagkalakalan, magpakalat ng pananampalataya, 
mandigma’t manakop at maging adbenturero o manlalakbay. 

Ang pangalawang pananaw o perkspektibo ay nagsasabi na ang 
globalisasyon ay isang mahabang siklo (cycle) ng pagbabago. Ayon kay 
Scholte (2005), maraming ‘globalisasyon’ na ang dumaan sa mga 

nakalipas na panahon at ang kasalukuyang globalisasyon ay makabago 
at higit na mataas na anyo na maaaring magtapos sa hinaharap. Mahirap 
tukuyin ang panahon kung kailan nagsimula ang globalisasyon kaya higit 
na mahalagang tingnan ang iba’t ibang siklong pinagdaanan nito. 

Sa kabilang banda, ang pangatlong pananaw ng globalisasyon 
ay naniniwalang may anim na ‘wave’ o epoch o panahon na siyang 
binigyang-diin ni Therborn (2005). Para sa kanya, may tiyak na Simula 
ang globalisasyon at ito’y makikita sa talahanayan na nasa kasunod na 
pahina. 


Panahon 

Katangian 

lka-4 hanggang ika-5 siglo 
(4th-5th Century) 

Globalisasyon ng Relihiyon 

(Pagkalat ng Islam at 

Kristiyanismo) 

Huling bahagi ng ika-15 siglo 
(late 15th century) 

Pananakop ng mga Europeo 

Huling bahagi ng ika-18 siglo 
hanggang unang bahagi ng 
ika-19 na siglo( late 18th-early 
19th century) 

Digmaan sa pagitan ng mga bansa 
sa Europa na nagbigay-daan sa 
globalisasyon 

Gitnang bahagi ng ika-19 na 
siglo hanggang 1918 

Rurok ng Imperyalismong 

Kanluranin 

Post-World War II 

Pagkakahati ng daigdig sa 
dalawang puwersang ideolohikal 
partikular ang komunismo at 
kapitalismo. 

Post-Cold War 

Pananaig ng kapitalismo bilang 
sistemang pang-ekonomiya. 

Nagbigay-daan sa mabilis na 
pagdaloy ng mga 

produkto,serbisyo, ideya, 

teknolohiya at iba pa sa 
pangunguna ng United States. 

Talahanayan na nagpapakita ng anim na panahon o epoch ng globalisasyon 
(Therborn, 2005) 

Mula sa talahanayan, itinampok ni Therborn na ang globalisasyon 
ay hindi isang bagong penomenon o pangyayari at hindi rin siklo. 

Hawig ng ikaapat na pananaw ang ikatlo. Ayon dito, ang Simula 
ng globalisasyon ay mauugat sa ispesipikong pangyayaring naganap sa 
kasaysayan. Sa katunayan, posibleng maraming pinag-ugatan ang 
globalisasyon. Han dito ang sumusunod: 

o Pananakop ng mga Romano bago man maipanganak si 
Kristo (Gibbon 1998) 

o Pag-usbong at paglaganap ng Kristyanismo matapos ang 
pagbagsak ng Imperyong Roman 
o Paglaganap ng Islam noong ikapitong siglo 
o Paglalakbay ng mga Vikings mula Europe patungong 
Iceland, Greenland at Hilagang America 
o Kalakalan sa Mediterranean noong Gitnang Panahon 
o Pagsisimula ng pagbabangko sa mga siyudad-estado sa 
Italya noong ika-12 siglo 

Maaaring nagsimula ang globalisasyon sa kalagitnaan ng ika-20 
siglo nang unang ginamit ang telepono noong 1956 o nang lumapag ang 
‘transatlantic passenger jet’ mula New York hanggang London. Maaari 
rin namang nagsimula ito nang lumabas ang unang larawan ng daigdig 
gamit ang satellite ng taong 1966. Mayroon ding nagsasabi na ang 
globalisayon ay nagsimula noong taong 2001 nang pabagsakin ng mga 
terorista ang Twin Towers sa New York. Ang pangyayaring ito ay 
gumising sa marami na kinakailangan ang higit na pag-aaral sa isang 
‘global’ na daigdig. 

Ang huling pananaw o perspektibo ay nagsasaad na ang 
globalisasyon ay penomenong nagsimula sa kalagitnaan ng ika-20 siglo. 

Tatlo sa mga pagbabagong naganap sa panahong ito ang sinasabing 
may tuwirang kinalaman sa pag-usbong ng globalisasyon. Ito ay ang: 

Pag-usbong ng Estados Unidos bilang global power matapos ang 
Ikalawang Digmaang Pandaigdig. 

Ipinakita ng Estados Unidos sa daigdig ang kaniyang lakas-militar 
nang talunin ang Japan at Germany sa Ikalawang Digmaang Pandaigdig, 
naungusan ang France at Great Britain sa usaping pang-ekonomiya at 
sakupin ang mga Asyanong bansang Korea (taong 1950) at Vietnam ( 
taong 1960-70). 

Paglitaw ng mga multinational at transnational corporations (MNcs and 
TNCs) 

Bagamat ang mga makapangyarihang korporasyon sa daigdig ay 
nagsimula noong ika-18 hanggang ika-19 na siglo mula sa Germany, 
Great Britain at United States, marami sa mga ito ay kasalukuyang 
nagtutuon ng pansin sa ibang bansa partikular sa mga developing 
nations. Isa sa mga halimbawa nito ay ang Ford at General Motors. 
Dati’y mamimili ng sariling bansa ang pokus ng mga kompanyang ito 
subalit sa kasalukuya’y malaking bahagdan o porsyento ng kanilang kita 
ay nanggagaling sa mga bansa sa Asya at Latin America. (Tatalakayin 
ang isyung ito sa mga susunod na bahagi.) 

Pagbagsak ng Soviet Union at ang pagtatapos ng Cold War 

Sinasabing ang pagbagsak ng ‘Iron Curtain’ at ng Soviet Union 
noong 1991 ang naghudyat sa pag-usbong ng globalisasyon. Matapos 
ang pangyayaring ito’y mabilis na nabura ang markang naghahati at 
naghihiwalay sa mga bansang komunista at kapitalista. Pumasok ang 
mga multinational companies (MNCs) sa mga bansang dating sakop ng 
USSR tulad ng Ukraine, Estonia at Latvia. Nagbukas ang mga bansang 
ito sa migrasyon, media, turismo at ugnayang panlabas. 

Mula sa mga pangyayaring binanggit, sa iyong palagay ano ang naging dahilan ng 
pagsisimula ng globalisasyon? Pangatuwiranan? 


Gawain 3. Tilamsik Kaalaman 

Punan ang graphic organizer na Balangkas- Kaalaman batay sa 
iyong naunawaan sa binasang teksto. Isulat sa unang kolum ang 
pananaw tungkol sa pag-usbong ng globalisasyon at sa pangalawang 
kolum naman ang mahahalagang kaisipan kaugnay nito. Isulat sa 
ikatlong kolum ang mga susing salita o esensyal na kaisipan sa bawat 
pananaw. 

Pamprosesong mga Tanong 

1. Ibigay ang iyong sariling pagpapakahulugan sa salitang 
globalisasyon. 

2. Bakit sinasabing matagal nang may globalisasyon? 
Naniniwala ka ba dito? Ipaliwanag ang iyong sagot. 

3. Sa mga pananaw at perspektibong inihain, alin sa mga ito ang 
sa iyong palagay ay katanggap-tanggap? Pangatuwiranan. 

Gawain 4.Window Shopping 


Pumunta sa isang sari-sari store o grocery store, canteen at mga kauri 
nito. Maglista ng mga produktong kanilang ipinagbibili. Pumili ng lima 
sa mga produkto o serbisyong ito na sa iyong palagay ay makikita o 
ipinagbibili rin sa ibang bansa. Isulat ang mga ito sa talahanayan sa 
ibaba. 


PRODUKTO/ 

KOMPANYA 

BANSANG 

SERBISYO 


PINAGMULAN 

1 . 



2. 



3. 



4. 



5. 




Pamprosesong Tanong 

1. Ano-anong produkto at serbisyo ang iyong natuklasan na 
ipinagbibili hindi lamang sa loob ng ating bansa kundi maging 
sa iba pang bansa? 

2. Sa anong mga bansa nagmula ang mga produkto o serbisyong 
nabanggit? 

3. Paano kumalat ang mga produktong ito sa iba’t ibang panig ng 
daigdig. 

4. Sa iyong palagay, nakatutulong ba ang mga produktong ito sa 
atin? Pangatuwiranan. 






























Paksa: Anyo ng Globalisasyon 

; Tatalakayin sa paksang ito ang mga anyo ng globalisasyon na 

i makatutulong sa pagsusuri ng penomenong ito. 

i_ 

GLOBALISASYONG EKONOMIKO 

Sentro sa isyung globalisasyon ang ekonomiya na umiinog sa 
kalakalan ng mga produkto at serbisyo. Mabilis na nagbago ang paran 
ng palitan ng mga produkto at serbisyo sa pagitan ng mga bansa sa 
daigdig sa nagdaang siglo. Kinakitaan ito ng pag-usbong ng malalaking 
korporasyon na ang operasyon ay nakatuon hindi lamang sa bansang 
pinagmulan kundi maging sa ibang bansa. 

Multinational at Transnational Companies 

Kilala ang mga ito bilang multinational companies (MNCs) at 
transnational companies (TNCs). Ayon sa United Nations Commission 
on Transnational Corporations and Investment, ang TNC ay tumutukoy 
sa mga kompanya o negosyong nagtatatag ng pasilidad sa ibang bansa. 

Ang kanilang serbisyong ipinagbibili ay batay sa pangangailangang lokal. 
Binibigyang kalayaan na magdesisyon, magsaliksik, at magbenta ang 
mga yunit na ito ayon na rin sa hinihingi ng kanilang pamilihang lokal. 
Marami sa kanila ay kompanyang petrolyo, I.T. consulting, 
pharmaceutical, at mga kauri nito. Halimbawa nito ang kompanyang 
Shell, Accenture, TELUS International Phils., at Glaxo-Smith Klein 
(halimbawang produkto ay sensodyne at panadol). 

Samantala, ang MNC ay ang pangkalahatang katawagan na 
tumutukoy sa mga namumuhunang kompanya sa ibang bansa ngunit 
ang mga produkto o serbisyong ipinagbibili ay hindi nakabatay sa 
pangangailangang lokal ng pamilihan. Ilang halimbawa nito ay ang 
Unilever, Proctor & Gamble, Me Donald’s, Coca-Cola, Google, UBER, 
Starbucks, Seven-Eleven, Toyota Motor, Dutch Shell, at iba pa. 

Dinala ng mga korporasyong nabanggit ang mga produkto at 
serbisyong naging bahagi na ng pang-araw-araw na pamumuhay ng mga 
Pilipino. 

Matatagpuan ang mga nasabing kompanya o korporasyon sa iba’t 
ibang panig ng daigdig. Marami sa mga ito ay pag-aari ng mga lokal at 
dayuhang namumuhunan na nagtataglay ng malaking kapital. Sa 
katunayan, batay sa datos ng International Monetary Fund, ang ilan sa 
mga MNCs at TNCs ay higit pa ang kinikita sa Gross Domestic Product 
(GDP) ng ilang mga bansa. 


Suriin ang talahanayan sa ibaba na nagpapakita ng mga 
kompanya at bansa kasama ang kanilang kaukulang kita sa taong 2011. 


Kompanya 

Kita 

Bansa 

GDP 

Yahoo 

$6.32 billion 

Mongolia 

$6.13 billion 

Visa 

$8.07 billion 

Zimbabwe 

$7.47 billion 

eBay's 

$9.16 billion 

Madagascar 

$8.35 billion 

Nike 

$19.16 billion 

Paraguay 

$18.48 billion 

McDonald 

$24.07 billion 

Latvia 

$24.05 billion 

Amazon 

$32.16 billion 

Kenya 

$32.16 billion 

Pepsi 

$57.83 billion 

Oman 

$55.62 billion 

Apple 

$65.23 billion 

Ecuador 

$58.91 billion 

Procter and Gamble 

$79.69 

Libya 

$74.23 billion 

Ford 

$128.95 billion 

Morocco 

$103.48 billion 

GE 

$151.63 billion 

New Zealand 

$140.43 billion 

Walmart 

$482 billion 

Norway 

$414.46 billion 


Batay sa talahanayan, ano kaya ang implikasyon nito sa mga 
bansa kung saan sila matatagpuan? 

Ayon sa artikulong pinamagatang Top Filipino firms building 
Asean empires ng Philippine Daily Inquirer na nailathala noong Pebrero 
9, 2017, ilan sa mga MNCs at TNCs sa Vietnam, Thailand at Malaysia 
ay pag-aari ng mga Pilipino tulad ng Jollibee, URC, Unilab, International 
Container Terminal Services Inc. at San Miguel Corporation. Binigyang 
pansin dito ang halaga ng mga nasabing korporasyon sa pamilihan ng 
mga bansa sa Timog Silangang Asya. 

Hindi lamang sa Timog Silangang Asya matatagpuan ang ilang 
korporasyong pag-aari ng mga Pilipino. Batay sa artikulo ni John Mangun 
ng pahayagang Business Mirror noong Marso 9, 2017, ilang mga 
korporasyong Pilipino tulad ng SM, PNB, Metro Bank, Jollibee, Liwayway 
Marketing Corporation, ang itinayo sa China at nakararanas ng patuloy 
na paglago. 

Malaki ang implikasyon ng pag-usbong ng mga multinational at 
transnational corporations sa isang bansa. Ilan sa mga ito ay ang 
pagdami ng mga produkto at serbisyong mapagpipilian ng mga mamimili 
na nagtutulak naman sa pagkakaroon ng kompetisyon sa pamilihan na 
sa kalaunan ay nagpapababa ng halaga ng mga nabanggit na produkto. 
Maituturing itong pakinabang sa mga mamimili. Bukod dito, nakalilikha 
rin ito ng mga trabaho para sa mga manggagawang Pilipino. 

Ngunit kaakibat ng magandang epekto nito ay ang mga suliraning 
nakaaapekto sa maraming bilang ng mga Pilipino. Isa na rito ang 

pagkalugi ng mga lokal na namumuhunan dahil sa di-patas na 
kompetisyong dala ng mga multinational at transnational corporations na 
may napakalaking puhunan. Sa kalaunan, maraming namumuhunang 
lokal ang tuluyang nagsasara. 

Malaki rin ang kakayahan ng mga ito na impluwensyahan ang 
polisiya na ipinatutupad ng pamahalaan ng iba’t ibang bansa tulad ng 
pagpapababa ng buwis, pagbibigay ng tulong-pinansyal, at maging ang 
pagpapagaan ng mga batas patungkol sa paggawa at isyung 
pangkapaligiran. Nakukuha ang mga nasabing pabor sa pamamagitan 
ng pananakot na ilipat ang kanilang pamumuhunan patungo sa ibang 
bansa. Nagbubunga ito sa kalaunan ng higit na pagyaman at paglakas 
ng mga nasabing MNCs and TNCs nagdudulot naman ng paglaki ng 
agwat sa pagitan ng mayaman at mahirap. 

Maliwanag itong natukoy sa pag-aaral ng Oxfam International sa 
taong 2017. Ayon sa kanilang pananaliksik, ang kinita ng sampung 
pinakamalalaking korporasyon sa buong mundo sa taong 2015-2016 ay 
higit pa sa kita ng 180 bansa. Tinukoy din sa nasabing ulat na ang yaman 
ng nangungunang walong bilyonaryo ay katumbas ng pinagsama- 
samang yaman ng 3.6 bilyong tao sa daigdig! 

Paano kaya matutugunan ang mga suliraning kaakibat ng 
paglakas ng MNCs at TNCs? 

Outsourcing 

Bukod sa mga nabanggit, ang pagdami ng outsourcing companies 
ay maituturing na manipestasyon ng globalisasyon. Hindi na bago ang 
konsepto ng outsourcing dahil marami na ang gumagamit nito partikular 
sa malalaking pribadong kompanya. 

Tumutukoy ang outsourcing sa pagkuha ng isang kompanya ng 
serbisyo mula sa isang kompanya na may kaukulang bayad. 
Pangunahing layunin nito na mapagaan ang gawain ng isang kompanya 
upang mapagtuunan nila ng pansin ang sa palagay nila ay higit na 
mahalaga. 

Isang halimbawa nito ay ang paniningil ng utang ng isang 
institusyong pinansyal sa mga credit card holders nito. Sa halip na sila 
ang direktang maningil, minabuti ng ilang kompanya na i-outsource mula 
sa ibang kompanya ang paniningil sa mga kliyente sa kanilang 
pagkakautang. 

Dahil dito mas napagtutuunan nila ng pansin ang higit na 
mahahalagang bagay tulad ng agresibong pagbebenta (aggressive 
marketing) ng kanilang produkto at serbisyo na nagbibigay naman ng 
malaking kita. 

Maaaring uriin ang outsourcing batay sa uri ng ibinibigay na 
serbisyo tulad ng Business Process Outsourcing na tumutugon sa 
prosesong pangnegosyo ng isang kompanya. Nariyan din ang 
Knowledge Process Outsourcing na nakatuon sa mga gawaing 
nangangailangan ng mataas na antas ng kaalamang teknikal tulad ng 
pananaliksik, pagsusuri ng impormasyon at serbisyong legal. Kung 
gagawin namang batayan ang layo o distansya na pagmumulan ng 
kompanyang siyang magbibigay ng serbisyo o produkto, maaaring uriin 
ito sa mga sumusunod: 

1 . Offshoring- Pagkuha ng serbisyo ng isang kompanya mula sa ibang 
bansa na naniningil ng mas mababang bayad. Saksi ang Pilipinas sa 
ganitong uri ng outsourcing. Sa pagnanais ng mga outsourcing 
companies mula United States, at mga bansa sa Europe na makatipid 
sa mga gastusing kalakip ng nasabing serbisyo minarapat nilang 
kumuha ng serbisyo sa mga kompanya mula sa bansang Asyano tulad 

ng India at Pilipinas. Marami sa mga outsorcing companies sa bansa ay 
tinatawag na Business Process Outsourcing na nakatuon sa Voice 
Processing Services. Han sa mga gawaing kalakip nito ay pagbebenta 
ng produkto at serbisyo, paniningil ng bayad sa nagamit na serbisyo at 
produkto, pagkuha ng order ng isang produkto at serbisyo, pagkuha ng 
mga impormasyon mula sa mga mamimili na magagamit ng mga 
namumuhunan at mga katulad nitong gawain. Bukod sa pagkakaiba ng 
oras, karaniwang nagiging suliranin dito ang pagkakaiba ng wika at 
kultura na nakapagpapabagal ng produksyon. 

2. Nearshoring- Tumutukoy sa pagkuha ng serbisyo mula sa kompanya 
sa kalapit na bansa. Layunin nitong iwasan ang mga suliraning kaakibat 
ng offshoring sapagkat inaasahan na ang kalapit bansang pagmumulan 
ng serbisyo ay may pagkakahawig kung di man pagkakatulad sa wika 
at kultura ng bansang nakikinabang sa paglilingkod nito. 

3. Onshoring- Tinatawag ding domestic outsourcing na nangangahulugan 
ng pagkuha ng serbisyo sa isang kompanyang mula din sa loob ng 
bansa na nagbubunga ng higit na mababang gastusin sa operasyon. 

Tulad ng nabanggit, talamak sa Pilipinas ang offshore outsourcing sa 
kasalukuyan. Patunay rito ang dumaraming bilang ng call centers sa 
bansa na pag-aari ng mga dayuhang namumuhunan na ang ilan ay mula 
sa United States, United Kingdom, at Australia. Malaking bilang ng mga 
graduates ang nagtatrabaho sa call centers dahil na rin sa mataas na 
sahod na ibinibigay ng mga ito. 

Ayon sa Tholons, isang investment advisory firm, sa kanilang Top 
100 Outsourcing Destinations for 2016, ang Manila ay pangalawa sa mga 
siyudad sa buong mundo (sunod sa Bangalore, India) na destinasyon ng 
BPO. Kasama rin sa listahan ang Cebu City (7 th ), Davao City (66 th ), Sta. 
Rosa City (81 st ), Bacolod City (85 th ), Iloilo City (90th), Dumaguete City 
(93 rd ), Baguio City (94th), at Metro Clark (97th). 

Malaki ang naitulong ng industriyang ito sa pag-angat ng 
ekonomiya ng Pilipinas. Ayon sa Information Technology and Business 
Process Association of the Philippines (IBPAP), pangalawa ito sa 
pinagkukunan ng dolyar ng bansa. Katunayan, lumikha ito ng 1.2 milyong 
trabaho at nagpasok ng $22 bilyong dolyar noong taong 2015. Tinukoy 
ng Bangko Sentral ng Pilipinas (BSP) na kung magpapatuloy ang 
ganitong takbo ng industriya, malalagpasan nito ang inuuwing dolyar ng 
mga OFW sa mga susunod na taon. 

Naging daan din ito sa pagkakaroon ng karagdagang kita sa 
maraming mga Pilipino na nagbunsod naman ng pagkakaroon ng surplus 
budget na nailagak sa mga institusyong pinansiyal bilang savings o 
investment, lyong matatandaan na binigyang pansin sa asignaturang 
Ekonomiks ang halaga ng savings at investments sa pag-angat ng 
ekonomiya ng isang bansa. Samakatuwid, mayroong positibong dulot 
ang outsourcing sa pamumuhay ng mga Pilipino. 

Gawain 5.Tuklas-Kaalaman 

Pagyamanin ang kaalaman tungkol sa paksang globalisasyong 
ekonomiko. Gawin ang sumusunod. 

1. Magsaliksik ng iba pang halimbawa ng multinational at 
transnational companies sa Pilipinas gamit ang aklat at internet. 

2. Tukuyin alin sa mga ito ang may operasyon sa ating bansa at kung 
ito ay may kakompetensyang lokal na namumuhunan. 

3. Isa-isahin at ipaliwanag ang mabuti at di-mabuting epekto ng 
MNC’s at TNC’s sa ekonomiya ng bansa. 

jf - V Pamprosesong Tanong 

w 


1. Nakatutulong ba ang mga multinational, transnational 
corporations at outsourcing sa pag-unlad ng bansa? 
Patunayan ang sagot. 

2. Ano-anong pagbabago ang naidudulot ng outsourcing at 
multinational at transnational corporation sa ating bansa? 

3. Sa pangkabuuan, nakabubuti o nakasasama ba ang mga 
pagbabagong nabanggit? Pangatuwiranan. 

OFW Bilang Manipestasyon ng Globalisasyon 

Kung mayroon mang isang buhay na manipestasyon ng 
globalisasyon sa ating bansa, ito ay ang mga manggagawang Pilipino 
na nangingibang-bayan upang magtrabaho o maghanapbuhay. 

Sa katunayan, malaking bahagdan ng manggagawang Pilipino ay 
matatagpuan sa iba’t ibang panig ng daigdig partikular sa Timog- 
kanlurang Asya tulad ng Qatar, Saudi Arabia, United Arab Emirates at 
Silangang Asya tulad ng South Korea,Japan, Taiwan, Hongkong at 
China. 

Maging sa kontinente ng Europe at America tulad ng Canada at 
United States ay kakikitaan ng mga manggagawang Pilipino. 

Ang pangingibang-bayan ng manggagawang Pilipino ay 
nagsimula sa panahon ni dating Pangulong Ferdinand Marcos bilang 
panandaliang tugon sa budget deficit ng kaniyang administrasyon. 
Naging matagumpay ang stop gap measure na ito. 


Nang makita ng pamahalaan ang malaking kapakinabangang 
makukuha dito’y pinaigting pa ang pagpapadala ng mga manggagawa 

sa ibang bansa.Kaya naman nagpapatuloy ito hanggang sa 
kasalukuyan. (Higit na palalalimin ang paksang ito sa susunod na aralin.) 

GLOBALISASYONG TEKNOLOHIKAL AT SOSYO-KULTURAL 

Hindi lamang sa ekonomiya makikita ang manipestasyon ng 
globalisasyon. Mababanaag din ito sa aspetong teknolohikal at sosyo- 
kultural ng mga bansa sa daigdig. 

Mabilis na tinangkilik ng mga mamamayan sa developing 
countries ang pagggamit ng cellular phones o mobile phone na 
nagsimula sa mauunlad na bansa. Partikular dito ang mga bansang tulad 
ng Pilipinas, Bangladesh at India. 

Nakatutulong ang teknolohiyang ito sa pagpapabuti ng kanilang 
pamumuhay. Sa paggamit nito, mabilis na nakahihingi ng tulong sa 
panahon ng pangangailangan tulad ng kalamidad. Isa rin dito ang mabilis 
na transaksiyon sa pagitan ng mga tao. 

Halimbawa nito’y ang pakinabang na nakukuha ng mga 
mangingisda ng Kerala sa India. Bago pa man pumalaot ang mga 
mangingisda ay tinatawagan na nila ang mga ‘prospektibong’ mamimili 
kaya naman nabibigyang kasiguruhan na sila ay kikita. Sa katunayan, 
higit walong porsyento ang itinaas ng kanilang kita dahil sa sistemang 
ito. 

Sa Pilipinas, talamak ang paggamit ng mobile phones. Sa 
katunayan, ang pagte-text ay naging bahagi na ng pang-araw-araw na 
pamumuhay ng marami. Ayon sa pag-aaral ni Dr. Pertierra, marami sa 
mga cellphone users ay hindi lamang itinuturing ang cellphone bilang 
isang communication gadget, ito ay nagsisilbi ring ekstensiyon ng 
kanilang sarili kaya naman hindi madaling maihiwalay ito sa kanila. 

Kung mabilis na binago at binabago ng mobile phone ang buhay 
ng maraming gumagamit nito, higit na pagbabago ang dinala ng 
computer at internet sa nakararami. 


174 



Ito ay nakaagapay sa pagbibigay ng iba’t ibang uri ng serbisyo 
tulad ng e-mail. Napabibilis din nito ang pag-aaplay sa mga kompanya, 
pag-alam sa resulta ng pagsusulit sa kolehiyo at pamantasan, pagkuha 
ng impormasyon at balita, pagbili ng produkto at serbisyo na mas kilala 
sa tawag na e-commerce. 

Kaugnay sa pagdami ng mobile phones at computer ay ang 
mabilis na pagdaloy ng mga ideya at konsepto patungo sa iba’t ibang 
panig ng mundo dahil ang mga ito ay nasa digitized form. Ang mga 
ideyang ito ay nakapaloob sa iba’t ibang anyo tulad ng musika, pelikula, 
videos, larawan, e-books at iba pa na makikita sa iba’t ibang social 
networking sites at service provider. 

Ang mga sikat na awitin, pelikulang, palabas sa telebisyon, viral 
videos at pictures, hashtags, memes at mga tulad nito ay ilan lamang sa 
mga mabilis na kinokonsumo gamit ang electronic device na may internet 
access. 

Kalakip nito ang pagtangkilik sa mga ideyang nagmumula sa 
ibang bansa partikular ang mga nagmumula sa United States. 

Sa kasalukuyan, dama rin sa Pilipinas ang impluwensiyang 
kultural ng Koreans sa anyo ng pop culture dahil sa mga sikat na pelikula, 
Korean novela, K-pop culture, at mga kauri nito. 

Ang lakas ng impluwensiya ng mga nabanggit ay makikita sa 
pananamit, pagsasalita at pakikisalamuha ng maraming kabataang 
Pilipino sa kasalukuyan. 

Kaalinsabay ng pag-usbong ng mga social networking sites tulad 
ng facebook, twitter, instagram at Myspace ay ang pagbibigay 
kakanyahan sa mga ordinaryong mamamayan na ipahayag ang kanilang 
saloobin sa iba’t ibang paksa o usapin. Aktibo nang nakikibahagi ang 
mga netizen sa mga usaping lubos na nakakaapekto sa kanila. Netizen 
ang terminong ginagamit sa mga taong gumagamit ng social networking 

site bilang midyum o entablado ng pagpapahayag. Hindi na sila 
maituturing na pasibong consumer lamang na tumatangkilik ng iba’t 
ibang produkto at serbisyo. Sa katunayan, ginagamit ng marami ang mga 
ito upang maipakita nila ang talento at talino sa paglikha ng mga music 
videos, documentaries at iba’t ibang digital art forms. Maituturing silang 
prosumers na nangangahulugan ng pagkonsumo ng isang bagay o ideya 
habang nagpo-produce ng bagong ideya. 

Sa kabila ng mga positibong naidudulot, kaakibat din nito ay mga 
suliraning may kinalaman sa pagkalat ng iba’t ibang uri ng computer 
viruses at spam na sumisira ng electronic files at minsan ay nagiging 
sanhi ng pagkalugi ng mga namumuhunan. 

Bukod dito nagkakaroon din ng mga pagkakataon na makagawa 
ng intellectual dishonesty dahil sa madaling pag-copy and paste ng mga 
impormasyon mula sa internet. 

Huwag ding kalilimutan ang isyu ng pambansang seguridad. 
Ginagamit ng ilang mga terorista at masasamang loob ang internet 
bilang kasangkapan sa pagpapalaganap ng takot at karahasan sa mga 
target nito. 

Sang-ayon ka ba sa cyber crime law upang mabigyang-tugon 
ang suliranin ukol dito? Ipaliwanag ang iyong sagot. 

Ang mga penomenong ito ay nakabubuo ng mga bagong ideyang 
kultural na mabilis namang naipalalaganap sa iba’t ibang panig ng 
mundo. 

GLOBALISASYONG POLITIKAL 

Kasabay ng paglaganap ng globalisasyong ekonomikal at sosyo- 
kultural ay ang paglakas ng globalisasyong politikal. Globalisasyong 
politikal na maituturing ang mabilisang ugnayan sa pagitan ng mga 


176 



bansa, samahang rehiyunal at maging ng pandaigdigang organisasyon 
na kinakatawan ng kani-kanilang pamahalaan. 

Tulad ng nabanggit sa unang bahagi ng aralin, ang mga 
kasunduang bilateral at multilateral sa pagitan ng mga bansa ay 
nagbigay daan sa epektibo at episyenteng ugnayan ng mga bansa na 
nagdulot naman ng mabilis na palitan ng mga produkto, ideya, 
kahusayang teknikal at maging ng migrasyon ng kani-kanilang 
mamamayan. 

Ang ugnayang diplomatiko ng Pilipinas sa Australia, China, Japan, 
South Korea, Thailand, US at iba pang mga bansa ay nagdala ng mga 
oportunidad pang-ekonomiko at pangkultural sa magkabilang panig. 
Halimbawa nito ang economic and technical aid na ibinibigay ng ilang 
bansa sa Pilipinas. Nariyan ang JICA Project ng Japan, BEST Project ng 
Australia, military assistance ng US, at mga tulad nito. 

SaTimog-Silangang Asya naman halimbawa, kinakitaan ang mga 
bansang miyembro ng Association of Southeast Asian Nations (ASEAN) 
ng mas maigting na ugnayan sa nagdaang mga taon na isa sa nagbigay 
daan sa mabilis na pag-angat ng ekonomiya ng rehiyon. Kasalukuyang 
pinaghahandaan ng mga bansang kaanib nito ang ASEAN Integration 
sa taong 2030 na naglalayong mapaigting ang koordinasyon ng bawat 
isa upang higit na maging maayos ang pamumuhunan, kalakalan, at 
pagtutulungang politikal. 

Kaugnay sa globalisasyong politikal ay ang gampanin ng mga 
pandaigdigang institusyon sa pamamahala ng mga bansa. Ayon sa 
artikulo ni Prof. Randy David na pinamagatang, The Reality of Global 
pandaigdigang organisasyon tulad ng United Nations, European Union, 
Amnesty International at mga tulad nito sa mga polisiya at programang 
kinahaharap ng isang bansa. 

May magandang dulot ang globalisasyong politikal kung ang 
layunin nito ay tulungan ang mga bansa upang higit na maisakatuparan 

ang mga programa at proyektong mag-aangat sa pamumuhay ng mga 
mamamayan nito ngunit maaari rin itong maging sagabal sa pag-unlad 
ng isang bansa kung ang kanilang interes ang bibigyang pansin. 

Kung tutuusin, hindi mapaghihiwalay ang manipestasyong 
ekonomikal, politikal at kultural sa usaping globalisasyon. Ang mga ito ay 
sabay-sabay na nagpapabago ng buhay ng maraming tao hindi lamang 
sa Pilipinas kundi maging sa buong mundo. 

Paksa: Pagharap sa Hamon ng Globalisasyon 

; Bibigyan pansin sa araling ito ang mga pagtugon sa iba’t ibang hamon ng 

I globalisasyon. 

Hindi mapasusubalian ang impluwensiya ng globalisasyon sa 
buhay ng tao. Nagdala ito ng mga pagbabagong nagpabuti sa ilang 
aspeto ng ating buhay ngunit kalakip din nito ang mga suliraning 
kailangang harapin at bigyang katugunan. 

Malaki ang ginagampanan ng pamahalaan sa pagharap sa hamon 
ng globalisasyon maging ito man ay sa dimensiyong ekonomikal, politikal 
o sosyo-kultural. 

Narito ang ilang solusyon sa pagharap ng hamon ng globalisasyon na 
isinasakatuparan sa iba’t ibang bahagi ng daigdig. 

Guarded Globalization 

Pakikialam ng pamahalaan sa kalakalang panlabas na 
naglalayong hikayatin ang mga lokal na namumuhunan at bigyang- 
proteksiyon ang mga ito upang makasabay sa kompetisyon laban sa 
malalaking dayuhang negosyante. 

Han sa mga halimbawa ng polisiyang ito ay ang: 

❖ pagpataw ng taripa o buwis sa lahat ng produkto at 
serbisyong nagmumula sa ibang bansa. Sa 
ganitong paraan ay mas tumataas ang halaga ng 
mga ito kaya naman mas nagkakaroon ng bentahe 
ang mga produktong lokal; at 

❖ pagbibigay ng subsidiya(subsidies) sa mga 
namumuhunang lokal. Ang subsidiya ay tulong- 
pinansyal ng pamahalaan. Kilala ang United States 
sa malaking tulong na ibinibigay nito sa mga 
magsasaka. Isa pang anyo ng subsidiya ay ang 
pagbawas ng buwis sa mga produktong lokal kaya 
naman murang naipagbibili ang mga ito.Bukod sa 
United States, ang China at Japan ay nagbibigay rin 
ng malaking subsidiya sa kanilang mga 
namumuhunan. 

Patas o Pantay na Kalakalan (Fair Trade) 

Ayon sa International Fair Trade Association (IFTA), ito ay 
tumutukoy sa pangangalaga sa panlipunan, pang-ekonomiko at 
pampolitikal na kalagayan ng maliliit na namumuhunan. Para naman sa 
pananaw ng neo-liberalismo, ang fairtrade ay nangangahulugan ng higit 
na moral at patas na pang-ekonomiyang sistema sa daigdig. Layunin nito 
na mapanatili ang tamang presyo ng mga produkto at serbisyo sa 
pamamagitan ng bukas na negosasyon sa pagitan ng mga bumibili at 
nagbibili upang sa gayon ay mapangalagaan hindi lamang ang interes 
ng mga negosyante kundi pati na rin ang kanilang kalagayang ekolohikal 
at panlipunan. Binibigyang pansin din nito ang ilang mahahalagang 
dimensiyon ng kalakalan tulad ng pangangalaga ng karapatan ng mga 

manggagawa (hal.pagbuo ng unyon), pagbibigay ng sapat at ligtas na 
trabaho sa kababaihan at mga bata at paggawa ng mga produktong 
ligtas sa lahat. Isa itong alternatibong paraan sa pandaigdigang 
kalakalan. 


■ Isa sa mga nakinabang sa pantay na kalakalan (fair 
trade) ay mga magsasaka ng kape. Humigit- 
kumulang pitong milyong katao mula sa umuunlad 
na bansa (developing nations) kasama ang Brazil 
ang nakinabang sa patakarang ito dahil sa mas 
mataas na halaga nila naibenta ang kanilang coffee 
bean na nagkakahalaga ng $1.29 per pound kung 
ihahambing sa $1.25 sa pamilihan. Upang maging 
kuwalipikado, kinakailangan na ang magsasaka ay 
makasunod sa mga alituntunin sa paggamit ng 
pesticide, teknik sa pagsasaka, recycling at iba pa. 
Sa kabilang banda, hindi lahat ng mga bansa ay 
napakikinabangan ito tulad ng Columbia, 
Guatemala at Ethiopia. Malaki ang kinikita ng 
Starbucks mula sa mataas na uri ng kape mula sa 
Ethiopia ngunit hindi ang mga magsasaka ng kape. 
Sa katunayan, isang sentimo lamang mula sa 
limang dolyar kada tasa ng kape ng Starbucks ang 
natatanggap ng mga magsasakang ito. Kaya 
naman, malayo pa ang lalakbayin ng programa o 
proyektong ito upang higit na mapakinabangan ng 
mga umuunlad na bansa. 

Pagtulong sa ‘Bottom Billion’ 

Binigyang-diin ni Paul Collier (2007) na kung mayroon mang dapat 
bigyang-pansin sa suliraning pang-ekonomiyang kinahaharap ang 
daigdig, ito ay ang isang bilyong pinakamahihirap mula sa mga bansa sa 

Asya lalo’t higit sa Africa. May mahalagang papel ang mauunlad na 
bansa sa pag-alalay sa tinaguriang bottom billion. Ngunit ang tulong- 
pinansiyal (economic aid) ng mayayamang bansa tulad ng Germany, 
Japan, France at Italy ay sinasabing hindi sapat kung hindi 
magkakaroon ng mga programa at batas na tutugon sa mga suliraning 
ito. Partikular dito ang pagbabago ng sistema ng pamamahala na malaki 
ang kinalaman sa paghihirap ng mga mamamayan nito. 


BINABATI KITA! 




"\ 


Sapat na ang iyong kaalaman tungkol sa globalisasyon.Gamitin ang 
iyong mga natutuhan sa bahagi ng PAUNLARIN upang maisagawa ng maayos 
ang mga gawain sa susunod na bahagi ng modyul, ang PAGNILAYAN AT 
UNAWAIN. 




J 


PAGNILAYAN AT UNAWAIN 


Sa puntong ito’y, palalalimin mo ang mga nabuong pag-unawa tungkol 
sa globalisasyon. Inaasahan na iyong masusuri ang mga positibo at 
negatibong dulot ng globalisasyon. Makakatulong ang inihandang gawain 
upang iyong matimbang ang dulot ng globalisasyon sa buhay ng mga Pilipino. 


Gawain 6.Decision Diagram 

Surrin ang dalawangartikulo tungkol sa epekto ng globalisasyon 
sa pamumuhay ng mga Pilipino at punan ang Decision Diagram. 


Halaw angartikulo sa akda ni Lisa Smith. Isinalin ang ilang bahagi ng may- 
akda ang nasabing artikulo. 

Globalization: Progress or Profiteering? 

(Liza Smith) 

Gawi ng globalisasyon ang pagdadala ng puhunan at negosyo mula sa pamilihang 
lokal patungo sa ibang bansa na siyang nag-uugnay sa iba’t ibang pamilihan ng 
daigdig. Ayon sa mga sumusoporta sa ideya ng globalisasyon, nakatutulong ito sa 
mga papaunlad na bansa na makahabol sa pag-angat ng ekonomiya dahil sa pagdami 
ng bilang ng trabahong naibibigay nito bukod pa sa teknolohiyang dala nito. Patunay 
dito ang mga Asyanong bansa tulad ng India, Pilipinas at Thailand. Para sa mga 
malalaking negosyante at miyembro ng economic elite, mabuti ang globalisasyon 
sapagkat nakakukuha sila ng manggagawang handang tumanggap ng mas mababang 
sahod na nagbibigay naman sa kanila ng higit na kita. 

Hindi lamang ang mga negosyanteng nabanggit ang naaapektuhan nito kundi maging 
ang mga manggagawa sa iba’t ibang bansa na handang makipagkompetensya upang 
makuha ang mga trabaho kapalit ang mas mababang sahod. Sa katunayan, ilang 
trabaho (hal. autoworks) mula sa US na dinala ngNorth American Free Trade 
Agreement (NAFTA) sa bansang Mexico dahil sa mas murang pasahod dito ay inilipat 
sa ilang bansa sa Silangang Asya dahil sa higit na murang pasahod. Ganun pa man 
ang mga produktong ito ay ipagbibili sa mga konsumer sa US sa tulad ding halaga. 
Samantala, ang mababang pasahod na nakukuha ng mga manggagawa sa maliliit na 
bansa ay ginagamit sa pagbili ng mga tinging produktong nagmula rin naman sa mga 
kanluraning bansa. 

Hindi maipagkakaila ang pagtaas ng antas ng pamumuhay ng mga mamamayan sa 
papaunlad na mga bansa dala ng industriyalisasyon (teknolohiya) na bitbit ng mga 
korporasyon at kompanya mula sa mayayamang bansa. 

Ngunit kabaliktaran naman nito ang nagyayari sa mga mauunlad na bansa sapagkat batay 
sa mga pag-aaral, patuloy ang paglaki ng agwat ng mayayaman at mahihirap sa mga 
bansang ito. Ilang politiko rin ang nagsasabing patuloy na kumakaunti ang middle class 
dala ng penomenong ito. 


Kasama rin sa duot ng globalisasyon ang ‘homonisasyon’ ng kultura sa iba’t ibang bahagi 
ng daigdig. Ang pag-usbong ng coffee shops at big-box retailers sa mga syudad ng 
maraming bansa ay ‘lumilikha’ ng iisang mukha ng pagkakakilanlang kultural. 


Ilang kritiko ng globalisasyon din ang nagsasabing pinahihina nito ang pambansang 
soberanya ng mga maliliit na bansa dahil sa malakas na impluwensyang dulot ng 
mayayamang bansa kung saan nagmumula ang mga nasabing puhunan at trabaho. 


Hangga’t hindi nakalilikha ng mga solusyon sa mga hamon na kaakibat ng globalisasyon, 
mananatili ang edukasyon, flexibility at adaptability sa mga kasanayang makatutulong 
upang makasabay dito. 





Hango ang artikulo sa balita ni Ma. Stella F. Arnaldo ng Business Mirror. 
Isinalin ang ilang bahagi ng may-akda ang nasabing artikulo. 


Spanish government eyes hike in financial assistance to Philippines 


(Ma.Stella F. Arnaldo) 


Kasalukuyang pinag-aaralan ng gobyerno ng Espanya ang higit na pagpapalakas ng 
ugnayan nito sa Pilipinas, maging ang posibleng pagbibigay nito ng tulong-pinansyal sa 
bansa mula taong 2018 hangagang 2022. Ayon kay Spanish Ambassador to the Philippines 
Luis Antonio Calvo, umabot ng €50 milyon ang naitulong ng Espanya sa bansa sa mula 
taong 2014 hanggang 2017. Naging prayoridad sa mga taong ito ang mga programa na 
may kinalaman sa demokratikong pamamahala, disaster risk reduction, at de-kalidad na 
pagtugon sa humanitarian crises partikular ang rehiyon ng Bikol at Caraga sa Zamboanga 
Peninsula. 















sa kanya’y naghihintay lamang ang mga negosyanteng Espanyol na handang 
mamuhunan hanggang malinawan sila sa makroekonomikong kondisyon ng bansa. 
Batay sa tala ng Philippine Embassy sa Madrid, ang kabuuang foreign direct 
investments ng Espanya sa Pilipinas ay umabot ng $39 milyon mula 2006 hanggang 
2015. Ang kalakalan sa pagitan ng dalawang bansa ay pabor sa Espanya nang kumita 
ang huli ng $136 milyon sa taong 2015. Ngunit ang iniluluwas na produkto at serbisyo 
ng bansa sa Espanya ay patuloy ang paglago na may average na 11.13% kada taon 
Simula ng 2011. 

Han sa mga kompanyang naging bahagi ng public-partnership projects ay mula sa 
Espanya tulad ng OHL ( Obrascon Huarte Lain), na bahagi ng Ayala Group 
consortiumpaxa sa Cavite-Laguna Expressway (Calax), Grupo ACS (Actividades de 
Construccion y Servicios) para sa proyektong paliparan,at Abengoa para sa mga 
proyektong patubig. 

Mula 2014 hanggang 2017, Pilipinas lamang ang bansa sa Asia-Pacific region ang 
nakatanggap ng tulong pangkaunlaran ( development aid) mula sa Espanya. 
Kasalukuyang pinag-aaralan ng Espanya na magaya ang proyekto nitong national 
disaster risk-reduction managements a Bicol sa walo pang lalawigan ng bansa na 
Department of the Interior and Local Government (DILG). 






184 







Bumuo ng iyong paglalahat kung nakabuti o nakasama ba 
globalisasyon sa pamumuhay ng mga Pilipino? 

Pamprosesong Tanong 


© 


1. Ano ang mga patunay na mayroong mabuti at di-mabuting dulot 
ang globalisasyon? 

2. Paano binago ng globalisasyon ang pamumuhay ng mga Pilipino? 
Magbigay ng halimbawa. 

3. Sa pangkalahatan, nakatutulong ba o nakasasama ang 
globalisasyon sa pamumuhay ng mga Pilipino? Patunayan ang 
iyong sagot. 

ARALIN 2: Mga Isyu sa Paggawa 


PAUNLARIN 



Sa bahaging ito ay inaasahang matututuhan mo ang iba’t ibang isyu na 
kinakaharap ng mga manggagawang Pilipino. Sa pagtalakay sa isyu ng paggawa 
balikan ang mga sagot sa unang bahagi ng (D&D) Dyad Dapat na iyong sagot sa 
Gawain 2 upang mapaunlad sa bahaging ito. Samantala maitatala mo ang iyong 
mga matututuhan sa ikalawang bahagi ng D&D sa susunod na gawain. 


Paksa: Ang Globalisasyon at ang mga Isyu sa Paggawa 


Malaking hamon sa bansa ang mga makabagong pagbabago sa iba’t ibang larangan 
dulot ng globalisasyon. Mas nagiging bukas ang bansa sa iba’t ibang oportunidad na tuklasin 
ang potensiyal na pakikipagsabayan sa pandaigdigang kompetisyon. Sa unang aralin ng 
modyul na ito ay nabatid mo ang naging impact ng globalisasyon sa bansa sa pagbabago sa 
kaisipan at perspektiba ng mga mamamayan tungkol sa pandaigdig na komunidad at 
pangangailangan ng bawat bansa. Natunghayan mo rin sa unang aralin ang iba’t ibang anyo 
ng globisasyon tulad ng globalisasyong ekonomiko, teknolohikal, at sosyo-kultural. 

Kaakibat ng mga pagbabagong ito ay ang mga hamon kung paano tutugunan ng bawat 
pamahalaan sa daigdig ang mga suliraning naidulot ng globalisasyon, mga isyu sa lipunan na 
napag-iwanan na ngunit hindi pa lubusang natugunan bagkus patuloy pang lumalala lalo na 
sa mga usapin sa paggawa. 


Ang mga manggagawang Pilipino ay humaharap sa iba’t ibang 
anyo ng suliranin at hamon sa paggawa tulad ng mababang pasahod, 
kawalan ng seguridad sa pinapasukang kompanya, ‘job-mismatch’ 
bunga ng mga ‘job-skills mismatch,’ iba’t ibang anyo ng 

kontraktuwalisasyon sa paggawa, at ang mura at flexible labor. Isang 
hamon din sa paggawa ay ang mabilis na pagdating at paglabas ng mga 
puhunan ng mga dayuhang namumuhunan na mas nagpatingkad naman 
ng kompetisyon sa hanay ng mga dayuhang kompanya at korporasyon 
sa bansa. Dahil dito mas nahikayat ang mga namumuhunan na pumasok 
sa bansa na nagdulot ng iba’t ibang isyu sa paggawa. 

Dahil sa paglaganap ng globalisasyon naaapektuhan nito maging 
ang workplace na kung saan nagbunga ito ng pagtatakda ng mga 
pandaigdigang samahan tulad ng Word Trade Organization (WTO) ng 
mga kasanayan o kakayahan sa paggawa na globally standard para sa 
mga manggagawa. Naglalagak ang mga multi-national company ng mga 
investment para sa mga trabaho sa bansa na kung saan ang mga 
kasanayan na kakailanganin ng isang manggagawa ay nakabatay sa 
mga naging kasunduan ng bansa sa mga kompanyang ito. 

Nan sa maraming naidulot ng globalisasyon sa paggawa ay ang 
mga sumusunod: 

> una, demand ng bansa para sa iba’t ibang kakayahan o 
kasanayan sa paggawa na globally standard; 

> pangalawa, mabibigyan ng pagkakataon ang mga lokal na 
produkto na makilala sa pandaigidigan pamilihan; 

> pangatlo, binago ng globalisasyon ang workplace at mga salik 
ng produksiyon tulad ng pagpasok ng iba’t ibang gadget, 
computer/IT programs, complex machines at iba pang 
makabagong kagamitan sa paggawa; at 

> pang-apat, dahil sa mura at mababa ang labor o pasahod sa 
mga manggagawa kaya’t madali lang sa mga namumuhunan 
na magpresyo ng mura o mababa laban sa mga dayuhang 
produkto o mahal na serbisyo at pareho ang kalidad sa mga 
produktong lokal. 

Ang mga pagbabagong ito ay nakaapekto sa mga manggagawa 
sa iba’t ibang aspekto na nagbunsod ng maraming isyu sa paggawa na 
hinaharap ng mga manggagawang Pilipino sa kasalukuyan upang 
magkaroon ng disente at marangal na pamumuhay. 

Kakayahan na makaangkop sa Globally Standard na Paggawa 

Hamon ng globalisasyon ang pagpasok ng Pilipinas sa mga 
kasunduan sa mga dayuhang kompanya, integrasyon ng ASEAN 2015 
sa paggawa at mga bilateral at multi-lateral agreement sa mga miyembro 
ng World Trade Organization o WTO. Bunga nito ay binuksan ang 
pamilihan ng bansa sa kalakalan sa daigdig. Isa sa pagtugon na 
isinagawa ng bansa ay iangkop ang kasanayan ng lilinangin sa mga 
mag-aaral na Pilipino. 

Bunsod ng tumataas na demand para sa globally standard na 
paggawa (tunghayan ang Talahanayan 2.1) na naaangkop sa mga 
kasanayan para sa ika-21 siglo. Ito ay ang Media and Technology Skills, 
Learning and Innovation Skills, Communication Skills at Life and Career 
Skills (DepED, 2012). Upang makatugon sa mga kasanayang ito, 
isinasakatuparan sa panibagong kurikulum ang pagdaragdag ng 
dalawang taon sa basic education ng mga mag-aaral na tinatawag na 
Senior High School. Sasanayin ang mga mag-aaral sa mga kasanayang 
pang-ika-21 siglo upang maging globally competitive na nakabatay sa 
balangkas ng Philippine Qualifications Framework - ang Basic 
Education, Technological-Vocational Education at Higher Education 
(DepED, 2012). 

Talahanayan 2.1 

Mga Kasanayan at Kakayahan na Kakailanganin 
na Hinahanap ng mga Kompanya 


Skills 

Educational Level 

Basic writing, reading, arithmetic 

Elementary 

Theoritical knowledge and work skills 

Secondary 

Practical knowledge and skills of work 

Secondary 

Human relations skills 

Secondary 

Work Habits 

Secondary 

Will to work 

Secondary 

Sense of responsibility 

Secondary 

Social responsibility 

Secondary 

Ethics and morals 

Secondary 

Health and hygiene 

Elementary 


Halaw mula sa Productivity and Development Center 


Natalakay sa unang aralin ng modyul na ito na patuloy ang pag- 
angat ng Pilipinas sa larangan ng Business Process Outsourcing dahil 
sa mataas na English Proficiency ng mga manggagawang Pilipino. Ang 
Pilipinas ang nangungunang bansa sa rehiyon ng Asya sa larangan ng 
non-IT BPO. Ito ay ang sistema ng pagkuha ng serbisyo ng pribadong 
kompanya na ang kanilang tanggapan ay nasa ibang bansa at pagkuha 
ng mga call center agent sa bansa upang magtrabaho. Gagampanan ng 
mga agent na ito ang ilang aspeto ng operasiyon na nasa Pilipinas upang 
tugunan ang pangangailangan ng kanilang kliyenteng kompanya na 
nakabase pa rin sa ibang bansa. 

Ayon sa ulat ng Department of Labor and Employment (DOLE, 
2016) upang matiyak ang kaunlarang pang-ekonomiya ng bansa 
kailangang iangat ang antas ng kalagayan ng mga manggagawang 
Pilipino tungo sa isang disenteng pagggwa (decent work) na naglalayong 
na magkaroon ng pantay na oportunidad ang bawat isa anumang ang 
kasarian para sa isang disente at marangal na paggawa. Matutunghayan 

sa Pigura 2.1 ang apat na haligi upang makamit ang isang disente at 
marangal na paggawa na hinihimok sa lahat ng aspekto ng paggawa sa 
bansa. 


Pigura 2.1 

Apat na Haligi para sa Isang Disente at Marangal na Paggawa (DOLE, 

2016) 



Tiyakin ang paglikha ng mga sustenableng trabaho, 
malaya at pantay na oportunidad sa paggawa, at 
maayos na workplace para sa mga manggawa. 


Worker’s 
Rights Pillar 


Naglalayong palakasin at siguruhin ang paglikha ng 
mga batas para sa paggawa at matapat na 
pagpapatupad ng mga karapatan ng mga 
manggagawa. 



Hikayatin ang mga kompanya, pamahalaan, at mga 
sangkot sa paggawa na lumikha ng mga mekanismo 
para sa proteksyon ng manggagawa, katanggap- 
tanggap na pasahod, at oportunidad. 



Palakasin ang laging bukas na pagpupulong sa pagitan 
ng pamahalaan, mga manggagawa, at kompanya sa 
pamamagitan ng paglikha ng mga collective bargaining 
unit. 

Kalagayan ng mga Manggagawa sa iba’t ibang Sektor 

Matutunghayan sa Talahanayan 2.2 ang distribusyon ng paggawa 
sa bawat sektor na kung saan ay nagpapakita na papaliit ang industriyal 
at agrikultural na kumakatawan sa produktibong sektor habang papalaki 
ang nasa sektor ng serbisyo. Sa pangkalahatan, mas mura ang mga 
dayuhan produkto na makikita sa mga lokal na pamilihan kumpara sa 
mga lokal na produkto ng bansa dahil sa mas mura at mababa ang cost 
ng produksiyon sa mga pinanggalingang bansa ng mga naturang 
dayuhang produkto. 

A. Sektor ng Agrikultura 

Isa rin sa mga hamon ng globalisasyon sa bansa ay ang patuloy 
na pagdami ng mga lokal na produkto na iniluluwas sa ibang bansa at 
ang pagdagsa ng mga dayuhang produkto sa pamilihang lokal. 

Lubusang naaapektuhan ang mga lokal na magsasaka dahil sa 
mas murang naibebenta ang mga dayuhang produkto sa bansa. Mas 
maraming insentibo ang naipagkakaloob sa mga dayuhang kompanya 
na nagluluwas ng kanilang parehong produkto sa bansa. Sa kabilang 
banda, may mga lokal na high class product na saging, mangga at iba 
pa na itinatanim sa atin na nakalaan lamang para sa ibang bansa. 

Ang pagpasok ng bansa at ng mga nakalipas na administrasyon 
sa mga usapin at kasunduan sa GATT, WTO, IMF-WB, at iba pang 
pandaigdigang institusyong pinansyal ay lalong nagpalumpo sa mga 
lokal na magsasaka bunsod ng pagpasok ng mga lokal na produkto na 
naibebenta sa lokal na pamilihan ng mas mura kumpara sa mga lokal na 
produktong agricultural. Batay sa ulat ng DOLE (2016), mahigit 60% ng 
mga dayuhang produktong agrikultural sa loob ng sampung taon (2006- 
2016) ay malayang nagiging bahagi sa mga lokal na pamilihan. 


192 



Talahanayan 2.2 

Percentage Distribution of Employed Persons by Industry, Occupation, 
Class of Worker and Hours Worked in a Week, Philippines 2016 


Selected Indicators 

Percent 

EMPLOYED PERSONS 

Number (in thousands) 

Percent 

40,837 

100.0 

MAJOR INDUSTRY GROUP 


Agriculture 

Agriculture, Forestry and hunting 

Fishing 

26.9 

23.8 

3.1 

Industry 

17.5 

Mining and quarrying 

Manufacturing 

Electricity, gas, steam, and airconditioning supply 

Water supply, sewerage, waste management, and 
Remediation activties 

Construction 

0.5 

8.3 

0.2 

0.2 

8.3 

Services 

55.6 

Wholesale and retail trade; repair of motor vehicles 
and motorcycles 

Transportation and storage 

Accommodation and food service activities 

Information and communication 

Financial and insurance activities 

Real estate activities 

Professional, scientific and technical activities 

Administrative and support service activities 

Public administration and defense; compulsory social 
security 

Education 

Human health and social work activities 

Arts, entertainment and recreation 

Other service activities 

19.6 

7.4 

4.3 

0.9 

1.3 

0.5 

0.5 

3.4 

5.3 

3.2 

1.2 

0.9 

7.1 

OCCUPATION 


Officials of government and special-interest goods, 

corporate executives, managers, managing proprietors, 
and supervisors 

Professionals 

Technicians and associate professionals 

Clerks 

17.0 

5.1 

3.3 

5.7 


Halaw mula sa Philippine Statistics Authority, (PSA, 2016) 

Isa sa mga suliranin na kinakaharap ng mga lokal na magsasaka 
ay ang kakulangan para sa mga patubig, suporta ng pamahalaan sa 
pagbibigay na ayuda lalo na kapag may mga nananalasang sakuna sa 
bansa tulad ng pagbagyo, tagtuyot, at iba pa. Bunsod ng globalisasyon 
ang pamahalaan ay nagbigay pahintulot sa pagkonbert ng mga lupang 
sakahan upang patayuan ng mga subdibisyon, malls, at iba pang 
gusaling pangkomersiyo para sa mga pabrika, pagawaan, at bagsakan 
ng mga produkto mula sa TNCs. 

Ang paglaganap ng patakarang neo-liberal sa bansa Simula 
dekada 80’s at sa pagpapalit-palit ng administrasyon hanggang 
kasalukuyan, nagpatuloy rin ang paglaganap ng iba’t ibang industriya sa 
bansa. Kasabay nito ang patuloy na pagliit ng lupaing agrikultural at 
pagkawasak ng mga kabundukan at kagubatan. 

Nagbunga ang mga pangyayaring ito ang pagkasira ng mga 
biodiversity, pagkawasak ng mga kagubatan, kakulangan sa mga 
sakahan, dumagsa ang mga nawalan ng hanapbuhay sa mga pook rural, 
nawasak ang mga mabubuting lupa na mainam sa taniman. 

B. Sektor ng Industriya 

Lubusan ding naaapektuhan ng pagpasok ng mga TNCs at iba 
pang dayuhang kompanya ay setor ng industriya bunsod din ng mga 
naging kasunduan ng Pilipinas sa iba’t ibang pandaigdigang institusyong 
pinansyal. Katulad ng mga imposisyon ng IMF-WB bilang isa sa mga 
kondisyon ng pagpapautang nila sa bansa. Pagbubukas ng pamilihan ng 
bansa, import liberalizations, tax incentives sa mga TNCs, 
deregularisasyon sa mga polisiya ng estado, at pagsasapribado ng mga 
pampublikong serbisyo. 

Isa sa mga halimbawa ng industriya na naapektuhan ng 
globalisasyon ay ang malayang pagpapasok ng mga kompanya at 
mamumuhunan sa industriya ng konstruksiyon, telecommunikasyon, 

beverages, mining, at enerhiya na kung saan karamihan sa mga kaugnay 
na industriya ay pagmamay-ari ng ibang bansa. Bunsod nito ang mga 
pamantayang pangkasanayan at kakayahan, pagpili, pagtanggap, at 
pasahod sa mga manggagawa ay naayon sa kanilang mga pamantayan 
at polisiya. Kaakibat nito ang iba’t ibang anyo ng pang-aabuso sa 
karapatan ng mga manggagawa tulad ng mahabang oras ng pagpasok 
sa trabaho, mababang pasahod, hindi pantay na oportunidad sa pagpili 
ng mga empleyado, kawalan ng sapat na seguridad para sa mga 
manggagawa tulad sa mga minahan, konstruksiyon, at planta na 
nagpoprodyus ng lakas elekrisidad na kung saan may mga manggagawa 
na naaaksidente o nasasawi. 

C. Sektor ng Serbisyo 

Matutunghayan sa Talahanayan 2.2 na ang sektor ng serbisyo ay 
masasabing may pinakamalaking bahagdan na maraming naempleyong 
manggagawa sa loob ng nakalipas na sampung taon (DOLE, 2006- 
2016). Ang paglaki ng porsyento o bilang ng mga manggagawa sa sektor 
na ito ay malaking tulong sa mga manggagawang Pilpino. Saklaw ng 
sektor na ito ang sektor ng pananalapi, komersiyo, insurance, kalakalang 
pakyawan at pagtitingi, transportasyon, pag-iimbak, komunikasyon, 
libangan, medikal, turismo, business processing outsourcing (BPO), at 
edukasyon. 

Mahalaga ang sektor ng serbisyo sa daloy ng kalakalan ng bansa 
dahil tinitiyak nito na makakarating sa mga mamimili ang mga produkto 
sa bansa. Kaalinsabay nito ang iba’t ibang suliranin, bunsod ng 
globalisasyon sa pamamagitan ng patakarang liberalisasyon ng 
pamahalaan o ang pagpasok ng bansa sa mga dayuhan kasunduan na 
kung binubuksan ng malaya ang kalakalan ng bansa sa mga dayuhang 
kompanya o TNCs kaya’t sa pagpasok ng mga produkto at serbisyo mula 

sa TNCs nalilimitahan ang bilang na kalakal at serbisyo na gawa ng mga 
Pilipino sa pandaigdigan kalakalan. 

Ayon sa datos ng National Economic Development Authority 
(NEDA) sa taong 2016 mahigit 56.3 bahagdan ng bilang ng mga 
manggagawa sa bansa ay kabilang sa sektor ng serbisyo, kaya’t 
iminumungkahi ng kagawarang ito ang paglalaan ng pamahalaan ng higit 
na prioridad sa pagpapalago ng sektor sa pamamagitan ng patuloy na 
pag-eenganyo sa mga dayuhang kompanya na magpasok ng mga 
negosyo sa bansa dahil ayon na rin sa pagtataya sa 2016 Asia-Pacific 
Economic Cooperation Summit na naganap sa bansa na ang mga 
manggagawang Pilipino sa sektor ng serbisyo ang patuloy natumutulong 
sa pag-angat ng ekonomiya ng bansa. 

Bunga ng isinagawang patataya ng APEC (2016) ay kinikilala ang 
Pilipinas bilang isa sa “emerging and developing countries” sa Asya dahil 
sa pagyabong ng sektor ng serbisyo. Isa sa kinikilalang sanhi nito ay ang 
mababang pasahod sa mga manggagawang Pilipino, malayang 
patakaran ng mga mamumuhunan, tax incentives. Ngunit kaakibat nito 
ang samu’t saring suliranin tulad ng over-worked, mga sakit na nakukuha 
mula sa trabaho lalo na sa hanay ng mga mga manggagawa sa BPO 
dahil na rin sa hindi normal na oras ng pagtatrabaho. Patuloy na pagbaba 
ng bahagdan ng bilang ng Small-Medium Enterpirses (SMEs) sa bansa 
dahil pinasok na rin ng mga malalaking kompanya o supermalls ang 
maliliit o mikro-kompanyang ito sa kompetisyon na kung saan sila ay may 
kalamangan sa logistics, puhunan, at resources (NEDA report, 2016). 

Iskemang Subcontracting 

Bunsod din ng globalisasyon mas naging mabilis ang pagdating 
ng mga dayuhang namumuhunan na mas pinatingkad naman ng 
kumpetisyon sa hanay ng mga dayuhan at lokal na kompanya at 
korporasyon sa bansa. Dahil dito mas nahikayat ang mga namumuhunan 

na pumasok sa bansa at hindi na naiwasang mapalaganap ang 
iskemang subcontracting sa paggawa sa bansa na naging malaking 
hamon sa pagpapaangat ng antas ng pamumuhay ng uring 
manggagawa. Matutunghayan sa Talahanayan 2.3 ang kabuuan ng mga 
manggagawa na nasa kategoryang non-regular o mga manggagawang 
di-regular o kontraktuwal. Mapapansin din sa talahanayan ang patuloy 
na paglago ng bilang mga uring manggagawa na di-regular o nasa ilalim 
ng iskemang ito. 

Ang iskemang subcontracting ay tumutukoy sa kaayusan sa 
paggawa kung saan ang kompanya (principal) ay komukontrata ng isang 
ahensiya o indibidwal na subcontractor upang gawin ang isang trabaho 
o serbisyo sa isang takdang panahon. May dalawang umiiral na anyo ng 
subcontracting ito ay ang: 

> Ang Labor-only Contracting na kung saan ang 
subcontractor ay walang sapat na puhunan upang gawin 
ang trabaho o serbisyo at ang pinasok niyang 
manggagawa ay may direktang kinalaman sa mga gawain 
ng kompaya; 

> Ang job-contracting naman ang subcontrator ay may sapat 
na puhunan para maisagawa ang trabaho at mga gawain 
ng mga manggagawang ipinasok ng subcontractor. Wala 
silang direktang kinalaman sa mga gawain ng kompanya. 
Hindi pinapayagan sa batas ang job-contracting dahil 
naaapektuhan nito ang seguridad ng mga manggagawa 
sa trabaho. 


Talahanayan 2.3 

Non-Regular Employment in Establishments with 20 or More 
Workers 

by Category, Philippines: 2012 and 2014 


Category 


2014 


2012 


2012-2014 

No. 

% 

Distributio 

n 

No. 

% 

Distributio 

n 

Increase 

/ 

Decreas 

e 

Percen 

t (%) 

Total Non- 
Regular 
Employme 
nt 

1,335,67 

3 

100.00 

1,148,56 

5 

100.0 

187,108 

16.3 

Contractual/ 

Project- 

Based 

Workers 

672,279 

50.3 

600,764 

52.3 

71,515 

11.9 

Probationar 
y Workers 

318,705 

23.9 

260,260 

22.7 

58,445 

22.5 

Casual 

Workers 

207,895 

15.6 

202,472 

17.6 

5,423 

2.7 

Seasonal 

Workers 

102,070 

7.6 

56,059 

4.9 

46,011 

82.1 

Apprentices/ 

Learners 

34,722 

2.6 

29,009 

2.5 

5,713 

19.7 


Halaw mula sa Philippine Statistics Authority, (PSA, 2011/2012 and 2013/2014) 


Unemployment and Underemployment 

May mataas na demand para sa globally standard na paggawa, 
at pagtugon na isinasagawa ng ating pamahalaan tungkol sa hamon ng 
globalisasyon sa paggawa. Sa kasaluyang datos ayon sa ulat ng 
Philippine Statistics Authority (PSA, 2016), ipinakikita ang lumalaking 
puwersa sa paggawa na umabot na sa 63.4 milyon, (tunghayan ang 
Talahanayan 2.5) umaabot sa 2.7 milyon ang walang trabaho, 
samantalang nasa 7.4 milyon ang underemployed. 

Isang milyong Overseas Filipino Workers (OFW) ang lumalabas 
ng bansa taon-taon. Ayon sa pagtataya umaabot na sa 8 milyon ang 
kabuuang OFW. Dahil sa kawalan ng oportunidad at marangal na 
trabaho, naging patakaran na ng gobyerno ang pagluluwas ng paggawa 
(labor) Simula dekada 70. Mabilis na lumalaki ang bilang ng Pilipinong 
nangingibang bayan para magtrabaho. Sa katunayan, ang OFW na 
ngayon ang tinagurian na bagong bayani dahil sa kitang ipinapasok nito 
sa bansa na dahilan kung bakit hindi sumasadsad ang ekonomiya kahit 
pa dumaan ito sa matitinding krisis pampolitika’t pang-ekonomiya. Ito rin 

ang isa sa mahahalagang indicator ng papalaking pag-asa ng bansa sa 
panlabas na salik sa halip na sa panloob na mga kondisyon ng patuloy 
na paggulong ng ekonomiya. 

Ang trabahong nalilikha lamang sa loob ng bansa taon-taon ay 
nasa 687,000 ayon sa Philippine Labor Employment Plan (PLEP 2016). 
Hindi makasasapat kahit ikumpara sa mga bagong pasok na puwersa sa 
paggawa na umaabot mula sa 1.3 milyon hanggang 1.5 milyon. 

Isa pa sa isyung kinakaharap ng bansa sa paggawa na kaugnay 
sa paglaki ng unemployment at underemployment ay ang paglaki ng 
bilang ng mga job-mismatch dahil sa hindi nakakasabay ang mga college 
graduate sa demand na kasanayan at kakayahan na entry requirement 
ng mga kompanya sa bansa. Ipinapahiwatig nito na maraming kurso sa 
mga Higher Education Institutions (HEIs) at mga kolehiyo sa bansa ang 
hindi na tumutugon sa pangangailangan ng mga pribadong kompanya 
na nagtatakda ng mga pamantayan sa pagpili ng mga manggagawa. 

Ayon sa ulat ng isang grupo ng mga manggagawa, tinataya na 
aabot sa 1.2 milyon na college at vocation graduates ng nagdaang taon 
(2016) ang mahihirapan sa pagkuha ng mga trabaho dahil sa patuloy na 
mismatch sa kanilang kasanayan at kakayahan mula sa kanilang tinapos 
na kurso sa kakailanganing kasanayan at kakayahan na hinihingi ng mga 
employer sa bansa at sa labas ng bansa (TUCP, 2016). 

Ang patuloy na paglaki ng bilang ng job-skills mismatch sa bansa 
ay maituturing ng krisis batay na rin sa ulat ng DOLE (2016), ipinapakita 
sa kanilang records na mula sa 4.23 milyong bakanteng trabaho sa loob 
at labas ng bansa na binuksan sa mga job fair ng DOLE para sa mga 
manggagawang Pilipino ng taong 2014 at 2015, umabot lamang sa 
391,000 na mga aplikante ang natanggap agad sa iba’t ibang posisyon 
mula sa 1.29 milyon na aplikante. 

Dagdag pa sa ulat ng DOLE (2016), ayon sa kanilang Labor 
Market Information para sa taong 2013 hanggang 2020 tinataya na aabot 

sa 275 na iba’t ibang trabaho ang kinilala ng kanilang kagawaran na hard 
to fill o mga trabaho na mahirap punan mula sa mga major at emerging 
industries. Halimbawa ng mga nito ay ang 2-D digital animator, 
agricultural designer, clean-up artist, cosmetic dentist, cosmetic surgeon, 
cuisine chef, multi-lingual tour guide, at mechatronics engineer. 


Talahanayan 2.4 

Percent Distribution of Employed Persons by Class of 
Worker 


Class of Worker 

April 2016 

Philippines 

(number in thousands) 

40,664 

Total 

100.0 

Wage and Salary Workers 

Worked for Private Household 

Worked for Private Establishment 

Worked with Pay in Own Family 
operated Farm or Business (OFOFB) 
Worked for Government & Government 
Corporation 

61.6 

5.0 

48.4 

0.4 

7.9 

Self-employed without Any Paid Employee 

26.8 

Employer in Own Family-operated Farm or 
Business 

3.3 

Without Pay in Own Family-operated Farm 
or Business (Unpaid Family Workers) 

8.3 


Halaw mula sa Philippine Statistics Authority, Labor Force Survey, (PSA, 2016) 

Isang malaking bahagi ng nasa kategorya ng Self employed 
without any paid employee ang tumutukoy sa trabahong para-paraan o 
sa sinasabing vulnerable employment ng Labor Force Survey (2016) na 
makikita sa Talahanayan 2.3. Ayon sa ulat ng DOLE, NEDA, at iba pang 
sangay ng pamahalaan na may kaugnayan sa paggawa sa bansa na 
bumuo ng Philippine Labor and Employment Plan (PLEP, 2016), ang 
pinakamalaki bahaghan ng mga manggagawa na sinasabing vulnerable 
ay nasa sektor ng agrikultura. Samantala, ang isang malaking bahagi pa 

nito ay ang mga mala-manggagawa sa kalunsuran na ang hanapbuhay 
ay para-paraan gaya ng paglalako o ambulant vendor at sidewalk vendor 
na sangkot sa pagbebenta ng iba’t ibang kalakal tulad ng kendi, sigarilyo, 
bote-dyaryo, bakal at kung ano ano pa. Pagtitinda ng mga street food 
gaya ng fishball, kwek kwek, banana cue, barbecue, prutas at iba pa. 

Batay sa klasipikasyon ng gobyerno, ang 22 milyon na hindi 
bahagi ng Labor Force Participation Rate o LFPR ay ang mga taong may 
edad 15 pataas na may kakayahan nang magtrabaho ngunit hindi pa 
aktuwal na lumalahok sa produksiyon o naghahanap ng trabaho. Ang 
pinakamalaking bilang nito ay ang mga estudyante, mga full time mother 
at mga taong umano’y tumigil na o nawalan na ng sigla sa paghahanap 
ng trabaho (discouraged workers). 

Hindi rin maikukubli ang katotohanang maraming estudyante lalo 
na yaong nasa kolehiyo ay aktuwal nang nagtatrabaho (PLEP, 2011 - 
2016). May kalakihang bilang sa hanay nila ang working student para 
tustusan at patapusin ang sarili sa pag-aaral. Samantala, ang halos lahat 
ay dumadaan sa anim na buwan hanggang isang taong OJT o Internship 
bilang bahagi ng kurikulum ng mga paaralan. 

Samantala, ang mga full-time mother naman ang gumaganap sa 
halos lahat ng mga gawaing-bahay tulad ng paglalaba, pamamalantsa, 
pagluluto at paglilinis ng bahay. Nag-aalaga rin siya ng kaniyang mga 
anak at nag-aasikaso sa mga pangangailangan ng asawa. Maliban dito, 
siya ang kalimitang nagtuturo sa mga anak na nag-aaral, gayundin ang 
nagbabadyet sa mga gastusin sa bahay at gumawa ng paraan upang 
pagkasyahin ang badyet para sa pamilya. 

Ang kanilang kalagayan ay halos walang ipinagkaiba sa mga 
tinatawag na unpaid family labor na inihanay ng pamahalaan sa mga may 
trabaho ayon sa klasipikasyon ng LFPR. Sapagkat malaking bahagi ng 
populasyon ang 22 milyon ang hindi isinama ng LFPR sa mga walang 

trabaho, ang datos sa unemployment rate ay hindi magiging eksakto o 
accurate. 

Ang itinuturing na may produktibong trabaho ay iyong humigit- 
kumulang 5 milyon mula sa 11 milyon na naeempleyo sa sektor ng 
agrikultura. Mahigit sa 2 milyon naman na plant machine & equipment 
operators at assemblers ang mula sa mahigit na 5 milyon sa sektor ng 
industriya. Kung isasama ang mga manggagawang maikakategorya sa 
essential services, hindi ito lalaki nang higit pa sa bilang ng mga 
manggagawang bahagi ng tuwirang paglikha o produktibong trabaho. 

Ayon sa ulat ng Philippine Statistics Authority, ang unemployment 
rate at underemployment sa bansa (Talahanayan 2.5) ay bumaba sa 
4.7%, ang pinakamababa sa loob ng tatlong taon. 


Talahanayan 2.5 

Percent Distribution of Population 15 Years Old and Over 
by Employment Status and by Region: 2016 


Region 

Total 

Persons in 
the Labor 
Force 

Total 

Employed 

Persons 

Total 

Unemployed 

Persons 

Total Under 

employed 

Persons 

Philippines 
Number (in 
thousands) 

68,125 

63,400 

2,625 

7,431 

TOTAL 

100.0 

100.0 

100.0 

100.0 

NCR — National 
Capital Region 

12.9 

12.8 

15.5 

6.0 

CAR — Cordillera 
Administrative 

Region 

1.8 

1.9 

1.2 

2.4 

1 — llocos Region 

4.9 

4.8 

6.0 

4.9 

11 — Cagayan 

Valley 

3.4 

3.5 

1.7 

2.0 

III — Central Luzon 

10.7 

10.6 

12.4 

9.1 

IVA 

CALABARZON 

14.2 

14.0 

17.7 

12.0 

IVB - MIMAROPA 

3.0 

3.1 

2.0 

3.0 

V — Bicol Region 

5.8 

5.9 

4.8 

10.5 

VI — Western 
Visayas 

7.6 

7.6 

8.2 

8.5 

VII — Central 
Visayas 

8.0 

8.1 

5.9 

6.0 

VIII — Eastern 

Visayas 

4.4 

4.4 

4.3 

7.2 

IX — Zamboanga 
Peninsula 

3.7 

3.7 

2.5 

3.7 

X — Northern 
Mindanao 

4.9 

5.0 

4.6 

7.6 

XI — Davao 
Reqion 

4.8 

4.8 

4.2 

4.4 

XII 

SOCCSKSARGEN 

4.4 

4.4 

4.4 

5.4 

Caraga 

2.7 

2.7 

2.5 

4.7 

ARMM 

Autonomous Region 
in Muslim Mindanao 

2.6 

2.7 

2.0 

2.6 


Halaw mula sa Philippine Statistics Authority, Labor Force Survey, (PSA, 2016) 


Ang sektor ng industriya ay nag-eempleyo lamang ng 5.9 milyon 
(16.8%) at ang sektor ng agrikultura naman ay 12.5 milyon (33%). Kaya 
ang pinakamalaking bilang na naeempleyo sa sektor ng serbisyo na 19.4 
milyon o 51.4% ng Labor Force Participation Rate (LFPR) na may 40.2 
milyon. 

Pinapahiwatig ng ulat ng Labor Force Survey ng PSA (2016), ang 
underemployment sa bansa ay laganap sa mahihirap na rehiyon o sa 
mga rehiyon na ang pangunahing hanapbuhay ay agrikultural. Tinataya 
na maraming nagtatrabaho na underemployed. Sila ang manggagawa 
na nangangailangan pa ng karagdagang oras sa pagtatrabaho o dagdag 
pang hanapbuhay o bagong hanapbuhay na may mahabang oras na 
pagtatrabaho. 

Sa kasalukuyan, binago ang katawagan sa mga ganitong uri ng 
manggagawa upang maging katanggap-tangap sila gayundin sa 
mamamayan, tinatawag ito ngayong homebase enterpreneurship, small 
business, project contract, business outsourcing, business networking sa 
mga ahente ng seguro, real estate, pagtitingi ng mga sapatos na de 
signature, damit, food supplements, organic products, load sa cell phone, 

at iba’t iba pang produktong surplus (imported) mula sa mga kapitalistang 
bansa. Pinalakas at inorganisa rin ang mga chain ng barbecue stand, fish 
ball, kikiam, ice cream at iba pa. 

Ang tugon ng Pilipinas sa hamon ng globalisasyon sa paggawa 
ay ang patuloy na pagbubukas ng bansa sa pandaigdigang pamilihan. 
Dahil dito, nagbago ang mga kakailanganing kasanayan at salik sa 
produksiyon. Iniaangkop ang kasalukuyang kurikulum para sa demand 
ng globally standard na paggawa. Bunga naman nito ang patuloy 
napagtaas ng antas ng kawalan ng trabaho at walang sapat na trabaho. 
Malayang naipatutupad ng mga kapitalista o mamumuhunan ang 
iskemang kontraktuwalisasiyon para ibaba ang gastos sa paggawa, 
alisin ang anumang proteksiyon at ang tuwirang responsibilidad nito sa 
manggagawa. Laganap ang kalakaran ng mga manggagawang 
kontraktuwal o naempleyo sa pamamagitan ng ahensya. 

Gawain 7. K-K-P-G Tsart. 

Itala mo sa unang bahagi na “K” ang mga kasalukuyang 
kinakaharap na isyu sa paggawa na iyong nakita sa teksto, sa ikalawang 
bahagi naman na “K”, ilagay kung paano ito nakaapekto sa kasalukuyang 
kalagayan ng mga manggagawang Pilipino. Sa bahagi ng “P” naman ay 
ilahad ang mga programa ng pamahalaan para bigyan solusyon ang mga 
isyung ito. Sa panghuling hanay na “G” naman ay magbigay ka ng iyong 
mungkahing solusyon sa mga kinakaharap na isyu sa paggawa. 


K 

(Kinakaharap 
na Isyu) 

K 

(Kasalukuyang 

Kalagayan) 

P 

(Programa) 

G 

(Gagawin Ko) 

Pamprosesong mga Tanong 


1. Ano-ano ang isyu na kinakaharap ng mga manggagawa sa 
kasalukuyan? 

2. Paano nakaaapekto ang mga isyu sa paggawa sa kalagayan ng 
mga manggagawa sa kasalukuyan? 

3. Ano ang iskemang sub-contracting? Bakit ito umiiral sa sektor ng 
paggawa sa bansa? Sino ang mga self-employed without any paid 
employee at unpaid family labor? 

4. Paano umiiral ang iskemang sub-contracting? 

5. Ano-ano ang mabuti at hindi mabuting epekto ng iskemang sub¬ 
contracting sa mga manggagawang Pilipino? 

6. Sa mga naitalang programa ng pamahalaan sa kasalukuyan, alin 
sa mga ito ang patuloy pa rin sa mga hamong hinaharap ng mga 
manggagawang Pilipino? 

Gawain 8. Ulat M-P-S 

Kompletuhin mo ang impormasyon na hinihingi sa kasunod na 
diagram tungkol sa kampanya para sa isang marangal na trabaho. Itala 
mo sa “M” ang uri ng manggagawa sa iba’t ibang sektor ng paggawa na 
humaharap sa iba’t ibang suliranin sa paggawa at itala sa kasunod na 
kahon ang kanilang isyung kinakaharap. Sa “P” naman itala ang pillar o 
haligi para sa isang disente at marangal na paggawa na kung saan hindi 
nabibigyan ng pansin at itala sa kasunod na kahon ang nagpapatunay 
dito. Samantalang, sa “S” naman itala mo iyong suhestiyon upang 

matugunan ang suliranin sa paggawa na iyong itinala sa unang bahagi 
ng diagram at itala mo sa kasunod ang isang maikling pamamaraan sa 
pagpapatupad ng iyong suhestiyon. 



1. Sino-sinong manggagawa ang nakararanas ng hindi pantay na 
oportunidad at mas vulnerable sa mga pang-aabuso? 

2. Ano-ano ang itinakdang stratehiya ng DOLE upang makamit ang 
isang disente at marangal na trabaho? 

3. Bakit hindi naipatutupad ang ilan o mga stratehiya para sa isang 
disenteng trabaho ng ilang kompanya sa bansa? 

4. Ano-anong hamon sa paggawa na kasalukuyang kinakaharap ng 
mga manggagawang Pilipino? 

5. Sa mga naitalang suhestiyon, alin sa mga ito ang sa iyong palagay 
ay maaaring kagyat na tugon sa mga isyung kinakaharap ng mga 
manggagawang Pilipino? 

Gawain 9. Imbentaryo ng mga Manggagawa 

Kompletuhin ang hinihinging impormasyon ng imbertaryo ng mga 
maggagawa sa iyong tahanan o sa iyong pamilya. 

Pangalan:_Pangkat:_ 

Tirahan:_ 


Mekaniks: Punan ng tamang impormasyon ang hinihingi sa bawat hanay. 
A. Bilang ng mga Manggagawa sa Pamilya o Tirahan: __ 


Pangalan 

Relasyon 

Edad 

Edukasyon 

Natapos 

na 

Kurso 

Hanapbuhay 

Status: 

Regular/ 

Kontraktuwal 






























B. Benipisyong Natatanggap: 

_I SSS _| Iba pang benipisyo 


PhilHealth 


C. Kung bibigyan ka ng pagkakataon na makahanap ng ibang trabaho, 
anong hanapbuhay ang nais mong pasukan? 


0 


Pamprosesong mga Tanong 

1. Ano-anong uri o kategorya ng manggagawa mayroon sa inyong 


tirahan o sa inyong pamilya? 


2. Ano-anong uri ng paggawa sila nabibilang? 

3. May manggagawa ba sa inyong pamilya o tirahan sa kasalukuyan 
na naghahanapbuhay na malayo o walang kaugnayan sa kanyang 
tinapos na pag-aaral? 

4. Bakit may nagaganap na job-skills mismatch? 


Tinalakay sa nakalipas na paksa ang iba’t ibang isyu at hamon na 
kinakaharap ng mga manggagawang Pilipino bunga ng globalisasyon. 

Sa kasunod na paksa ay iyong matutunghayan ang mga implikasyon ng 
globalisasyon sa paggawa at maaaring nararapat na hakbang upang matugunan 
mga ito. 

Natunghayan mo sa nakalipas na paksa ang iba’t ibang hamon na kinakaharap ng 
mga manggagawang Pilipino sa kasalukuyan dulot ng impluwensiya ng globalisasyon sa 
paggawa. Mababatid mo sa kasunod na paksa ang mga naging implikasyon ng 
globalisasyon sa paggawa tulad ng paglaganap ng mura at flexible labor, patuloy na paglala 
ng kontraktuwalisasyon at iba pa. Tatalakayin din dito ang mga naging tugon sa mga hamon 
sa paggawa at patuloy na kampanya para sa isang disente at marangal na trabaho. 


“Mura at Flexible Labor” 

Isang matinding hamon ang kinakaharap ng mga manggagawa 
mula nang ipatupad ang patuloy na paglala ng “mura at flexible labor” sa 
bansa (IBON, 2006). Ito ay isang paraan ng mga kapitalista o 
mamumuhunan upang palakihin ang kanilang kinikita at tinutubo sa 
pamamagitan ng pagpapatupad ng mababang pagpapasahod at 
paglimita sa panahon ng paggawa ng mga manggagawa. Isang paraan 
ito upang sila ay makaiwas sa patuloy na krisis dulot ng labis na 
produksiyon at kapital na nararanasan ng iba’t ibang mga bansa. 

Sa panahon ng rehimeng Marcos, pinagtibay ang Presidential 
Decree (PD) 442 o Labor Code bilang patakarang pinaghanguan ng 
flexible labor. Nauna rito na isinabatas ang Investment Incentive Act of 

1967 para ilunsad ang malayang kalakalan at pamumuhunan sa ilalim ng 
patakarang neo-liberal (Balikan ang naging talakayan sa patakarang ito 
sa unang aralin). Isinunod dito ang pagsasabatas ng RA 5490 - para 
itayo ang Bataan Export Processing Zone (BEPZ), at iba pang Economic 
Processing Zone (EPZ) bilang show case ng malayang kalakalan. 

Subalit nahirapan ang dating Pangulong Marcos na maipatupad 
ang flexible labor dahil sinalubong at binigo ito ng mga demonstrasyon 
at kilusang anti-diktadura hanggang sa pagsiklab ng pag-aalsa sa EDSA 
noong 1986. 

Sa pagpasok ng administrasyong Corazon C. Aquino, buong-buo 
nitong niyakap ang neo-liberal na globalisasyon at kasunod nito, 
ginawang bukas para sa mga dayuhang mamumuhunan ang kalagayan 
ng paggawa. 

Isinabatas ang Omnibus Investment Act of 1987 at Foreign 
Investment Act of 1991 na batas na nagpapatibay sa mga patakarang 
neo-liberal. Ang mga batas na ito na nagbigay ng buong laya sa daloy ng 
puhunan at kalakal sa bansa ay nagsilbing malawak na impluwensiya 
ng mga kapitalista upang ilipat lipat ang kanilang produksyon sa mga 
itinayong branch companies sa panahong may labor dispute sa kanilang 
itinayong kompanya. 

Sinusugan noong Marso 2, 1989 ang Labor Code - (PD 442) ni 
dating Pangulong Marcos na kilala ngayong RA 6715 (Herrera Law) na 
isinulong ni dating Senator Ernesto Herrera. 

Sa pamamagitan ng mga probisyon ng batas sa pamumuhunan 
at kalalakalan at batas paggawa, madaling naipataw ng mga kapitalista 
ang patakarang mura at flexible labor o kontraktwalisasyon. 

Sa Simula, ginamit ng mga kapitalista ang probisyon ng batas 
paggawa hinggil sa kaswal, kontraktwal, temporary, seasonal, on the job 
training at ang probisyon ng Article 106-109 hinggil sa pagpapakontrata 
ng mga trabaho at gawaing hindi bahagi ng produksyon gaya ng security 

guard, serbisyong janitorial, at messengerial. Isinunod ang iba’t bang 
bahagi ng operasyon ng kompanya gaya ng pagbuburda, paggawa ng 
patches, etiketa, at emboss sa garments. 

Sa mga kompanya naman ng sapatos, inihiwalay ang taga-gawa 
ng swelas at para sa iba pang bahagi ng sapatos. Ihiniwalay rin ang pag- 
aasembliya, sa mga kompanya ng pagkain gaya ng San Miguel— 
ihiniwalay ang bawat brand ng produkto gaya ng beer, soft drinks, meat 
processing; hauling hanggang warehousing at marami pang iba. Sa 
PLDT, MERALCO at MWSS, inihiwalay ang line man at repair man, ang 
meter reader at billing section, ang sales division at marami pang iba. 

Isusunod na ng gobyerno ang mga patakarang magpapalakas ng 
flexible labor gaya ng Department Order No. 10 ng Department of Labor 
and Employment (DOLE), sa panahon ng Adminitrasyong Ramos at 
Department Order 18-02 ng DOLE sa panahon naman ng 
Administrasyong Arroyo. 

Nilalaman ng Department Order 10 ng DOLE ang probisyong 
maaaring ipakontrata ang mga trabahong hindi kayang gampanan ng 
mga regular na manggagawa; pamalit sa mga absent sa trabaho, mga 
gawaing nangangailangan ng espesyal na kasanayan o makinarya - ang 
mga ito ay gawaing ginagampanan ng mga manggagawang regular. 

Naging malaking usapin ito kaya’t binalasa ang probisyon ng 
Department Order 10 ng DOLE sa ilalim ng Department Order 18- 
02, isinaad dito ang pagbabawal ng pagpapakontrata ng mga trabaho at 
gawaing makakaapekto sa mga manggagawang regular na magreresulta 
sa pagbabawas sa kanila at ng kanilang oras o araw ng paggawa; o kung 
ang pagpapakontrata ay makakaapekto sa unyon gaya ng pagbabawas 
ng kasapi, pagpapahina ng bargaining leverage o pagkahati ng 
bargaining unit. 

Epekto ng Kontraktuwalisasyon sa mga Manggagawa 

Noong taong 1992, wala pa ang Department Order No. 10 at 18- 
02 ng DOLE, may 73% nang pagawaan sa bansa ang nagpapatupad o 
gumagawa ng iba’t ibang flexible working arrangements, ayon sa 
International Labor Organization o ILO (1992). Samantala sa pagitan ng 
1992 at 1997, sa sektor ng industriya pa lamang - sa bawat isang 
manggagawang regular na nakaempleyo, lima ang kontraktuwal/kaswal. 
Noong 1999, 90% sa mga kompanyang elektroniks ang nag-eempleyo 
ng mga temporaryong manggagawa/kaswal dahil nagbabago-bago ang 
mga job orders o purchase orders ng kanilang kalakal; at bumababa ang 
halaga ng kanilang produkto sa pandaigdigang pamilihan. May 83% ng 
mga kompanya ang nag-empleyo ng mga kaswal at kontraktuwal upang 
maiwasan ang pagkakaroon ng unyon sa mga manggagawa noon. Ayon 
sa ulat ng DOLE (2016), patuloy pa ring umiiral ang ganitong sistema ng 
kontraktuwalisasyon sa paggawa. Bunsod nito ay iminumungkahi ng iba’t 
ibang mambabatas, ahensiya sa paggawa, at mga grupo ng 
manggagawa na tuluyan ng ibasura ang sistemang kontraktuwalisasyon 
o kilala rin ngayon na ’endo.’ 

Hindi naging maganda ang nagiging kalagayan ng mga 
manggagawang kontraktuwal/kaswal. Hindi sila binabayaran ng 
karampatang sahod at mga benepisyong ayon sa batas na tinatamasa 
ng mga manggagawang regular. Naiiwasan ng mga kapitalista maging 
ang pagbabayad ng separation pay, SSS, PhilHealth at iba pa. Hindi nila 
natatamasa ang mga benepisyo ayon sa Collective Bargaining 
Agreement (CBA) dahil hindi sila kasama sa bargaining unit. Hindi rin sila 
maaaring magbuo o sumapi sa unyon dahil walang katiyakan o 
pansamantala lang ang kanilang security of tenure. Maliban pa rito, hindi 
kinikilala ng contracting company ang relasyong employee-employer sa 
mga manggagawang nasa empleyo ng isang ahensya. Iginigiit ito ng 

mga kapitalista kahit ang mga ito ay itinuturing na labor only 
contracting na ipinagbabawal ng batas. 


Satuwing natatalakay ang usapin ng pagpapakontrata, napipilitan 
ang mga mahina na magsama-sama at maglunsad ng iisang pagkilos. 
Ang pana-panahong pagkilos na ito ang lumilikha ng atensiyon at 
nakatatawag-pansin sa pandaigdigang komunidad. Nagbibigay ito ng 
impresiyong hindi sumusunod sa pandaigdigang mga pamantayan sa 
paggawa ang batas paggawa sa Pilipinas. 

Ang Department Order 18-A ng DOLE taong 2011 ay naghayag 
ng patakaran ng pamahalaan laban sa pagpapakontrata. Hinigpitan ang 
probisyon ng pagpapakontrata, pinatingkad (highlighted) ang usapin ng 
karapatan ng mga manggagawang kontraktuwal (partikular na ang 
seguridad sa trabaho o pagka-regular), at iba pang karapatang 
tinatamasa ng mga regular na manggagawa. 

Makikita sa kasunod na Talahanayan ang mga probisyon ng ilang 
kautusan mula sa Department of Labor and Employment (DOLE) laban 
sa pagpapakontrata sa paggawa. 

Mga Ilang Probisyon Tungkol sa Labor-only Contracting 

DOLE D.O. No. 10, s. I DOLE D.O. No. 18-02, s. I DOLE D.O. No. 18-A, s. 

1997 _2002_2011_ 

“Labor-only Contracting “Labor-only Contracting is “Contracting or 

is prohibited prohibited where ...Labor- subcontracting shall be 

where...There is labor- only contracting shall refer legitimate if all the following 
only contracting where to an arrangement where circumstances concur: 
the contractor o sub- the contractor or a)The contractor must be 

contractor merely sub-contractor merely registered in accordance 
recruits, supplies or recruits, supplies or places with these Rules and carries 
places workers to workers to perform a job, a distinct and independent 
perform a job, work or work or service for a and undertakes to perform 
service for a principal, principal, the job, work or service on 

and the following and any of the following its responsibility, according 

elements are present: elements are present: to its own manner and 

a) The Contractor or i) The contractor or method, and free from 
subcontractor does not subcontractor does not control and direction of the 
have substantial capital have substantial capital or principal in all matters 
or investment to actually investment which relates to connected with the 
perform the job, work or the job, performance of the work 

service under its own 

account and 

responsibility; and 
b) The employees 
recruited, supplied or 
placed by such 

contractor or 

subcontractor are 

performing activities 

which are directly 
related to the main 
business of the 

principal.” 

--'Section 2 

work or service to be 
performed and the 

employees recruited, 

supplied or placed by such 
contractor or 

subcontractor are 

performing activities which 
are directly related to the 
main business of the 
principal; or 

ii) the contractor does not 
exercise the right to control 
over the performance of 
the work of the contractual 
employee. 

-Section 5 

except as to the results 
thereof; 

b) The contractor has 
substantial capital and/or 
investment; and 

c) The Service Agreement 
ensures compliance with all 
the rights and benefits 
under Labor Laws. 

-Section 4 

Halaw mula sa Department of Labor and Employment ( 

DOLE) Orders 10, s.1997; 18- 


02, s. 2002; 18-A, s. 2011 

Pagbangon ng mga Manggagawa at ang Kilusang Manggagawa 

Kailangan din ng mga manggagawa ng isang makauring 
pagkakaisa at determinasyon upang isulong ang kanilang mga karapatan 
(tunghayan ang Pigura 2.2). Kung ang mga kapitalista ay mulat sa 
kalakaran na maging dating bawal na kontraktuwalisasyon ay ligal na. 
Kailangan maging mulat bilang uri at maging alerto ang mga 
manggagawa para magapi ang patakarang mura at flexible labor. 

Kailangan ng pagkakaisa ng hanay ng mga manggagawa tungo 
sa isang marangal na trabaho para sa lahat. Pag-oorganisa ng hanay ng 
mga manggagawa nang walang itinatangi - regular man o hindi, kasapi 
man ng unyon o hindi at may trabaho man o wala, dapat isulong ang mga 
isyung magiging kapaki-pakinabang sa uring manggagawa. 

Mas paigtingin ang pag-oorganisa at pagpapakilos sa mga 
manggagawa sa bago at mahirap na kalagayan. Pagsulong sa ilang 
probisyon ng DO 18-A, na angkop para maisagawa ang bagong 
kaayusan sa paggawa. 

Sa kabilang banda, hindi maitaas ang suweldo, hindi 
maipagkaloob ang kasiguraduhan sa trabaho, at madagdagan ang 
benepisyo ng mga manggagawa sa bansa sapagkat mahihirapan ang 

mga namumuhunan, negosyante at may-ari ng Transnational 
Corporations (TNCs) na ipagkaloob ang mga ito dahil sa patakarang 
umiiral sa ilang bansa na kakompetensiya ng sariling bansa sa 
produksiyon, katulad ng China na may mataas na demand ng 
pangangailangan ng mga pamumuhunan dahil sa mababa, mura at 
flexible labor. 


Pigura 2.2 

Mga Karapatan ng mga Manggagawa 

Ay on sa International Labor Organization (ILO) _ 

- ang mga manggagawa ay may karapatang sumali sa mga unyon na malaya 
mula sa paghihimasok ng pamahalaan at tagapangasiwa. 

- ang mga manggagawa ay may karapatang makipagkasundo bilang bahagi 
ng grupo sa halip na mag-isa. 

- bawal ang lahat ng mga anyo ng sapilitang trabaho, lalo na ang mapang- 
aliping trabaho at trabahong pangkulungan. Dagdag pa rito, bawal ang 
trabaho bungang ng pamimilit o ‘duress’. 

- bawal ang mabibigat na anyo ng trabahong pangkabataan. Samakatwi’d 
mayroong minimong edad at mga kalagayang pangtatrabaho para sa mga 
kabataan. 

- bawal ang lahat ng mga anyo ng diskrimasyon sa trabaho: pantay na 
suweldo para sa parehong na trabaho. 

- ang mga kalagayan ng pagtatrabaho ay dapat walang panganib at ligtas sa 
mga manggagawa. Pati kapaligiran at oras ng pagtatrabaho ay dapat 
walang panganib at ligtas. 

- ang suweldo ng manggagawa ay sapat at karapat-dapat para sa 
makataong pamumuhay. 


Halaw mula sa ILO, teksbuk sa Ekonomiks, DepED 

Gawain 10. 3-2-1 Tsart 

Panuto: Punan ng impormasyon ang hinihingi sa tsart. 


Ano-ano ang isyung 
nabasa mo sa 
teksto? 

Bakit nagpapatuloy 
ang mga isyu o 
usaping naitala mo sa 
unang kolum? 

Paano mo 

mabibigyan ng 

solusyon ang mga 
isyung nabasa at 
itinala mo sa una at 
ikalawang kolum? 

1 . 

1 . 

1 . 

A 

^^0 Pamprosesong mga Tanong 

1. Ano ang mura at flexible labor? 

2. Sa iyong palagay, anong sektor ng paggawa ang naaapektuhan 
ng mura at flexible labor sa bansa? 

3. Bakit umiiral ang mura at flexible labor sa bansa? 

4. Alin sa mga isyu sa paggawa ang nabasa mo ang may pakialam 
ka? 

5. Ano-ano ang maaaring magawa mo upang matugunan ito? 

6. Ano-ano ang mabuti at hindi mabuting epekto ng 
kontraktuwalisasyon sa mga manggagawang Pilipino? 

7. Isa-isahin ang mga batas o polisiya ng pamahalaan na 
nagpapatibay sa isyu ng kontraktuwalisasyon sa bansa at paano 
ito nakaapekto sa mga manggagawang Pilipino? 

Gawain 11. Imbentaryo ng mga Manggagawa 

Kompletuhin ang hinihinging impormasyon ng imbertaryo ng mga 
maggagawa sa inyong pangkat. 

Paaralan:_ 

Grado atPangkat:_ 

Mekaniks: Punan ng tamang impormasyon ang hinihingi sa bawat hanay. 
A. Bilang ng mga Manggagawa sa buong pangkat 

Pangalan 

Relasyon 

Edad 

Edukasyon 

Natapos 
na Kurso 

Hanapbuhay 

Status: 

Regular/ 

Kontraktuwal 






























Gawain 12. D&D (Dyad Dapat) 

Muling basahin ang katanungan sa ibaba kasama ang dating 
kapareha sa gawaing ito. Sagutin ang kahong itinakda sa inyo bago 
pagsamahin ang mga ideya. Huwag sagutin ang ikatlong kahon na nasa 
gawing ibaba. Balikan ito sa huling bahagi ng ikatlong aralin. 

Natukoymo sa nakaraang paksa ang iba’t ibang naging implikasyon sa 
paggawa ng globalisasyon sa bansa na lalong nagpalala sa kontraktuwalisasyon ng 
paggawa, paglaganapng mura at flexible labor. Sa kabilang banda naman, 
kinakailangang iangat ang kalidad ng uri ng paggawa sa bansa at pagkakaroon ng 
kaalaman sa mga batas tungkol sa paggawa ay makakatulong upang 
maproteksiyonan ang iyong karapatan sa panahon na ikaw ay magiging 
manggagawa na. 


BINABATI KITA! 




\ 


Ngayon ay may sapat ka nang kaalaman at pag-unawa tungkol sa mga 
isyu na kinakaharap ng mga manggagawang Pilipino. Maaari ka nang tumungo 
sa susunod na bahagi ng modyul upang higit na mapalalim at mapalawak pa 
ang iyong pag-unawa tungkol sa paksang ito. 




PAGNILAYAN AT UNAWAIN 


Sa bahaging ito, palalalimin mo ang mga nabuong pag-unawa tungkol 
sa paksa. Inaasahan sa pagkakataong ito ay kritikal na masusuri mo na ang 
pagtugon sa hamon na kinakaharap ng mga manggagawang Pilipino. 
Makakatulong ang mga inihandang gawain upang lalo pang mapalalim ang 
iyong pagkaunawa sa mga bunga ng globalisasyon sa paggawa. 


Gawain 13. Labor Discussion Web Organizer 

Kompletuhin ang nilalaman ng discussion web organizer. 
Papangkatin ng guro ang klase sa anim. Bawat pangkat ay 
magsasagawa ng roundtable discussion tungkol sa mga isyu sa 

paggawa na nararanasan ng mga mangagawang Pilipino sa 
kasalukuyan gamit ang template ng discussion web organizer. 








Pamprosesong mga Tanong 


1. Ano-ano ang kahalagahan ng pagkakaroon ng kaalaman sa mga 


isyu, suliranin ng mga manggagawa? 


2. Paano makatutulong ang binuong mungkahing solusyon ng 
inyong pangkat sa pangangalaga sa karapatan at pagbibigay 
halaga sa kapakanan ng mga manggagawa? 

Rubric : Labor Discussion Web Organizer 


PAMANTAYAN: 

INDIKADOR 

PUNTOS 

NAKUHANG 

PUNTOS 

Nialaman: 

Nagpapakita nang 

maayos na ugnayan 
ng mga katagang 
ginamit 

21 -30 


Kaangkupan ng 

Konspeto: 

Maayos na 

nailarawan ang mga 
konsepto at mensahe 
sa bawat panig 

11-20 


Partisipasyon: 

Pagtatalakay ng 

bawat miyembro ng 
kanilang kaalaman, 
konsepto, opinyon 

upang maipahayag 
ang nilalaman, 

konsepto at mensahe 
tungkol sa isyung 
tinatalakay 

1 - 15 


Kabuuang 

Presentasyon: 

Nagpakita ng maayos 
at malinis na 

kabuuang 
presentasyon 

1 - 15 


KABUUAN: 

Natunghayan sa bahaging ito ang iba’t ibang isyu sa paggawa na 
kung saan binago ng globalisasyon ang market place at daloy ng paggawa 
sa bansa na lalong nagpalala sa kawalan at kakulangan ng hanapbuhay, 
kontraktuwalisasyon, mura at flexible labor. Bilang tugon sa mga isyu at 
hamong ito patuloy ang pangangampaya ng mga manggagawang Pilipino 
tungo sa isang disente at marangal na trabaho. 

Isa pa sa malaking hamon na kinakaharap ng bansa dulot ng 
globalisasyon ang mga isyu tungkol sa migrasyon. Matutunghayan mo ang 
mga nakapaloob na isyu sa migrasyon sa susunod na aralin. 


ARALIN 3: Migrasyon 


PAUNLARIN 



Tatalakayin sa bahaging ito ang isyu ng migrasyonna lubos ding 
nakapagpabago sa buhay ng maraming bilang ng mga Pilipino. Sa pagtalakay sa 
isyu ng migrasyon gamitin ang iyong mapanuring pag-iisip.lsagawa ang mga 
inihandang gawain at huwag kalimutang sagutin ang pinal na bahagi ng gawaing 
D&D. 


Paksa: Migrasyon: Konsepto at Konteksto 


Tuwiran ang ugnayan sa isyu ng paggawa sa panlipunang kalagayan ng marami sa 
mga Pilipino. Sa katunayan, ang pag-alis ng mga manggagawang Pilipino ay lumikha ng mga 
oportunidad at hamon sa pamahalaan at lipunang Pilipino. Lubusang unawain ang konsepto 
at konteksto ng migrasyon ng mga Pilipino. 


Ang migrasyon ay tumutukoy sa proseso ng pag-alis o paglipat 
mula sa isang lugar o teritoryong politikal patungo sa iba pa maging ito 
man ay pansamantala o permanente. Ang dahilan ng pag-alis o paglipat 
ay kalimitang mauugat sa sumusunod: 


• hanapbuhay na makapagbibigay ng malaking kita na 
inaasahang maghahatid ng masaganang pamumuhay; 

• paghahanap ng ligtas na tirahan; 

• panghihikayat ng mga kapamilya o kamag-anak na 
matagal nang naninirahan sa ibang bansa; 

• pag-aaral o pagkuha ng mga teknikal na kaalaman 

partikular sa mga bansang industriyalisado. 

Sa pag-aaral ng migrasyon partikular ng international migration ay 
mahalagang maunawaan ang ilang termino o salitang madalas gamitin 
sa disiplinang ito. Una na rito ay ang pagkakaiba ng flow at 
stockfigures. 

Ang flow ay tumutukoy sa dami o bilang ng mga nandarayuhang 
pumapasok sa isang bansa sa isang takdang panahon na kadalasan ay 
kada taon. Madalas ditong gamitin ang mga salitang inflow, entries or 
immigration. Kasama din dito ang bilang ng mga taong umaalis o 
lumalabas ng bansa na madalas tukuyin bilang emigration, departures or 
outflows. Kapag ibinawas ang bilang ng umalis sa bilang ng pumasok 
nakukuha ang tinatawag na net migration. 

Samantala, ang stock ay ang bilang ng nandayuhan na 
naninirahan o nananatili sa bansang nilipatan. Mahalaga ang flow sa 
pag-unawa sa trend o daloy ng paglipat o mobility ng mga tao habang 
ang stock naman ay makatutulong sa pagsusuri sa matagalang epekto 
ng migrasyon sa isang populasyon. 

Pag-aralan ang mga datos at impormasyon na nailahad tungkol 
sa naging pandarayuhan ng mga manggagawa sa buong mundo. 


• Tinatayang 232 milyong katao ang nandarayuhan sa buong 
mundo sa kabuuang 3.1 porsiyento ng populasyon sa buong mundo. 

• Ang 48 porsiyento ng mga imigrante ay kababaihan na halos 
dumarami pa para maghanapbuhay. 

• Karamihan ng mga nandarayuhan ay maghanap ng trabaho. 
Mahigit pa sa 90 porsiyento ay mga manggagawa kasama ang kanilang 
mga pamilya. 

• Noong taong 2013, nagmula sa Asya ang pinaka malaking bilang 
ng mga imigrante na lumabas ng kanilang bansa. 

• Tinatayang isa sa walong imigrante ay nasa edad 15-24. 

(Halaw sa ILO: International Labor Organization Facts and Figures) 

Gawain 14.Sisid-Kaalaman 

Suriin ang talahanayan sa ibaba at sagutin ang mga kasunod na 
tanong. 

Top 10 Destinations/Countries of Overseas Filipinos (2013) 


Rank 

Countries 

Filipino Migrants 

1 

USA 

3,535,676 

2 

Saudi Arabia 

1,028,802 

3 

UAE 

822,410 

4 

Malaysia 

793,580 

5 

Canada 

721,578 

6 

Australia 

397,982 

7 

Italy 

271,946 

8 

United Kingdom 

218,126 

9 

Qatar 

204,550 

10 

Singapore 

203,243 


‘Source 2014 CFO Conpendium of Statistics* 

Table 1- Number of Workers with Contracts Processed by Type: 2009- 
2013 


Type 

2009 

2010 

2011 

2012 

2013 

Total 

1,479,070 

1,644,439 

1,850,463 

2,083,223 

2,241,854 

Landbased 

Workers 

1,043,555 

1,205,734 

1,384,094 

1,629,867 

1,773,939 

New Hires 

362,878 

424,977 

517,311 

554,665 

562,635 

Re Hires 

680,677 

780,757 

866,783 

1,075,202 

1,211,304 

Seabased 

Workers 

435,515 

438,705 

466,369 

453,356 

467,915 


222 





Table 2- Number of Deployed with Overseas Filipino Workers by Type: 2009- 
2013 


Type 

2009 

2010 

2011 

2012 

2013 

Total 

1,422,586 

1,470,826 

1,687,831 

1,802,031 

1,836,345 

Landbased 

Workers 

1,092,162 

1,123,676 

1,318,727 

1,435,166 

1,469,179 

New Hires 

349,715 

341,966 

437,720 

458,575 

464,888 

Re Hires 

742,447 

781,710 

881,007 

976,591 

1,004,291 

Seabased 

Workers 

330,424 

347,150 

369,104 

366,865 

367,166 


© 


Pamprosesong mga Tanong: 

1. Ano-anong pangkat ng manggagawa ang madalas na 
nangingibang-bansa upang humanap ng trabaho? 

2. Ano-anong bansa ang madalas puntahan ng mga 
manggagawa? Sa iyong palagay, bakit sa mga bansang ito sila 
nagpupunta? 

3. Magbigay ng mga salik o dahilang nakaiimpluwensiya sa mga 
manggagawa sa pagpili ng bansang kanilang pupuntahan at 
pangatuwiranan ito. 

Paksa: Migrasyon: Perspektibo at Pananaw 


Ipagpatuloy ang pag-aaral sa isyu ng migrasyon sa bansa. Suriin ang iba’t ibang 
pananaw at perspektibo na makatutulong sa lubusang pag-unawa sa paksa. 


Hindi na bago ang migrasyon o pandarayuhan. Simula pa lamang 
ng pagsibol ng kabihasnan ay malimit na ang pagdayo ng tao tungo sa 
mga lugar na magbibigay sa kaniya ng pangangailangan maging ito man 
ay sa usaping pangkabuhayan (ekonomiko), seguridad (politikal) o 
maging personal. 

Lamang, higit na naging mabilis ang pandarayuhan sa 
kasalukuyan kung ihahambing sa nagdaang mga panahon. Sa 
katunayan, ang paggalaw ng mga tao sa loob at labas ng bansa ay 
masalimuot kung pagtutuunan ng pansin ang dahilan, patterns at epekto 
nito sa lugar na iniiwan, pinupuntahan at binabalikan. 

Ang paggalaw o daloy ng migrasyon ay makikita sa iba’t ibang anyo. 
Nandarayuhan ang mga tao bilang manggagawang manwal, highly 
qualified specialists, entrepreneur, refugees o bilang isang miyembro ng 
pamilya. 

Binigyang-diin sa pag-aaral ni Stephen Castles at Mark Miller sa 
kanilang akdang The Age of Migration na sa buong mundo, iba’t ibang 
anyo at daloy ng migrasyon ang nakapangyayari bilang tugon sa 
pagbabagong pangkabuhayan, pampolitikal, kultural at marahas na 
tunggalian sa pagitan ng mga bansa. 

Mayroon ka bang kamag-anak o kakilala na nangibang bansa bilang isang 
manggagawa? Sila ba ay maituturing na specialists, entrepreneur o manual laborers'? 

Sa konteksto ng Pilipinas, malaki ang ginampanan ng dahilang pang- 
ekonomiya sa pagpunta ng maraming mga Pilipino sa ibang bansa. 
Binanggit sa mga naunang aralin sa kwarter na ito na malaki ang 
naipadadalang dolyar ng mga OFW sa kani-kanilang kamag-anak sa 
bansa na nag-aambag naman sa pag-angat ng ekonomiya ng bansa. 

Sa kabila ng masalimuot na daloy ng migrasyon ay nakapagtala sila ng 
mga ‘pangkalahatang obserbasyon' tungkol sa usaping ito na mababasa 
sa mga sumusunod na ideya. 

1 . 


Globalisasyon ng migrasyon 


Tumataas ang bilang ng mga bansang nakararanas at naaapektuhan ng 
migrasyon. Ang mga bansang madalas puntahan o dayuhin tulad ng 
Australia, New Zealand, Canada at United States ay patuloy pa ring 
dinadagsa at sa katunayan ay nadadagdagan pa ang bilang ng mga 
bansang pinagmumulan nito. 

Malaking bilang ng mga migrante ay mula sa mga bansa sa Asya, 
Latin America at Aprika. 

Sa iyong pananaw, bakit kaya madalas dayuhin ang mga bansang nabanggit sa 
binasang teksto? Ipahayag ang iyong saloobin. 

2. Mabilisang paglaki ng migrasyon 

Ang kapal o dami ng mga nandarayuhan ay patuloy ang pagtaas sa iba’t 
ibang rehiyon ng daigdig. Malaki ang implikasiyon nito sa mga batas at 
polisiya na ipinatutupad sa mga destinasyong bansa. 

3. Pagkakaiba-iba ng uri ng migrasyon 

Hindi lamang iisang uri ng migrasyon ang nararanasan ng halos 
lahat ng mga bansang nakapaloob sa usaping ito. May mga bansang 
nakararanas ng labour migration, refugees migration at maging ng 
permanenteng migrasyon nang sabay-sabay. 

Bukod sa nabanggit, mayroon pang tinatawag na irregular, 
temporary at permanent migrants. 

Ang irregular migrants ay ang mga mamamayan na nagtungo sa 
ibang bansa na hindi dokumentado, walang permit para magtrabaho at 
sinasabing overstaying sa bansang pinuntahan. 

Temporary migrantsnaman ang tawag sa mga mamamayan na 
nagtungo sa ibang bansa na may kaukulang permiso at papeles upang 
magtrabaho at manirahan nang may takdang panahon.. Ang ilan sa 
halimbawa nito ay mga foreign students na nag aaral sa bansa at mga 
negosyante na maaari lamang manirahan pansamantala ng anim (6) na 
buwan. 

Samantala, ang permanent migrants ay mga overseas Filipinos 
na ang layunin sa pagtungo sa ibang bansa ay hindi lamang trabaho 
kundi ang permanenteng paninirahan sa piniling bansa kaya naman 
kalakip dito ang pagpapalit ng pagkamamamayan o citizenship. 

Ang susunod na talahanayan ay naglalahad ng bilang sa tatlong uri ng 
migrasyon ng mga Overseas Filipinos ng taong 2012-2013. 



2012 

2013 

Irregular Migrants 

1.07 Million 

1.16 Million 

Temporary Migrants 

4.22 Million 

4.21 Million 

Permanent Migrants 

4.93 Million 

4.87 Million 

‘source 2014 CFO Compenc 

ium of Statistics 


Batay sa estadistika, dumarami ang mga Koreans na pumupunta sa Pilipinas 
upang mag-aral ng kolehiyo. Partikular sa mga lugar na kanilang pinupuntahan ang 
lungsod ng Baguio, Manila, at Cebu. Sa anong uri kaya ng migrasyon sila nabibilang? 
Ano kaya ang epekto nito sa mga lugar na madalas nilang puntahan? 

4. Pagturing sa migrasyon bilang isyung politikal 

Malaki ang naging implikasyong politikal ng migrasyon sa mga 
bansang nakararanas nito. Ang usaping pambansa, pakikipag-ugnayang 
bilateral at rehiyunal at maging ang polisiya tungkol sa pambansang 
seguridad ay naaapektuhan ng isyu ng migrasyon. 

Kaya naman, higit kailanman kinakailangan ang higit na kooperasyon at 
ugnayan sa pagitan ng mga bansang kasangkot sa usaping ito. 

5. Paglaganap ng ‘migration transition’ 

Ang migrationtransition ay nagaganap kapag ang nakasanayang 
bansang pinagmumulan ng mga nandarayuhan ay nagiging destinasyon 
na rin ng mga manggagawa at refugees mula sa iba’t ibang bansa. 
Partikular dito ang nararanasan ng South Korea, Poland, Spain, 
Morocco, Mexico, Dominican Republic at Turkey. 

6. Peminisasyon ng migrasyon 

Malaki ang ginagampanan ng kababaihan sa usaping migrasyon 
sa kasalukuyan. Sa nagdaang panahon, ang labour migration at 
refugeesay binubuo halos ng mga lalaki. Nang sumapit ang 1960, naging 
kritikal ang ginampanan ng kababaihan sa labour migration. Sa 
kasalukuyan ang mga manggagawang kababaihan ng Cape Verdians sa 
Italy, Pilipina sa Timog-Kanlurang Asya at Thais sa Japan ay 
nagpapatunay rito. 

Tunghayan ang datos na nasa kahon na naglalahad ng daloy ng 
migrasyon ng mga Pilipino batay sa kasarian mula 2005 hanggang 2014. 


Number of Registered Filipino Emigrants 
By Gender: 2005-2014 


Year 

Male 

Female 

Total 

Sex/Ratio 

2005 

27,333 

41,695 

69,028 

65M/1 OOF 

2006 

32,259 

50,708 

82,967 

64M/1 OOF 

2007 

30,877 

49,722 

80,599 

62M/1 OOF 

2008 

27,839 

42,961 

70,800 

65M/1 OOF 

2009 

31,793 

47,925 

79,718 

66M/100F 

2010 

36,287 

49,788 

86,075 

73M/100F 

2011 

34,563 

48,847 

83,410 

71 M/1 OOF 

2012 

34,076 

49,564 

83,640 

69M/100F 

2013 

31,288 

46,940 

78,228 

67M/100F 

2014 

32,368 

48,321 

80,689 

67M/100F 

TOTAL 

318,683 

476,471 

795,154 

67M/100F 

Annual 

Average 

31,868 

47,647 

79,515 

67M/100F 


*Sex Ratio is number of Males for every 100 Females 
Source: Commission on Filipino Overseas (CFO) 


Gawain 15. Suriin mo! 

Basahin ang artikulo at sagutin ang mga pamprosesong tanong. 


Ayon sa Asia-Pacific Report 2015 tungkol sa Women Migration... 

The proportion of women among all international migrants in the Asia 
region is 48 percent, but there are often significant differences between countries. 
Female constitute about half of all migrants in Australia and New Zealand, where 
most migrants are permanent settlers. Women comprise high percentages of 
migrants in Hongkong, China (59 percent), Singapore (56 percent), partially 
because of the large numbers of domestic workers in those economies, but also in 
Nepal (68 percent), largely owing to patrilocal marriage customs (United Nations, 
2013). 




Gender differences are much greater with regards to temporary migrant 
workers. Women make up low proportions of workers migrating through official 
channels, with the notable exceptions of Indonesia, the Philippines and Sri Lanka. 
The proportion of women formally deployed from Bangladesh in 2013 was 13.8 
percent, although this represented a rapid increase from only 4.7 percent in 2007 
because the government removed the main restrictions on their migration. In 
2006, the minimum age for low-skilled women to migrate with special permission 
was reduced to 25 years and restrictions on the migration of unmarried women 
were removed (UN Women, 2013a:271) 


















Pamprosesong mga Tanong: 

1. Ano ang ibig sabihin ng peminisasyon ng migrasyon? Ipaliwanag ang 
iyongsagot. 

2. Ayon sa artikulo, bakit mas marami ang bilang ng kababaihan na 
dumarayo sa Hongkong, China, Singapore at maging Nepal? 

3. Ano sa iyong palagay ang implikasyon ng peminisasyon ng migrasyon 
sa mga bansang iniwan ng mga migrante? Magbigay ng halimbawa. 

Implikasyon ng peminisasyon ng migrasyon 

Kaakibat ng migrasyon ang pagbabago ng gampaning 
pangkasarian sa isang pamilya. Sinasabing kapag ang lalaki ang 
nangibang bansa ang asawang babae ang mas higit na umaako ng lahat 
ng gawaing pantahanan. Sa kalagayan sa Pilipinas kapag ang asawang 
babae ang nangibang bansa pangkaraniwan na na kumuha ng tagapag- 
alaga ang lalaki sa kanyang mga anak o ipagkatiwala ang ibang 
pangtahanang gawain sa kapatid na babae, sa magulang o di kaya ay 
sa mga kamag-anak. 

Sa pag-aaral na ginawa ni Raharto (2013) kapag ang lalaki ang 
nangibang bansa hindi ito masyadong nakakaapekto sa pamilya kapag 
responsibilidad ang pag uusapan sa dahilan na patuloy na ginagawa ng 
babae ang kanyang responsibilidad bilang asawa at nananatiling 
“breadwinner” ang lalaki. Subalit sa kaso ng Pilipinas at Thailand, napag 
alaman at lumabas sa pag-aaral na malaki ang epekto kapag ang isa sa 
magulang o pamilya ang nangibang bansa dahilan ito sa tradisyunal na 
kaisipan ng nasabing bansa lalo na kung babae ang umalis upang 
magtrabaho malayo sa pamilya dahil mas higit na nararamdaman ng 

mga anak ang kawalan ng isang miyembro kahit pa ito ay nakakatulong 
ng malaki sa pagpuno ng gastusin sa kanilang pamumuhay. 

Sa kaso sa Pilipinas tila nagkaroon na ng konseptong “house 
husband” kung saan inaako na ng lalaki ang lahat ng responsibilidad sa 
tahanan pati ang gawain ng isang ina (kung ang ina ang nangibang 
bayan o bansa) upang mapangalagaan ang buong pamilya lalo na ang 
mga anak. Hindi ito marahil nakakaapekto sa kalagayang panlipunan ng 
mga lalaki at unti unti nang natanggap ng lipunan sa kadahilanan na mas 
tinatanggap na dahilan ay upang mapaunlad at maiangat ang katayuan 
ng kani-kanilang pamilya. 

Mahalagang banggitin na maraming bansa ang nagpanukala na 
mabigyan ng proteksyon ang mga kababaihan na imigrante lalo na sa 
kondisyon ng bansa na nais nilang puntahan. Halimbawa na lang ang 
bansang Bangladesh na nagpanukala ng tamang edad ng mga babaing 
manggagawa, pagbabawal sa pagpasok ng mga domestic workers. Ito 
ay upang maiwasan ang mga undocumented workers na laganap sa ibat 
ibang panig ng mundo. Sa bansang Nepal nagkaroon din ng panukala 
na ang lahat ng employer o recruitment agency ay dapat na magkaroon 
ng approval permit mula sa kanilang embahada bago kumuha ng mga 
Nepalese worker upang maprotektahan ang kanilang mga mamamayan 
at maiwasan ang mga illegal na pagpasok sa ibang bansa. 

Gawain 16. Suri-realidad 

Alalahanin ang Gawain 11 kung saan ang klase ay ipinangkat at 
isinagawa ang imbentaryo ng paggawa. Han sa kamag-anak ng inyong 
kapangkat o kamag-aaral ay nangingibang-bansa upang 
maghanapbuhay. Kapanayamin sila gamit ang kasunod na mga gabay 
na tanong. Kung ikaw naman mismo ay may magulang na nasa ibang 
bansa, maaari mo ring sagutan ang mga gabay na tanong. lulat ang 

iyong nakalap na sagot sa klase. Makinig din sa ibang mga kamag-aral 
na mag-uulat sa klase. 

1. Saang bansa naghahanapbuhay ang iyong mga magulang o 
kaanak? 

2. Kailan sila nagsimulang mangibang-bansa at ano ang nagtulak 
sa desisyon nilang ito? 

3. Hang taon na sila rito? Sila ba ay nagpaplano sa hinaharap na 
bumalik sa bansa at dito na lamang maghanapbuhay? 
Ipaliwanag. 

4. Nang sila o isa sa kanila ay umalis, sino na ang nag-alaga at 
gumabay sa inyong magkakapatid? 

5. Mahirap bang mamuhay kung ang mga magulang o isa sa 
kanila ay nagtatrabaho sa ibang bansa? Maaaring maglahad 
ng karanasan na magpapatunay rito. 

6. Kung ikaw ang papipiliin, mas gugustuhin mo bang sa loob ng 
bansa na lamang maghanapbuhay ang iyong mga magulang 
sa kabila ng hirap na maaari ninyong maranasan? Ipaliwanag 
ang sagot. 

7. Nakikita mo ba ang iyong sarili sa hinaharap bilang isang 
manggagawa sa ibang bansa? Ipaliwanag ang iyong sagot. 

8. Nakabuti ba ang pangingibang-bayan ng iyong mga 
magulang? Ipaliwanag ang sagot. 

Pamprosesong mga Tanong 

1. Ano ang iyong masasabi tungkol sa gawain? 

2. Magkakatutulad ba ang naging reaksiyon ng mga anak na ang 
mga magulang ay naghahanapbuhay sa ibang bansa? 

3. Pinatunayan ba nito na ang isyu ng Migrasyon ay nararanasan 
ng maraming Pilipino? 


4. Batay sa inyong nakalap na mga impormasyon, higit bang 
nakabubuti o nakasasama sa pamilya ang pangingibang- 
bansa ng mga magulang? 

5. Nakikita mo ba ang iyong sarili sa hinaharap bilang isang 
manggagawa sa ibang bansa? Ipaliwanag ang iyong sagot. 

Paksa: Mga Isyung Kalakip ng Migrasyon 


Pagtutuunan sa bahaging ito ang mga kalakip na isyu ng migrasyon partikular ang mga 
banta sa kalagayan ng mga migrante. 


Forced Labor, Human Trafficking and Slavery 

Pagkakataon at panganib ang maibibigay ng migrasyon. 
Napakalinaw nito sa pagdagsa ng mga migranteng mangagagawa 
patungong Kanlurang Asya. Sa isang banda, ang mga migranteng 
manggagawa ay nakapagdadala sa kanilang pamilya ng libo-libong 
dolyar na remittance. Malaki ang naitutulong nito sa pag-ahon ng 
kanilang pamilya sa kahirapan, sa pagpapagawa ng bahay, pantustos sa 
pagpapaaral, at pambayad sa gastusing pangkalusugan-habang 
nakakatulong sa ekonomiya ng bansang pinagtrabahuhan. 

Sa kabilang banda naman ay may mga migranteng namamatay, 
nasasadlak sa sapilitang pagtatrabaho, at nagiging biktima ng trafficking. 
Ang mga karanasan ng karamihan sa mga migrante ay nasa gitna ng 
dalawang mukhang ito ng migrasyon. 

Marami sa mga domestic worker ang napupunta sa maayos na 
trabaho. Marami rin ang nahaharap sa ibat-ibang uri ng pang-aabuso 
tulad ng hindi pagtanggap ng sahod, pagkakulong sa bahay ng kanilang 
amo, hindi pagkain, sobrang trabaho, at ilang kaso ng matinding 
psychological, pisikal, at sekswal na pang aabuso. Nakapagtala ang 
Human Rights Watch ng dose-dosenang kaso kung saan ang 

pinagsamang mga kalagayang ito ay kahalintulad na ng kalagayang 
sapilitang pagtatrabaho, trafficking, o mala-aliping kalagayan. 

Inamin ng mga opisyal ng Saudi labor at social affairs na 
kinapanayam ng Human Rights Watch ang problema sa pang aabuso sa 
mga domestic worker. Subalit kanilang idiniin na maayos ang trato sa 
karamihan ng domestic worker sa nasabing bansa. Wala pang datos na 
lumalabas ang makakapagbigay ng wastong bilang ng mga domestic 
worker na nahaharap sa paglabag sa kanilang karapatan sa paggawa o 
sa iba pang karapatang pangtao. Subalit lalong lumalaki ang banta na 
sila ay maabuso dahil sa mgan kahinaan sa labor code at mahigpit na 
gawi sa immigration sa nasabing bansa. Maliit lamang ang pag-asa ng 
mga nakatikim ng pang aabuso na tuluyang maituwid ang sinapit nila. 
Ayon sa tala ng International Labor Organization: 

- Halos 21 milyong tao ang biktima ng forced labor, 11.4 milyon dito 
ay mga kababaihan at 9.5 milyonnaman ay mga kalalakihan 

- Umabot sa 19 na milyon ang biktima ng eksploytasyon ng 
pribadong indibiduwal at mga kompanya at lagpas sa dalawang 
milyon naman ng mga rebeldeng grupo 

- Sa mga biktima ng eksploytasyon, 4.5 milyon ay biktima ng 
eksploytasyong sekswal 

- Nakalilikha ng US$ 150 bilyong illegal na kita ang forced labor 
taon-taon 

- Malimit na mga migrant workers at indigenous peoples ang 
nagiging biktima ng forced labor 

Pag-angkop sa pamantayang internasyunal 

Hindi mapasusubalian ang pagbabagong pamantayang 
internasyunal dala ng globalisasyon. Nan sa mga ito ay mga kasunduan 

ng iba’t ibang bansa at samahang internasyunal. Ilan dito ang Bologna 
at Washington Accord. 



Bologna Accord 
(Europa) 


Washington Accord 

(United States) 


c 

>| 

Kto 12 

(Pilipinas) 



N_ ' 


Ang Bologna (bo-LO-nya) Accord ay hango mula sa pangalan ng 
isang unibersidad sa Italy na University of Bologna kung saan nilagdaan 
ng mga Ministro ng Edukasyon mula sa 29 na mga bansa sa Europe ang 
isang kasunduan na naglalayon na iakma ang kurikulum ng bawat isa 
upang ang nakapagtapos ng kurso sa isang bansa ay madaling 
matatanggap sa mga bansang nakalagda rito kung siya man ay 
nagnanais na lumipat dito. 

Dahil sa kasunduang ito, mabilis na naiaakma ang kurikulum sa 
hinihinging pagbabago ng industriya bukod pa sa mabilis na paglipat ng 

mga manggagawa at propesyunal na siyang kinakailangan ng iba’t ibang 
kompanya at negosyo. 

Samantala, ang Washington Accord na nilagdaan noong 1989 ay 
kasunduang pang-internasyunal sa pagitan ng mga international 
accrediting agencies na naglalayong iayon ang kurikulum ng engineering 
degree programs sa iba’t ibang kasaping bansa. 

Bunga nito, ang mga nagtapos ng engineering courses sa 
bansang hindi accredited ay hindi makapagtatrabaho sa mga bansang 
miyembro nito tulad ng Australia, Canada, Chinese Taipei, Hongkong, 
Ireland, Japan, Korea, Malaysia, New Zealand, Singapore, South Africa, 
United Kingdom at USA. 

Samakatuwid, ang engineering graduates sa Pilipinas ay hindi 
itinuring na engineer sa mga bansang nabanggit. Dahil sa mga 
kasunduaang ito, maraming mga Pilipinong propesyunal sa ibang bansa 
ay hindi nakakukuha ng trabaho na akma sa kanilang tinapos. 

Isa pang dahilan dito ay ang kakulangan ng bilang ng taon sa 
basic education kaya naman second class professionals ang tingin sa 
maraming mga Pilipino. Kung ihahambing sa maraming bansa, isa na 
lang ang Pilipinas sa may pinakamaikling bilang ng taon ng basic 
education. 

Bilang tugon ng pamahalaan ay ipinatupad ang K to12 Kurikulum 
na naglalayong iakma ang sistema ng edukasyon sa ibang bansa. 
Inaasahan ng repormang ito na maiangat ang mababang kalidad ng 
edukasyon sa bansa at matugunan ang suliranin sa kawalan ng trabaho 
sa bansa. 


BINABATI KITA! 








PAGNILAYAN AT UNAWAIN 




J 


Sa bahaging ito, palalalimin mo ang mga nabuong pag-unawa tungkol 
sa paksa. Inaasahan sa pagkakataong ito ay kritikal na masusuri mo na ang 
pagtugon sa hamon na kinahaharap ng mga migrante. 


Gawain 17. Case Analysis 

Suriin ang sumusunod na artikulo. Punan ang kasunod na diagram ng 
mga alternatibong solusyon sa mga suliraning kaakibat na nakatala sa 
artikulo. Sagutin ang pamprosesong mga tanong matapos itong basahin. 


Contract Labour Migration to the Middle East 

Labour migration from Asia to the Middle East developed rapidly after the oil 
1973. Labour was imported by oil-rich countries from India and Pakistan, then from the 
Philippines, Indonesia, Thailand and Korea, and later from Bangladesh and Sri Lanka. In the 
1970s, most migrants were male workers employed as manual workers in the many 
construction projects. Governments of sending countries like India, Pakistan and the 
Philippines actively marketed their labour abroad, and made labour-supply agreements 
with Gulf countries. Korean construction companies were encouraged to take on contracts 
in the Arab region, which included provison of labour. The Asian labour-sending countries 
also allowed private agencies to organize recruitment (Abella, 1995). By 1985, there were 
3.2 million Asian workers in the Gulf states, but the Iraqui invasion of Kuwait and the Gulf 
War in 1990-1991 led to the forced return of some 450,000 Asians to their countries of 
origin. 



The temporary decline of the construction sector after 1985 encouraged more 
diverse employment of contract workers, particularly a shift into services. There was an 
upsurge in demand for domestic workers, nurses, sales staff and other service personnel, 
leading toa marked feminization of migrant labour flows, with Sri Lanka and Indonesia as 
the main sources. In later years, other countries in the Middle East- LebanonJordan and 
Israel- also became labour-importing countries (Asis 2008). 

Women domestic workers are highly vulnerable to exploitation and sexual abuse, 
and it is difficult for authorities of their countries of origin to provide protection (Gamburd, 
2005). Asian migration to the Middle East has become more differentiated over time. 
While many migrants remain low-skilled labourers, others have semi-skilled jobs as drivers, 
mechanics or building tradesmen. Others came with professional or para-professional 
qualifications (engineers, nurses and medical practitioners). 














Many managerial and technical posts are filled by Asians, although 
sometimes they come second in job hierarchies to senior personnel recruited in 
Europe or North America. In many cases, Asian labour migrants were not part of the 
unemployed rural and urban poor at home, but people with above-average 
education, whose departure could have a negative effect on the economy (Skeldon, 
1992:38). 


Asians in Arab countries encounter difficult conditions, due to both to the 
lack of worker rights and the very different cultural values. Workers are not allowed 
to settle or bring in dependants, and are often segregated in barracks. Employers may 
retain migrant passports and sometime trade (illegally) in work visas. Migrants can be 
deported for misconduct and often have to work very long hours. Many migrant 
workers are exploited by agents and brokers, who take large fees (up to 25 per cent 
of wages) and often fail to provide the jobs and conditions promised. 



(The Age of Migration pp.130-132) 

Pamprosesong mga Tanong 

1. Bakit kinailangan ng mga bansa sa Timog-Kanlurang Asya ang 
mga manggagawa mula Timog at Timog-Silangang Asya? 

2. Bakit sa taong 1985 ay kinailangan ang mga babaeng 
manggagawa sa rehiyong ito? 

3. Mayroon bang diskriminasiyong nararanasan ang mga 
manggagawang Asyano kung ihahambing sa mga 
propesyunal mula sa Europe at North America? 

4. Ano ang nagiging masamang bunga ng pag-alis ng mga 
‘skilled workers’ sa mga bansang pinagmumulan nito? 

5. Bakit sa kabila ng mga nararanasang pang-aabuso ng mga 
manggagawa ay ninanais pa rin ng mga ito na magtrabaho sa 
Kanlurang Asya? Ipaliwanag ang iyong sagot. 

6. Paano tinutugunan ng pamahalaan ang pang-aabusong 
nararanasan ng mga manggagawa nito sa ibang bansa? 

7. Sa konteksto ng Pilipinas, sapat ba ang ginagawa ng 
pamahalaan upang mabigyang seguridad ang mga 
manggagawa nito sa ibang bansa? Pangatuwiranan. 

Gawain 18: D&D (Dyad Dapat) 

Matapos mong malaman ang mahahalagang konsepto tungkol sa aralin, 
balikan ang map of conceptual change at sagutan ng iyong kapareha ang 
bahaging pinal. 

Mahusay mong naisagawa at nagampanan ang mga gawain sa bahaging 
ito ng Pagnilayan at Unawain.Ngayong may sapat ka nang kaalaman 
tungkol sa Migrasyon ay maaari ka nang pumunta sa mga gawain sa 
huling bahagi ng modyul upang mailapat ang lahat ng iyong natutuhan. 


Ilipat / Isabuhay 


Sa bahaging ito ay isasagawa mo ang nararapat na Pagganap. Gamit ang 
natutuhang kaalaman mula sa pag-unawa sa mga aralin ay ihanda ang sarili sa 
pagsasagawa ng susunod na proyekto. 



Gawain 19. Pasulat ng Critical Analysis Paper 

Upang lubos na makatulong sa pagharap sa hamon sa mga isyung pang- 
ekonomiya ay sumulat ng isang Critical Paper Analysis tungkol sa isyu 
na may kinalaman sa isa sa mga ito: globalisasyon, paggawa, at 
migrasyon. Ang suliranin o hamong pang-ekonomiyang susuriin ay batay 
sa mga impormasyon at datos na nakalap sa Gawain 5,6, 8, 9, at 11 ng 
yunit na ito kaya naman inaasahan na ang mga suliraning susuriin ay 
batay sa iyong karanasan o karanansan ng mga kamag-aaral. 
Siguruhing makapagmumungkahi ng mga posibleng solusyon sa 
suliraning sinuri. 


Patnubay sa paggawa ng Critical Analysis Paper 


Panimula (Introduction) 

Maikling pagsasalaysay o 

paglalahad ng nilalaman ng 

Analysis Paper. 

Suliraning Pang-ekonomiya 

Paliwanag sa suliraning pang- 

ekonomiyang susuriin. Ilalahad 

dito ang salik at dahilan ng pag- 

usbong ng suliraning ito. 

Paglalahad at pagsusuri ng datos 

(Analysis) 

Paglalahad at pagsusuri mga 

datos. Ang mga datos ay batay sa 

mga impormasyong nakalap sa 

mga gawain ng yunit na ito. 

Konklusyon (Conclusion) 

Pagbibigay konklusyon sa mga 

datos upang makabuo ng mga 

pahayag na magiging batayan ng 

solusyon. 

Solusyon (Solution) 

Kauukulang solusyon o 

alternatibo na makatutugon sa 

suliranin o hamong pang- 
ekonomiyang sinuri. 


Rubric sa pagmamarka ng analysis paper 



Eksperto 

(4) 

Mahusay 

(3) 

Nagsisimula 

(2) 

Baguhan 

(1) 

Kalinawan 

at kompre- 

hensibo ng 

ideya 

Ang nabuong 

analysis paper 

ay lubos na 

nakapagpaha- 

yag ng malinaw 

at 

komprehensi- 

bong ideya at 

konsepto na 

nagdala ng 

pagkaunawa sa 

bumabasa nito. 

Ang nabuong 

analysis paper 

ay na 

nakapagpaha- 

yag ng malinaw 

na ideya at 

konsepto na 

nagdala ng 

pagkaunawa sa 

bumabasa nito. 

Ang nabuong 

analysis 

paper ay hindi 

malinaw na 

nakapagpaha 

-yag ng 

malinaw na 

ideya at 

konsepto na 

magdadala 

sana sa 

pagkaunawa 

sa bumabasa 

nito. 

Ang 

nabuong 

analysis 

paper ay 

walang 

naipahayag 

na ideya at 

konsepto na 

magdadala 

sana sa 

pagkauna¬ 
wa sa 

bumabasa 

nito. 

Paglalahad 

at 

pagsusuri 

ng datos 

Maayos at 

sistematikong 

nailahad ang 

mga kaugnay 

{relevant) na 

datos at 

impormasyon 

tungkol sa 

paksang sinuri. 

Maayos na 

nailahad ang 

mga kaugnay 

{relevant) na 

datos at 

impormasyon 

tungkol sa 

paksang sinuri. 

Nakapagla- 

had ng datos 

at 

impormasyon 

tungkol sa 

paksang 

sinuri. 

Walang 

nailahad na 

datos at 

impormas¬ 
yon tungkol 

sa paksang 

sinuri. 

Komprehen 

sibo at 

lohikal na 

konklusyon 

Komprehensibo 

at lohikal ang 

nabuong 

konklusyon. 

Komprehensibo 

ang nabuong 

konklusyon. 

Nakabuo ng 

konklusyon. 

Walang 

konklus- 

yong nabuo. 


Nakapagmung- 

Nakapagmung- 

Nakapag- 

Walang 

Kaakmaan 

kahi ng akma 

kahi ng akmang 

mungkahi ng 

naimungka- 

at 

at malinaw na 

solusyon sa 

solusyon sa 

hing 

kalinawan 

solusyon sa 

isyung sinuri. 

isyung sinuri. 

solusyon. 

ng solusyon 

isyung sinuri. 

GLOSARYO 


Globalisasyon- proseso ng mabilisang pagdaloy o paggalaw ng mga 
tao, bagay, impormasyon at produkto sa iba’t ibang direksyon 

Iskemang Subcontracting - Ito ay pagkuha ng isang kompanya sa 
isang ahensiya o indibidwal na subcontractor upang gawin ang isang 
trabaho o serbisyo sa isang takdang panahon. 

Migrasyon - tumutukoy sa proseso ng pag-alis o paglipat mula sa isang 
lugar o teritoryong politikal patungo sa iba pa maging ito man ay 
pansamantala o permanente. 

MNC- multinational corporations 

Mura at Flexible Labor - Ito ay paraan ng mga mamumuhunan na 
palakihin ang kanilang kinikita at tinutubo sa pamamagitan ng 
pagpapatupad na mababang pasahod at paglilimita sa panahon ng 
paggawa ng mga manggagawa. 

Netizen- ang terminong ginagamit sa mga taong aktibong nakikilahok sa 
usaping panlipunan maging ito man ay politikal, ekonomikal o sosyo- 
kultural gamit ang internet bilang midyum ng pagpapahayag 

Outsourcing- paglipat ng gawain ng isang kompanya tungo sa ibang 
kompanya na ang pangunahing dahilan ay mapagaan ang gawain upang 
mapagtuunan ng pansin ang higit na magpapalaki ng kanilang kita. 

Perennial institutions - matatandang institusyong nananatili pa rin sa 
kasalukuyan tulad ng pamilya, simbahan, pamahalaan at paaralan dahil 
sa mahahalagang gampanin nito sa lipunan 

PLEP - Philippine Labor and Employment Plan, binuo ng Department of 
Labor and Employment o DOLE upang ilatag ang mga pagtataya sa 
kalagayan ng paggawa sa bansa sa nakalipas at sa mga susunod pa na 
mga taon. 

Prosumers - tawag sa taong kumokunsumo ng isang produkto o 
serbisyo maging ito man ay bagay o ideya habang nagpo-produce ng 
bagong ideya 

Subsidiya- tulong ng pamahalaan sa mga na miyembro ng lipunan sa 
anyong pinansyal at serbisyo. 

Self employed without any paid employee - tumutukoy sa trabahong 
para-paraan o sa sinasabing vulnerable employment. 

TNC- transnational corporations 

Unpaid family labor - uri ng paggawa na nagaganap sa pagitan ng mga 
miyembro na hindi palagian ang sahod o sweldo (DOLE) 

Sanggunian: 

http://www.businessinsider.com/25-corporations-biqqer-tan-countries- 

2011 -6#vahoo-is-biqqer-than-monqolia-1 

https://www.oxfam.org/sites/www.oxfam.orq/files/file attachments/bp- 

economy-for-99 percent-160117-en.pdf 

https://business.inquirer.net/204522/top-filipino-firms-buildinq-asean- 

empires 

http://bweconomicforum.com/index.php/2016/12/14/multinational- 

corporations-in-the-philippines-what-do-thev-want/ 

http://www.differencebetween.net/business/difference-between-tnc-and- 

mnc/#ixzz4XyMLVqfxhttps://business.inquirer.net/201841/top-5- 

reasons-whv-multinationals-are-locatinq-in-the-ph#ixzz4XvJkSif8 

https://open-look.com/philippine-top-outsourcinq-destinations/ 

https://business.inquirer.net/209531/bpo-industry-qrows-second-larqest- 

source-income-ph#ixzz4YHMoe7pF 

MODYUL 3: MGA ISYU AT HAMONG PANGKASARIAN 


Panimula at Gabay na Tanong 


Sa modyul na ito, pagtutuunan ng pansin ang iba’t ibang isyu at 
hamon tungkol sa Kasarian at Lipunan. Ito ay naglalaman ng mga gawain 
na hahamon sa kaalaman at kasanayan ng mag-aaral na masuri at 
maunawaan ang mga usaping may kinalaman sa Kasarian at Lipunan. 
Makatutulong ang pag-unawang ito na malinang sa iyo ang 
pagpapahalaga pagkakapantay-pantay at paggalang sa kapwa bilang 
kasapi ng isang pamayanan, bansa at daigdig. 

Inaasahan na maipapaliwanag ng mga mag-aaral kung paano 
magkakaroon ng pagkakapantay-pantay sa isang lipunan sa kabila 
ng pagkakaiba-iba ng pananaw sa isyu ng kasarian. 


Pamantayan sa Pagkatuto 

Inaasahang makakamit sa modyul na ito ang sumusunod na 
pamantayan sa pagkatuto: 


Pamantayang Pangnilalaman 

Pamantayan sa Pagganap 

Ang mga mag-aaral ay may pag- 
unawa sa mga epekto ng mga 
isyu at hamon na may kaugnayan 
sa kasarian at lipunan upang 
maging aktibong tagapagtaguyod 
ng pagkakapantay-pantay at 
paggalang sa kapwa bilang kasapi 
ng pamayanan. 

Ang mga mag-aaral ay 
nakagagawa ng mga 

makabuluhan at malikhaing 
hakbang na nagsusulong ng 
pagtanggap at paggalang sa iba’t 
ibang kasarian upang maitaguyod 
ang pagkakapantay-pantay ng tao 
bilang kasapi ng pamayanan. 

Mga Aralin at Sakop ng Modyul 


Aralin 1 - Kasarian sa Iba’t Ibang Lipunan 

Aralin 2 - Mga Isyu sa Kasarian at Lipunan 

Aralin 3 - Tugon sa mga Isyu sa Kasarian at Lipunan 


Sa modyul na ito ay inaasahang matututunan ang sumusunod: 


Mga Aralin 

Kasanayang Pampagkatuto 

Aralin 1: 

Kasarian sa Iba’t Ibang 
Lipunan 

Konsepto ng Kasarian 
at Sex 

Gender Roles sa 

Pilipinas 

Gender Roles sa iba’t 
ibang bahagi ng daigdig 

• Naipapahayag ang sariling pakahulugan sa 
kasarian at sex 

• Nasusuri ang mga uri ng kasarian ( gender) at 
sex 

• Natatalakay ang gender roles sa Pilipinas sa 
iba’t ibang panahon 

• Natataya ang gender roles sa Pilipinas sa iba’t 
ibang panahon 

• Nasusuri ang gender roles sa iba’t ibang bahagi 

ng daigdig 

Aralin 2: 

Mga Isyu sa Kasarian at 
Lipunan 

Diskriminasyon 

Karahasan 

• Natutukoy ang diskriminasyon sa kababaihan, 
kalalakihan at LGBT ( Lesbian , Gay , Bi - 
sexual, Transgender) 

• Nasusuri ang karahasan sa kababaihan, 

kalalakihan at LGBT 

Aralin 3: 

Tugon sa mga Isyu sa 
Kasarian at Lipunan 

Tugon ng 

Pandaigdigang 

Samahan sa Karahasan 
at Diskriminasyon 

• Nasusuri ang tugon ng Pandaigdigang 
Samahan sa Karahasan at Diskriminasyon 

• Napahahalagahan ang tugon ng 

Pandaigdigang Samahan sa Karahasan at 
Diskriminasyon 

• Napahahalagahan ang tugon ng Pamahalaang 

Pilipinas sa mga isyu ng karahasan at 

diskriminasyon 

Tugon ng Pamahalaang 
Pilipinas sa mga isyu 
ng karahasan at 
diskriminasyon 


• Nakagagawa ng mga makabuluhan at 
malikhaing hakbang na nagsusulong ng 
pagtanggap at paggalang sa iba’t ibang 
kasarian upang maitaguyod ang 
pagkakapantay-pantay ng tao bilang kasapi ng 
pamayanan. 


PAUNANG PAGTATAYA 


Ngayon, subukin mong sagutin ang paunang pagsusulit upang matukoy ang lawak 
ng iyong kaalaman tungkol sa mga paksang tatalakayin. Bigyang-pansin ang mga 
tanong na hindi masasagutan ng wasto at alamin ang sagot nito sa iba’t ibang aralin 
sa modyul na ito. 

1. Ayon sa World Health Organization (WHO), ano ang tumutukoy sa 
biyolohikal at pisyolohikal na katangian na nagtatakda ng pagkakaiba ng 
babae sa lalaki? 

A. bi-sexual C. gender 

B. transgender D. sex 

2. Ito ay tumutukoy sa mga panlipunang gampanin, kilos, at gawain na 
itinatakda ng lipunan para sa mga babae at lalaki. 

A. sex C. bi-sexual 

B. gender D. transgender 

3. Ito ay ang anumang pag-uuri, eksklusiyon o restriksiyon batay sa 
kasarian na naglalayon o nagiging sanhi ng hindi pagkilala, paggalang, 
at pagtamasa ng mga babae ng kanilang mga karapatan o kalayaan. 

A. pang-aabuso C. pagsasamantala 

B. diskriminasyon D. pananakit 


4. Ang pagbabayad at pagtanggap ng dowry ay daantaong nang 
tradisyon sa India at sa iba pang bansa sa Timog Asya. Ang magulang 
ng babae ay magbibigay ng pera, damit at alahas sa pamilya ng lalaki. 

Ang ganitong tradisyon ay ipinagbawal na sa India noong pang 1961. 
Anong batas ipinatupad kaugnay nito? 

A. India Penal Code 

B. Anti-Dowry Law 

C. Nine-point checklist 

D. Violence - against Dowry Law 

5. Anong bansa ang nagpasa ng batas na “Anti-Homosexuality Act of 
2014” na nagsasaad na ang same-sex relations at marriages ay 
maaaring parusahan ng panghabambuhay na pagkabilanggo? 

A. South Africa C. Uganda 

B. Pakistan D. United Arab Emirates 

6. Ang Anti-Violence Against Women and their Children Act ay isang 
batas na nagsasaad ng mga karahasan laban sa kababaihan at kanilang 
mga anak, ito ay nagbibigay ng lunas at proteksiyon sa mga biktima nito. 
Sino ang kababaihang tinutukoy sa batas na ito? 

A. Kababaihan na may edad 15 pataas 

B. Kababaihan na walang asawa at mga anak 

C. Kababaihan na iniwan ng asawa at nakaranas ng pang-aabuso 

D. Kababaihan na nagkaroon ng anak sa isang karelasyon, babaeng 
may kasalukuyan o nakaraang relasyon sa isang lalaki at kasalukuyan o 
dating asawang babae. 

7. Ang bi-sexual ay mga taong nakararamdam ng maromantikong 

pagkaakit sa kabilang kasarian ngunit nakararamdam din ng parehong 
pagkaakit sa katulad niyang kasarian. Ang isang taong nakararamdam 
na siya ay nabubuhay sa maling katawa at ang kaniyang pag-iisip 

at pangangatawan ay hindi magkatugma. Siya ay tinatawag 

na: 

A. bakla 

B. transgender 

C. lesbian 

D. homosexual 


8. Iba’t iba ang gampanin ng mga babae at lalaki sa tatlong primitibong 
pangkat sa New Guinea. Para sa mga Arapesh kapwa ang babae at 
lalaki ay maalaga o mapag-aruga, matulungin, at mapayapa 
samantalang sa mga Tchambuli ay: 

A. Kapwa ang babae at lalaki ay matapang, agresibo, at bayolente 

B. Ang babae ang abala sa pag-aayos ng sarili at mahilig sa kuwento 
samantalang ang kalalakihan ay dominante at naghahanap ng makakain. 

C. Ang mga babae at lalaki ay masinop, maalaga at matulungin 

D. Babae ang nagdodomina, at naghahanap ng makakain samantalang 
ang kalalakihan ay abala sa pag-aayos ng sarili, at mahilig sa kuwento. 

9. Isaayos ang sumusunod na mahahalagang pangyayari na 
nagpapakita ng gender roles sa Pilipinas. Lagyan ng bilang 1 -5 ayon sa 
pagkakasunod-sunod ng mga pangyayari. 

_ A. Sa panahon ng mga Amerikano maraming kababaihan ang 

nakapag-aral dahilan upang mabuksan ang kanilang isipan na hindi 
lamang bahay at simbahan ang mundong kanilang ginagalawan. 

_ B. Ang kababaihan ay inihahanda sa pagiging ina o 

paglilingkod ng buhay sa Diyos. 

_C. Sa panahon ng Hapones, ang mga kababaihan sa panahong 

ito ay kabahagi ng kalalakihan sa paglaban sa mga Hapon. 

_ D. Pagkakaroon ng pandaigdigang mga batas na 

nangangalaga sa karapatan ng kababaihan tulad ng Magna Carta of 
Women. 

_ E. Ang kababaihan sa Pilipinas, maging ang kabilang sa 

pinakamataas na uri o timawa ay pagmamay-ari ng mga lalaki. 

A. 1,2,3,4,5 C. 2,3,4,5,1 

B. 3,2,4,5,1 D. 4,5,1,3, 2 

10. Ayon sa ulat ng Mayo Clinic, hindi lamang ang mga kababaihan ang 
biktima ng karahasan na nagaganap sa isang relasyon o tinatawag na 
domestic violence, maging ang kalalakihan ay biktima rin nito. Ang 
sumusunod ay palatandaan ng ganitong uri ng karahasan maliban sa isa. 

A. Humihingi ng tawad, nangangakong magbabago. 

B. Nagseselos at palagi kang pinagdududahang may ibang kalaguyo. 

C. Sinisisi ka sa kaniyang pananakit o sinasabi sa iyo na nararapat 
lamang ang ginagawa niya sa iyo. 

D. Sinisipa, sinasampal, sinasakal o sinasaktan ang iyong mga anak o 
alagang hayop. 

11. Ang mababang pagtingin sa kababaihan ay umiiral na noon pa sa 
iba’t ibang kultura at sa lipunan. Sa sinaunang China isinasagawa ang 
foot binding sa kababaihan kung saan pinapaliit ang kanilang paa ng 
hanggang tatlong pulgada gamit ang pagbalot ng isang pirasong bakal o 
bubog sa talampakan. Samantalang sa India, isinasagawa ng mga 
Muslim at ilang Hindu ang pagtatabing ng tela sa kababaihan upang 
maitago ang kanilang mukha at maging hubog ng kanilang katawan. Ano 
ang tawag dito? 

A. Babaylan 

B. Purdah 


C. Lotus Feet 

D. Dowry 


12. Ang GABRIELA ay isang samahan sa Pilipinas na laban sa iba’t 
ibang karahasang nararanasan ng kababaihan na tinagurian nilang 
Seven Deadly Sins Against Women. Ang sumusunod ay kabilang sa mga 
ito maliban sa isa. 

A. Pambubugbog 

B. Pangangaliwa ng asawang lalaki 

C. Sexual Harassment 

D. Sex Trafficking 

13. Saklaw ng Magna Carta for Women ang lahat ng babaeng Pilipino. 
Binibigyang pansin ng batas na ito ang kalagayan ng mga batang babae, 
matatanda, mga may kapansanan, mga babae sa iba’t ibang larangan. 
‘Marginalized Women’, at ‘Women in Especially Difficult Circumstances’. 
Alin sa mga sumusunod ang kabilang sa women in especially difficult 
circumstances? 

A. Maralitang tagalunsod 

B. Kababaihang Moro at katutubo 

C. Magsasaka at manggagawa sa bukid 

D. Mga biktima ng karahasan at armadong sigalot 

14. Bago pa dumating ang mga Kastila sa Pilipinas ang mga lalaki ay 
pinapayagang magkaroon ng maraming asawa subalit maaaring patayin 
ng lalaki ang kanyang asawang babae sa sandaling makita niya itong 
kasama ng ibang lalaki. Ano ang ipinahihiwatig nito? 

A. May pantay na karapatan ang lalaki at babae. 

B. Ang babae ay maaari lamang mag-asawa ng isa. 

C. Ang lalaki ay pwedeng magkaroon ng maraming asawa 

D. Ipinakikita sa kalagayang ito na mas malaki ang karapatang 
tinatamasa ng kalalakihan noon kaysa sa kababaihan. 

15. Batay sa datos ng World Health Organization (WHO) may 125 
milyong kababaihan ( bata at matanda) ang biktima ng Female Genital 
Mutilation (FGM) sa 29 na bansa sa Africa at Kanlurang Asya. Ano ang 
pangunahing layunin ng pagsasagawa nito? 

A. Pagsunod sa kanilang kultura at paniniwala 

B. Upang hindi mag-asawa ang kababaihan 

C. Ito ay isinagagawa upang maging malinis ang kababaihan. 

D. Upang mapanatiling puro at dalisay ang babae hanggang sa siya ay 
maikasal 

16. Basahin at suriin ang sumusunod na bahagi ng awit at sagutin ang 
tanong sa ibaba. 


KUMILOS MGA KALALAKIHAN 

Noel Cabangon 
Titik at Musika 


Kumilos mga kalalakihan 
Makiisa laban sa karahasan 
Maging kasama, kapatid, at kaibigan 

Ano ang mensahe ng awit na ito? 


A. Ang kalalakihan ay mas malakas at makapangyarihan kaysa sa 
kababaihan. 

B. Ang mga babae ay mahina at kailangang alagaan ng kalalakihan. 

C. Ang kalalakihan ay dapat sumuporta at tumulong upang 
mapangalagaan ang karapatan ng kababaihan 

D. Ang kalalakihan ay dapat kumilos upang mapangalagaan ang 
kababaihan, hindi sila dapat saktan at paglaruan 

17. Suriin ang larawan at sagutin ang tanong sa ibaba. 



Ano ang iyong mahihinuha tungkol sa larawan? 

A. Ang mga lalaki ay maaring manatili sa bahay at gawin ang mga 
gawaing bahay. 

B. Ito ay isang uri ng diskriminasyon at karahasan sa kalalakihan. 

C. May pantay na karapatan na ang babae at lalaki 

D. Mas maraming babae na ang naghahanap buhay at ang mga lalaki 
ang naiiwan sa bahay 


18. Ano ang ibig sabihin ng pahayag na ito? 

"LGBT rights are human rights" 

Ban Ki - Moon 

A. Ang mga LGBT ay dapat tratuhing tao. 

B. Ang mga LGBT ay may karapatang-pantao. 

C. May pantay na karapatan ang lahat ng tao. 

D. Ang karapatan ng mga LGBT ay kabilang sa karapatang pantao. 

19. Natuklasan mo na ang kaibigan mo ay isang bisexual. Siya ang lagi 
mong kasama Simula pa noong kayo ay mga bata pa at para na kayong 
magkapatid. Matapos matuklasan ang kanyang oryentasyong seksuwal, 
ano ang iyong gagawin? 

A. Lalayuan at ikahiya ang iyong kaibigan. 

B. Ipagkakalat ko na siya ay isang bisexual. 

C. Kakausapin siya at susumbatan kung bakit niya inilihim ito sa akin. 

D. Igagalang ko ang kanyang oryentasyong seksuwal at panatilihin an 
gaming pagkakaibigan. 

20. Patuloy ang hayagang pakikilahok ng mga LGBT sa lipunan. Noong 
Nobyembre 6-9, 2006 nagtipon-tipon sa Yogyakarta Indonesia ang 27 
eksperto sa oryentasyong seksuwal at pagkakakilanlang pangkasarian 
na nagmula sa iba’t ibang bahagi ng daigdig. Ano ang pangunahing 
layunin nito? 

A. Ipaglaban ang karapatan ng mga LGBT 

B. Makiisa sa mga gawain at adhikain ng LGBT sa daigdig 

C. Pagtibayin ang mga prinsipyong makatutulong sa pagkakapantay- 
pantay ng mga LGBT 

D. Bumuo ng mga batas na magbibigay proteksiyon saLGBT laban sa 
pang-aabuso at karahasan. 

ARALIN 1: Kasarian sa Iba’t Ibang Lipunan 


Bawat lipunan sa iba’t ibang bahagi ng mundo ay nagkakaroon 
ng paghahati sa mga miyembro nito ayon sa kasarian. Sa kasaysayan, 
sa anumang lipunan sa daigdig, lalaki ang karaniwang inaasahang 
bumuhay sa kaniyang mag-anak. Mauugat ito sa Panahong Paleolitiko 
na lalaki ang nangangaso at nangangalap ng pagkain para sa 
ikabubuhay ng pamilya. Nakakabit naman sa kababaihan ang tungkulin 
na alagaan ang mga anak at maging abala sa mga gawaing-bahay. 
Samakatuwid, noon, ang mga lalaki ay nagtatrabaho sa labas ng bahay 
at ang mga babae ay inaasahang manatili sa loob. 

Sa kasalukuyan, bunsod na marahil ng pag-unlad at paglaganap 
ng ideya ng feminismo, nagkaroon na ng malaking pagbabago sa 
gampanin ng babae. Sa ating bansa, masasabing sa kasalukuyan ay 
hindi na mahigpit ang lipunan sa pagtatakda ng gampanin ng babae at 
sa lipunan. Bukod sa lalaki at babae naging hayag o lantad na rin ang 
mga tinatawag na LGBT (lesbian, gay, biseksuwal, at transgender) na 
nagnanais din na matanggap at kilalanin ang kanilang karapatan bilang 
mamamayan. 


ALAMIN 



Sa araling ito ay matutunghayan natin ang mga konseptong may 
kinalaman sa Kasarian at Lipunan at ang gender roles sa Pilipinas at sa iba’t 
ibang lipunan sa mundo. Sa bahaging ito masusukat ang iyong dating 
kaalaman sa paksa. Handa ka na bang simulan ang araling ito? 

Gawain 1 . Simbolo, Hulaan Mo! 



Handa ka na bang simulan ang araling ito? Kung handa ka na, 
subukin mong sagutin kung ano ang kahulugan at ipinahihiwatig ng 
kasunod na mga simbolo. Isulat ang iyong sagot sa kasunod na mga 
patlang. 



Pamprosesong mga Tanong 

1. Madali mo bang natukoy ang kahulugan ng unang dalawang 
simbolo? Ng pangatlo? 

2. Ano sa palagay mo ang kinakatawan ng mga simbolong ito? 


Gawain 2. Timbangin Natin! 

Ngayong tapos mo nang sagutan ang unang gawain, ihanda mo 
ang iyong sarili sa pagsagot sa susunod na gawain. Makatutulong ang 
kasunod na larawan ng timbangan upang mas maunawaan mo kung 
bakit mga simbolo ang ginamit sa pagtukoy ng mga kasarian sa 

nakaraang gawain. Pansinin ang kasunod na larawan ng timbangan at 
sagutin ang pamprosesong mga tanong. 



httD://uDbeacon.com/wD-content/uDloads/20 13/1 0/gender equality. jpg 


Ano ang ipinahihiwatig ng dalawang simbolo na sa timbangan? Sa iyong palagay, 
mayroon kayang hindi napabilang sa representasyon na ipinahihiwatig ng larawang ito? 
Sino? Ano sa palagay mo ang pangkalahatang mensahe ng larawan? 


© 


Pamprosesong Tanong 

1. Sa iyong palagay, bakit kaya wala sa larawang ito ang isa pang 


simbolo na nakita mo sa unang gawain? 

Gawain 3. K-W-L-S Chart 


Masdan mo ang K-W-L-S Chart sa ibaba. Sikaping makapagtala 
ng tatlong sagot sa bawat hanay. Iwan munang blangko ang bahagi ng 
“Learned” sapagkat ito ay sasagutan lamang sa sandaling matapos na 
ang aralin. Gamiting gabay ang mga pamprosesong tanong sa 
talakayan. 

K-W-L-S Chart 

^^Pamprosesong Tanong: 

1. Ano ang pagkakatulad ng iyong sagot sa hanay ng KNOW at 
WANT? 


2. Sa iyong palagay, marami ka pa bang dapat malaman tungkol sa 
mga isyu ukol sa kasarian? 

BINABATI KITA! 


Pagkatapos masuri ang iyong mga kaalaman tungkol sa paksa ay tiyak 
kong nais mong mapalalim pa ang iyong kaalaman at pag-unawa tungkol dito. 


Sa susunod na bahagi ng aralin, masasagot ang ilang katanungang 
naglalaro sa iyong isipan. Sa iyong pagtupad sa iba’t ibang gawain, suriin kung 
tumutugma ba ang iyong mga dating alam sa mga bagong kaalaman na iyong 
matututuhan sa modyul na ito. Gamitin ang mga dating kaalamang ito para sa 
talakayang gagawin sa susunod na bahagi ng modyul, ang PAUNLARIN. 



PAUNLARIN 



Sa bahaging ito ay inaasahang mas lalawak ang iyong 
kaalaman at pag-unawa tungkol sa mga konseptong may kinalaman 
sa kasarian. Maaari mong balikan ang mga katanungan at kasagutan 
na iyong nabuo sa unang bahagi ng araling ito upang mapagtibay 
ang tamang kasagutan at maiwasto ang maling sagot o konseptong 
nabuo. Pagtuunan ng pansin ang babasahin at sagutanang mga 
tanong sa gawain. Handa ka na ba? 







Paksa: Konsepto ng Kasarian 

Magkaiba ang kahulugan ng gender at sex. Bagama’t kung isasalin ang 
dalawang salitang ito sa wikang Pilipino ay katumbas ito pareho ng salitang 
kasarian.Tatalakayin natin sa bahaging ito ng aralin ang kahulugan ng mga 
konseptong may kinalaman sa pag-aaral ng kasarian.Upang maunawaan mo ang 
mga konseptong ito, lalo na ang kaibahan ng gender at sex basahin mo ang 
sumusunod nateksto. 

Konsepto ng Gender at Sex 

Ang konsepto ng gender at sex ay magkaiba. Ang sex ay tumutukoy sa 
kasarian - kung lalaki o babae. Ito rin ay maaaring tumukoy sa gawain ng babae 
at lalaki na ang layunin ay reproduksiyon ng tao. 

Ayon sa World Health Organization (2014), ang sex ay tumutukoy sa 
biyolohikal at pisyolohikal na katangian na nagtatakda ng pagkakaiba ng babae 
sa lalaki. Samantalang ang gender naman ay tumutukoy sa mga panlipunang 
gampanin, kilos, at gawain na itinatakda ng lipunan para sa mga babae at lalaki. 



Ang mga aspektong may kinalaman sa sex ay hindi mag-iiba 
paghambingin man ang mga lipunan subalit sa aspekto ng gender, maaaring 
malaki ang pagkakaiba-iba ng mga lipunan. 

■ Katangian ng Sex (Characteristics of Sex) 

1. Ang mga babae ay nagkakaroon ng buwanang regia samantalang ang 
mga lalaki ay hindi. 

2. Ang mga lalaki ay may testicle (bayag) samantalang ang babae ay hindi 
nagtataglay nito. 


■ Katangian ng Gender (Characteristics of Gender) 

Ang bansang Saudi Arabia lamang sa mga bansa sa mundo ang hindi 
nagpapahintulot sa kababaihan na magmaneho ng sasakyan. 


Si Aziza Al Yousef ay nakulong matapos 
lumabag sa Women Driving Ban sa Saudi Arabia. 
Si Al Youself ay kilalang tagapagtaguyod ng 
kampanya laban sa pagbabawal sa kababaihan 
na magmaneho ng sasakyan. Siya ay nakulong 
nang mahuling nagmamaneho kasama si Eman 
Al-Nafjan, sadya nilang gawin ito. Silang dalawa 
ay magkapareho ang adbokasiya na alisin ang 
driving ban para sa mga kababaihan sa Saudi. 
Matapos nilang pumirma sa isang kasunduan na 
hindi na nila ulit ito gagawin, sila ay nakalabas ng 


Sanqgunian :httD://edition. cnn, com/2013/12/01/world/meast/saudi-arabia-female-drivers- 
detained/ 

Oryentasyong Seksuwal 

Ano ang pagkakaiba ng sexual orientation at gender identity (SOGI)? 

Ayon sa GALANG Yogyakarta, ang oryentasyong seksuwal (sexual 
orientation) ay tumutukoy sa kakayahan ng isang tao na makaranas ng malalim 
na atraksiyong apeksyonal, emosyonal, sekswal; at ng malalim na 
pakikipagrelasyon sa taong ang kasarian ay maaaring katulad ng sa kanya, iba 
sa kanya, o kasariang higit sa isa. Samantalang ang pagkakakilanlang 
pangkasarian (gender identity) ay kinikilala bilang malalim na damdamin at 
personal na karanasang pangkasarian ng isang tao, na maaaring nakatugma o 
hindi nakatugma sa sex niya nang siya’y ipanganak, kabilang ang personal na 

pagtuturing niya sa sariling katawan (na maaaring mauwi, kung malayang 
pinipili, sa pagbabago ng anyo o kung ano ang gagawin sa katawan sa 
pamamagitan ng pagpapaopera, gamot, o iba pang paraan) at iba pang 
ekspresyon ng kasarian, kasama na ang pananamit, pagsasalita, at pagkilos. 

Sa simpleng pakahulugan, ang salitang oryentasyong sekswal ay 
tumutukoy sa iyong pagpili ng iyong makakatalik, kung siya ay lalaki o babae o 
pareho. Ang oryentasyong sekswal ay maaaring maiuri bilang heterosekswal, 
homosekswal, at bisekswal. 

■ Heterosexual - mga taong nagkakanasang seksuwal sa miyembro ng 
kabilang kasarian, mga lalaki na ang gustong makatalik ay babae at mga 
babaeng gusto naman ay lalaki 

■ Homosexual - mga nagkakaroon ng seksuwal na pagnanasa sa mga 
taong nabibilang sa katulad na kasarian, mga lalaking mas gustong 
lalaki ang makakatalik at mga babaeng mas gusto ang babae bilang 
sekswal na kapareha 

Bukod sa lalaki at babae, may tinatawag tayo sa kasalukuyan na 
lesbian, gay, bisexual, at transgender o mas kilala bilang LGBT. 

■ Lesbian (tomboy) - sila ang mga babae na ang kilos at damdamin ay 
panlalaki; mga babaeng may pusong lalaki at umiibig sa kapwa babae 
(tinatawag sa ibang bahagi ng Pilipinas na tibo at tomboy) 

■ Gay (bakla) - mga lalaking nakararamdam ng atraksyon sa kanilang kapwa 
lalaki; may iilang bakla ang nagdadamit at kumikilos na parang babae 
(tinatawag sa ibang bahagi ng Pilipinas na; bakla, beki, at bayot). 

■ Bisexual - mga taong nakararamdam ng atraksyon sa dalawang kasarian 

■ Asexual - mga taong walang nararamdamang atraksiyong seksuwal sa 
anumang kasarian 

■ Transgender -kung ang isang tao ay nakararamdam na siya ay nabubuhay 
sa maling katawan, ang kaniyang pag-iisip at ang pangangatawan ay hindi 
magkatugma, siya ay maaaring may transgender na katauhan 

Sanggunian: 

(http://taw.acas.orq/contents/index.php?option=com content&view=article&id= 

54:trans-101-pilipino&catid=47:taaaloa) 


Gawain 4. Paano Nagkaiba? 

Ngayong natapos mo nang basahin ang teksto, subukin mo 
nang tukuyin kung ano ang pagkakaiba ng sex at gender. Ilista ang 
katangian ng sex at gender sa mga kahon sa ibaba. 



0 Pamprosesong mga Tanong: 

1. Ano ang napansin mong pagkakaiba ng iyong mga itinala? 

2. Ano ang dati mong iniisip na kaibahan ng dalawang konseptong 
ito? Naging maliwanag na ba sa iyo ang kaibahan ng sex at gender? 


Gawain 5. Gender at Sex: Ano nga Ba? 

Sa pagkakataong ito, maaari mo nang ibigay at isulat sa ibaba ang 
pagkakaiba ng gender at sex mula sa mga natutunan mo sa aralin sa 
pamamagitan ng pagkumpleto sa mga pangungusap sa ibaba. 


Mula sa araling ito, natutunan ko na ang sex ay 


gender naman ay tumutukoy sa 


samantalang ang 



























Natutunan ko rin na ang oryentasyong seksuwal (sexual orientation) ay naiiba sa 
pagkakakilanlang pangkasarian. Ang oryentasyong seksuwal ay 


_samantalang 

ang pagkakakilanlang pangkasarian ( genderidentity) ay 


Paksa: Pag-aaral sa Kasarian sa Iba’t Ibang Lipunan 
■ Gender Roles sa Pilipinas 


Sa bahaging ito ng aralin ay matutunghayan kung ano ang 
katayuan at gampanin ng babae at lalaki iba’t ibang panahon sa kasaysayan ng 
ating bansa. 


Ang mga datos pang-kasaysayan ay nagpapakita na ang kababaihan 
sa Pilipinas noon maging ito man ay kabilang sa pinakamataas na uri o sa uring 
timawa, ay pagmamay-ari ng mga lalaki. Patunay nito ang pagkakaroon ng mga 
binukot at pagbibigay ng tinatawag na bigay-kaya. Ang binukot ay mga babae 
na itinatago sa mata ng publiko. Itinuturing silang prinsesa. Hindi sila 
pinapayagang umapak sa lupa at hindi pinapayagang makita ng kalalakihan 
hanggang sa magdalaga. Ito ay isang kultural na kasanayan sa Panay. 

Bago dumating ang mga Espanyol, ayon sa Boxer Codex, ang mga 
lalaki ay pinapayagang magkaroon ng maraming asawa subalit maaaring 
patayin ng lalaki ang kaniyang asawang babae sa sandaling makita niya itong 
kasama ng ibang lalaki. Ipinakikita sa kalagayang ito na mas malaki ang 
karapatan na tinatamasa ng kalalakihan noon kaysa sa kababaihan. 


266 







P.nrlov inn 


Ang “Boxer Codex” ay isang 
dokumento na tinatayang 
ginawa noong 1595. Ang 
dokumento (at mga larawan) 
ay pinaniniwalaang 
pagmamay-ari ni Luis Perez 
Dasmarihas, ang 
Gobernador-Heneral ng 
Pilipinas noong 1593-1596. 
Ang dokumento ay napunta 
sa koleksiyon ni Propesor 
Charles Ralph Boxer; kaya 
ipinangalan sa kaniya ang 


http://www.allphilippines.com/wp- 

content/uploads/2010/08/Boxer- 


Paano naman winawakasan ang pagkakatali sa kasal noon? Bagamat 
kapwa pinapayagan noon ang babae at lalaki na hiwalayan ang kanilang 
asawa, mayroon pa ring makikitang pagkiling sa mga lalaki. Kung gustong 
hiwalayan ng lalaki ang kaniyang asawa, maaari niya itong gawin sa 
pamamagitan ng pagbawi sa ari-ariang ibinigay niya sa pahahon ng kanilang 
pagsasama. Subalit kung ang babae ang magnanais na hiwalayan ang 
kanyang asawa, wala siyang makukuhang anumang pag-aari. 


Base mga kaso na naobserbahan mo Dr. Lordes Lapuz, binanggit niya 
bilang konklusyon sa kanyang aklat na A Study of Psychopathology and Filipino 
Marriages in Crises na: 

Filipinas are brought up to fear men and some never escape the feelings 
of inferiority that upbringing creates. 

Idinagdag pa ni Emelda Driscoll (2011) na sa loob ng pamilya, ang mga 
Pilipina ay lumalaking tinitingnan bilang siyang pinagmumulan ng 
kapangyarihan sa pamilya. 

Inilarawan naman ni Emelina Ragaza Garcia, sumulat ng akdang 
Position of Women in the Philippines, ang posisyon ng kababaihan sa Pilipinas 
noong panahon ng mga Espanyol: 


Reared and trained primarily for motherhood or for the religious life, 
her education principally undertaken under the supervision of priests and nuns. 
Being economically dependent on her men folk, she had to be subservient to 
them. Held out as an example was the diffident, chaste, and half-educated 
woman, whose all-consuming preoccupation was to save her soul from 
perdition and her body from the clutches of the devil incarnate in man. (Garcia, 
1965) 

Makikita mula sa pag-aaral ni Garcia na limitado pa rin ang karapatang 
taglay ng kababaihan sa panahon ng mga Espanyol. Ito ay dahil sa sistemang 
legal na dinala ng mga Espanyol sa bansa ay nakabatay sa kanilang batas na 
tinitingnan ang kababaihan na mas mababa kaysa sa kalalakihan. 

Ngunit sa Panahon ng mga Pag-aalsa, may mga Pilipina ring nagpakita 
ng kanilang kabayanihan gaya ni Gabriela Silang. Nang mamatay ang kanyang 
asawang si Diego Silang, nag-alsa siya upang labanan ang pang-aabuso ng 
mga Espanyol. Gayundin, sa panahon ng Rebolusyon ng 1896, may mga 
Katipunera tulad nina Marina Dizon na tumulong sa adhikain ng mga katipunero 
na labanan ang pang-aabuso ng mga Espanyol. 

Ang pagdating ng mga Amerikano ay nagdala ng ideya ng kalayaan, 
karapatan, at pagkakapantay-pantay sa Pilipinas. Sa pagsisimula ng 
pampublikong paaralan na bukas para sa kababaihan at kalalakihan, mahirap 
o mayaman, maraming kababaihan ang nakapag-aral. Nabuksan ang isipan ng 
kababaihan na hindi lamang dapat bahay at simbahan ang mundong kanilang 
ginagalawan. Ang isyu ng pagboto ng kababaihan sa Pilipinas ay naayos sa 
pamamagitan ng isang espesyal na plebesito na ginanap noong Abril 30,1937. 
90% ng mga bumoto ay pabor sa pagbibigay-karapatan sa pagboto ng 
kababaihan. Ito ang Simula ng pakikilahok ng kababaihan sa mga isyu na may 
kinala man sa politika. _ 



http://ffemaaazine. com/wp- 
content/uploads/2013/12/cartoon.png 


Dumating ang mga Hapones sa bansa sa pagsiklab ng Ikalawang 
Digmaang Pandaigdig. Ang kababaihan sa panahong ito ay kabahagi ng 
kalalakihan sa paglaban sa mga Hapones. 

Ang kababaihan na nagpapatuloy ng kanilang karera na dahilan ng 
kanilang pag-iwan sa tahanan ay hindi ligtas sa ganitong gawain. 

Ang mga babae, may trabaho man o wala, ay inaasahang gumawa ng 
mga gawaing-bahay. Sa kasalukuyan, marami nang pagkilos at batas ang 
isinusulong upang mapagkalooban ng pantay na karapatan sa trabaho at 
lipunan ang mga babae, lalaki at LGBT. Sa iyong palagay, naipatutupad kaya 
ito? 

Gawain 6. Gender Timeline 

Natunghayan mo sa iyong nabasang teksto ang papel ng mga 
babae at lalaki sa iba’t ibang yugto sa kasaysayan ng Pilipinas. Itala mo 
sa gilid ng mga gender symbol ang gampanin ng babae at lalaki sa 
kasaysayan ng ating bansa. 


Panahong Pre- 
kolonyal 


Panahong ng 
Espanyol 


Panahon ng 
Amerikano 


Panahon ng 
Hapones 


Kasalukuyang 

Panahon 


Pamprosesong Tanong: 

1. Ano-ano ang mahalagang pagbabago sa papel ng mga babae at 
lalaki na napansin mo? 

2. Sa anong panahon sa kasaysayan ng ating bansa lubos na 
naabuso ang karapatan ng mga kababaihan? Pangatwiranan 

3. Aling panahon nagsimula ang pagbibigay ng pantay na karapatan 
sa 

kababaihan at kalalakihan? Bakit? 

4. Nakakaapekto ba ang gampanin/katatayuan ng babae at lalaki sa 
lipunan/pamayanan? Pangatwiranan. 

Ang Babae at Lalaki sa Aking Pamayanan 

Upang higit na lumawak ang kaisipan tungkol sa paksang tinalakay. 
Magsagawa ng pananaliksik tungkol sa naging katatayuan/gampanin ng 
babae at lalaki sa iba’t ibang panahon sa iyong pamayanan. Alamin din 
kung paano ang katayuan/gampaning ito nakaapekto sa pang-unlad nito. 
Ibahagi sa klase ang ginawang pananaliksik. (Maari itong ipakita sa iba’t 
ibang malikhaing paraan.) 

Nabatid mo sa katatapos na paksa ang papel ng mga babae at lalaki sa 
iba’t ibang panahon ng kasaysayan ng Pilipinas. Sa puntong ito, malalaman mo 
naman kung paano nagsimula ang kasaysayan ng LGBT (Lesbian, Gay, 
Bisexual, at Transgender) sa Pilipinas. Basahin ang teksto na mula sa akda ni 
Dr. Michael L. Tan (2014), isang antropologo, na pinamagatang “LGBT in Asia: 
The Philippines Country Report”. 


Kasaysayan ng LGBT sa Pilipinas 

Sa pagtalakay ng kasaysayan ng LGBT sa Pilipinas, mababanggit 
ang mga babaylan noong ika-16 hanggang ika-17 siglo. Ang babaylan 
ay isang lider-ispiritwal na may tungkuling panrelihiyon at 
maihahalintulad sa mga sinaunang priestess at shaman. Ang salitang 
babaylan ay sinasabing tumutukoy sa babae, mayroon ding lalaking 
babaylan - halimbawa ay ang mga asog sa Visayas noong ika-17 siglo - 
na hindi lamang nagbibihis-babae kundi nagbabalat-kayo ring babae 
upang ang kanilang mga panalangin umano ay pakinggan ng mga 
espiritu. 

Ang mga lalaking ito, gayunman, ay hindi lamang nagsusuot ng 
kaugaliang kasuotan ng mga babae, ginagaya rin nila ang mismong kilos 
ng mga babae, sila rin ay pinagkakalooban ng panlipunang pagkilalang 
simboliko bilang “tila-babae.” Ilan din sa mga babaylang ito ay kasal sa 

lalaki, kung saan sila ay may relasyong seksuwal. Habang sila ay 
tinatanggap at iginagalang sa lipunang pre-kolonyal, para sa mga 
Espanyol, ang mga babaylan ay hindi lamang nakalilito, sila rin ay 
kinatatakutan dahil sa kanilang makapangyarihang posisyon. 

Sa panahon ng mga Espanyol, ilan sa mga babaylang ito ay nag- 
iba ng gampanin dahil sa pagpapalaganap ng Kristiyanismo. Mula noon, 
ang lipunang Pilipino ay higit sa lahat tahimik sa mga Pilipinong hindi 
tumatalima sa kombensiyunal na oryentasyong seksuwal at 
pagkakakilanlang pangkasarian. 

Dekada 60 ang pinaniniwalaang dekada kung kailan umusbong 
ang Philippine gay culture sa bansa. Sa mga panahong ito, maraming 
akda ang nailathala na tumatalakay sa homoseksuwalidad. Mababanggit 
ang mga akda nina Victor Gamboa at Henry Feenstra, Lee Sechrest at 
Luis Flores. 

Sa Pilipinas, ang umiiral na mga konsepto tungkol sa LGBT ay 
mula sa magkasamang impluwensiya ng international media at ng lokal 
na interpretasyon ng mga taong LGBT na nakaranas mangibang-bansa. 
Sa mga huling bahagi ng dekada 80 at unang bahagi ng dekada 90, 
maraming pagsulong ang inilunsad na naging daan sa pag-usbong ng 
kamalayan ng Pilipinong LGBT. Maibibigay na halimbawa nito ang 
paglabas ng Ladlad, isang antolohiya ng panulat ng mga Pilipinong 
miyembro ng gay community na inedit nina Danton Remoto at J. Neil 
Garcia noong 1993. Maidaragdag din ang sinulat ni Margarita Go-Singco 
Holmes na A Different Love: Being Gay in the Philippines noong 
1994. 

Isang malaking yugto para sa lesbian activism sa Pilipinas ang 
naganap nang sumali ang di-kilalang samahan na Lesbian Collective 
sa martsa ng International Women’s Day noong Marso 1992. Ito ang 
kauna-unahang demonstrasyon na nilahukan ng isang organisadong 
sektor ng LGBT sa Pilipinas. 

Ang dekada 90 ang pinaniniwalaang Simula ng LGBT movement 
sa Pilipinas. Itinatag ang ProGay Philippines noong 1993, ang 
Metropolitan Community Church noong 1992, at ang UP Babaylan 
(pinakamatandang organisasyon ng mga mag-aaral na LGBT sa UP) 
noong 1992. Hang kilalang lesbian organization ang sumulpot noong 
dekada 90, gaya ng CLIC (Cannot Live in a Closet) at Lesbian Advocates 
Philippines (LeAP). Unang partidong politikal na kumonsulta sa LGBT 
community ang partidong Akbayan Citizen’s Action Party. Ang 
konsultasyong ito ang nagbigay-daan sa pagkakabuo ng unang LGBT 
lobby group - ang Lesbian and Gay Legislative Advocacy Network o 
LAGABLAB - noong 1999. 

Noong Setyembre 21,2003, itinatag ni Danton Remoto, propesor 
sa Ateneo de Manila University, ang political na partido na Ang Ladlad. 
Sa Simula, hindi pinayagan ng COMELEC ang Ang Ladlad na tumakbo 
sa halalan 2010 dahil sa basehang imoralidad. Subalit noong Abril 2010, 
ang partidong ito ay ganap nang pinaygan ng Kataas-taasang Hukuman 
ng Pilipinas na sila ay lumahok sa halalan. Noong 2004 naman, ginanap 
sa Maynila ang ika-10 anibersaryo ng LGBT pride sa Pilipinas bilang 
bahagi ng Gay Pride March. Ang pagdiriwang na ito ay dinaluhan ng mga 
indibidwal na kinikilala ang sarili bilang bahagi ng pamayanan ng LGBT. 

Sanggunian: UNDP, USAID (2014). Being LGBT in Asia: The Philippines Country 
Report. Bangkok. 

Gawain 7. History Change Frame 

Matapos mong basahin ang kasaysayan ng LGBT sa Pilipinas, 
sagutan mo ang History Change Frame. Upang mas maunawaan ang 
kuwentong binasa, punan ng sagot ang mga kahon. 

^^Pamprosesong mga Tanong 

1. Ayon sa teksto, sino ang matatawag na unang LGBT? Sa aling 
panahon sa kasaysayan ito nagsimula? 

2. Kailan nagsimulang lumawak ang kamalayan ng mga Pilipino sa 
LGBT? Ano-anong pangyayari ang nagbigay-daan dito? 

3. Ano-ano ang mahalagang ideya ang naitala mo? Bakit mo nasabing 
mahalaga ang mga ito? 

Gawain 8. Eh, ano na ngayon? 

Matapos matunghayan ang ilang mahahalagang pangyayari 
tungkol sa kalagayan ng LGBT sa bansa. Sa pamamagitan ng 
pangkatang gawain magsagawa ng pag-aaral tungkol sa kalalagayan ng 
LGBT at papel na ginagampanan nila sa pamayanan o bansa . Maaring 
magsaliksik sa internet, libro , magazine at peryodiko o magsagawa ng 
panayam sa mga taong sumusuporta at hindi sa kanila. Ipakita ang 

kinalabasan ng pag-aaral sa kalalagayan ng LGBT at papel na 
ginagampanan nila sa pamayanan/ bansa sa iba’t ibang malikhaing 
paraan. 

Paksa: Gender Roles sa Iba’t Ibang Lipunan sa Mundo 

r- - 

| Matapos mo malaman ang gampanin ng mga babae, lalaki at LGBT sa 

| Pilipinas, tuklasin mo naman ngayon kung ano ang pagtingin sa mga lalaki at 
I babae sa iba’t ibang lipunan sa daigdig.Basahin ang susunod na teksto at 
i sagutan ang Gawain 8. 


Africa at Kanlurang Asya 

Sa mga rehiyong ito ng mundo, mahigpit ang lipunan para sa mga 
babae lalo na sa mga miyembro ng komunidad ng LGBT. Matagal ang 
panahong hinintay ng mga babae upang mabigyan sila ng pagkakataong 
makalahok sa proseso ng pagboto. Nito lamang ikalawang bahagi ng ika- 
20 siglo nang payagan ng ilang bansa sa Africa at Kanlurang Asya ang 
mga babae na makaboto. Ngunit nananatili ang kaharian ng Saudi Arabia 
sa paghihigpit sa mga kababaihan. Hanggang ngayon sila ay hindi pa 
maaaring bumoto (ayon sa pangako ni Haring Saud, sa taong 2015 pa 
lamang sila makakaboto sa halalan). Bukod sa hindi pagboto, may 
pagbabawal din sa mga babae na magmaneho ng sasakyan nang 
walang pahintulot sa kamag- anak na lalaki (asawa, magulang, o 
kapatid). 


Talahanayan 3.1Taon ng Pagbibigay Karapatang Bumoto sa 

Kababaihan 

Kanlurang Asya 

Africa 

Lebanon (1952) 

Egypt (1956) 

Syria (1949, 1953) 

Tunisia (1959) 

Yemen (1967) 

Mauritania (1961) 

Iraq (1980) 

Algeria (1962) 

Oman (1994) 

Morocco (1963) 

Kuwait (1985, 2005)* 

Libya (1964) 


Sudan (1964) 


*Binawi ng Kuwait ang karapatang bumoto ng mga babae at 
muling naibalik noong 2005. 


Ang paglalakbay rin ng mga babae ay napipigilan sapagkat may 
ilang bansa na hindi pinapayagan ang mga babae na maglakbay nang 
mag-isa o kung payagan man ay nahaharap sa malaking banta ng pang- 
aabuso (seksuwal at pisikal). 

Ayon sa datos ng World Health Organization (WHO), may 125 
milyong kababaihan (bata at matanda) ang biktima ng Female Genital 
Mutilation (FGM) sa 29 na bansa sa Africa at Kanlurang Asya. 
Napatunayan ng WHO na walang benepisyong-medikal ang FGM sa 
mga babae, ngunit patuloy pa rin ang ganitong uri ng gawain dahil sa 
impluwensiya ng tradisyon ng lipunang kanilang ginagawalan. 

Ang Female Genital Mutilation o FGM ay isang proseso ng 
pagbabago sa ari ng kababaihan (bata o matanda) nang walang 
anumang benepisyong medikal. Ito ay isinasagawa sa paniniwalang 
mapapanatili nitong walang bahid dungis ang babae hanggang siya ay 
maikasal. Walang basehang-panrelihiyon ang paniniwala at prosesong 
ito na nagdudulot ng impeksiyon, pagdurugo, hirap umihi at maging 
kamatayan. 

Ang ganitong gawain ay maituturing na paglabag sa 
karapatang pantao ng kababaihan. 

Sa bahagi ng South Africa, may mga kaso ng gang-rape sa mga 
lesbian (tomboy) sa paniniwalang magbabago ang oryentasyon nila 
matapos silang gahasain. Bukod pa rito, ayon na rin sa ulat na inilabas 

ng United Nations Human Rights Council noong taong 2011, may mga 
kaso rin ng karahasang nagmumula sa pamilya mismo ng mga miyembro 
ng LGBT. 

Gawain 9. Basa-Suri 

Matapos na mabasa ang teksto tungkol sa Africa at Kanlurang Asya 
sagutan ang mga pamprosesong tanong sa ibaba. 

Pamprosesong mga Tanong 

1. May mabuti bang dulot ang female genital mutilation o FGM sa mga 
babae? Ano sa palagay mo ang epekto sa: a) emosyonal, b) sosyal, 
at c) sikolohikal na kalagayan ng mga babaeng sumailalim dito? 

2. Bakit patuloy pa rin ang pagsasagawa ng FGM sa rehiyon ng Africa at 
Kanlurang Asya? 

3. Ayon sa binasa, pantay ba ang pagtingin sa mga kababaihan at mga 
miyembro ng LGBT sa Africa at Kanlurang Asya? Magbigay ng 
patunay. 

4. May kalayaan bang magpahayag ng damdamin ang kababaihan at 
mga miyembro ng LGBT sa bahaging ito ng mundo? Patunayan ang 
sagot. 

Gawain 10. Paghambingin at Unawain 

Ang gawaing ito ay naglalayong mapaghambing mo ang tatlong 
pangkultura pangkat sa New Guinea ayon sa pag-aaral na isinagawa ni 
Margaret Mead. Sagutan ang kasunod na talahayanan at ang dalawang 
mahalagang tanong kaugnay nito upang mataya ang pag-unawa sa 
iyong binasa. 

Pangkulturang Pangkat sa New Guinea 

Taong 1931 nang ang antropologong si Margaret Mead at ang 
kanyang asawa na si Reo Fortune ay nagtungo sa rehiyon ng Sepik sa 

Papua New Guinea upang pag-aralan ang mga pangkultura pangkat sa 
lugar na ito. Sa kanilang pananatili roon nakatagpo nila ang tatlong (3) 
pangkulturang pangkat; Arapesh, Mundugamur, at Tchambuli. Sa pag- 
aaral sa gampanin ng mga lalaki at babae sa mga pangkat na ito, 
nadiskubre nila ang mga pagkakatulad at pagkakaiba nito sa bawat isa, 
at maging sa Estados Unidos. 

Nang marating nina Mead at Fortune ang Arapesh (na 
nangangahulugang “tao”), walang mga pangalan ang mga tao rito. 
Napansin nila na ang mga babae at mga lalaki ay kapwa maalaga at 
mapag-aruga sa kanilang mga anak, matulungin, mapayapa, 
kooperatibo sa kanilang pamilya at pangkat. Samantala sa kanilang 
namang pamamalagi sa pangkat ng Mundugumur (o kilala rin sa tawag 
na Biwat), ang mga mga babae at mga lalaki ay kapwa matapang, 
agresibo, bayolente, at naghahangad ng kapangyarihan o posisyon sa 
kanilang pangkat. At sa huling pangkat, ang Tchambuli o tinatawag din 
na Chambri, ang mga babae at mga lalaki ay may magkaibang gampanin 
sa kanilang lipunan. Ang mga bababe ay inilarawan nina Mead at Fortune 
bilang dominante kaysa sa mga lalaki, sila rin ang naghahanap ng 
makakain ng kanilang pamilya, samantala ang mga lalaki naman ay 
inilarawan bilang abala sa pag-aayos sa kanilang sarili at mahilig sa mga 
kuwento. 

Sanggunian: (A) Mead, Margaret. Sex and Temperament in Three Primitive Societies. 
HarperCollins Publishers, 1963. 
http://www.loc.gov/exhibits/mead/field-sepik.html 


Primitibong 

Pangkat 

GAMPANIN 

Lalaki 

Babae 

Arapesh 



Mundugumor 

Tchambuli 


Pamprosesong mga Tanong 

1. Bakit kaya nagkakaiba ang gampanin ng mga babae at mga lalaki sa 
tatlong pangkulturang pangkat nabanggit ni Margaret Mead? 

2. Sa iyong palagay, ano ang mas matimbang na salik sa paghubog ng 
personalidad at pag-uugali ng tao, ang kapaligiran o pisikal na 
kaanyuan? 

Gawain 11. Halina’t Magsaliksik 

Ngayong alam mo nang may mga primitibong pangkat sa New 
Guinea kung saan ang mga babae at lalaki ay may kakaibang gampanin 
o papel, subukin mo naman ngayon na magsaliksik kung mayroon din 
ganitong pangkat sa Pilipinas. Gamiting gabay ang kasunod na 
impomasyon: 


Gender Roles ng Pangkat Etniko sa Pilipinas 


Maikling deskripsyon o paglalarawan: 

Gampanin ng Babae 

Gampanin ng Lalaki 




Website na maaaring gamiting sanggunian: 
■ Tattooed women of Kalinga: 


http://www.onetribetattoo.com/history/filipino-tattoos.php 

■ http://www.evervculture.com/No-Sa/The-Philippines.html 
Ang mga mag-aaral ay maaari ring humanap ng ibang sanggunian. 

Gawain 12. Eh Kasi. 

Matapos mong malaman ang kalagayan ng mga lalaki, 
babae, at mga miyembro ng LGBT sa Africa at Kanlurang Asya, at 
kasaysayan ng LGBT sa Pilipinas, balikan mo ang iyong sariling 
pananaw tungkol sa mga nabanggit na kasarian. 

Basahin ang mga salitang nakatakda. Itala sa kahon sa ibaba 
ang mga salitang sa tingin mo ay tumutukoy sa mga lalaki, babae, at 
LGBT, maaaring mag-ulit ng mga salita. 


Mang-aawit 

Makabayan 

Chef 

Masipag 

Mananayaw 

Tahimik 

Piloto 

Magalang 

Malikhain 

Maaasahan 

Doktor 

Matulungin 

Emosyonal 

Pangulo 

Pulis 

Aktibo 

Masunurin 

Mapagpakumbaba 

Hukom 

Mabait 


Babae 

LGBT 

Lalaki 




Paliwanag 

Paliwanag 

Paliwanag 

BINABATI KITA! 


Sa mga natapos mong gawain sa bahagi ng PAUNLARIN, ikaw ay 
nagkaroon ng kaalaman tungkol sa konsepto ng kasarian at sex, gayundin ang 
kaalaman tungkol sa iba’t ibang gender roles sa Pilipinas at ibang bahagi ng 
daigdig. Kaya naman ihanda mo na ang iyong sarili sa pagsasagawa ng mga 
gawain sa bahagi ng PAGNILAYAN 


PAGNILAYAN 



Sa bahaging ito pagtitibayin mo ang mga nabuong 
pag-unawa tungkol sa paksa. Inaasahan ding sa bahaging 
ito ay kritikal mong masusuri ang mga konseptong iyong 
napag-aralan na may kinalaman sa kasarian at gender roles 
sa lipunan ng Pilipinas at lipunan ng ibang bansa. 


Gawain 13. Magtanong-Tanong 

Magsagawa ng sarbey sa inyong pamayanan. Hingin ang 
kanilang opinyon kung ano ang kanilang pananaw o ano sa palagay nila 
ang kontribusiyon ng mga babae, lalaki, at LGBT sa lipunan. Gawing 
gabay ang kasunod na format. 

Pamprosesong mga Tanong 

1. Paano mo pinili ang mga taong iyong nakapanayam? 

2. Ano ang napansin mo sa kanilang sagot? Pantay ba ang kanilang 
pagtingin sa kontribusiyon ng mga kasarian? Ipaliwanag. 

3. May diskriminasiyon ba sa kanilang sagot? Ipaliwanag. 


Bilang pagtatapos ng araling ito, subukin mong sagutin ang paglalahat 
upang magkaroon ka ng mas matibay at klarong pananaw tungkol sa kasarian 
at lipunan. 

Gawain 14. Pagalalagom 


Matapos na matalakay ang paksang ito, pumili ka ng gawain na 
makapaglalahad ng kabuuan ng iyong natutunan sa araling ito. Gamiting 
gabay ang rubric na ibibigay ng guro: 



Sa araling ito, natunghayan mo ang iba’t ibang konsepto sa kasarian, 
maging ang mga uri ng kasarian. Nailatag din sa araling ito ang kasaysayan ng 
mga LGBT sa Pilipinas at ang iba’t ibang gender roles sa ibang bahagi ng 
daigdig. 


BINABATI KITA! 

ARALIN 2: Mga Isyu sa Kasarian At Lipunan 


Nananatiling malaking isyu at hamon ang pagkakapantay-pantay 
ayon sa kasarian. Sa Pilipinas, kahit malayo na ang narating ng 
kababaihan sa larangan ng pulitika, negosyo, media, akademya, at iba 
pang larangan; nanatiling biktima pa rin sila ng diskriminasyon at 
karahasan. Ngunit hindi lamang sila ang nahaharap sa diskriminasyon at 
karahasan, maging ang lalaki din ay biktima nito. Panghuli, ang tinawag 
ni Hillary Clinton (2011) na “invisible minority” ay ang mga LGBT, ang 
kanilang mga kwento ay itinago, inilihim at marami sa kanila ang 
nanahimik dahil sa takot. Marami sa kanila ang nahaharap sa malaking 
hamon ng pagtanggap at pagkakapantay-pantay sa pamilya, paaralan, 
negosyo, lipunan at maging sa kasaysayan. 

Ayon sa pag- aaral na ginawa ng United Nations Office of the High 
Commissioner for Human Rights o UN-OHCHR noong 2011 may mga 
LGBT (bata at matanda)na nakaranas nang di-pantay na pagtingin at 
pagtrato ng kanilang kapwa, pamilya, komunidad at pamahalaan. Ang 
layunin ng araling ito ay nakatuon sa mga isyung kinakaharap ng lipunan 
na may kaugnayan sa mga LGBT, sa mga babae at mga lalaki bagama’t 
may CEDAW o ang Convention on the Elimination of All Forms of 
Discriminations Against Women (1979) na ang mga babae, may ilang 
mga bansa at insidente pa rin ng hindi-pantay na pagtingin at pagtrato 
sa mga babae. 

Sa araling ito, ilalatag ang impormasyong nagpapakita ng 
diskriminasyon at karahasan sa mga babae, lalaki, at LGBT. Nakapaloob 
din sa araling ito ang ilan sa mga halimbawa ng mga nasabing 
diskriminasyon at karahasan sa ibat’ ibang bahagi ng daigdig. 

PAUNLARIN 



Sa bahaging ito ng aralin, ilalatag ang mga 
diskriminasyong nararanasan ngkalalakihan, kababaihan, at 
LGBT sa iba’t ibang panig ng daigdig sa kamay ng pamilya at ng 
lipunan. Pagkatapos ng bahaging ito, maaari mong balikan ang 
katanungan at ang iyong kasagutan sa gawain sa bahagi ng 
ALAMIN. Maaari mong pagtibayin ang iyong mga kasagutan o 
iwasto kung may maling konsepto o sagot na nabuo. Simulan mo 
na. 


Paksa: Diskriminasyon sa mga Lalaki, Babae at LGBT 

Sa bahaging ito ng aralin makikilala mo ang ilang mga babae, 
lalaki at LGBT na kilala sa iba’t ibang larangan sa bansa at maging sa 
buong mundo. Maaari ring mangalap ng iba pang impormasyon tungkol 
sa mga personalidad na ito upang mas malawak na makilala ang 
kanilang buhay bilang myembro ng lipunan, bukod sa mga personalidad 
na ito inaasahan din na magsaliksik ang mag-aaral ng iba pang mga 
personalidad na kinikilala sa kanilang larangan. 


ELLEN DEGENERES (lesbian) 

Isang artista, manunulat, stand-up comedian at host ng isa sa 
pinakamatagumpay na talk- show sa Amerika, ang “The Ellen Degeneres 
Show”. Binigyang pagkilala rin niya ang ilang Pilipinong mang- aawit gaya ni 
Charice Pempengco. 


TIM COOK (gay) 

Ang CEO ng Apple Inc. na gumagawa ng iPhone, iPad, at iba pang Apple 
products. Bago mapunta sa Apple Corporation nagtrabaho rin si Cook sa 
Compaq at IBM, at mga kompanyang may kinalaman sa computers. 


CHARO SANTOS-CONCIO (babae) 

Matagumpay na artista sa pelikula at telebisyon, nakilala siya sa longest- 
running Philippine TV drama anthology program Maalaala Mo Kaya, Simula pa 

noong 1991. Siya ay nagging presidente at CEO ng ABS-CBN Corporation 
noong 2008-2015. 

DANTON REMOTO (gay) 

Isang propesor sa kilalang pamantasan, kolumnista, manunulat, at 
mamamahayag. Nakilala siya sa pagtatag ng Ang Ladlad, isang pamayanan 
na binubuo ng mga miyembro ng LGBT. 

MARILLYN A. HEWSON (babae) 

Chair, Presidente, at CEO ng Lockheed Martin Corporation, na kilala sa 
paggawa ng mga armas pandigma at panseguridad, at iba pang mga 
makabagong teknolohiya. Sa mahigit 30 taon niyang pananatili sa kumpanya, 
naitalaga siya sa iba’t ibang matataas na posisyon. Taong 2017 siya ay 
napabilang sa Manufacturing Jobs Initiative sa Amerika. 

CHARICE PEMPENGCO (lesbian) 

Isang Pilipinang mang-aawit na nakilala hindi lamang sa bansa maging sa 
ibang panig ng mundo. Tinawag ni Oprah Winfrey na “the talented girl in the 
world.” Isa sa sumikat na awit niya ay ang Pyramid. 

ANDERSON COOPER (gay) 

Isang mamamahayag at tinawag ng New York Time na “the most prominent 
open gay on American television.” Nakilala si Cooper sa Pilipinas sa kaniyang 
coverage sa relief operations noong bagyong Yolanda noong 2013. Kilala siya 
bilang host at reporter ng Cable News Network o CNN. 

PARKER GUNDERSEN (lalaki) 

Siya Chief Executive Officer ng ZALORA, isang kilalang online fashion retailer 
na may sangay sa ingapore, Indonesia, Malaysia, Brunei, the Philippines, 
Hong Kong, at Taiwan. 

GERALDINE ROMAN (transgender) 

Kauna-unahang transgender na miymebro ng Kongreso. Siya ang kinatawan 
ng lalawigan ng Bataan. Siya ang pangunahing taga-pagsulong ng Anti- 
Discrimation bill sa Kongreso. 


Gawain 15. May ‘K’ Ka! 

Matapos makilala ang ilang LGBT na naging matagumpay sa 
kanilang napiling larangan, bumuo ng isang pangkat. Para sa gawaing 
ito, gagamit ang bawat pangkat ng meta cards na ididikit sa modelong 
mapipili ng bawat pangkat. Isusulat lamang ng mga miyembro ng bawat 
pangkat ang mga trabahong sa tingin nila ay angkop sa napili o 
naitalagang paksa. 

Pangkat A. LGBT 
Pangkat B. Babae 
Pangkat C. Lalaki 

0 Pamprosesong mga Tanong 

1. Ano-ano ang trabahong inilagay ng bawat pangkat sa kasariang 
itinalaga sa kanila? Ipaliwanag 

2. Naging madali ba sa grupo ang gawain? Ipaliwanag. 

3. May mga trabaho bang katulad din sa trabahong naisulat ng ibang 
pangkat? Bakit may mga pagkakatulad? 

4. May mga trabaho bang wala sa ibang pangkat? Ipaliwanag. 

5. May kilala ka bang babae na matagumpay sa larangang itinuturing na 
para sa lalaki (halimbawa, piloto, engineer, boksingero, astronaut)? 
Ipakilala sila sa klase. 

6. May kilala ka bang lalaki na matagumpay sa larangang itinuturing na 
para sa babae? Ipakilala sila sa klase. 

7. May kilala ka bang miyembro ng LGBT na matagumpay sa larangang 
kanilang napili? Ipakilala sa klase. 

8. Batay sa mga naibahagi sa klase, ang kasarian ba ay batayan sa 
trabahong papasukan? Ipaliwanag. 

Gawain 15. Opinyon At Saloobin, Galangin! 

Kayo ay bibigyan ng pagkakataong makipanayam sa ilang tao 
upang alamin ang kanilang opinyon at saloobin sa mga karapatan ng 
mga LGBT. Matapos ang panayam, ibahagi ang resulta sa inyong 
pangkat. Ang mga ito ay binubuo ng mga babae, lalaki, LGBT, lider ng 
relihiyon, negosyante, at opisyal ng barangay. 

Pamprosesong mga Tanong 

1. Paano mo pinili ang mga taong iyong nakapanayam? 

2. Naging madali ba sa kanila na sagutin ang mga tanong? 

3. May pagkakaiba ba ang resulta ng iyong panayam sa resulta ng iyong 
mga kamag- aral? Ibigay kung mayroon. 

4. Ano kaya sa tingin mo ang dahilan ng pagkakaiba-iba ng kanilang mga 
sagot? 

r-- 

| Sa bahaging ito ng aralin matutunghayan mo ang ilang halimbawa ng 

i 

| diskriminasyong kinakaharap ng babae, lalaki, at LGBT. Inaasahan din na matapos 

i 

! ang mga gawaing nakapaloob dito, matataya at masusuri mo ang mga isyu at 
I magkakaroon ka ng mas malinaw na pag-unawa sa mga usapin tungkol sa 

i 

| kasarian. 


Ang diskriminasyon ay ang anumang pag-uuri, eksklusyon, o restriksyon batay sa 
kasarian na naglalayon o nagiging sanhi ng hindi pagkilala, paggalang, at 
pagtamasa ng lahat ng kasarian ng kanilang mga karapatan o kalayaan. 


Si Malala Yousafzai at ang Laban sa Edukasyon ng Kababaihan sa 
Pakistan 

Nakilala si Malala Yousafzai habang lulan ng bus patungong 
paaralan, nang siya ay barilin sa ulo ng isang miyembro ng Taliban noong 
ika-9 ng Oktubre 2012 dahil sa kanyang paglaban at adbokasiya para sa 
karapatan ng mga batang babae sa edukasyon sa Pakistan. Kinondena 
hindi lamang ng mga Muslim ang pagtatangka sa buhay ni Malala. 
Bumuhos ang tulong 

Ang Taliban ay isang kilusang politikal na nagmula 
sa Afghanistan. Tinutuligsa ang Taliban sa 
konserbatibong pananaw at pag-intindi nito sa 
Qur’an. Itinuturing ng Estados Unidos na terorista 
ang grupong Taliban. Nan sa mga akusasyong 

pinansyal upang 
agarang 

mabigyang lunas 
ang pagbaril sa 

kanyang ulo. Sino nga ba si Malala? Ipinanganak siya noong ika-2 ng 
Hulyo 1997 sa Mingora, Swat Valley, sa hilagang bahagi ng Pakistan, 
malapit sa Afghanistan. Taong 2007 nang masakop ng mga Taliban ang 
Swat Valley sa Pakistan at mula noon ipinatupad nila ang mga 
patakarang nakabatay sa batas Sharia ng mga Muslim. Kabilang sa mga 
ito ay ang pagpapasara ng mga dormitoryo at paaralan para sa mga 
babae, nasa mahigit 100 paaralan ang kanilang sinunog sa Pakistan 
upang hindi na muli pang makabalik ang mga babae sa pag-aaral. Sa 
mga taong ito, isang batang babae pa lamang si Malala na nangangarap 
na makapag-aral. Nagsimula ang mga pagpapahayag ni Malala ng 
kanyang mga adbokasiya noong 2009. Lumawak ang impluwensiya ni 
Malala dahil sa kanyang pagsusulat at mga panayam sa mga pahayagan 
at telebisyon. Dahil dito, nakatanggap ng mga banta sa kanilang buhay 
ang pamilya ni Malala, ngunit hindi ito naging hadlang upang ipagpatuloy 
niya ang paglaban para sa edukasyon ng mga babae sa Pakistan. 

Ang pagbaril kay Malala ang nagpakilala sa mundo ng tunay na 
kalagayan ng edukasyon ng mga babae sa Pakistan. Matapos niyang 
maoperahan, iba’t ibang mga pagkilala at pangaral ang kanyang 
natanggap ngunit hindi niya kinalimutan ang mga kapwa niya babae hindi 
lamang sa Pakistan, maging sa iba pang bahagi ng daigdig. Itinatag niya 
noong 2013 ang Malala Fund, isang organisasyong naglalayon na 
magkapagbigay ng libre, ligtas, at de-kalidad na edukasyon sa loob ng 
12 taon. Naglaan din ang pamahalaan ng Pakistan ng malaking pondo 
para sa edukasyon ng mga babae. Iginawad din sa kanya ang Nobel 
Peace Prize kasama ang aktibistang si Kailash Satyarthai noong 2014. 
Nakapagpatayo na rin siya ng paaralan sa Lebanon para sa mga batang 


ibinabato sa Taliban ay massacre, human 
trafficiking, di-pantay na pagtrato sa kababaihan, at 
suicide bombings. 

babae na biktima ng digmaang sibil sa Syria. Sa kasalukuyan, patuloy 
ang pagpapakilala ni Malala sa tunay na kalagayan edukasyon ng mga 
batang babae sa iba’t ibang bahagi ng daigdig sa pakikipagkita at 
pakikipag-usap sa mga pinuno ng iba’t ibang bansa at pinuno ng mga 
organisasyong sibil at non-government organizations o NGOs gaya ng 
United Nations at iba pa. 

Pamprosesong mga Tanong 

1. Sino si Malala Yousafzai? 

2. Ano ang kanyang ipinaglaban na nagresulta sa pagbaril sa kanyan ng 
mga Taliban? 

3. Ano ang naging reaksiyon ng mga tao sa pag-atake kay Malala? 

4. Paano nakaapekto kay Malala ang pagtatangka sa kaniyang buhay? 

5. Ikaw, bilang mamamayan, ano ang aral na maari mong makuha sa 
buhay ni Malala? 

Gawain 16. Paghahambing sa Edukasyon ng Pakistan at Pilipinas 

Batay sa kwento ng buhay at pakikipaglaban ni Malala Yousafzai 
sa mga Taliban sa Pakistan, paghambingin ang kalagayan edukasyon 
ng mga batang babae sa Pilipinas at Pakistan. Maari pang magsaliksik 
upang mas mapalalim ang pag-unawa sa paksa. 

EDUKASYON NG 
KABABAIHAN 



PILIPINAS PAKISTAN 

0 Pamprosesong mga Tanong 

1. Ano ang pagkakaiba at pagkakatulad ng sistema ng edukasyon ng 
Pakistan at Pilipinas? Ipaliwanag. 

2. Alin sa dalawang bansa ang may higit na pagkakataon sa pag-aaral 
na ibinibigay sa mga kababaihan? Ipaliwanag. 

Gawain 19. House Husband(Pagsusuri ng larawan) 

Gamit ang kasunod na larawan, suriin ang kalagayan ng lalaki na 
nananatili sa tahanan sa pamamagitan ng pagsagot sa 
pamprosesong tanong. 



NOTE: Make an original oillustration depicting the same context 

© Pamprosesong mga Tanong 

1. Sino sa tingin mo ang nasa larawan? Ipaliwanag. 

2. Ano-ano ang gawaing bahay na ipinakikita sa larawan? 

3. Sa inyong tahanan, sino ang kadalasang gumagawa ng mga 
gawaing ito? Ipaliwanag. 

4. Sa isang bahay na lalaki o ama ang naiiwan na gumagawa ng 
mga gawaing bahay,ano kaya ang pangunahing dahilan nito? 

5. Mayroon ka bang kakilala na lalaki o ama na naiiwan sa bahay? 
Bakit kaya sila ang naiiwan sa bahay? 

Paksa: Karahasan sa mga Lalaki, Kababaihan, at LGBT 

Sa bahaging ito ng aralin matutunghayan mo ang ilang mga halimbawa ng 
mga karahasang kinakaharap ng babae, lalaki, at LGBT. Inaasahan din na matapos 
ang mga gawaing nakapaloob dito, matataya at masusuri mo ang mga nasabing 
isyu, at magkakaroon ka ng mas matibay malinaw na pag-unawa sa lahat ng 
kasarian. 


Ayon sa pag-aaral na inilabas ng United Nations Development 
Programme (UNDP) at ng United States Agency for International 
Development (USAID) na may titulong “Being LGBT in Asia: The 
Philippines Country Report”, ang mga LGBT ay may kakaunting 
oportunidad sa trabaho, bias sa serbisyong medikal, pabahay at maging 
sa edukasyon.Sa ibang pagkakataon din, may mga panggagahasa laban 
sa mga lesbian. At ang patuloy na pagpatay sa mga LGBT kahit na 
patuloy ang panawagan sa pagkakapantay- pantay at kalayaan sa lahat 
ng uri ng diskriminasyon at pang-aabuso. Ayon sa ulat ng Transgender 
Europe noong 2012 may 1,083 LGBT ang biktima ng pagpatay mula 
2008- 2012. 

Noong 2011, ang United Nations Human Rights Council ay 
nagkaroon ulat tungkol sa mga ebidensya at kaso ng mga 
diskriminasiyon at karahasan laban sa mga LGBT. Ang bansang Uganda 
ay nagpasa ng batas na “Anti-Homosexuality Act of 2014” na nagsasaad 
na ang same- sex relations at marriages ay maaaring parusahan ng 
panghabambuhay na pagkabilanggo. 

Gawain 20. Huwag Pol Huwag Pol 

Narito ang ilang larawan na may kinalaman sa isyung 
pangkasarian. Tingnan ang mga larawan at sagutin ang mga tanong sa 
gawain. 

BABALA: Ang sumusunod na larawang iyong makikita ay patungkol sa 
karahasan. Pinapaalalahanan ang mga mag-aaral na ito ay hindi nararapat 



karahasang nararanasan ng kababaihan. Isulat ito sa loob ng mga bilog. 


295 











c I> 


Pamprosesong mga Tanong 

1. Ano ang opinyon at saloobin mo sa karahasang nararanasan ng ilang 
kababaihan? 

2. Paano mawawakasan ang ganitong gawain sa kababaihan? 

Ang karahasan sa kababaihan ay hindi bago sa lipunang 
Pilipino. Ito ay maaaring nangyayari mismo sa loob ng iyong tahanan subalit 
inaakala ng iba na ito ay natural lamang at bunga ng pagiging mahina ng 
kababaihan. Sa komiks na iyong makikita sa susunod na pahina, 
matutunghayan mo ang isang halimbawa. 

Gawain 21. Komik-Suri! 

Narito ang isang komiks tungkol sa isyung may kinalaman sa kasarian. 
Basahin at unawain mong mabuti ang diyalogo. Pagkatapos ay sagutin 
ang mga tanong sa gawain. 


296 


















297 






PI NANG" 
BUI NO NG 
GAMOT 
PAPA SA 
ANAK NATIN 







HUHU. 


HUHU. 


HUHU. 



1 GAG AW AN Pj 

Pa| 

*0 /VC5 V 

F :\fl 

Ilk PARAAN f 

1 \l 

IlH 000 'Hi 

J H 



Iginuhit ni: 

Pocholo Dela Torre 
Antipolo City 


299 

























xPamprosesong mga Tanong 

1. Tungkol saan ang komiks? 

2. Sa iyong palagay, anong isyu ang ipinakikita rito? 

3. Gaano kaya kadalas nangyayari ang ganitong sitwasyon? Bakit kaya 
nagaganap ang ganitong pangyayari? 


Mga Tanong 

Sagot 

1. Ilarawan ang pakikitungo ni Marco 

sa kaniyang asawa. Makatuwiran 

ba ito? 


2. Ano ang reaksyon mo sa ginawa ni 

Marco? Kung ikaw ay anak ng mag- 

asawang tauhan sa komiks ano 

ang iyong mararamdaman? 


3. Nakasaksi ka na ba ng ganitong 

pangyayari? Ibahagi sa klase ang 

iyong karanasan. 



Karahasan/Diskriminasyon sa Kababaihan 

Ang kababaihan, sa Pilipinas man o sa ibang bansa, ay 
nakararanas ng pang-aalipusta, hindi makatarungan at di pantay na 
pakikitungo at karahasan. Ang mababang pagtingin sa kababaihan ay 
umiiral na noon pa sa iba’t ibang kultura at lipunan sa daigdig. 
Mababanggit ang kaugaliang foot binding noon sa China na naging 
dahilan ng pagkakaparalisa ng ilang kababaihan. 

Ang foot binding ay isinasagawa ng mga sinaunang babae sa China. 
Ang mga paa ng mga babaeng ito ay pinapaliit hanggang sa tatlong pulgada 
gamit ang pagbalot ng isang pirasong bakal o bubog sa talampakan. Ang korte 
ng paa ay pasusunurin sa bakal o bubog sa pamamagitan ng pagbali sa mga 
buto ng paa nang paunti-unti gamit ang telang mahigpit na ibinalot sa buong 
paa. 

Ang tawag sa ganitong klase ng mga paa ay lotus feet o lily feet. Halos 
isang milenyong umiral ang tradisyong ito. Ang pagkakaroon ng ganitong klase 
ng paa sa Simula ay kinikilala bilang simbolo ng yaman, ganda, at pagiging 
karapat-dapat sa pagpapakasal. Subalit dahil sa ang mga kababaihang ito ay 
may bound feet, nalimitahan ang kanilang pagkilos, pakikilahok sa politika, at 
ang kanilang pakikisalamuha. 

Tinanggal ang ganitong sistema sa China noong 1911 sa panahon ng 
panunungkulan ni Sun Yat Sen dahil sa di-mabuting dulot ng tradisyong ito. 



https://www.mtholvoke.edU/courses/rschwart/h 

Ano ba ang karahasan sa kababaihan? Ayon sa United Nations, 
ang karahasan sa kababaihan (violence against women) ay anumang 
karahasang nauugat sa kasarian na humahantong sa pisikal, seksuwal 

o mental na pananakit o pagpapahirap sa kababaihan, kasama na ang 
mga pagbabanta at pagsikil sa kanilang kalayaan. 

May ilang kaugalian din sa ibang lipunan na nagpapakita ng 
paglabag sa karapatan ng kababaihan. Subalit ang nakakalungkot dito, 


ang pagsasagawa nito ay nag-uugat sa maling paniniwala. Mababanggit 
na halimbawa ang breast ironing o breast flattening sa Africa. 


Ang breast ironing o breast 
flattening ay isang kaugalian sa 
bansang Cameroon sa kontinente ng 
Africa. Ito ang pagbabayo o 
pagmamasahe ng dibdib ng batang 
nagdadalaga sa pamamagitan ng 
bato, martilyo o spatula na pinainit sa 
apoy. May pananaliksik noong 2006 
na nagsasabing 24% ng mga batang 
babaeng may edad siyam ay 
apektado nito. Ipinapaliwanag ng ina 
sa anak na ang pagsagsagawa nito ay 
normal lamang at ang mga dahilan 
nito ay upang: maiwasan ang (1) 
maagang pagbubuntis ng anak; (2) 
paghinto sa pag-aaral; at (3) 
pagkagahasa. Ang mga dahilan na 
nabanggit ay mula sa paniniwala ng 



http://www. oriiinculture, com/community/wp- 

content/uploads/2012/06/breast- 

ironina 3. jpg 



Bukod sa sampung rehiyon ng Cameroon, isinasagawa rin ang 
breast ironing o breast flattening sa mga bansang Benin, Chad, Ivory 
Coast, Guinea-Bissau, Guinea-Conakry, Kenya, Togo, at Zimbabwe. 
Bukod sa pagiging mapanganib ng breast ironing, marami ring kritisismo 
ang binabato sa pagsasagawa nito. Ang GIZ (German Development 
Agency) at RENATA (Network of Aunties), ay ilan sa mga organisasyong 


sumusuporta sa kampanya ng mga batang ina na labanan ang patuloy 
na pag-iral ng gawaing ito. Ayon sa ulat ng GIZ, 39% ng mga kababaihan 


302 













sa Cameroon ang di panig sa pag-iral ng breast ironing, 41% ang 
nagpapakita ng pagsuporta at 26% ay walang pakialam. 



Gawain 22. Hanggang Ka-llan? 

Kasunod ang isang istadistika tungkol sa karahasan sa kababaihan. 
Basahin mo itong mabuti at sagutin ang gawain na kasunod nito. Isulat 
sa loob ng bulaklak ang iyong sagot. 

ISTADISTIKA NG KARAHASAN SA KABABAIHAN 

■ Isa sa bawat limang babae na nasa edad 15-49 ang nakaranas ng 
pananakit na pisikal Simula edad 15, anim na porsyento ang nakaranas 
ng pananakit na pisikal. 

■ 6% ng mga babaeng 15-49 ang nakaranas ng pananakit na seksuwal 

■ Isa sa apat na mga babaeng kasal na may edad 15-49 ang nakaranas 
ng emosyonal, pisikal at/o pananakit na sekswal mula sa kanilang mga 
asawa. 

■ Mula sa mga babaeng may asawa at kasal na nakaranas ng 
pisikal/seksuwal na pang-aabuso sa loob ng 12 buwan bago ang sarbey, 
65% ang nagsabing sila ay nakaranas ng pananakit. 


(Mula sa 2013 National Demographic Health Survey ng National 
Statistics Office) 

Ang GABRIELA (General Assembly Binding Women for Reforms, Integrity, 
Equality, Leadership, and Action) ay isang samahan sa Pilipinas na laban sa iba’t ibang 

porma ng karahasang nararanasan ng kababaihan na tinagurian nilang Seven Deadly 
Sins Against Women. Ang mga ito ay ang (1) pambubugbog/pananakit, (2) 
panggagahasa, (3) incest at iba pang seksuwal na pang-aabuso, (4) sexual 
harassment, (5)sexual discrimination at exploitation, (6) limitadong access sa 
reproductive health, (7) sex trafficking at prostitusyon. 


Ngayong nabasa mo na ang istadistika tungkol sa karahasan sa 
kababaihan, sagutin ang gawain. Isulat sa loob ng kahon sa kanan ang 
iyong sagot sa katanungan sa bawat bilang. 

Mula sa mga datos na iyong nakita sa istadistika, sagutin ang 
sumusunod na tanong: 


ang porsyento ng babaeng nagbuntis ang 
nakaranas ng pananakit na pisikal habang 
sila ay nagdadalang-tao? 


r ^ 

sa bawat 10 babaeng nasa edad 15-49 ang 

nakaranas ng pananakit na seksuwal? 



/ > 

sa bawat 5 babaeng nakaranas ng pananakit 

na pisikal/seksuwal ang nakaranas ng 
masamang epekto sa kanilang 
pangsikolohikal na kondisyon? 

V___/ 

Sa iyong palagay... 

Hanggang Ka- 

kaya mangyayari ang ganito? 

Ano-ano kayang hakbang ang dapat gawin ng pamahalaan upang 
mawakasan na ang karahasan sa kababaihan? 

Gawain 23. Girl Power 


Sa kanang bahagi, magtala ng tatlong paraan kung paano 
mapipigilan ang karahasan sa kababaihan. Sa kaliwa naman ay magtala 
ng tatlong paraan kung paano mapagtitibay ang karapatan ng mga 
kababaihan. 


, 1 

Paano Mapipigilan 

Ayon sa inilabas na ulat ng Mayo Clinic, hindi lamang kababaihan 
ang biktima ng karahasan na nagaganap sa isang relasyon o ang 
tinatawag na domestic violence, maging ang kalalakihan ay biktima rin. 
Ayon pa sa ulat, ang ganitong uri ng karahasan sa mga lalaki ay hindi 
madaling makita o kilalanin. Ang ganitong uri ng karahasan ay may iba’t 
ibang uri; emosyonal, seksuwal, pisikal, at banta ng pang-aabuso. 
Tandaan din na ito ay maaaring maganap sa heterosexual at 
homosexual na relasyon. Ngayon, iyong tunghayan ang mga 
palatandaan ng ganitong uri ng karahasan. 

Ikaw ay nakararanas ng domestic violence kung ang iyong 
kapareha ay: 

❖ tinatawag ka sa ibang pangalang hindi maganda para sa iyo at sa 
ibang tao, iniinsulto ka; 

❖ pinipigilan ka sa pagpasok sa trabaho o paaralan; 

❖ pinipigilan kang makipagkita sa iyong pamilya o mga kaibigan; 
sinusubukan kang kontrolin sa paggastos sa pera, saan ka pupunta 
at kung ano ang iyong mga isusuot; 

❖ nagseselos at palagi kang pinagdududahan na nanloloko; 

❖ nagagalit kung umiinom ng alak o gumagamit ng droga; 

❖ pinagbabantaan ka na sasaktan; 

❖ sinisipa, sinasampal, sinasakal o sinasaktan ang iyong mga anak o 
mga alagang hayop; 

❖ pinipilit kang makipagtalik kahit labag sa iyong kalooban at 

❖ sinisisi ka sa kanyang pananakit o sinasabi sa iyo na nararapat 
lamang sa iyo ang ginagawa niya sa iyo. 

Ito naman ay para sa mga bakla, bisexual at transgender: 

❖ Pinagbabantaan kang sasabihin sa iyong pamilya, mga kaibigan at 
mga kakilala ang iyong oryentasyong seksuwal at pagkakakilanlang 
pangkasarian 

❖ Sinasabi sa iyo na hindi tutulungan ng pamahalaan ang mga gay, bi¬ 
sexual at transgender 

❖ Sinasabi sa iyo na ang mga lalaki ay natural na bayolente 

Maari mong malamang inaabuso ka na kung napapansin mo ang 

ganitong pangyayari: 

❖ pinagbabantaan ka ng karahasan. 

❖ sinasaktan ka na(emosyonal o pisikial) 

❖ humihingi ng tawad, nangangakong magbabago, at nagbibigay ng 
suhol. 

❖ Paulit-ulit ang ganiong pangyayari. 

❖ Kadalasang mas dumadalas ang pananakit at karahasan at mas 
tumitindi sa paglipas ng panahon. 

BINABATI KITA! 

. A 

Matapos mong masuri ang mga diskriminasyon at karahasang 
nararanasan ng mga lalaki, babae at LGBT sa iba’t- ibang bahagi ng daigdig sa 
pamamagitan ng mga gawain sa bahagi ng PAUNLARIN, harapin mo naman 
ngayon ang mga gawain sa PAGNILAYAN at UNAWAIN. 

J 

PAGNILAYAN 



Sa bahaging ito ng aralin, susubukin mong ilatag ang 
mahahalagang aral na natutunan mo sa araling ito. Hihingin ang 
iyong opinyon, paglalagom at repleksiyon sa susunod na 
gawain. Makibahagi at magbahagi ka ng iyong saloobin. 


Gawain 24. Aking Repleksiyon 

Mula sa mga paksang tinalakay hinggil sa isyung may kinalaman sa 



Gawain 25. Paglalapat 

Ang gawaing ito ay pagtatala ng mga paraan upang maisabuhay 
mo ang mahahalagang aral na natutunan mo sa araling ito. Ang chart ay 
binubuo ng tatlong hanay. Isulat sa hanay A ang puno o malaking paksa, 
isulat naman sa hanay B ang dalawang mahahalagang aral na natutunan 
mo sa paksang napili mo, at sa hanay C isulat ang tatlong sitwasyon 
kung saan maaari mong gamitin ang mahahalagang aral na natutunan 
mo sa pang-araw-araw na buhay. 

Hanay A 

Mahalaga o 

Punong 

Paksa 

Hanay B 

Mahahalagang Bagay na 

Natutunan 

Hanay C 

Tatlong sitwasyon sa 

Buhay na Maaaring 

Magamit ang 

Natutunan 

( ^ 

k d 

1 . 

1 . 

2. 

2. 

3. 


Sa araling ito nasaksihan mo ang iba’t ibang uri ng diskriminasyon at 
karahasang nararanasan ng babae, lalaki at LGBT. Walang pinipiling edad, bansa, 
oryentasyong seksuwal at pagkakakilanlang pangkasarian ang mga biktima nito. 


BINABATI KITA! 

ARALIN 3: Tugon sa Mga Isyu sa Kasarian at Lipunan 


Sa nakalipas na aralin, nasuri ninyo ang mga isyu at hamong may 
kaugnayan sa Kasarian at Lipunan na nararanasan hindi lamang sa 
Pilipinas maging sa iba’t ibang bahagi ng daigdig. Sa araling ito, 
pagtutuunan ng pansin ang mga hakbang na ginagawa ng pamahalaan 
upang matugunan ang mga isyu at hamon sa Kasarian at Lipunan. 

Handa ka na ba? 


PAUNLARIN 



Nasagutan mo bang lahat ang mga naunang gawain? Huwag 
mag-alala dahil sa bahaging ito ay inaasahang mas lalawak ang 
iyong kaalaman at pag-unawa sa mga tugon sa isyu ng Kasarian at 
Lipunan. Maaari mong balikan ang kasagutan at katanungan na 
iyong nabuo sa unang bahagi ng araling ito upang mapagtibay ang 
tamang kasagutan at maiwasto ang maling sagot o konseptong 
nabuo kung mayroon man. Pagtuunan ng pansin ang susunod na 
babasahin at sagutan ang mga gawain. 


Gawain 26. Discussion Web 

Basahin at suriin ang ilang mahalagang impormasyon tungkol sa 
Prinsipyo ng Yogyakarta at ang pahayag ng UN Secretary General na si 
Ban Ki-Moon tungkol sa mga LGBT. Sa kasunod na discussion web isulat 

kung ikaw ay sang-ayon o hindi sa kaniyang pahayag. Pagkatapos, 
humanap ka ng iyong kamag-aral na taliwas o di kapareho ng iyong sagot 
at isulat sa discussion web ang kanyang sagot. Talakayin ang inyong 
konklusyon tungkol sa isyu at isulat din ito sa web. 

• Tugon ng Pandaigdigang Samahan sa Karahasan at 
Diskriminasyon 


Paksa: Ang mga Prinsipyo ng Yogyakarta 

Sa patuloy na hayagang pakikilahok ng mga LGBT sa lipunan, patuloy ring 
lumalakas ang kanilang boses upang tugunan ang kanilang mga hinaing tungkol sa 
di-pantay na pagtingin at karapatan. Nasa 27 eksperto sa oryentasyong seksuwal 
at pagkakakilanlang pangkasarian (sexual orientation at gender identity o SOGI) na 
nagmula sa iba’t ibang bahagi ng daigdig ang nagtipon-tipon sa Yogyakarta, 
Indonesia noong ika-6 hanggang ika-9 ng Nobyembre, 2006 upang pagtibayin ang 
mga prinsipyong makatutulong sa pagkakapantay-pantay ng mga LGBT. Ito ay 
binubuo ng 29 na prinsipyong nakaayon sa Pandaigdigang Batas ng mga 
Karapatang Pantao (Universal Declaration of Human Rights o UDHR) at ilang mga 
rekomendasiyon. 




"LGBT rights are human 
rights." 


Itn ann mna katanann winika ni rlatinn I IN .^arratarv 

Pamprosesong mga Tanong 

1. Ano ang dahilan kung bakit ka sang-ayon o di sang-ayon sa pahayag 
ni UN Sec Gen Ban Ki- Moon?Bakit? 

2. Naging madali ba sa inyo ng kapareha mo na makabuo ng konklusyon 
sa 

kabila ng pagkakaiba ng inyong pananaw tungkol sa isyu? Bakit? 
Gawain 27. Ipaglaban Mo! 

Sa gawaing ito, matutunghayan mo ang ilan sa mahahalagang 
prinsipyo ng Yogyakarta. May 7 prinsipyong napili upang pag- usapan at 
pagnilayan sa klase. Ang klase ay papangkatin sa pito, bawat pangkat 
ay may isang prinsipyong susuriin at pagninilayan.Maaring pagtuunan ng 
pansin sa pagsusuring gagawin kung sumasang-ayon kayo o hindi sa 
prinsipyo at ipaliwanag ang dahilan kung bakit. Bibigyan kayo ng sapat 
na oras upang ito ay isagawa pagkatapos ilahad sa klase ang naging 










resulta ng inyong talakayan sa pamamagitan ng malikhaing paraan gaya 
ng dula-dulaan, awit, tula, news reporting at iba pa. 



Lahat ng tao ay isinilang na malaya at pantay sa dignidad at mga karapatan. 

Bawat isa, anuman ang oryentasyong seksuwal at pagkakakilanlang 
pangkasarian ay nararapat na ganap na magtamasa ng lahat ng karapatang 

pantao. 


Prinsipyo 2 

ANG MGA KARAPATAN SA PAG K AK AP ANT AY-P ANT AY AT 

KALAYAAN SA DISKRIMINASYON 

Bawat isa ay may karapatang magtamasa ng lahat ng karapatang pantao 

nang 

walang diskriminasiyong nag-uugat saoryentasyong seksuwal o 
pagkakakilanlang pangkasarian. Dapat kilalanin na ang lahat ay pantay- 
pantay sa batas at sa proteksiyon nito, nang walang anumang 
diskriminasiyon, kahit may nasasangkot na iba pang karapatang pantao. 
Ipagbabawal sa batas ang ganoong diskriminasiyon at titiyakin, para sa lahat. 


Prinsipyo 4 

ANG KARAPATAN SA BUHAY 

Karapatan ng lahat ang mabuhay. Walang sinuman ang maaaring basta na 
lamang pagkaitan ng buhay sa anumang dahilan, kabilang ang may 
kaugnayan sa oryentasyong seksuwal o pagkakakilanlang pangkasarian. Ang 
parusang kamatayan ay hindi ipapataw sa sinuman dahil sa consensual 

sexual activity ng 

mga taong nasa wastong gulang o batay sa oryentasyong seksuwal o 
pagkakakilanlang pangkasarian. 

Prinsipyo 12 

ANG KARAPATAN SA TRABAHO 

Ang lahat ay may karapatan sa disente at produktibong trabaho, 
samakatarungan at paborableng mga kondisyon sa paggawa, at sa 
proteksyon laban sa disempleyo atdiskriminasiyong nag-uugat sa 
oryentasyong seksuwal o pagkakakilanlang pangkasarian. 



Prinsipyo 16 

ANG KARAPATAN SA EDUKASYON 


Ang lahat ay may karapatan sa edukasyon nang walang diskriminasiyong 
nag-uugat at sanhi ng oryentasyong seksuwal at pagkakakilanlang 

pangkasarian. 


Prinsipyo 25 


ANG KARAPATANG LUMAHOK SA 
BUHAY-PAMPUBLIKO 


Bawat mamamayan ay may karapatang sumali sa mga usaping publiko, 
kabilang ang karapatang mahalal, lumahok sa pagbubuo ng mga 



1 .Ano ang layunin ng mga nagtaguyod ng Prinsipyo ng Yogyakarta? 

2. May pagkakaiba ba ang mga karapatang nilalayon ng mga LGBT sa 
Pandaigdigang Batas ng mga Karapatang Pantao? 

3. Sa iyong palagay, mahalaga bang magkaroon ng seryosong 
aplikasyon ang mga bansa ng Prinsipyo ng Yogyakarta? Ipaliwanag. 

Gawain 28. Think-Pair-Share 


Paksa: Convention on the Elimination of All Forms of Discrimination 
Against Women 

Pagtuunan ng pansin ang mga kasunod na babasahin tungkol sa 
Convention on the Elimination of All Forms of Discrimination 
Against Women. Basahin at suriin ang teksto. Pagkatapos sagutan ang 
pamprosesong tanong, humanap ng kapareha, ibahagi ang mga sagot 
at talakayin. 


Ano ang CEDAW? 

Ang CEDAW ay ang Convention on the Elimination of All Forms of 
Discrimination Against Women. Karaniwang inilalarawan bilang 
International Bill for Women, kilala din ito bilang The Women’s Convention o 
ang United Nations Treaty for the Rights of Women. Ito ang kauna-unahan 
at tanging internasyunal na kasunduan na komprehensibong tumatalakay sa 
karapatan ng kababaihan hindi lamang sa sibil at politikal na larangan kundi 
gayundin sa aspetong kultural, pang-ekonomiya, panlipunan at pampamilya. 
Inaprubahan ng United Nations General Assembly ang CEDAW noong 
Disyembre 18,1979 noong UN Decade for Women. Pumirma ang Pilipinas 
sa CEDAW noong Hulyo 15, 1980, at niratipika ito noong Agosto 5, 1981. 
Kasunod sa Convention of the Rights of the Child, ang CEDAW ang 
pangalawang kasunduan na may pinakamaraming bansang nagratipika. 
Umaabot na sa 180 bansa mula sa 191 na lumagda o State parties noong 
Marso 2005. Unang ipinatupad ang kasunduan noong Setyembre 3, 1981 
o 25 taon na ang nakakaraan noong 2006, pero kaunti pa lang ang 
nakakaalam nito. 

Paano nilalayon ng CEDAW na wakasan ang diskriminasyon sa 
kababaihan? 

1. Nilalayon nitong itaguyod ang tunay na pagkakapantay-pantay 
sakababaihan. Inaatasan nito ang mga estado na magdala ng konkretong 
resultasa buhay ng kababaihan. 

2. Kasama rito ang prinsipyo ng obligasyon ng estado. Ibig sabihin, may 
mgaresponsibilidad ang estado sa kababaihan na kailanma’y hindi nito 
maaring bawiin. 

3. Ipinagbabawal nito ang lahat ng aksiyon o patakarang umaagrabyado 
sa kababaihan, anumang layunin ng mga ito. 

4. Inaatasan nito ang mga state parties na sugpuin ang anumang 
paglabag sa karapatan ng kababaihan hindi lamang ng mga institusyon at 
opisyal sa gobyerno, kundi gayundin ng mga pribadong indibidwal o 
grupo. 

5. Kinikilala nito ang kapangyarihan ng kultura at tradisyon sa pagpigil ng 
karapatan ng babae, at hinahamon nito ang State parties na baguhin ang 
mga stereotype, kostumbre at mga gawi na nagdidiskrimina sa babae. 

Ano ang epekto ng pagpirma at pagratipika ng Pilipinas sa 
CEDAW? 

Bilang state party sa CEDAW, kinikilala ng Pilipinas na laganap pa 
rin ang diskriminasyon at di-pagkakapantay-pantay sa karapatan ng 
babae, at may tungkulin ang estado na solusyunan ito. May tungkulin ang 
State parties na igalang, ipagtanggol at itaguyod ang karapatan ng 
kababaihan. 

Ang mga State parties ay inaasahang: 

1 .ipawalang-bisa ang lahat ng batas at mga nakagawiang 
nagdidiskrimina; 






2. Ipatupad ang lahat ng patakaran para wakasan ang diskriminasyon at 
maglagay ng mga epektibong mekanismo at sistema kung saan maaring 
humingi ng hustisya ang babae sa paglabag ng kanilan karapatan; 

3. Itaguyod ang pagkakapantay-pantay sa pamamagitan ng iba’t ibang 
hakbang kondisyon at karampatang aksiyon;at 

4. Gumawa ng pambansang ulat kada apat (4) na taon tungkol sa mga 
isinagawang hakbang para matupad ang mga tungkulin sa kasunduan. 


Sanggunian: CEDAW Primer(UNIFEM CEDAW, 2006) 


€ Pamprosesong Tanong 

W 

1. Sang-ayon ka ba sa paglagda ng Pilipinas sa mga probisyon ng 
CEDAW? 

2. Ano ang maitutulong ng CEDAW sa kalagayan ng kababaihan sa 
mundo? 

Gawain 29. Triple-Burger Organizer 

Upang matiyak kung naunawaan mo ang nilalaman ng CEDAW, 
punan ng tamang impormasyon ang hinihingi ng kasunod na burger 
organizer. 



PAKSA: 


Mahalagang Punto# 1 


Pa ns u porta ng detalye 


Mahalagang Punto# 2 


Pa ns u porta ng detalye 


K'onklusyon 


Mahalagang Punto# 2: 


Pansuportang detalye: 

Paksa: Tugon ng Pamahaalaang Pilipinas sa mga Isyu ng Karahasan 
at Diskriminasiyon 


Sa Pilipinas, may batas na nagbibigay proteksiyon sa mga 
kababaihan tulad ng Anti-Violence Against Women and Their Children 
Act at Magna Carta for Women.Basahin ang susunod na teksto tungkol 
sa batas laban sa Karahasan sa Kababaihan. 


Anti-Violence Against Women and Their Children Act 

Ang Anti-Violence Against Women and Their Children Act ay 

isang batas na nagsasaad ng mga karahasan laban sa kababaihan at 
kanilang mga anak, nagbibigay ng lunas at proteksiyon sa mga biktima nito, 
at nagtatalaga ng mga kaukulang parusa sa mga lumalabag dito. Sino-sino 
ang puwedeng mabigyan ng proteksiyon ng batas na ito? 

Ang mabibigyan ng proteksiyon ng batas na ito ay ang kababaihan 
at kanilang mga anak. Ang “kababaihan” sa ilalim ng batas na ito ay 
tumutukoy sa kasalukuyan o dating asawang babae, babaeng may 
kasalukuyan o nakaraang relasyon sa isang lalaki, at babaeng nagkaroon 
ng anak sa isang karelasyon. Ang “mga anak” naman ay tumutukoy sa 
mga anak ng babaeng inabuso, mga anak na wala pang labing-walong (18) 
taong gulang, lehitimo man o hindi at mga anak na may edad na labing- 
walong (18) taon at pataas na wala pang kakayahang alagaan o 
ipagtanggol ang sarili, kabilang na rin ang mga hindi tunay na anak ng isang 
babae ngunit nasa ilalim ng kaniyang pangangalaga. 

Sino-sino ang posibleng magsagawa ng krimen ng pang-aabuso at 
pananakit at maaring kasuhan ng batas na ito? 

Ang mga maaring magsagawa ng krimeng ito at maaring managot 
sa ilalim ng batas na ito ay ang mga kasalukuyan at dating asawang lalaki, 
mga kasalukuyan at dating kasintahan at live-in partners na lalaki, mga 
lalaking nagkaroon ng anak sa babae, at mga lalaking nagkaroon ng “sexual 
or datingrelationship” sa babae. 


http://www. bcs. gov.ph/files/sp/Pinav Komiks.pdf 

Pamprosesong Tanong 

1. Tungkol saan ang Anti-Violence Against Women Act? 

2. Sino-sino ang binibigyang proteksiyon ng batas na ito? Sa iyong 
palagay bakit binalangkas ang ganitong uri ng batas? 

3. Bilang mag-aaral, paano ka makatutulong na maipabatid at mapairal 
ang batas na ito? 


Paksa: Magna Carta Of Women 

Bukod sa Anti-Violence Against Women Act, ang Magna Carta for Women 
ay isa ring batas na nagbibigay proteksyon sa mga kababaihan. Basahin ang teksto 
upang malaman mo kung patungkol saan ang batas na ito. 


Ano ang Magna Carta for Women? 



Ang Magna Carta for Women ay isinabatas noong Hulyo 8, 2008 
upang alisin ang lahat ng uri ng diskriminasiyon laban sa kababaihan at sa 
halip ay itaguyod ang pagkakapantay-pantay ng mga babae at lalaki sa lahat 
ng bagay, alinsunod sa mga batas ng Pilipinas at mga pandaigdigang 
instrumento, lalo na ang Convention on the Elimination of All Forms of 
Discrimination Against Women o CEDAW. 


Layunin nito na itaguyod ang husay at galing ng bawat babae at ang 
potensiyal nila bilang alagad ng pagbabago at pag-unlad, sa pamamagitan ng 
pagkilala at pagtanggap sa katotohanan na ang mga karapatan ng 
kababaihan ay karapatang pantao. 

RESPONSIBILIDAD NG PAMAHALAAN 


Itinalaga ng Magna Carta for Women ang Pamahalaan bilang 
pangunahing tagapagpatupad (“primary duty bearer”) ng 

komprehensibong batas na ito.Ginawa na tuwirang responsibilidad ng 
pamahalaan na proteksyunan ang kababaihan sa lahat ng uri ng 
diskriminasiyon at ipagtanggol ang kanilang mga karapatan. 

Katuwang ang mga ahensya at yunit nito, maglalatag ang 
pamahalaan ng mga nararapat at mabisang paraan upang 
maisakatuparan ang mga layunin ng batas. Kabilang sa mga paraan na 
ito ang paglikha at pagpapatupad ng mga batas, patakaran at programa 
na nagsasaalang-alang sa mga pangangailangan ng mga babae, tungo sa 
kanilang kahusayan at kabutihan. Gagawa rin ng mga hakbang ang 
pamahalaan upang marepaso o maalis ang mga batas, patakaran, 
programa, at polisiya na nagpapalala sa diskriminasiyon laban sa 
kababaihan. 

Ang isa pang hamon ng batas sa pamahalaan ay ang basagin ang 
mga stereotype at tanggalin ang mga istrukturang panlipunan tulad ng 
kostumbre, tradisyon, paniniwala, salita at gawi na nagpapahiwatig nang 
hindi pantay ang mga babae at lalaki. 

SINO ANG SAKLAW NG MAGNA CARTA? 

Lahat ng babaeng Pilipino, anuman ang edad, pinag-aralan, 
trabaho o hanapbuhay, propesyon, relihiyon, uri o pinagmulan ethnicity ay 
saklaw ng Magna Carta. Binibigyan ng batas na ito nang nabubukod na 
pansin ang kalagayan ng mga batang babae, matatanda, may 
kapansanan, mga babae sa iba’t ibang larangan, Marginalized Women, 
at Women in Especially Difficult Circumstances. 



*Ang tinatawag na Marginalized Women ay ang mga babaeng mahirap o nasa 
di panatag na kalagayan. Sila ang mga wala o may limitadong kakayahan 
namatamo ang mga batayang pangangailangan at serbisyo. Kabilang dito ang 
mga kababaihang manggagawa, maralitang tagalungsod, magsasaka at 
manggagawang bukid, mangingisda, migrante, at kababaihang Moro at 
katutubo. 

**Ang tinatawag namang Women in Especially Difficult Circumstances ay 

ang mga babaeng nasa mapanganib na kalagayan o masikip na katayuan 
tulad ng biktima ng pang-aabuso at karahasan at armadong sigalot, mga 
biktima ng prostitusyon, “illegal recruitment”, “human trafficking” at mga 
babaeng nakakulong. 




Gawain 30. Mga Tanong Ko, Sagutin Mo! 

Ngayong tapos mo nang basahin ang teksto, subukin mo namang 
sagutin ang mga tanong sa loob ng sun map batay sa naunawaan mula 
sa binasa. 


< 



n 


Sino ang 
tagapa gpatupad^ 

Sa iyong palagay ano ang pinakamahalagang nagagawa ng Magna Carta 
para sa kababaihan? 


Gawain 31. Tapat-Tapat 

Natutunan mo sa mga nakaraang paksa na may batas na 
nagpoprotekta sa kababaihan at LGBT. Magsaliksik tungkol sa mga 
batas para kalalakihan. Itala sa talahanayan ang mga batas na 
kukumpleto sa hanay. Pagkatapos, humanap ka ng mga batas na 
nagbibigay-proteksiyon sa karapatan ng kalalakihan. 


Batas para sa 

kababaihan 

Batas para sa 

LGBT 

Batas para sa 

kalalakihan 

Batay sa itinala mo sa talahanayan, gumawa ng buod tungkol sa 
mga batas na nagbibigay ng karapatan sa kalalakihan, kababaihan at 
LGBT. 



Q Pamprosesong mga Tanong 

1. Ano ang mga batas na para sa kababaihan, kalalakihan at LGBT? 

2. Bakit walang partikular na batas para sa lalaki? Paano ito 
nakaapekto sa mga babae at LGBT? 

3. May pantay bang karapatan ang lalaki, babae at LGBT? 

4. Makakatutulong ba ang mga batas na ito upang matugunan ang 
mga isyung may kinalaman sa karahasan at pang-aabuso sa babae , 
lalaki at LGBT? Pangatwiranan. 

BINABATI KITA! 

.. A 

Sa bahaging ito ng aralin ay nagawa mong masuri ang mga tugon ng iba’t 
ibang organisasyon sa daigdig at ng pamahalaan 

L J 

PAGNILAYAN 


Sa bahaging ito, pagtibayin mo ang mga nabuong pag- 
unawa tungkol sa paksa. Inaasahang sa bahaging ito ay kritikal 
mong masusuri ang mga konseptong napag-aralan hinggil sa 
isyu ng Kasarian at Lipunan. 

Gawain 32. Ano Kaya? 

Matapos malaman ang mga batas na nangangalaga sa karapatan 
ng lalaki, babae at LGBT sa daigdig at bansa, sa pagkakataong ito ikaw 
ay magsaliksik tungkol sa mga batas/ordinansa, programa o samahan 
na nagtataguyod sa karapatan ng lalaki, babae at LGBT sa iyong sariling 
pamayanan. Alamin ang layunin at kabutihang dulot nito sa pamayanan. 
Ibahagi sa klase ang nasaliksik sa iba’t ibang malikhaing paraan gaya 
powerpoint presentation, video clips, panel discussion at iba pa. 
Pagkatapos ng presentasiyon ay magsagawa ng malayang talakayan 
gamit ang kasunod na mga pamprosesong tanong. 

^ Pamprosesong mga Tanong 

1. Ano ang mga batas/ordinansa, programa o samahan na nagtataguyod 
sa karapatan ng lalaki, babae, at LGBT sa inyong pamayanan? 

2. May kabutihan ba itong dulot? Bakit? 

3. Natutugunan ba nito ang mga isyung kinakaharap ng lalaki, babae at 
LGBT sa inyong pamayanan? Sa paanong paraan? 

4. Sa inyong paaralan may mga programa ba o alintuntunin na 
nangangalaga sa karapatan ng mga mag-aaral na babae, lalaki o 
kabilang sa LGBT? 

#HeForShe 


Ang HeForShe.org ay isang pinag-isang kampanya ng UN 
Women para sa pagakakapantay-pantay ng kasarian. Ito rin ay 
naglalayong isama ang mga kalalakihan sa laban sa di-pantay na 
pagtrato sa mga kababaihan at para sa karapatan ng mga kababaihan. 
Noong ika-20 ng Setyembre taong 2014 sa punong- tanggapan ng 


United Nations, pinangunahan ni Emma Watson ang isang ang 
kampanya para sa HeForShe.org. 


Today we are launching a campaign called for HeForShe. I 
am reaching out to you because we need your help. We want to 
end gender inequality, and to do this, we need everyone involved. 
This is the first campaign of its kind at the UN. We want to try to 
mobilize as many men and boys as possible to be advocates for 
change. And, we don’t just want to talk about it. We want to try and 
make sure that it’s tangible. 

I was appointed as Goodwill Ambassador for UN Women 
six months ago. And, the more I spoke about feminism, the more I 
realized that fighting for women’s rights has too often become 
synonymous with man-hating. If there is one thing I know for 
certain, it is that this has to stop. For the record, feminism by 
definition is the belief that men and women should have equal 
rights and opportunities. It is the theory of political, economic and 
social equality of the sexes. 

I started questioning gender-based assumptions a long time 
ago. When I was 8,1 was confused for being called bossy because 
I wanted to direct the plays that we would put on for our parents, 
but the boys were not. When at 14, I started to be sexualized by 
certain elements of the media. When at 15, my girlfriends started 
dropping out of sports teams because they didn’t want to appear 
muscly. When at 18, my male friends were unable to express their 
feelings. 

I decided that I was a feminist, and this seemed 
uncomplicated to me. But my recent research has shown me that 
feminism has become an unpopular word. Women are choosing 
not to identify as feminists. Apparently, I’m among the ranks of 
women whose expressions are seen as too strong, too 
aggressive, isolating, and anti-men. Unattractive, even. Why has 
the word become such an uncomfortable one? I am from Britain, 
and I think it is right I am paid the same as my male counterparts. 



But sadly, I can say that there is no one country in the world where all 
women can expect to see these rights. No country in the world can yet say 
that they achieved gender equality. These rights, I consider to be human 
rights, but I am one of the lucky ones. 

We don’t often talk about men being imprisoned by gender stereotypes, 
but I can see that they are, and that when they are free, things will change for 
women as a natural consequence. If men don’t have to be aggressive in order 
to be accepted, women won’t feel compelled to be submissive. If men don’t 
have to control , women won’t have to be controlled . 

Both men and women should feel free to be sensitive. Both men and 
women should feel free to be strong. It is time that we all perceive gender on 
a spectrum, instead of two sets of opposing ideals. 

If we stop defining each other by what we are not, and start defining 
ourselves by who we are, we can all be freer, and this is what HeForShe is 
about. It’s about freedom 

I want men to take up this mantle so that their daughters, sisters, and 
mothers can be free from prejudice, but also so that their sons have permission 
to be vulnerable and human too, reclaim those parts of themselves they 
abandoned, and in doing so, be a more true and complete version of 
themselves. 

You might be thinking, “Who is this Harry Potter girl, and what is she 
doing speaking at the UN?” And, it’s a really good question. I’ve been asking 
myself the same thing. 

All I know is that I care about this problem, and I want to make it better. 
And, having seen what I’ve seen, and given the chance, I feel it is my 
responsibility to say something. 

Statesman Edmund Burke said, “All that is needed for the forces of evil 
to triumph is for good men and women to do nothing. ” 

In my nervousness for this speech and in my moments of 
doubt, I told myself firmly, “If not me, who? If not now, when?” If you 
have similar doubts when opportunities are presented to you, I hope 
those words will be helpful. Because the reality is that if we do 
nothing, it will take seventy-five years, or for me to be nearly 100, 
before women can expect to be paid the same as men for the same 
work . 15.5 million girls will be married in the next 16 years as 
children. And at current rates, it won't be until 2086 before all rural 
African girls can have a secondary education. 

If you believe in equality, you might be one of those 
inadvertent feminists that I spoke of earlier, and for this, I applaud 
you. We are struggling for a uniting word, but the good news is, we 
have a uniting movement. It is called HeForShe. I invite you to step 
forward, to be seen and to ask yourself, “If not me, who? If not now, 
when?” 


Sanggunian:http://sociology.about.com/od/Current-Events-in-Sociological- 

Context/fl/Full-Transcript-of-Emma-Watsons-Speech-on-Gender-Equality-at-the- 

UN.htm 



Si Emma Watson ay isang aktres mula sa United Kingdom 
na nakilala sa kanyang mga pagganap sa mga pelikula ng Harry 
Potter series bilang Hermione Granger. Itinalaga si Watson ng UN 
Women, isang ahensya ng United Nations para sa 
pagkakapantay-pantay ng mga kasarian at sa ikabubuti ng mga 
kababaihan, bilang UN Goodwill Ambassador. Pinangungunahan 
niya ang kampanyang HeForShe. 


O 


Pamprosesong mga Tanong 

1. Ayon kay Emma Watson, ano ang paunang palagay sa feminism at 
ano ang tunay na diwa nito? Ano ang pagkakaiba ng dalawa? Ipaliwanag. 

2. Sino ang mga itinuturing ni Emma Watson na inadvertent feminists?3. 
Ano- ano ang mga gender-based assumptions na naranasan ni Emma 

Watson noong kabataan niya? Ikaw, may nahahawig ka bang karanasan 
tungkol sa gender- based assumptions? 

4. Ano ang papel ng mga lalaki sa feminism ayon kay Emma Watson? 
Mahalaga ba ang kanilang gampanin? Bakit? 

Gawain 33. Quotable Cute 

Batay sa binasang teksto na naglalaman ng talumpati ni Emma 
Watson sa UN Women, humanap o pumili ng isang pangungusap na 
pumukaw ng iyong pag- iisip. Isang pangungusap na tumatak at nag- 
iwan sa iyo ng mahalagang aral tungkol sa feminism. Isulat ang iyong 
napiling pangungusap sa isang papel at ipaliwanag sa mga kamag-aral 
ang dahilan ng pagkakapili mo sa pangungusap. 

O Pamprosesong mga Tanong 

1. Ano ang pangungusap na napili mo? 

2. Bakit mo ito napili? Ipaliwanag. 

Gawain 34. K-W-L-S Chart 

Maaari mo nang balikan ngayon ang K-W-L-S Chart na 
pinasagutan sa Simula ng araling ito. Sa puntong ito, sagutan ang bahagi 
ng “Learned”. Inaasahan na masasagutan mo na ang tanong na: 
Paanomagkakaroon ng pagkakapantya-pantay sa isang lipunan sa 
kabila ng pagkakaiba-iba ng pananaw sa isyu ng kasarian? Matapos 
masagot ang katanungan , sagutin naman ang “So what” matapos mong 
maunawaan ang mahahalagang konsepto sa araling ito ano ang 
kabuluhan nito sa buhay mo?Gamiting gabay ang mga pamprosesong 
tanong sa talakayan. 

K-W-L-S Chart 



0 Pamprosesong Tanong: 

1. Marami ka bang naitala sa hanay ng LEARNED? Ano-ano ito? 

2. Ano-ano ang mga kakayahang iyong natamo sa modyul na ito? 

3. Matapos mong maunawaan ang mahahalagang konsepto sa 
araling ito, ano ang piano mo upang ito ay maisabuhay? 

Gawain 35: Pledge of Commitment 

Bilang mag-aaral, dapat lamang na aktibo kang makibahagi sa 
paglinang ng ganap na kalayaan ng lahat ng Pilipino, maging anuman 
ang kasarian nito. Sa pagkakataong ito, ikaw ay gagawa ng isang Pledge 
of Commitment. Gawin mong gabay ang halimbawa sa ibaba. 

Bilang isang mabuting Pilipino/ mag-aaral, sisikapin kong isabuhay ang mga 
natutunan ko sa araling ito sa pang-araw-araw sa pamamagitan ng 


Gawain 35. You Complete Me 

Bilang pagtatapos ng araling ito, kompletuhin ang mga kasunod 
na pahayag o pangungusap upang mas maunawaan mo ang aralin 

Ang aralin ay tungkol sa _ 

natutunan ko na - 


Mahalaga para sa akin ang araling ito sapagkat 

BINABATI KITA! 




Nagawa mong pahalagahan ang mga karapatan ng mga lalaki, babae at 
LGBT. Sa bahaging ng ILIPAT at ISABUHAy, inaasahang ikaw ay gagawa ng 
konkretong aksiyon upang mas maging aktibo kang bahagi ng pagbabago sa 
lipunan tungkol sa kasarian. 


ILIPAT /ISABUHAY 



Dahil maayos mong natapos ang mga nakalipas na gawain 
may sapat na pag-unawa ka na sa mga isyu at hamon sa Kasarian 
at Lipunan.Siguradong handa ka nang simulan ang sumusunod 
na gawain.Inaasahang isasabuhay mo ang mga kaalaman at pag- 
unawaang iyong natutunan sa paksang tinalakay. .Simulan mo na. 


Gawain 36. Mga Hakbang Tungo sa Pagkakapantay-Pantay 


Ang mga mag-aaral ay nakagagawa ng mga malikhaing hakbang 
na nagsusulong ng pagtanggap at paggalang sa iba’t ibang kasarian 
upang maitaguyod ang pagkakapantay-pantay ng tao bilang kasapi ng 
pamayanan. 

Sa bahaging ito kayo ay papangkatin sa lima ng inyong guro, 
pumili ng lider at tagatala. Ang pangunahing gawain ng bawat pangkat 
ay makagawa ng mga malikhaing hakbang na magsusulong ng 
pagtanggap at paggalang sa iba’t ibang kasarian upang maitaguyod ang 
pagkakapantay-pantay ng tao bilang kasapi ng pamayanan. Maari itong 
gawin sa pamamagitan ng media-advocacy, symposium, 

documentary presentation at iba pa. Ito ay tatayain ayon sa nilalaman, 
pagkamalikhain, dating/hikayat, organisasyon at kapakinabangan. 


Pamantayan 

Katangi-tangi 

Mahusay 

Nalilinang 

Sisimulan Pa 

Lamang ang 

Paglinang 

Nilalaman 

Ang hakbanging 

ginawa ay 

naglalaman ng 

sapat ,tumpak at 

may kalidad na 

impormasyon na 

magsusulong ng 

pagtanggap at 

paggalang sa 

iba’t ibang 

kasarian upang 

maitaguyod ang 

pagkakapantay- 

pantay ng tao sa 

lipunan. 

Ang hakbanging 

ginawa ay 

naglalaman ng 

tumpak at may 

kalidad na 

impormasyon na 

magsusulong ng 

pagtanggap at 

paggalang sa 

iba’t ibang 

kasarian upang 

maitaguyod ang 

pagkakapantay- 

pantayng tao sa 

lipunan. 

Ang hakbanging 

ginawa ay 

naglalaman ng 

impormasyon na 

magsusulong ng 

pagtanggap at 

paggalang sa iba’t 

ibang kasarian 

upang maitaguyod 

ang pagkakapanta- 

pantayng tao sa 

lipunan. 

Ang 

hakbanging 

ginawa ay may 

kakulangan sa 

impormasyon 

na 

magsusulong 

ng pagtanggap 

at paggalang 

sa iba’t ibang 

kasarian upang 

maitaguyod 

ang 

pagkakapanta- 

pantayng tao 

sa lipunan. 

Organisasyon 

Maayos 

detalyado at 

madaling 

maunawaan ang 

daloy ng mga 

kaisipan at 

impormasyon 

inilahad upang 

mahikayat ang 

May wastong 

daloy ng kaisipan 

at madaling 

maunawaan ang 

impormasyong 

inilahad upang 

makahikayat ng 

mgaPilipino/ 

May lohikal na 

organisasyon 

ngunit hindi sapat 

upang makahikayat 

ng mga 

Pilipino/mag-aaral 

na tumugon. 

Hindi maayos 

ang 

organisasyon 

at hindi 

maunawaan 

ang mga 

impormasyong 

nailahad. 

mga Pilipino/ 

mag-aaral na 

tumugon. 

mag-aaral na 

tumugon. 



Kapakinabangan 

Madaling gawin 

at naaayon ang 

mga hakbang at 

magsusulong ng 

pagtanggap at 

paggalang sa 

iba’t ibang 

kasarian upang 

maitaguyod ang 

pagkakapantay- 

pantay ng tao sa 

lipunan. 

Madaling gawin 

ang mga 

hakbang at 

magsusulong ng 

pagtanggap at 

paggalang sa 

iba’t ibang 

kasarian. 

Maaaring gawin 

ang mga hakbang. 

Mahirap 

maunawaan at 

gawin ang mga 

Hakbang. 

Pagkamalikhain 

Malinaw at 

naaayon ang 

mga disenyo at 

masining ang 

pamamaraang 

ginamit sa mga 

hakbang na 

ginawa.. 

Malinaw ang 

mga disenyo at 

masining ang 

pamamaraang 

ginamit sa mga 

hakbang na 

ginawa. 

May kakulangan 

ang mga disenyong 

ginamit sa mga 

hakbang na ginawa. 

Hindi angkop 

ang mga 

disenyong 

ginamit sa 

hakbang na 

ginawa. 

Dating/Hikayat 

Ang dating sa 

manonood/ 

mambabasa ay 

lubos na 

nakahikayat at 

nakatawag ng 

pansin 

Ang dating sa 

manonood/ 

mambabasa ay 

nakahikayat 

Mahina ang dating 

sa manonood/ 

mambabasa upang 

makahikayat. 

Walang dating 

sa mga 

manonood/ 

mambabasa. 

BINABATI KITA! 


Sa modyul na ito natalakay at naunawaan mo ang konsepto ng kasarian sa i 
ibang lipunan, nasuri mo rin ang mga isyu at hamon sa kasarian at lipunan. Naisa-isa 
rin ang mga hakbang na ginagawa ng pandaigdigang samahan, mga bansang 
nagsusulong sa karapatan ng lalaki, babae at LGBT. Mahalagang mapag-aralan ang 
mga ito upang lubos mong maunawaan na ang lahat ng tao anuman ang lahi, wika, 
kultura, relihiyon at maging oryentasyong seksuwal at pagkakakilanlang pangkasarian 
ay may karapatang pantao. Makatutulong ang pag-unawang ito upang maitaguyod ang 
pagtanggap, paggalang at pagkakapantay-pantay ng tao bilang isang kasapi ng 
pamayanan. Sa susunod na modyul mas lalawak pa ang iyong kaalaman tungkol sa 
karapatang pantao at pagkamamamayan. 

Glosaryo 


Anti-Violence Against Women and Their Children Act - Isang batas 
na nagsasaad ng mga karahasan laban sa kababaihan at kanilang mga 
anak, nagbibigay ng lunas at proteksiyon sa mga biktima nito, at 
nagtatalaga ng mga kaukulang parusa sa mga lumalabag dito. 

Bakla - Lalaking nakaramdam ng atraksiyon sa kapwa lalaki, may iilang 
bakla ang nagdadamit at kumikilos na parang babae. 

Babaylan - Isang lider-ispiritwal na may tungkuling panrelihiyon at 
maihahalintulad sa mga sinaunang priestess at shaman. 

Bisexual - Taong nakararamdam ng maromantikong pagkaakit sa 
kabilang kasarian ngunit nakararamdam din ng kaparehong atraksiyon 
sa katulad niya ng kasarian 

Female Genital Mutilation - Isang prosesong pagbabago sa ari ng 
kababaihan (bata o matanda) nang walang anumang benepisyong 
medikal. 

Foot Binding - Ito ay isinasagawa ng mga sinaunang babae sa China. 
Ang mga paa ng mga babaeng ito ay pinapaliit hanggang tatlong pulgada 
gamit ang pagbalot ng isang pirasong bakal o bubog sa talampakan. 

GABRIELA (General Assembly Binding Women for Reforms 
Integrity, Leadership and Action) - Isang samahan sa Pilipinas na 

laban sa iba’t ibang porma ng karahasang nararanasan ng kababaihan 
na tinaguriang bilang Seven Deadly Sins Against Women. 

Gender - Tumutukoy sa panlipunang gampanin, kilos, at gawain na 
itinakda ng lipunan para sa mga babae at lalaki. 

Marginalized Women - Mga babaeng mahirap o nasa di-panatag na 
kalagayan. Sila ang mga wala o may limitadong kakayahan namatamo 
ang mga batayang pangangailangan at serbisyo. 

Lesbian- Tinatawag ding tomboy, mga babae na ang kilos at damdamin 
ay panlalaki; babaeng may pusong lalaki at umiibig sa kapwa babae. 

LGBTQ - Isang inisyal na tumutukoy sa lesbiyan, bakla, bi-sexual, 
transgender, at mga di tiyak. 

Oryentasyong Seksuwal - Tumutukoy sa kakayahan ng isang tao na 
makaranas ng malalim na atraksiyong apeksyonal, emosyonal, 
seksuwal; at malalim na pakikipagrelasyong seksuwal sa taong ang 
kasarian ay maaaring katulad ng sa kaniya , iba sa kaniya, o kasariang 
higit sa isa. 

Queer o Questioning - mga taong hindi pa tiyak o hindi pa sigurado 
ang kanilang sekswal na pagkakakilanlan. 

Purdah - Pagsasagawa ng mga Muslim at ilang Hindu sa India ng 
pagtatabing ng tela sa kababaihan upang maitago ang kanilang mukha 
at maging ang hubog ng kanilang katawan. 

Sex - Tumutukoy sa biyolohikal at pisyolohikal na katangian na 
nagtatakda ng 

pagkakaiba ng babae at lalaki. 

Transgender - kung ang isang tao ay nakararamdam na siya ay 
nabubuhay sa maling katawan, ang kanyang pag-iisip ang 
pangangatawan ay hindi magkatugma , siya ay maaring may 
transgender na katauhan. 

Women in Especially Difficult Circumstances - Babaeng nasa 
mapanganib na kalagayan o masikip na katayuan tulad ng mga biktima 
ng pang-aabuso at karahasan at armadong sigalot, mga biktima ng 
prostitusyon, “illegal recruitment”, “human trafficking” at mga babaeng 
nakakulong. 

MODYUL 4: MGA ISYU AT HAMON 

SA PAGKAMAMAMAYAN 


Panimula at Gabay na Tanong 

Ang modyul na ito ay tungkol sa papel ng mamamayan para sa 
pagbabagong panlipunan. Bilang mahalagang bahagi ng estado, nasa 
kamay ng mamamayan ang pag-asa para sa ikauunlad ng bayan. 
Upang matupad ang misyong ito, ang mamamayan ay kinakailangang 
may sapat na talino at kakayahan para paunlarin ang bansa. 

Sa modyul na ito, mauunawaan mo ang konsepto ng 
pagkamamamayan at ang pinagdaanan nitong pagbabago. Malalaman 
mo rin dito ang mga karapatang pantao na nagbibigay-proteksiyon at 
kapangyarihan sa mamamayan. Ipaliliwanag din sa modyul na ito kung 
ano ang mga paraan ng politikal na pakikilahok na nagbibigay- 
kapangyarihan sa mamamayan para itakda ang kinabukasan ng ating 
bayan. Sa pagtatapos ng modyul na ito ay inaasahang masasagot mo 
ang katanungang, “Ano ang iyong maaaring gawin paratugunan ang 
mga isyung panlipunan sa kasalukuyan?” 

Pamantayan sa Pagkatuto 


Inaasahang makakamit sa modyul na ito ang sumusunod na 
pamantayan sa pagkatuto: 


Pamantayang Pangnilalaman 

Pamantayan sa Pagganap 

Ang mga mag-aaral ay may pag- 
unawa sa kahalagahan ng 
pagkamamamayan at pakiki-lahok 
sa mga gawaing pansibiko tungo sa 
pagkakaroon ng pamayanan at 
bansang maunlad, mapayapa, at 
may pagkakaisa. 

Nakagagawa ng pananaliksik 
tungkol sa kalagayan ng 
pakikilahok sa mga gawaing 
pansibiko at politikal ng mga 
mamamayan sa kanilang sariling 
pamayanan. 


Mga Aralin at Sakop ng Modyul 

Aralin 1 -Pagkamamamayan: Konsepto at Katuturan 
Aralin 2 - Mga Karapatang Pantao 
Aralin 3 - Politikal na Pakikilahok 


Sa modyul na ito ay inaasahang matututunan mo ang sumusunod. 


Mga Aralin 

Kasanayang Pampagkatuto 


• Naipaliliwanag ang mga katangian na 
dapat taglayin ng isang aktibong 
mamamayan na nakikilahok sa mga 
gawain at usaping pansibiko 

Aralin 1: 

Pagkamamamayan: 
Konsepto at 
Katuturan 

• Nasusuri ang mga pagbabago sa 
konsepto ng pagkamamamayan 

• Napahahalagahan ang papel ng isang 
mamamayan para sa pagbabagong 
panlipunan 

Aralin 2: 

Mga Karapatang 
Pantao 

• Natatalakay ang pagkabuo ng mga 
karapatang pantao batay sa Universal 
Declaration of Human Rights at Saligang 
Batas ng 1987 ng Pilipinas 

• Nasusuri ang bahaging ginagampanan 
ng mga karapatang pantao upang 
matugunan ang iba’t ibang isyu at 
hamong panlipunan 

• Napahahalagahan ang aktibong 
pakikilahok ng mamamayan batay sa 
kanilang taglay na mga karapatang 
pantao 

Aralin 3: 

Politikal na 
Pakikilahok 

• Natatalakay ang mga epekto ng 
pakikilahok ng mamamayan sa mga 
gawaing pansibiko sa kabuhayan, 
politika, at lipunan 

• Napahahalagahan ang papel ng 
mamamayan sa pamamahala ng 
isang komunidad 

• Nasusuri ang mga elemento ng isang 
mabuting pamahalaan 


PANIMULANG PAGTATAYA 

Ngayon, subukan mong sagutin ang paunang pagsusulit na 
magtatakda kung ano na ang iyong alam sa mga aralin. Bigyang-pansin ang 
mga katanunngan na hindi mo masasagutan nasng wasto at alamin ang 
wastong kasagutan nito sa iba’t ibang aralin sa modyul na ito. Handa ka na 
ba? Simulan mo na ang pagsagot. 

1. Ang sumusunod ay ang mga paraan para mawala ang 
pagkamamamayan ng isang indibiduwal maliban sa isa. 

A. Nawala na ang bisa ngnaturalisasyon. 

B. Nagtrabaho sa ibang bansa sa loob ng isang taon. 

C. Nanumpa ng katapatan sasaligang batas ng ibang bansa. 

D. Hindi naglingkod sa hukbong sandatahan ng ating bansakapag 
mayroong digmaan. 

2. Alin sa sumusunod ang itinuturing na isang mamamayang Pilipino 
ayon sa Saligang Batas ng 1987 ng Pilipinas? 

A. Yaong mga naging mamamayan ayon sa batas. 

B. Yaong ang mga ama o ang mga ina ay mga mamamayan ng 
Pilipinas. 

C. Yaong mga mamamayan ng Pilipinas sa panahon na isinusulat 
ang Saligang-Batas na ito. 

D. Yaong mga isinilang bago sumapit ang Enero 17, 1973na ang 
mga ina ay Pilipino, na pumili ng pagkamamamayang Pilipino 
pagsapit sa tamang gulang. 

3. Itinuring na “International Magna Carta for All Mankind” ang 
dokumentong ito, dahil pinagsama-sama ang lahat ng karapatang 
pantao ng indibiduwal at naging batayan ng mga demokratikong 
bansa sa pagbuo ng kani-kanilang saligang batas. 

A. Bill of Rights ng Saligang Batas ng 1987 ng Pilipinas 

B. Declaration of the Rights of Man and of the Citizen 

C. Magna Carta ng 1215 

D. Universal Declaration of Human Rights 

4. Ang sumusunod ay mga kuwalipikadong botante ayon sa Saligang 
Batas ng 1987 ng Pilipinas maliban sa isa. 

A. mamamayan ng Pilipinas 

B. nakatapos ng hayskul/sekondarya 

C. labing-walong taong gulang pataas 

D. nanirahan sa Pilipinas ng kahit isang taon at sa lugar kung saan 
niya gustong bumoto nang hindi bababa sa 6 buwan bago 
maghalalan. 

5. Ito ay ang sektor ng lipunan na hiwalay sa estado kung saan 
maaaring maiparating ng mamamayan ang kaniyang 
pangangailangan sa pamahalaan. 

A. Civil Society 

B. Grassroots Organizations 

C. Non-Governmental Organizations 

D. People’s Organizations 

6. Sino sa sumusunod ang hindi maituturing na isang mamamayang 
Pilipino batay sa Saligang Batas ng 1987 ng Pilipinas? 

A. Si Maria na sumailalim sa proseso ng expatriation. 

B. Si Kesha na sumailalim sa proseso ng naturalisasyon. 

C. Si Edward na ang mga magulang ay parehong mga Pilipino. 

D. Si Jade na ipinanganak noong Enero 16, 1970 na ang ina ay 
Pilipino at piniling maging Pilipino. 

7. Alin sasumusunod na situwasiyon ang hindinagpapakita ng lumawak 
na konsepto ng pagkamamamayan? 

A. Si Edna na sumasali sa mga kilos-protesta laban sa katiwalian 
sa pamahalaan. 

B. Si Rowel na nagtatrabaho para matugunan ang kaniyang mga 
pangangailangan. 

C. Si Angelo na kalahok sa proseso ng participatory budgeting ng 
kanilang lokal na pamahalaan. 

D. Si Michael na lumahok sa isang non-governmental organization 
na naglalayong bantayan ang kaban ng bayan. 


8. Ayusin ang mga dokumentong nasa loob ng kahon batay sa 
pagkabuo ng mga karapatang pantao mula sinaunang panahon 
hanggang sa kasalukuyan. 

1. Magna Carta 

2. First Geneva Convention 

3. Cyrus’ Cylinder 

4. Universal Declaration of Human Rights 

A. 1324 

B. 3124 

C. 3214 

D. 1234 

9. Alin sa mga pahayag ang nagpapakita ng isang Pilipinong iginigiit 
ang kaniyang karapatan bilang mamamayan? 

A. Ipinauubaya niya sa mga opisyal ng barangay ang pagpapasya 
sa mga proyektong dapat isagawa sa kanilang komunidad. 

B. Aktibo siya sa isang peace and order committeeng kanilang 
barangay. 

C. Nakikinig siya sa mga hinaing ng mga taong naaapi. 

D. Nanonood siya ng mga serye ng kuwento tungkol sa karapatang 
pantao. 

10. Alin sa sumusunod ang hindi akma sa nilalaman ng Bill of Rights na 
nakapaloob sa Saligang Batas ng 1987 ng Pilipinas? 

A. Karapatan ng taumbayan ang kalayaan sa pananampalataya. 

B. Karapatan ng taumbayan ang magtatag ng unyon o mga 
kapisanan. 

C. Karapatan ng taumbayan ang mabilanggo sa pagkakautang o 
hindi pagbabayad ng sedula. 

D. Karapatan ng taumbayan ang hindi gamitan ng dahas at pwersa 
sa kaniyang malayang pagpapasya. 

11 .Si Celestina ay isang mag-aaral na mulat sa mga nangyayari sa ating 
lipunan. Nais niyang lumahok sa isang samahang magtataguyod ng 
karapatan ng kababaihan. Alin sa sumusunod ang nararapat niyang 
salihan? 

A. Funding-Agency NGOs 

B. Grassroot Support Organizations 

C. Non-Governmental Organizations 

D. People’s Organizations 

12.Tingnan ang diyagram sa ibaba at sagutin ang tanong. 


\ 

\ 

Paglahok sa\ 

Paglahok sa 

NGO 

People's 

iba'tibang 

talakayan, 

/ 

Council y 

konsehong y 

panlungsod y' 

pagpanukala, at 
pagboto sa mga 

batas 


Anong proseso ang ipinapakita ng diyagram? 

A. Participatory Budgeting ng Lungsod ng Naga 

B. Participatory Governance ng Lungsod ng Naga 

C. Participatory Budgeting ng Porto Alegre 

D. Pagbuo ng Council of Fora of Delegates ng Porto Alegre 

13. Basahin ang sumusunod na mensahe: 

“Ask not what your country can do for you, ask what you can do for 
your country.” 

Ano ang nais ipaabot ng pahayag niPangulong John F.Kennedy? 

A. Ang pamahalaan at ang mga mamamayan ay may kani-kaniyang 
karapatan at tungkulin. 

B. Ang mga mamamayan ay dapat na palaging mulat sa mga 
polisiya at proyekto ng pamahalaan. 

C. Ang pagiging isang mapanagutang mamamayan ay 
makatutulong sa pag-unlad ng isang bansa. 

D. Ang isang bansang malaya ay may sariling pamahalaan at 
pamantayan sa pagkamamamayan. 

14. Bakit kailangang masiguro ng isang tao ang ligalidad ng kanyang 
pagkamamamayan sa isang bansa? 

A. Upang magkaroon siya ng pagkakakilanlan 

B. Upang matiyak ang kaniyang mga tungkulin at pananagutan 

C. Upang mabatid niya ang kaniyang mga karapatan at tungkulin 

D. Upang maigawad sa kaniya ang mga pribilehiyo na dapat niyang 
matamasa 

15. Suriin ang bahagi ng awiting pinamagatang “Pananagutan”: 

Walang sinuman ang nabubuhay 
Para sa sarili lamang 

Walang sinuman ang namamatay 
Para sa sarili lamang 
Koro: 

Tayong lahat ay may pananagutan sa isa't-isa 

Tayong lahat ay tinipon ng Diyos 
na kapiling N'ya 

Ano ang mensaheng nais ipahiwatig ng awitin patungkol sa mga 

mamamayan ng isang bansa? 

A. Pagkakapantay-pantay ng mga mamamayan anuman ang 
estado sa buhay. 

B. Ang mga mamamayan ang siyang tagapagtanggol ng Saligang 
Batas ng bansa na kaniyang kinabibilangan. 

C. Makakamit ang kabutihang panlahat at maisusulong ang 
pambansang interes kung may pagtutulungan 

D. Nararapat na magtulungan ang pamahalaan at ang mga 
mamamayan upang makamit ng bansa ang kaunlaran. 

16. Alin sa sumusunod ang nagpapakita ng “kamalayan, aktibo, at 
malayang pagtatanggol sa mga karapatang pantao ng mga 
mamamayan”? 

A. Paghanda sa mga darating na kalamidad tulad ng bagyo at 
lindol 

B. Pag-anib sa mga people’s organization tulad ng samahang 
Gabriela 

C. Pamamasyal sa mga lokal na tourist spot bago ang 
pangingibang bansa 

D. Pagbili ng mga produktong Pilipino at pagwaksi sa mga 
produktong dayuhan 

17. Alin sa sumusunod ang nagpapakita ng kaugnayan ng karapatang 
pantao sa isyu at hamong pangkapaligirang kinakaharap ng tao sa 
kasalukuyan? 

A. Ang karapatan sa pagkakapantay-pantay ang Simula sa 
pagharap ng suliraning pangkapaligiran 

B. Ang karapatan sa pamamahinga at paglilibang ang dahilan kung 
bakit kailangang tugunan ang mga isyung pangkapaligiran. 

C. Ang karapatan sa edukasyon ang nagbibigay-daan upang 
matutunan ang kahalagahan ng pagsusumikap ng bawat tao na 
pangalagaan ang kapaligiran. 

D. Ang karapatang mabuhay sa pamamagitan ng pagkakaroon ng 
ligtas na kapaligiran ang pundasyon sa paggawa ng mga 
hakbang upang matugunan ang isyung pangkapaligiran. 

18. Bakit mahalagang gamitin natin ang ating karapatang bumoto? 

A. Upang hindi mawala ang ating pagkamamamayan kung hindi 
tayo boboto. 

B. Upang maiwasan nating masangkot sa gulo o karahasan tuwing 
eleksyon. 

C. Upang mailuklok natin ang mga opisyal na magbibigay sa atin ng 
iba’t ibang kagamitan. 

D. Upang ating mailuluklok ang mga opisyal na sa tingin natin ay 
ipaglalaban angkarapatang pantao at kabutihang panlahat. 

19. Bakit mahalaga ang pagsasagawa ng participatory governance ? 

A. mas maraming sasali sa civi/society 

B. mawawalan ng silbi ang mga opisyal ng pamahalaan 

C. maiiwasan ang pagtutol sa mga proyekto ng pamahalaan 

D. mas magiging matagumpay ang proyekto ng pamahalaan 

20. Bakit mahalaga sa isang bansa ang aktibong pakikilahok ng mga 

mamamayan sa mga nangyayari sa kanilang paligid? 

A. sapagkat mapaaktibo man o hindi, makalalahok pa rin ang mga 
mamamayan sa mga nangyayari sa bansa 

B. sapagkat kakikitaan ng mga karapatang pantao ang mga 
mamamayan batay sa itinakda ng saligang-batas 

C. sapagkat malaki ang bahaging ginagampanan ng mga 
mamamayan na makatugon sa mga isyu at hamong panlipunan 

D. sapagkat mas magiging makapangyarihan ang mga opisyal ng 
pamahalaan kung magiging aktibo ang mga mamamayan sa 
bansa 


ARALIN 1: Pagkamamamayan: Konsepto at Katuturan 


Marapat na umpisahan mo ang iyong pag-aaral tungkol sa konsepto ng 
pagkamamamayan. Kung paano ito nagsimula at kung paano lumawak ang 
pakahulugan nito sa kasalukuyan ay tatalakayin sa araling ito. Halina at 
simulang suriin ang konsepto at katuturan ng pagkamamamayan. 


ALAMIN 


Sa pagsisimula ng iyong pagtalakay sa modyul na 
ito, pagtutuunan mo ng pansin ang gawaing pupukaw sa 
iyong interes. Bukod dito, ipakikita sa mga gawaing ito ang 
iyong nalalaman tungkol sa konsepto ng 



pagkamamamayan at bahaging ginagampanan nito sa 
kasalukuyan. 


Dito mo rin sasagutan ang My IRF Clockna iyong 
magsisilbing batayan ng pag-unlad ng iyong pag-unawa sa 
araling ito. mo na! 

Gawain I.Awit-Suri 


Pakinggan ang awiting “Ako’y Isang Mabuting Pilipino” ni Noel 
Cabangon. Maaaring basahin ang titik ng awitin sa ibaba. Pagkatapos 
aysagutin ang kasunod namga tanong. 


Ako’y isang mabuting Pilipino 
Minamahal ko ang Bayan ko 
Tinutupad ko ang aking mga tungkulin 
Sinusunod ko ang kaniyang mga alituntunin 

Tumatawid ako sa tamang tawiran 
Sumasakay ako sa tamang sakayan 
Pumipila at hindi nakikipag-unahan 
At ‘di ako pasiga-siga sa lansangan. 

Bumababa at nagsasakay ako sa tamang sakayan 
‘di na makahambalang parang walang pakialam. 
Pinagbibigyan kong mga tumatawid sa kalsada 
Humihinto ako kapag ang ilaw ay pula. 

‘Pagkat ako’y isang mabuting Pilipino 
Minamahal ko ang bayan ko 
Tinutupad ko ang aking mga tungkulin 
Sinusunod ko ang kaniyang mga alituntunin 

‘Di ako nangongotong o nagbibigay ng lagay 
Ticket lamang ang tinatanggap kung binibigay 
At ‘di nagtatago sa ilalim ng puno. 

‘Di ako nagkakalat nga basura sa lansangan. 

‘di bumubuga ng usok ang aking sasakyan 
Inaayos kong mga kalat sa basurahan 
Inaalagan ko ang aking kapaligiran 

‘Pagkat ako’y isang mabuting Pilipino 
Minamahal ko ang bayan ko 
Tinutupad ko ang aking mga tungkulin 
Sinusunod ko ang kaniyang mga alituntunin 
Lagi akong nakikinig sa aking mga magulang 
Kaya’t pag-aaral ay aking pinagbubutihan 
‘di ako gumagamit ng bawal na gamot. 

O kaya’y tumatambay at sa eskwela’y di 
pumapasok. 

Pingtatanggol ko ang aking karangalan 
‘Pagkat ito lamang ang tangi kong kayamanan 
‘di ko binebenta ang aking kinabukasan 
Ang boto ko’y aking pinahahalagahan. 


Ako, ilang tapat at totoong lingkod ng bayan 
Pabor o lagay ay ‘di ko pinapayagan 
Tapat ang serbisyo ko sa mamamayan 
Di ko binubulsa ang pera ng Bayan 

Ipinagtatanggol ko ang mamamayang Pilipino 
Mga karapatan nila’y kinikilala ko 
Ginagalang ko ang aking kapwa tao 
Pinaglalaban kong dangal ng bayan ko. 

‘Pagkat ako’y isang mabuting Pilipino 
Minamahal ko ang bayan ko 
Tinutupad ko ang aking mga tungkulin 
Sinusunod ko ang kaniyang mga alituntunin. 

Ako’y isang mabuting Pilipino 
Minamahal ko ang bayan ko 
Tinutupad ko ang aking mga tungkulin 
Sinusunod ko ang kaniyang mga alituntunin 
Pagkat ako’y isang mabuting Pilipino 

Panatang makabayan 

Iniibig ko ang Pilipinas 

Ito ang lupang sinilangan 

Ito ang tahanan ng aking lahi 

Ako’y kaniyang kinukupkop 

At tinutulungan upang maging malakas 

Maligaya, at kapaki-pakinabang 

Bilang ganti diringgin ko 

Ang payo ng aking mga magulang 

Susundin ko ang mga tungkulin ang aking 

paaralan 

Tutuparin ko ang mga tungkulin 
Ng isang mamamayang makabayan 
Paglilingkuran ko ang aking bayan 
Nang walang pag-iimbot at buong katapatan 
Sisikapin ko maging isang tunay na Pilipino 
Sa isip sa salita at sa gawa. 


Sanggunian: Cabangon, N. (Composer). (2009). Ako'y 
Isang Mabuting Pilipino. [N. Cabangon, Performer] 
Manila, Philippines. 






Mga Gabay na Tanong 


1. Ano-ano ang katangian ng isang mabuting Pilipino ayon sa 


awitin? 

2. Sino-sino ang itinuturing na mamamayang Pilipino? 

3. Bakit dapat maisakatuparan ng isang mamamayan ang 
kaniyang mga tungkulin at pananagutan? 

4. Paano makatutulong ang mamamayan sa pagsulong ng 
kabutihang panlahat at pambansang kapakanan? 

Gawain 2. My IRF Clock 

Sagutan ang My IRF Clocksa pamamagitan ng pagtatala sa apat 
na kahon sa kanang bahagi ng orasan (Initial Idea) ng iyong paunang 
kasagutan sa tanong na “Ano ang katangian ng isang aktibong 
mamamayang Pilipino?”Sasagutan ang Refined at Final ng MyIRF 
Clocksa ibang bahagi ng aralin. 

Ano ang iyong maaaring gawin para tugunan ang 
mga isyung panlipunan sa kasalukuyan? 

BINABATI KITA! 


Sa bahaging ito, iyong tinukoy ang mga dati mong kaalaman tungkol 
sa pagkamamamayan. Gamitin ang mga dating kaalamang ito para sa 
talakayang gagawin sa susunod na bahagi ng modyul, ang PAUNLARIN. 


PAUNLARIN 

Sa bahaging ito ay inaasahan na iyong matututuhan 
ang pinagmulan ng konsepto ng pagkamamamayan. 
Ipaliliwanag din sa modyul na ito kung paano ito lumawak sa 
pagdaan ng panahon. Susuriin mo rin kung naaayon ba ang 
iyong mga panimulang kaalaman sa paksa sa talakayan sa 
bahaging ito. 


Paksa:Konsepto at Katuturan ng Pagkamamamayan ( Citizenship ) 

; Bago mo basahin ang talakayan ng konsepto at katuturan ng 

i pagkamamamayan, gawin muna ang gawaing Survey Says... Layunin 
| nitong alamin kung paano nauunawaan ng iba’t ibang tao ang konsepto ng 
I pagkamamamayan. 

Gawain 3.Katangian ng Aktibong Mamamayan 

lhanda ang sarili sa pagbuo ng mga katangian ng isang aktibong 
mamamayan. Sundin ang sumusunod na panuntunan: 


0 


1. Kayo ay hahatiin sa limang pangkat na ang bawat isa 
ay inaasahang bumuo ng listahan ng katangian ng mga 
aktibong mamamayan. 

2. Ito ay inyong iuulat sa klase at ipaliliwanag kung bakit 
ito naging katangian ng isang aktibong mamamayan. 

Pamprosesong Tanong: 

1. Ano-ano ang mga katangian ng isang aktibong 
mamamayan? 

2. Paano ninyo nasabi na ito ay katangian ng isang 
aktibong mamamayan? 


Paksa: Ligal at Lumawak na Konsepto ng Pagkamamamayan 


Pagkatapos mong alamin ang inyong paunang kaalaman tungkol sa 
isang aktibong mamamayan, ikaw ay magiging mas handa para sa pag-unawa 
tungkol sa dalawang pananaw ng pagkamamamayan: ang ligal na pananaw at 
lumawak na pananaw. 


Ligal na Pananaw 

Ang konsepto ng citizenship (pagkamamamayan) o ang kalagayan 
o katayuan ng isang tao bilang miyembro ng isang pamayanan o estado ay 
maaaring iugat sa kasaysayan ng daigdig. Tinatayang panahon ng 
kabihasnang Griyego nang umusbong ang konsepto ng citizen. Ang 
kabihasnang Griyego ay binubuo ng mga lungsod-estado na tinatawag na 

polis. Ito ay isang lipunan na binubuo ng mga taong may iisang 
pagkakakilanlan at iisang mithiin. Ang polis ay binubuo ng mga citizen na 
limitado lamang sa kalalakihan. Ang pagiging citizen ng Greece ay isang 
pribilehiyo kung saan may kalakip na mga karapatan at tungkulin. Ayon sa 
orador ng Athens na si Pericles, hindi lamang sarili ang iniisip ng mga citizen 
kundi maging ang kalagayan ng estado. Ang isang citizen ay inaasahan na 
makilahok sa mga gawain sa polis tulad ng paglahok sa mga pampublikong 
asembliya at paglilitis. Ang isang citizen ay maaaring politiko, administrador, 
husgado, at sundalo. 

Sa paglipas ng maraming panahon, ay nagdaan sa maraming 
pagbabago ang konsepto ng citizenship at ng pagiging citizen. Sa 
kasalukuyan, tinitingnan natin ang citizenship bilang isang ligal na 
kalagayan ng isang indibiduwal sa isang nasyon-estado. Ayon kay Murray 
Clark Havens (1981), ang citizenship ay ugnayan ng isang indibiduwal at ng 
estado. Ito ay tumutukoy sa pagiging miyembro ng isang indibiduwal sa 
isang estado kung saan bilang isang citizen, siya ay ginawaran ng mga 
karapatan at tungkulin. Sa Pilipinas, inisa-isa ng estado sa Saligang-batas 
ang tungkulin at karapatan ng mga mamamayan nito. 

Dito rin makikitakung sino ang mga maituturing na citizen ng isang 
estado at ang kanilang mga karapatan at tungkulin bilang isang citizen. 
Bilang halimbawa, tunghayan ang kasunod na teksto. Ito ay tungkol sa 
ikaapat na artikulo ng Saligang Batas ngl 987 ng Pilipinas na nagpapahayag 
ng tungkol sa pagkamamamayan. Iniisa-isa rito kung sino ang maituturing 
na mamamayan ng Pilipinas. 

ARTIKULO IV 
PAG KAM AM AM AY AN 


SEKSIYON1. Ang sumusunod ay mamamayan ng Pilipinas: 

(1) yaong mamamayan ng Pilipinas sa panahon ng pagpapatibay 

ng saligang-batas na ito; 

(2) yaong ang mga ama o mga ina ay mamamayan ng Pilipinas; 

(3) yaong mga isinilang bago sumapit ang Enero 17, 1973 na ang 

mga ina ay Pilipino, na pumili ng pagkamamamayang 
Pilipino pagsapit sa karampatang gulang; at 

(4) yaong mga naging mamamayan ayon sa batas. 

SEK. 2. Ang katutubong inianak na mamamayan ay yaong 
mamamayan ng Pilipinas mula pa sa pagsilang na wala 
nang kinakailangang gampanang ano mang hakbangin 
upang matamo o malubos ang kanilang 
pagkamamamayang Pilipino. Yaong mga nagpasiya na 
maging mamamayang Pilipino ayon sa Seksiyon 1, 
Talataan 3 nito ay dapat ituring na katutubong inianak na 
mamamayan. 

SEK. 3. Ang pagkamamamayang Pilipino ay maaaring mawala o 
muling matamo sa paraang itinatadhana ng batas. 

SEK. 4. Mananatiling angkin ang kanilang pagkamamamayan ng 
mamamayan ng Pilipinas na mag-asawa ng mga dayuhan, 
matangi kung sa kanilang kagagawan o pagkukulang, sila 
ay ituturing, sa ilalim ng batas, na nagtakwil nito. 

SEK. 5. Ang dalawahang katapatan ng mamamayan ay salungat sa 
kapakanang pambansa at dapat lapatan ng kaukulang 
batas. 


Sanggunian: 

Saligang Batas ng 1987 ng Pilipinas. (1987, February 2). Ang 
Konstitusvon na Republika na Pilipinas 1987. Retrieved August 


Sa kabila nito ay maaaring mawala ang pagkamamamayan 
ng isang indibiduwal. Unang dahilan ay kung siya ay sasailalim sa 
proseso ng naturalisasyon sa ibang bansa. Ang ilan sa mga ito ay 
ang sumusunod: 1.)ang panunumpa ng katapatan sa Saligang- 

Dalawang Prinsipyo ng 
Pagkamamamayan 

Jus sanguinis 

Ang pagkamamamayan ng 
isang tao ay nakabatay sa 
pagkamamamayan ng isa sa 
kaniyang mga magulang. 
Ito ang prinsipyong 
sinusunod sa Pilipinas. 

Jus soli o jus loci 
Ang pagkamamayan ay 
nakabatay sa lugar kung 
saan siya ipinanganak. Ito 
ang prinsipyong sinusunod 
sa Amerika. 


Batas ng ibang bansa; 2.)tumakas sa 
hukbong sandatahan ng ating bansa kapag 
maydigmaan, at 3.) nawala na ang bisa ng 
naturalisasyon. 

Gawain 4. Filipino Citizenship Concept 

Map 

Isulat ang hinihinging impormasyon 
sa kasunod na concept mapbatay sa iyong 
binasang teksto. 

Pamprosesong mga Tanong 

I.Ano-ano angmga batayan ng pagiging 


isang mamamayang 


Pilipino? 

2. Ano-ano ang dahilan para mawala ang pagkamamamayan ng 
isang indibiduwal? 

3. Gaano kahalaga ang isang mamamayan sa lipunang Pilipino? 


Sa puntong ito ay maliwanag na sa iyo kung saan nagmula ang 
konsepto ng citizenship at ang tradisyonal na pananaw nito. Sa susunod na 
mga talata ay iyong matutunghayan kung paano sa pagdaan ng panahon ay 
lumawak ang konsepto ng pagkamamamayan. Pansinin ang malaking 
pagkakaiba ng tradisyonal at ang pagiging malawak na pakahulugan ng 
pagkamamamayan. 


Lumawak na Pananaw ng Pagkamamamayan 

Patuloy ang paglawak ng konsepto ng pagkamamamayan sa 
kasalukuyan. Tinitingnan ngayon ang pagkamamamayan hindi lamang 
bilang isang katayuan sa lipunan na isinasaad ng estado, bagkus, 
maituturing ito bilang pagbubuklod sa mga tao para sa ikabubuti ng 
kanilang lipunan. Ang pagkamamamayan ng isang indibiduwal ay 
nakabatay sa pagtugon niya sa kaniyang mga tungkulin sa lipunan at sa 
paggamit ng kaniyang mga karapatan para sa kabutihang panlahat. 
Mangyari pa, tinitingnan ng indibiduwal na siya ay bahagi ng isang 
lipunan kasama ang ibang tao. 

Hindi lamang magiging tagamasid sa mga pagbabagong 
nagaganap sa lipunan ang isang mamamayan. Bilang bahagi ng isang 
lipunan na may mga karapatan at tungkuling dapat gampanan, 
inaasahan na siya ay magiging aktibong kalahok sa pagtugon sa mga 
isyung kinahaharap ng lipunan at sa mas malawak na layunin ng 
pagpapabuti sa kalagayan nito. 

Ayon sa lumawak na pananaw ng pagkamamamayan, igigiit ng 
isang mamamayan ang kaniyang mga karapatan para sa ikabubuti ng 

bayan. Kaniyang gagamitin ang pamamaraang ipinahihintulot ng batas 
upang iparating sa mga kinauukulan ang kaniyang mga hinaing at 
saloobin. Ang mamamayan ngayon ay hindi tagasunod lamang sa mga 
ipinag-uutos ng pamahalaan sapagkatwala namang monopolyo ang 
pamahalaan sa mga patakarang ipatutupad sa isang estado. Kung 
gayon, hindi niya inaasa sa pamahalaan ang kapakanan ng lipunan sa 
halip, siya ay nakikipagdiyalogo rito upang bumuo ng isang kolektibong 
pananaw at tugon sa mga hamong kinakaharap ng lipunan. 

Batay sa lumawak na pananaw ng pagkamamamayan, maaari 
nating matukoy ang mga katangian ng isang mabuting mamamayan. 
Ayon kay Yeban (2004), ang isang responsableng mamamayan ay 
inaasahang makabayan, may pagmamahal sa kapuwa, may respeto sa 
karapatang pantao, may pagpupunyagi sa mga bayani, gagap ang mga 
karapatan at tungkulin bilang mamamayan, may disiplina sa sarili, at 
may kritikal at malikhaing pag-iisip. 

Naglahad ang abogadong si Alex Lacson ng labindalawang 
gawaing maaaring makatulong sa ating bansa. Ang mga gawaing ito ay 
maituturing na mga simpleng hakbangin na maaaring gawin ng bawat 
isa sa atin. Ngunit sa kabila ng pagiging simple ng mga ito ay maaaring 
magbunga ang mga ito ng malawakang pagbabago sa ating lipunan. 


1. Sumunod sa batas-trapiko. Sumunod sa batas. 

2. Laging humingi ng opisyal na resibo sa anumang binibili. 

3. Huwag bumili ng mga bagay na smuggle. Bilhin ang mga lokal na produkto. 
Bilhin ang gawang-Pilipino. 

4. Positibong magpahayag ng tungkol sa atin gayundin sa sariling bansa. 

5. Igalang ang nagpapatupad ng batas-trapiko, pulis at iba pang lingkod- 
bayan. 

6. Itapon nang wasto ang basura. Ihiwalay. Iresiklo. Pangalagaan. 

7. Suportahan ang inyong simbahan. 

8. Tapusin nang may katapatan ang tungkulin sa panahon ng eleksiyon. 

9. Maglingkod nang maayos sa pinapasukan. 

10. Magbayad ng buwis. 

11. Tulungan ang isang iskolar o isang batang mahirap. 

12. Maging mabuting magulang. Turuan ng pagmamahal sa bayan ang mga 
anak. 


Sanggunian: Lacson, Alexander L. (2005). 12 Little Things Every Filipino Can Do 
to Heb Our Countrv. Alav Pinov Publishina House 


Lagyan ng angkop na impormasyon ang Venn Diagram na 
naghahambing sa tradisyonalat lumalawak na pakahulugan sa 
pagkamamamayan. Ilagay sa dalawang bilog ang mga natatanging 
katangian ng dalawang pananaw ng pagkamamamayan. Ilagay naman 
sa gitnang bahagi ang mga pagkakatulad ng dalawang pananaw ng 
pagkamamamayan. 


Ligalna Pananaw Lumawak naPananaw 



Pagkakatulad 



Pamprosesong mga Tanong 


1. Anoang pagkakaiba ngligal na pananaw ng 
pagkamamamayan sa lumawak na pananaw nito? 

2. Ano naman ang mga pagkakatulad ng ligal at lumawak na 
pananaw ngpagkamamamayan? 

3. Gaano kahalaga ang papel ng mamamayan sa ating lipunan? 


Gawain 6.Ako Bilang Aktibong Mamamayan 

Magsulat ng limang katangian ng aktibong mamamayan sa 
bawat pananaw ng pagkamamayan. Magbigay ng maikling paliwanag 

Pagkakatulad 







kung bakit ito naging isang katangian ng aktibong mamamayan. sa 
tingin mo ay nagpapakita ng pagiging aktibong mamamayan. 




Pamprosesong mga Tanong 


1. Ano ang iyong konsepto ng isang aktibong mamamayan? 

2. Paano mo nasabing ang mga gawaing inilagay mo satsartay 
nagpapakita ng pagiging isang aktibong mamamayan? 

3. Gaano kahalaga sa isang lipunan ang isang aktibong 
mamamayan? 


BINABATI KITA! 


Mahusay mong nagawa ang mga gawain sa bahaging ito ng 
modyul. Maging handa para sa mga gawain sa susunod na bahagi: ang 
PAGNILAYAN at UNAWAIN. 


362 








PAGNILAYAN at UNAWAIN 


V 


Ang bahaging ng modyul na ito ay tutulong sa iyo 
upang mas mapalalim ang iyong pag-unawa sa konsepto at 
katuturan ng pagkamamamayan. Sa pagtatapos ng modyul, 
inaasahang mabuo sa iyong kaisipan ang kasagutan sa 
tanong na, “Ano ang katangian ng isang mabuting 
mamamayang Filipino?” 


Gawain 7.Suri-Basa 

Basahin ang artikulong Filipino Ideals of Good Citizenship ni 
Mahar Mangahas. Pagkatapos ay sagutin ang kasunod na mga 
tanong. 


Ang pananaw ng mga Pilipino sa pagiging 
mabuting mamamayan 


ni Mahar Mangahas 
Philippine Daily Inquirer 
01:33:00 04/19/2008 


Noong nakaraang lingo ay aking iniulat natayong mga Pilipino, kung 
ihahambing sa ibang nasyonalidad, ay napakahusay sa 
pangangalaga ng ating karapatan sa pagsasagawa ng civil 
disobedience. Ngunit, tayo ay below average pagdating sa 
pangangalaga ng ating karapatan sa minimum living standard, 
karapatan ng mga minorities, karapatan para sa pantay na pagtrato, 

karapaan para marinig, at ang karapatang makilahok sa 
demokratikong proseso. 

Hindi lamang ang paggiit ng mga karapatan ang kalakip ng 
pagiging mabuting mamamayan kundi maging ang pagtupad sa mga 
tungkulin. 

Sa lingong ito, aking iuulat, batay pa rin sa 2004 Survey on 
Citizenship of the International Social Survey Program 
(www.issp.org) , na ang mga Pilipino, kung ihahambing sa iba, ay may 
mataas na pananaw sa kung ano ang mga dapat gawin ng isang 
mabuting mamamayan. 

Gumawa ang 2004 ISSP Citizenship Survey ng isang listahan 
ng 10 tungkulin ng mga mamamayan at tinanong ang mga 
respondent na markahan ang bawat isa gamit scale na mula sa 1 
hanggang 7, kung saan ang 1 ay hindi mahalaga at ang 7 ay 
napakahalaga. Narito ang bahagdan ng mga sumagot ng 6 o 7 na 
mga Filipinos, ang ibang nasyonalidad, at ang global average, ayon 
sa pagkakasunod ng mga tungkulin ng mamamayan na minarkahan: 

1. Laging boboto sa halalan: Filipinos 88, Americans 78, 
Mexicans 75, Koreans 71, global 68, Taiwanese and 
Spaniards 68, Japanese 67. Sa pagbibigay ng 
kahalagahan sa pagboboto, nanguna ang Pilipinas, 
sinundan ng Denmark (87) at Canada (84). Ang 
pinakamababa ay ang Czech Republic (37). 

2. Hindi iiwas sa pagbabayad ng buwis: Japanese 85, 
Americans 84, Taiwanese 80, Filipinos 79, Koreans 78, 
Mexicans at Spaniards 75, global 73. Ang tungkulin sa 
pagbabayad ng buwis ay ang tanging isyu kung saan 
naungusan ang mga Pilipino ng ibang bansa. Ang Japan 
ay No. 1, at ang United States at United Kingdom ay ang 
pangalawa. Ang Pilipinas, ay pang-siyam kasama ang 
Chile at Slovakia. Ang Flanders ay ang panghuli (52). 

3. Laging sundin ang mga batas at regulasyon. : Filipinos 
86, Americans 85, Mexicans 84, Taiwanese 83, 
Japanese 81, global 78, Koreans 77, Spaniards 76. Ang 
pinakamatataas, lahat ay 88, ang Venezuela, Bulgaria, 
Canada at Poland. Ang Pilipinas, ay pang-walo kasama 
ang Chile at Ireland. Ang huli ay ang Switzerland (51). 

4. Laging pagbabantay sa mga gawain ng pamahalaan: 

Filipinos 79, Americans 75, Mexicans 69, Japanese 59, 
Taiwanese 59, global 55, Koreans 53, Spaniards 50. Ang 
Canada (81) ay ang nanguna, na sinundan ng Pilipinas 
at United States. Ang panghuli ay ang Czech Republic 
(23). _ 

5. Ang maging epektibo sa panlipunan at politikal na mga 
samahan: Filipinos 59, Mexicans 49, Spaniards and 
Americans 30, Koreans 27, global 26, Taiwanese 22, 
Japanese 15. Ang Pilipinas ang nanguna rito; ito lamang 
ang bansa kung saan ang mayorya ng mga respondent 
ay nagsabi na ito ay mahalaga. Ang Mexico at South 
Africa ay parehong nasa ikalawang puwesto. Finland 
ang pinakahuli (6). 

6. Subuking unawain ang katuwiran ng mga taong may 
ibang opinyon: Mexicans 76, Filipinos 68, Americans 67, 
Spaniards 65, global 61, Koreans 59, Japanese 49, 
Taiwanese 47. Ang Uruguay (85) ang nanguna, 
sinundan ng Mexico. Ang Pilipinas ay pang-siyam. Ang 
pinakahuli ay ang Czech Republic (35). 

7. Pumili ng produkto para sa politikal, etikal o 
pangkalikasang kadahilanan, kahit na ito ay mayroong 
dagdag na gastos: Spaniards 53, Filipinos 47, Koreans 
44, Taiwanese 39, Americans 37, Mexicans 35, global 
34, Japanese 25. Ang Portugal (56) ang nanguna, 
sinundan ng Spain, at Australia (49). Dalawang bansa 
lamang ang mayroong mayorya ng mga taong 
nagsabing ang isang mabuting mamamayan. Ang 
Pilipinas ay pang-apat kasama ang Austria. Ang 
pinakahuli ay ang Bulgaria (8). 

8. Tulungan ang mamamayan ng bansang [pangalan ng 
bansang] may hindi magandang kalagayan: Mexicans 
85, Filipinos 79, Spaniards 74, Americans 70, global 62, 
Taiwanese 60, Koreans 50, Japanese 41. Ang mga 
bansang nanguna ay ang Venezuela (90), Chile (88), 
Uruguay (86), at ang Mexico. Ang Pilipinas ay pang- 
anim, kasunod ng Israel (80). Ang mga nasa huli ay 
Czech Republic (31) at ang Flungary (38), pagkatapos ng 
Japan. 

9. Tulungan ang mamamayan ng mga bansa sa mundo na 

may hindi magandang kalagayan: Mexicans 80, 
Spaniards 67, Filipinos 55, global 44, Americans 37, 
Taiwanese 36, Japanese 28, Koreans 20 (ang 
pinakahui). Pang-una ang Venezuela (85), na sinundan 
ng Mexico. Ang Spain ay pang-4. Ang Pilipinas, na mas 
mababa ng 30 puntos sa bansang nanguna, ay ang 
pang-siyam dahil sa sampung bansa lamang ang 
mayorya ng mga respondent ang nagsasabing ang 
pagtulong sa iba ay bahagi ng pagiging mabuting 
mamamayan. Ito ay isa sa mga isyu kung saan ang 
United States ay belowaverage. _ 

lO.Handang maglingkod sa militar sa oras ng 

pangangailangan; Filipinos 62, Americans 60, 
Taiwanese 57, Mexicans 56, Koreans 54, global 43, 
Spaniards 25, Japanese 13. Ang Israel (79) ang 
nanguna, kung saan ang panlahatang serbisyo militar ay 
bahagi ng kanilang seguridad. Malayo ang puntos ng 
Russia (65) sa Israel, Poland (63), at ang Pilipinas, na 
kasama ang Venezuela sa pang-apat na puwesto. Ang 
mga bansang nasa huli ay ang Flanders (12) at Japan. 

Bukod sa mga Pilipino, ang mga Mexicans lamang ang laging 
mas mataas sa global average. Dahil sa pagiging No. 1 ng dalawang 
beses, No. 2 ng isang beses, at hindi lumalagpas ng No. 9, tayong 
mga Pilipino ay may average rank na 5.3 sa pagbibigay halaga sa 
tungkulin ng pagkamamamayan. Ang mga Venezuelan ay may 
tatlong No. 1, ngunit may mababang average na 8.3 dahil sa tatlong 
ranking na No. 14 o mas mababa. Ang mga Mexicans na naungusan 
ang mga Pilipino sa tatlo mula sa sampung tungkulin ng mga 
mamamayan, ay mayroong average rank na 8.6. 

Marami tayong matutuhan sa ating sarili sa pamamagitan ng pag- 
aaral sa ibang tao. Ipinapakita ng mga survey, na hindi sa unang 
pagkakataon, na ang tingnan ang mga Pilipino na mayroong sirang 
kultura ay pagbatay sa ‘parachute journalism’ sa halip sa agham 
panlipunan. 

Sanggunian: 

Mangahas, M. (2008, April 19). Filipino Ideals of Good Citizenship. 
Retrieved March 19, 2014, from Inquirer: 

http://opinion.inquirer.net/inquireropinion/columns/view/20080419- 

131332/Filipino-ideals-of-qood-citizenship 

Salin sa Filipino ni Mark Alvin M. Cruz 

Mga Gabay na Tanong 




1. Ano ang kahulugan ng isang mabuting mamamayan ayon sa 
binasang artikulo? 

2. Ano ang ranggo ng Pilipinas sa iba’t ibang tungkulin ng isang 
mamamayan? 

3. Alinsa mga binanggit na tungkulin ng mamamayan ang iyong 
ginagawa? Bakit ito mahalagang gawin? 

4. Anong konklusyon ang iyong maaaring mabuo tungkolsa 
pagiging mabuting mamamayan ng mga Pilipino batay sa 
survey? 

Gawain 8. My IRF Clock 

Muling balikan ang My IRF Clock.Sa bahaging ito ay sagutan ang pokus 
na tanong ng modyul. Isulat ito sa bahaging Refined. 

Pagkatapos mong malaman ang katuturan at kahalagahan ng 
konsepto ng pagkamamamayan, pag-aaralan mo naman ang tungkol sa 
karapatang pantao. Dito ay iyong makikita ang ugnayan ng karapatang 
pantao at pagiging isang mabuting mamamayan. 

ARALIN 2: Mga Karapatang Pantao 

Sa iyong pag-aaral ng unang aralin, natutuhan mo ang katuturan ng 
pagkamamamayan at kung paano nagkaroon ng transisyon ang konseptong ito 
mula sa ligal tungo sa lumawak na kahulugan nito. 

Sa araling ito, bibigyang-pansin ang mga karapatang pantao na taglay 
ng bawat mamamayan. Tatalakayin din ang bahaging ginagampanan ng mga 
karapatang ito upang maging aktibong mamamayan na tutugon sa mga isyu at 
hamon ng lipunan. Ang paggiit ng mga karapatan ng mamamayan ay ang 
esensiya ng lumawak na pakahulugan ng isang mamamayan. Binibigyan nito 
ng kapangyarihan ang mamamayan para maging aktibong kalahok sa lipunan. 

Halina at simulang suriin ang mga taglay na karapatan ng bawat tao 
mula sa kontekstong historikal tungo sa pagiging instrumento ng mga ito sa 
pagiging aktibo ng mamamayan. 

PAUNLARIN 



Sa yugtong ito, tatalakayin ang paksang “Karapatang 
Pantao.” Kabilang ang pagkabuo ng karapatang pantao batay 
sa kontekstong historikal nito, ang Universal Declaration of 
Human Rights, Bill of Rights, at ang paglalagom ng mga 
karapatang pantao na tinutukan sa mga nakaraang aralin ng 
modyul na ito. 

Maraming pagkakataon na nababasa sa mga pahayagan, 
naririnig sa radyo, napanonood sa telebisyon, at napag-uusapan ang 
paksa tungkol sa karapatang pantao. Kung bibigyan ka ng 
pagkakataong magtanong sa mga taong iyong masasalubong kung 
ano ang ibig sabihin ng karapatang pantao, iba’t ibang sagot ang 
iyong makukuha. Ito ay dahil sa iba’t ibang karanasang humubog sa 
kanila batay sa kinaaanibang relihiyon, uri ng kultura at lipunang 
kanilang kinabibilangan. 

Taglay ng bawat tao ang mga karapatang nakabatay sa 
prinsipyo ng paggalang sa isang indibiduwal. Lahat ng nabubuhay 
naindibiduwal ay may taglay na mga karapatan dahil bawat isa ay 
nararapat na tratuhin nang may dignidad. Saklaw ng tao ang kaniyang 
mga karapatan sa aspektong sibil, poltikal, ekonomikal, sosyal, at 
kultural. 

Makikita sa kasunod na diyagram ang kontekstong historikal ng pag- 
unlad ng konsepto ng karapatang pantao mula sinaunang panahon 
hanggang sa pagkabuo ng Universal Declaration of Human Rights ng United 
Nations noong 1948. 


539 B.C.E. - Sinakop ni Haring Cyrus ng 
Persia at kaniyang mga tauhan ang^Jc 
lungsod ng Babylon. Pinalaya niya ang 
mga alipin at ipinahayag na maaari 
silang pumili ng sariling relihiyon. 
Idineklara rin ang pagkakapantay- 
pantay ng lahat ng lahi. 

Nakatala ito sa isang baked-clay 
cylinder na tanyag sa tawag na "Cyrus 
Cylinder." Tinagurian ito bilang "world's 
first charter of human rights." 


Kinakitaan din ng kaisipan tungkol sa 
karapatang pantao ang iba pang sinaunang 
kabihasnan tulad ng India, Greece, at Rome. 

I Ang mga itinatag na relihiyon at 
Y pananampalataya sa Asya tulad ng Judaism, 
Hinduism, Kristiyanismo, Buddhism, Taoism, 
Islam at iba pa ay nakapaglahad ng mga 
kodigo tungkol sa moralidad, kaisipan tungkol 

? dignidad ng tao at tungkulin nito sa 

kaniyang kapwa. 


Noong 1215, sapilitang lumagda si John I, Hari ng England, saMagna Carta, isang dokumentong 
naglalahad ng ilang karapatan ng mga taga-England. Nan sa mga ito ay hindi maaaring dakpin, 
ipakulong, at bawiin ang anumang ari-arian ng sinuman nang walang pagpapasiya ng hukuman. Sa 
dokumentong ito, nilimitahan ang kapangyarihan ng hari ng bansa. 



















Noong 1628 sa England, ipinasa ang Petition of 
O Right na naglalaman ng mga karapatan tulad nang 
hindi pagpataw ng buwis nang walang pahintulot ng 
Parliament, pagbawal sa pagkulong nang walang* 
sapat na dahilan, at hindi pagdeklara ng batas militar 
sa panahon ng kapayapaan. 


Noong 1864, isinagawa ang pagpupulong ng 
labing-anim na Europeong bansa at ilang estado 
ng United States sa Geneva, Switzerland. Kinilala 
ito bilang The First Geneva Conventions may 
layuning isaalang-alang ang pag-alaga sa mga 
nasugatan at may sakit na sundalo nang walang- 
anumang diskriminasyon. 


Noong 1948, itinatag ng United Nations ang 
Human Rights Commissionsa pangunguna nM 
Eleanor Roosevelt, asawa ng yumaong 
Pangulong Franklin Roosevelt ng United States. 
Sa pamamagitan ng naturang komisyon, 
nilagdaan at ipinatupad ang dokumentong 
tinawag na Universal Declaration of Human 
Rights. 


* 


Noong 1787, inaprubahan ng United 
States Congress ang Saligang-batas 
J>ng kanilang bansa.Sa dokumentong 
ito, nakapaloob ang Bill of Rights na 
ipinatupad noong Disyembre 15, 
1791. Ito ang nagbigay-proteksiyon 
sa mga karapatang pantao ng lahat 
ng mamamayan at maging ang iba 
pang taong nanirahan sa bansa. 


Noong 1789, nagtagumpay ang 
French Revolution na wakasan ang 
ganap na kapangyarihan ni Flaring 
Louis XVI. Sumunod ang paglagda ng 
Declaration of the Rights of Man and 
of the Citizens naglalaman ng mga 
karapatan ng mamamayan. 


Sanggunian: 

United for Human Rights. (2014). A Brief 
History of Human Rights. Retrieved August 21, 
2014, from United for Human Rights: 
http://www.humanrights.com/what-are-human- 
rights/brief-history/cyrus-cylinder.html; 
http ://w w w.universalrights .net/main/histof.htm 


Gawain 9 .Human Rights Declared 

Magsaliksik tungkol sa mahahalagang probisyon ng 
sumusunod na dokumentong naglalahad ng mga karapatang 
pantao. Isulat ang mga probisyong nakapaloob sa bawat 
dokumento sa pangalawang kolum. 

Dokumento 

Mga Nakapaloob 
na Karapatang Pantao 

1. Cyrus’ Cylinder 


2. Magna Carta 


3. Petition of Right 


4. Bill of Rights 


5. Declaration of the Rights 
of Man and of the Citizen 


6. The First Geneva 

Convention 



0 


Pamprosesong mga Tanong 


1. Bakit mahalaga ang mga binanggit na dokumento sa pag-unlad ng 
konsepto ng karapatang pantao? 

2. Ano-ano ang pagkakatulad sa nilalaman ng mga dokumento batay 
sanabuongtsart? 

3. Ano ang iyong nabuong konklusyon tungkol sa pag-unlad ng 
karapatang pantao sa iba’t ibang panahon? 


Gawain 10. Connecting Human Rights Then and Now 


Pumili ng isang karapatang pantao na nakapaloob sa 
alinman sa tinalakay na dokumento. Magbigay ng halimbawa, 
situwasiyon o pangyayari sa iyong komunidad na nagpapatunay 
na nagaganap o ipinatutupad ito sa kasalukuyan. Ipakita ang 

gawaing ito sa malikhaing paraan. Sundin ang nasa loob ng 
kahon. 


1. Piniling dokumento sa pagkabuo ng karapatang 

pantao:_. 

2. Karapatang pantaong nakapaloob sa dokumento 
na nagaganap/ipinapatupad sa kasalukuyan: 


3. Malikhaing Gawain: 

(Maaaring role playing, pagsulat ng tula 
o sanaysay, 
pag-awit, at iba pa) 


Pamprosesong mga Tanong 

1. Ano ang karaniwang karapatang pantao ang ipinakita sa 
malikhaing gawain? 

2. Ano ang patunay na nagaganap at ipinatutupad sa kasalukuyan 
ang mga naturang karapatang pantao? 

3. Nararapat bang maging bahagi ng buhay ng mamamayan ang 
mga nabanggit na karapatang pantao? Bakitt? 

Paksa: Ang Universal Declaration of Human Rights 
at ang Bill of Rights 

i Bibigyang pansin sa bahaging ito ang mga dokumento ng 

| Universal Declaration of Human Rights at ang Bill of Rights ng ating 
| SaligangBatas ng 1987. Ipaliliwanag dito ang kahalagahan ng mga ito sa 
I ating papel bilang mabuting mamamayan sa lipunan. 












Sanggunian:UN (United Nations). 

( 2014 ). The Universal Declaration of Ang Universal Declaration 

Human Rights. Retrieved 26 2014, March, .. . . x „ ,rM , n \ 

from United Nations: ° f Human Rl 9 htS (UDHR) 

http://www.un.org/en/documents/udhr/hist j sa sa maha | agang 

ory.shtml J v v 

dokumentong naglalahad 
ng mga karapatang pantao 
ng bawat indibiduwalna may kaugnayan sa bawat aspekto ng 
buhay ng tao. Kabilang sa mga ito ang karapatang sibil, politikal, 
ekonomiko, sosyal, at kultural. 

Nang itatag ang United Nations noong Oktubre 24, 1945, 
binigyang-diin ng mga bansang kasapi nito na magkaroon ng 
kongkretong balangkas upang matiyak na maibabahagi ang 
kaalaman at maisakatuparan ang mga karapatang pantao sa lahat 
ng bansa. Ito ay naging bahagi sa adyenda ng UN General 
Assembly noong 1946. 

Nabuo ang UDHR nang maluklok bilang tagapangulo ng 
Human Rights Commission ng United Nations si Eleanor 

Roosevelt - ang biyuda ni dating Pangulong Franklin Roosevelt 
ng United States. Binalangkas ng naturang komisyon ang talaan 
ng mga pangunahing karapatang pantao at tinawag ang talaang 
ito bilang Universal Declaration of Human Rights. 

Malugod na tinanggap ng UN General Assembly ang 
UDHR noong Disyembre 10, 1948 at binansagan ito bilang 
“International Magna Carta for all Mankind.” Sa kauna-unahang 
pagkakataon, pinagsama-sama at binalangkas ang lahat ng 
karapatang pantao ng indibiduwal sa isang dokumento. Ito ang 
naging pangunahing batayan ng mga demokratikong bansa sa 
pagbuo ng kani-kanilang Saligang-batas. 

Umabot nang halos dalawang taon bago nakumpleto ang 
mga artikulong nakapaloob sa UDHR. Sa Preamble at Artikulo 1 
ng UDHR, inilahad ang likas na karapatan ng lahat ng tao tulad ng 
pagkakapantay-pantay at pagiging malaya. Binubuo naman ng 
mga karapatang sibil at pulitikal ang Artikulo 3 hanggang 21. 
Nakadetalye sa Artikulo 22 hanggang 27 ang mga karapatang 
ekonomiko, sosyal, at kultural. Tumutukoy naman ang tatlong 
huling artikulo (Artikulo 28 hanggang 30) sa tungkulin ng tao na 
itaguyod ang mga karapatan ng ibang tao. 

Makikita sa kasunod na diyagram ang buod ng mga piling 
karapatang pantao na nakasaad sa UDHR. 

THE UNIVERSAL DECLARATION OF 


InllUJffiMM] KD 



Adopted by the General Assembly of the United Nations in 1948, the Universal Declaration [ 
states basic rights and fundamental freedoms to which all human beings are entitled. 



WE ALL ARE BORN FREE AND EQUAL. 
EVERYONE IS ENTITLED TO THESE RIGHTS 
NO MATTER YOUR RACE, RELIGION OR NATIONALITY 

EVERYONE HAS THE RIGHT TO LIFE, FREEDOM AND SAFETY. 







No one has the right to 
hold you in slavery. 



No one has the right to 
torture you. 



You have the right to 
recognition everyehere 
as a person before the law. 



We are all equal before the 
law and are entitled to 
equal protection of the law. 


B You have the right to seek 
legal help if your rights are 
violated. 



No one has the right to 
wrongly imprison you or 
force you to leave your 
country 



You have a right to 
a fair and public trial. 



Everyone is innocent 
until PROVEN guilty. 



You have the right to 
privacy. No one can 
interfere with your 
reputation, family, 
home orcorres po n d e nee. 



You can travel wherever 
you want. 


You have the right to seek asylum 
in another country if you are being 
persecuted in your own country. 



res 


You have the right to 
social security and 
are entitled to 
economic, social, 
and cultural help 
from your government. 


Everyone has the right to a 
nationality. 


All adults have the right to 
marriage and to raise a family. 


You have the right to own 
property. 



Worker's right: 

Every adult has 
the right to a job, 
a fair wage and to 
join a trade union. 



You have the 
right to leisure 
and rest from 
work. 


Everyone has the right to 
belong to a religion. 


m 


Everyone has the 
right to an adequate 
standard of living 
for themselves 
and their family. 


Freedom of expression: You have 
the right to free thought and to 
voice your opinions to others. 


Everyone has the 
right to education. 


Everyone has the right to 
gather as a peaceful assembly. 


Your intellectual 
property as artist 
or scientist should 
be protected. 


You have the right to help 
choose and to take part in 
governing yourcontry, 
directly or through 
chosen representatives. 


A 


A 


We are all entitled 
to social order so 
we can enjoy these 
rights. 


i idy idldi i id£>d ny i\didyddi I dl myd r\di d|Jdldi iy 11 idy I idi idliu Sd 

kaniya upang makamit ang kaniyang mga mithiin sa buhay at 
magkaroon ng mabuting pamumuhay. 

Malaki ang pagkakaugnay ng mga karapatang nakapaloob 
sa UDHR sa bawat aspekto ng buhay ng tao. Kung ganap na 
maisasakatuparan ang mga karapatang ito, magiging higit na 
kasiya-siya ang manirahan sa daigdig na maituturing na isang 
lugar na may paggalang sa bawat tao at tunay na kapayapaan 
para sa lahat. 

Naging sandigan ng maraming bansa ang nilalaman ng 
UDHR upang panatilihin ang kapayapaan at itaguyod ang 
dignidad at karapatan ng bawat tao. Naging inspirasyon din ang 
deklarasyong ito sa maraming opisyal ng pamahalaan at mga 
mambabatas upang magkaroon ng mas mabuting pamumuhay 
ang tao. 

Kaisa ang pamahalaan ng Pilipinas sa maraming bansang 
nagbigay ng maigting na pagpapahalaga sa dignidad at mga 
karapatan ng tao sa iba’t ibang panig ng daigdig. Ayon sa Seksyon 
11 ng Artikulo II ng Konstitusyon ng Republika ng Pilipinas, 1987 
ay pinahahalagahan ng Estado ang karangalan ng bawat tao at 
ginagarantiyahan ang lubos na paggalang sa mga karapatang 
pantao. Binigyang-diin ng Estado ang pahayag na ito sa 
Katipunan ng mga Karapatan (Bill of Rights) na nakapaloob sa 
Seksyon 1 - 22 ng Artikulo III. 

Ang Katipunan ng mga Karapatan o Bill of Rights ng 
Konstitusyon ng ating bansa ay listahan ng mga pinagsama- 
samang karapatan ng bawat tao mula sa dating konstitusyon at 
karagdagang karapatan ng mga indibiduwal na nakapaloob sa 
Seksyon 8, 11, 12, 13, 18 (1), at 19. 

Ayon sa aklat ni De Leon, et.al (2014), may tatlong uri ng 
mga karapatan ng bawat mamamayan sa isang demokratikong 

bansa. Mayroon namang apat na klasipikasyon ang constitutional 
rights. Unawain ang diyagram sa ibaba. 




Uri 

ng mga 
Karapatan 



Mga karapatang taglay 
ng bawat tao kahit hindi 
ipagkaloob ng Estado. 


Karapatang mabuhay, 
maging malaya, at 
magkaroon ng ari- 
arian 


Mga karapatang 
ipinagkaloob at pinanga- 
ngalagaan ng Estado. 


Karapatang Politikal - Kapangyarihan ng mamamayan 
na makilahok, tuwiran man o hindi, sa pagtatag at 
pangangasiwa ng pamahalaan. 

Karapatang Sibil - mga karapatan na titiyak sa mga 
pribadong indibidwal na maging kasiya-siya ang 
kanilang pamumuhay sa paraang nais nang hindi 
lumalabag sa batas. 

Karapatang Sosyo-ekonomik - mga karapatan na 
sisiguro sa katiwasayan ng buhay at pang- 
ekonomikong kalagayan ng mga indibiduwal. 

Karapatan ng akusado - mga karapatan na 
magbibigay-proteksyon sa indibidwal na inakusahan 
sa anomang krimen. 


Mga karapatang kaloob ng 
binuong batas at maaaring 
alisin sa pamamagitan ng 
panibagong batas. 


Karapatang 
makatanggap ng 
minimum wage 


Ang mga karapatang ito ay nararapat na taglay ng bawat 
indibiduwal dahil taglay nito ang dignidad ng isang tao, anoman 
ang kaniyang katayuan sa lipunan at kalagayang pang- 
ekonomika. 

Matutunghayan sa kasunod na diyagram ang nilalaman ng 
mga karapatang-pantao na kinikilala ng Estado ayon sa 
Konstitusyon. 



Ang Konstitusyon ng Republika ng Pilipinas, 1987 
Artikulo III 

SEKSYON 1. Hindi dapat alisan ng buhay, kalayaan, o ariarian ang sino mang tao 
nang hindi sa kaparaanan ng batas, ni pagkaitan ang sino mang tao ng pantay na 
pangangalaga ng batas. 


SEK. 2. Ang karapatan ng mga taong-bayan na magkaroon ng kapanatagan sa 
kanilang sarili, pamamahay, papeles, at mga bagay-bagay laban sa hindi 
makatwirang paghahaluglog at pagsamsam sa ano mang layunin ay hindi dapat 
labagin, at hindi dapat maglagda ng warrant sa paghalughog o warrant sa pagdakip 
maliban kung may malinaw na dahilan na personal na pagpapasyahan ng hukom 
matapos masitasat ang mayhabla at ang mga testigong maihaharap niya sa ilalim ng 
panunumpa o patotoo, at tiyaking tinutukoy ang lugar na hahalughugin, at ang mga 
taong darakpin o mga bagay na sasamsamin. 

SEK. 3. (1) Hindi dapat labagin ang pagiging lihim ng komunikasyon at 
korespondensya maliban sa legal n autos ng hukuman, o kapag hinihingi ang naiiba 
ng kaligtasan o kaayusan ng bayan ayon sa itinatakda ng batas. 

(2) Hindi dapat tanggapin para sa ano mang layunin sa alin mang hakbangin 
sa paglilitis ang ano mang ebidensya na nakuha nang labag dito sa sinusundang 
seksyon. 

SEK. 4. Hindi dapat magpatibay ng batas na nagbabawas sa kalayaan sa pananalita, 
pagpapahayag, o ng pamahayagan, o sa karapatan ng mga taong-bayan na 
mapayapang magkatipon at magpetisyon sa pamahalaan upang ilahad ang kanilang 
mga karaingan. 

SEK. 5. Hindi dapat magbalangkas ng batas para sa pagtatatag ng relihiyon, o 
nagbabawal sa malayang pagsasa-gamit nito. Dapat ipahintulot magpakailanman 
ang malayang pagsasagamit at pagtatamasa ng pagpapahayag ng relihiyon at 
pagsamba nang walang pagtatangi o pamimili. Hindi dapat kailanganin ang 
pagsusulit panrelihiyon sa pagsasagamit ng mga karapatang sibil o pampulitika. 

SEK. 6. Hindi dapat bawahan ang kalayaan sa paninirahan at ang pagbabago ng 
tirahan sa saklaw ng mga katakdaang itinatadhana ng batas maliban sa legal n autos 
ng hukuman. Ni hindi dapat bawahan ang karapatan sa paglalakbay maliban kung 
para sa kapakanan ng kapanatagan ng bansa, kaligtasang pambayan, o kalusugang 
pambayan ayon sa maaaring itadhana ng batas. 


SEK. 7. Dapat kilalanin ang karapatan ng mga taong-bayan na mapagpabatiran 
hinggil sa mga bagay-bagay na may kinalaman sa tanan. Ang kaalaman sa mga 
opisyal na record, at sa mga dokumento at papeles tugkol sa mga opisyal na Gawain, 
transaksyon, o pasya, gayon din sa mga datos sa pananaliksik ng pamahalaan na 
pinagbabatayan ng patakaran sa pagpapaunlad ay dapat ibigay sa mamamayan sa 
ilalim ng mga katakdaang maaaring itadhana ng batas. 




SEK. 14. (1) Hindi dapat papanagutin sa pagkakasalang criminal ang sino mang tao 
nang hindi sa kaparaanan ng batas. 

(2) Sa lahat ng mga pag-uusig criminal, ang nasasakdal ay dapat ituring na 
walang sala hangga't hindi napapatunayan ang naiiba, at dapat magtamasa ng 
karapatang magmatwid sa pamamagitan ng sarili at ng abogado, mapatalastasan ng 
uri at dahilan ng sakdal laban sa kanya, magkaroon ng mabilis, walang kinikilingan, 
at hayagang paglilitis, makaharap ang mga testigo at magkaroon ng sapilitang 
kaparaanan upang matiyak ang pagharap ng mga testigo at paglitaw ng ebidensya 
para sa kanyang kapakanan. Gayon man, matapos mabasa ang sakdal, maaaring 
ituloy ang paglilitis kahit wala ang nasasakdal sa pasubaling marapat na 
napatalastasan siya at di makatwiran ang kanyang kabiguang humarap. 


SEK. 15. Hindi dapat suspindihin ang pribilehiyo ng writ of habeas corpus maliban 
kung may pananalakay o paghihimagsik, kapag kinakailangan ng kaligtasang 
pambayan. 


SEK. 16. Dapat magkaroon ang lahat ng mga tao ng karapatan sa madaliang paglutas 
ng kanilang mga usapin sa lahat ng mga kalupunang panghukuman, 
malapanghukuman, o pampangasiwaan. 


SEK. 17. Hindi dapat pilitin ang isang tao na tumestigo laban sa kanyang sarili. 


SEK. 18. (1) Hindi dapat detenihin ang sino mang tao dahil lamang sa kanyang 
paniniwala at hangaring pampulitika. 

(2) Hindi dapat pairalin ang ano mang anyo ng sapilitang paglilingkod, 
maliban kung ang kaparusahang pataw ng hatol ng pagkakasala. 


SEK. 19. (1) Hindi dapat ipataw ang malabis na multa, ni ilapat ang malupit, imbi o 
di-makataong parusa, o ang parusang kamatayan, matangi kung magtadhana ang 

Sanggunian: Ang Konstitusyon ng Republika ng Pilipinas, 

alpinalimbag ng Linangan ng mga Wika sa Pilipinas. (1991). Retrieved 9 2017, February, from 
http://www.qov.ph/downloads/1987/02feb/19870211 -Konstitusvon-CCA.pdf 

Gawain II.Kung IkawAy ... 

Unawain ang sumusunod na panuntunan sa pagsasagawa ng 
human diorama. 

1. Sa gabay ng iyong guro, pumili ang bawat pangkat ng isang 
situwasiyon sa loob ng kahon. 


2. Bibigyan ng pagkakataon ang lahat ng pangkat na ihanda ang 
mga miyembro nito sa pagtatanghal ng human diorama batay 
sa piniling situwasiyon. 

3. Maaaring gumamit ng kagamitang pantulong at akmang 
kasuotan sa pagtatanghal. 

4. Sa aktuwal na pagtatanghal, mistulang mga estatwa nang 
lahat ng miyembro sa diorama. 

5. Magtalaga ng isa hanggang dalawang miyembro na 
magpapaliwanag ng diorama. 


Kung ikaw ay 

nililitis. 

Kung ikaw ay 
pinagbibintangan. 

Kung ikaw ay pipili 

ng susunod na opisyal ng 
pamahalaan. 

Kung ikaw ay babae, 

matanda, o may kapansanan. 


Kung ikaw ay 
dinarakip. 

Kung ang iyong bahay ay 
hinahalughog. 

Kung ikaw ay napasailalim sa 
isang pagsisiyasat o kaya ay 
imbestigasyon. 

Kung ikaw ay 

may sakit. 

Kung ikaw ay 

nakakulong. 

6. Isaalang-alang ang mga pamantayan sa pagmamarka ng 
Human Diorama gamit ang sumusunod na rubric. 


Rubric sa Pagmamarka ng Human Diorama 

Pamantayan 

Deskripsiyon 

Puntos 

Detalye at 
Pagpapaliwanag 

Wasto ang detalyeng inilahad sa gawain; 
malinaw ang pagpapaliwanag sa ipinakitang 
diorama ; mahusay na naiugnay ang angkop na 
karapatang pantao sa nakatalagang 

situwasiyon 

15 

Pagbuo ng 
Human Diorama 

Angkop ang ipinakitang scenario sa diorama 
tungkol sa nakatalagang paksa; akma ang 
kagamitang pantulong at kasuotang ginamit sa 
pagtatanghal 

10 

Pagkamalikhain 

Masining ang pagpapakita ng diorama ; may 
wastong blocking, puwesto, at paglalagay ng 
kagamitan. 

5 


Kabuuan 

30 


& 

Pamprosesong mga Tanong 

1. Ano ang mga karapatang pantao na binigyang-diin sa mga 
ipinakitang diorama ? 

2. Paano napangalagaan ang kapakanan ng mga mamamayan batay 
sa mga ipinakitang situwasiyon sa diorama ? 

3. Kung taglay ng mamamayan ang kanilang mga karapatan batay sa 
UDHR at Konstitusyon ng Pilipinas, ano ang nararapat nilang gawin 
upang higit na mapakinabangan ito? 

Gawain 12 . Mga Scenario : Paglabag at Hakbang 

Kumuha ng larawan o artikulo sa pahayagan tungkol sa 
mga situwasiyon sa bansa o ibang bahagi ng daigdig na may 
paglabag sa karapatang pantao. Gawin sa diyagram ang 
pagsagot sa hinihinging mga datos. 

Pamprosesong mga Tanong 

1. Bakit nagpapakita ng paglabag sa karapatang pantao ang iyong 
nakuhang larawan o artikulo? 

2. Paano ito nakaaapekto sa buhay ng taong biktima ng paglabag sa 
karapatang pantao at sa lipunang kaniyang kinabibilangan? 

3. Ano ang iyong maaaring imungkahi upang maiwasan 

ang paglubha ng mga situwasiyong dulot ng paglabag sa mga 
karapatang pantao? 


Paksa: Mga Organisasyong Nagtataguyod sa Karapatang Pantao 

: Malaki ang bahaging ginagampanan ng mga organisasyong 

i nagtataguyod sa mga karapatang pantao. Sa tulong ng mga mamamayan at 
| ng pamahalaan, nakaiimpluwensiya ang mga pandaigdigan at lokal na 
| samahang ito upang magkaroon ng isang lipunang nagtataguyod ng mga 
! karapatang pantao. 












Maraming organisasyon sa iba’t ibang panig ng daigdig ang 
binuo upang itaguyod ang mga karapatang pantao at tuluyang 
wakasan ang pagmamalabis sa mga karapatang ito. Bagama’t 
may mga kani-kaniyang pamamaraan at may partikular na kasapi 
ng lipunan ang pinagtutuonan ng pansin, nagkakaisa naman ang 
mga samahang ito sa pagasasagawa ng mga kampanyang 
magbibigay-proteksiyon sa mga karapatan ng tao at 
magpapalakas ng kanilang kakayahang tiyakin na paggiit ng mga 
mamamayan sa kanilang mga karapatan. 

Karaniwan sa matatagumpay na pandaigdigang samahang 
nagtataguyod ng mga karapatang pantao ay nagmula sa mga 
NGO o nongovernmental organization kung saan 
pinangungunahan ng mga karaniwang mamamayan at hindi ng 
mga opisyal ng pamahalaan ang mga samahang ito. 

Makikita sa talahanayan ang ilan sa tanyag na 
pandaigdigang organisasyong nagbibigay-proteksiyon sa 
karapatang pantao. 


Simbolo 

Organisasyon 


AMNESTY l 

HAL t' 

www.amnesty.ie 


Amnesty International - ito ay isang pandaigdigang kilusan na 
may kasapi at tagasuportang umaabot sa mahigit pitong milyong 
katao. Ang motto nito ay "It is better to light a candle than to curse 
the darkness." Pangunahing adhikain nito ang magsagawa ng 
pagsasaliksik at kampanya laban sa pang-aabuso ng mga 
karapatang pantao sa buong daigdig. Gayundin ang mabigyan ng 
katarungan ang mga biktima ng paglabag sa karapatang pantao. 
Aktibo Aktibo ang organisasyong ito sa Pilipinas. 

http://www. human 
rightsactioncenter.com/ 

Human Rights Action Center (HRAC) - Itinatag ito ni Jack Healey 
na isang kilalang human rights activist. Naging tagapagtaguyod ito 
ng mga karapatang pantao sa buong daigdig at nagsilbing-boses 
ng mga walang boses at tagapagtaguyod ng karapatang pantao sa 
buong daigdig. Nakikipag-ugnayan din ang HRAC sa mga pinuno 
ng pandaigdigang sining tulad sa musika, teatro, pelikula, at 
maging ng printed material upang maipalaganap ang kahalagahan 
ng karapatang pantao. 

Mi 

•w 

http://www.globalrights.org/ 

Global Rights -Pangunahing layunin ng pandaigdigang samahang 
ito na itaguyod at pangalagaan ang karapatan ng mga taong 
walang gaanong boses sa lipunan at pamahalaan. Pinalalakas din 
nito ang mga aktibong kalahok ng samahan na itala at ilantad ang 
mga pang-aabuso sa karapatang pantao at makapagtaguyod ng 
mga repormang patungkol sa karapatang pantao at makapagbigay 
ng serbisyong-legal. 

Asian Human Rich ts Commission 

thrda.org 

Asian Human Rights Commission (AHRC) - Itinatag ito noong 1984 
ng mga tanyag na grupong aktibo sa pakikipaglaban para sa 
karapatang pantao sa Asya. Layunin ng samahang ito ang 
magkaroon ng higit na kamalayan tungkol sa karapatang pantao 
at pagsasakatuparan nito sa buong Asya. 

OSISA 

African Commission on Human and People's Rights - Ito ay isang 
quasi-judicial body na pinasinayaan noong 1987 sa Ethiopia. 
Layon nitong proteksiyonan at itaguyod ang karapatan ng mga tao 
at magbigay ng interpretasyon sa African Charter on Human and 
People's Rights. 


w 


Sa Pilipinas, ang Commission on Human 
Rights (CHR) ang may pangunahing tungkulin na 
pangalagaan ang mga karapatang pantao ng 
mga mamamayan. Kinikilala ang CHR bilang 
“National Human Rights Institution (NHRI)” ng 
Pilipinas. Nilikha ito ng Konstitusyon ng 
Republika ng Pilipinas alinsunod sa Seksyon 17 
(1) ng Artikulo XIII. 

Nagkakaloob ang CHR ng mga pangunahing programa at 
serbisyo upang maprotektahan ang karapatang pantao ng bawat Pilipino. 
Han sa mga ito ay pagdodokumento at pangangasiwa ng mga reklamo 
tungkol sa paglabag sa karapatang pantao, pagbigay ng tulong at 
serbisyong legal sa mga biktima, pagsubaybay sa kalagayan ng mga 


L * \ 

L 

Sanggunian: www.chr.gov.ph. 
Retrieved February 14, 2017 

piitan at rehabilitation center kung may kaso ng paglabag sa karapatang 
pantao, at pagsasagawa ng mga forensic at medico-legal service. 

Binibigyang-tuon din ng CHR ang iba’t ibang programa, 
estratehiya, at advocacy campaign upang higit na makapagbigay ng 
impormasyon at aktibong makalahok ang mga mamamayan sa 
pangangalaga ng mga karapatang pantao sa bansa. 

Maliban sa CHR, naging aktibo rin ang ilan sa mga 
nongovernmental organization sa pagtaguyod ng mga karapatang 
pantao ng mga Pilipino. 

Philippine Alliance of Human Rights Advocates (PAHRA) - itinatag 
ang alyansang ito noong 1986 at nilahukan ng mahigit sa 100 
organisasyon mula sa iba't ibang bahagi ng bansa. Nilalayon ng 
PAHRA na itaguyod, pangalagaan, at isakatauparan ang tunay na 

Philippine Human Rights Information Center (PhilRights) - isang 
organisasyon na nakarehistro sa SEC Simula pa noong 1994. 
Konektado ito sa United Nations Department of Public Information 
(UNDPI) at sa UN Economic and Social Council. Hangad ng 
PhilRights na magkaroon ng bansang may kultura ng pagkaka- 

KARAPATAN: Alliance for the Advancement of People's Rights - ito 
ay alyansa ng mga indibidwal, organisasyon, at grupo na itinatag 
noong 1995. Itinataguyod at pinangangalagaan nito ang mga 
karapatang pantao sa Pilipinas. Ilan sa mga programa ng alyansa 
ang magkaroon ng mataas na antas ng kamalayan ang mga 
mamamayan sa kanilang mga karapatan, maging aktibo sa 

Free Legal Assistance Group (FLAG) - ito ay isang pambansang 
grupo ng mga human rights lawyer na nagtataguyod at 
nangangalaga ng mga karapatang pantao. Itinatag ito noong 1974 
nina Jose W. Diokno, Lorenzo Tanada Sr. at Joker Arroyo. Ilan sa 
mga adbokasiya ng FLAG ay ang paglaban sa pag-usig sa mga 
indibidwal sa kadahilanang politikal, pang-aabuso ng militar at 

en.wikipilipinas.org 


Task Force Detainees of the Philippines (TFDP) - Itinatag ito noong 
1974. Sinimulan ito na may adhikaing matulungan ang mga political 
prisoner. Nagkakaloob din ang samahan ng suportang legal, 
pinansiyal, at moral sa mga political prisoner at kanilang pamilya. 


Gawain 13.Hagdan ng Pagsasakatuparan 

Pumili ng isang organisasyong nagtataguyod ng karapatang 
pantao sa daigdig o sa ating bansa. Magsaliksik sa piniling 
organisasyon. Pagkatapos ay buuin ang diyagram batay sa 
hinihingi ng bawat baitang sa hagdan. Isulat ang sagot sa ilalim 
ng baitang. 

Aksiyong 

Isyung 

binigyang-pansin p 

Adbokasiya ng 
Organisasyon 


P 


Mga Gabay na Tanong 


1. Nararapat ba na pagtuunan ng pansin ng iyong piniling 
organisasyon ang isyung inilahad sa diyagram? Bakit? 

2. Makatuwiran ba ang aksiyong isinagawa ng organisasyon 
upang maitaguyod/mapangalagaan ang karapatang pantao 
ng mga sangkot/biktima? Bakit mo nasabi? 

3. Kung ikaw ang pinuno ng nasabing organisasyon, anong 
hakbang o solusyon ang iyong isasakatuparan upang 
matugunan ang naturang isyung may kaugnayan sa 
karapatang pantao? 

Paksa:Mga Karapatan ng Bata 

Mahalagang sa bahaging ito ay magkaroon ka ng malawak na pag- 
unawa sa mga karapatang para sa katulad mo na isang bata. 


Nakatuon din ang maraming pamahalaan sa iba’t ibang 
panig ng daigdig at maging ang mga Non-Government 
Organizations (NGOs) para sa maigting na pagbuo at 
pagpapatupad ng mga hakbang upang mapangalagaan ang mga 
karapatan ng mga bata. 

Ayon sa United Nations Convention on the Rights of the 
Child (UNCRC), tumutukoy ang children’s rights o mga karapatan 
ng mga bata sa mga karapatang pantao ng mga indibiduwal na 
may gulang na 17 at pababa, maliban sa mga bansang may 
sariling batas sa pagtukoy ng “legal age” ng mamamayan nito. 
Ang mga karapatang ito ay kailangan ng mga bata upang 
magkaroon ng mabuti at ligtas na buhay, at mahubog ang 
kanilang kakayahan upang magtagumpay sa buhay at maging 
yaman ng bansa sa hinaharap. Dagdag pa rito, bawat bata, 
anuman ang kasarian at katayuan sa buhay ay nararapat na 
taglay ang mga karapatang ito. 

Nasa talahanayan ang buod ng mga karapatan ng mga 
bata batay sa UNCRC. 



Sanggunian: UNICEF (United Nations International Children's Emergency 
Fund). (2014). UNICEF. Retrieved March 26, 2014, from Rights Overview: 
http://www.unicef.org/crc/files/Rights_overview.pdf 

Gawain 14. Triple Venn Diagram 

Kompletuhin ang diyagram sa pamamagitan ng pagtala ng 
pagkakatulad at pagkakaiba ng mga karapatang pantao batay sa 
UDHR, Bill of Rights, at Children’s Rights. Pagkatapos, sagutin 
ang tanong sa ibaba. 



mga karapatang pantao na inilahad sa tatlong dokumento? 
Paksa: Ang mga Karapatang Pantao at ang Pagkamamamayan 


Ang bahaging ito ay naglalayong ipaliwanag ang kaugnayan ng 
ating mga karapatan sa ating pagiging mamamayan ng isang estado. 
Inaasahan na sa pagtatapos ng paksang ito ay magagamit natin ng 
wasto ang ating mga karapatan para sa ikabubuti ng ating bayan. 

Kaakibat ng pagkamamamayan ang mga taglay nitong 
karapatang pantao. Inilahad sa Saligang-batas ng 1987 ng Pilipinas ang 
mahahalagang karapatang sibil, politikal, ekonomiko, sosyal, at kultural 
na nararapat na itaguyod ng pamahalaan para sa mamamayan nito. Ang 
katipunan ng mga karapatang ito ay nagsisilbing pundasyon ng estado 
sa paggawa ng mga batas at polisiya upang palakasin at 
mapangalagaan ang pagkamamamayan ng mga Pilipino. 

Sa pagkilala ng pamahalaan ng mga karapatang pantao ng 
mamamayan, naging tungkulin nito na ipagkaloob ang paggalang sa 
bawat indibiduwal, proteksiyon laban sa pang-aabuso ng mga 
karapatang ito, at pagsagawa ng mga positibong aksiyon upang lubos 
na matamasa ng mamamayan ang ginhawang dulot ng mga karapatang 
pantaong ito. 

Ang mamamayan ay may iba’t ibang antas ng kamalayan sa 
pag-unawa at pagsasakatuparan ng kanilang mga karapatang pantao. 
Makikita ang mga antas na ito sa sumusunod na talahanayan batay sa 
Facilitator’s Manual on Human Rights Education (2003). 


Antas 1 - Pagpapaubaya at Pagkakaila - walang pasubaling 
pagpapaubaya sa mga paglabag ng karapatang pantao 

Antas 2 - Kawalan ng pagkilos at interes - may limitadong 
kaalaman tungkol sa mga karapatang pantao ngunit may pagtanggi 
o kawalan ng interes na igiit ang mga karapatang ito dahil sa takot, 
panganib, o kakulangan sa pag-unawa ng mga 
kondisyong panlipunan, ekonomiko, at politikal ng bansa 

Antas 3 - Limitadong Pagkukusa - kakikitaan ng pagtaguyod ng 
karapatang pantao, paghanap ng mga solusyong gamit ang 
karaniwang pamamaraan tulad ng paglalahad ng reklamo 

Antas 4 - Militance, Pagsasarili, at Pagkukusa - may kamalayan, 
aktibo, at malayang pagtatanggol sa mga karapatang pantao sa 
pamamagitan ng matatag at sama-samang pagsisikap 

Ang pagkakaroon ng kaalaman sa mga karapatang pantao ng 
mamamayan ay hindi dapat nagwawakas o tumitigil sa pagtukoy lamang 
ng mga karapatang ito. Tungkulin din ng mamamayan na isa-alang- 
alang at isakatuparan ang mga ito upang maging aktibo ang 
mamamayan at matutong makiisa at makialam sa mga nangyayari sa 
kanilang lipunan. Ayon kay M.S. Diokno (1997), maliban sa pagiging 
malaya, pinalalawak pa ng iba pang nakapaloob na karapatang pantao 
ang perspektiba ng tao na maging aktibong mamamayan. Hindi lamang 
mahalaga ang pagkakaroon ng kaalaman sa mga karapatang pantao 
kundi ang aktuwal na paggiit at pagsasakatuparan ng mga karapatang 
ito ang nararapat na mangibabaw. Ito ang tunay na pagpapakita ng 
pakikilahok ng tao bilang mamamayan ng isang bansa. 

Sa kasalukuyan, nahaharap ang mamamayang Pilipino sa 
samu’t saring suliranin at isyung panlipunan. Batay sa mga paksang 
iyong tinalakay sa mga nakaraang modyul, ipinakita ang seryosong 
kalagayan ng mamamayan na tunay na nakaaapekto sa pagkakaroon 
ng mas mabuti at matiwasay na pamumuhay. 

Bilang mga aktibong mamamayang mulat sa mga nangyayari sa 
kanilang paligid, tungkulin nating tugunan ang mga ito para sa 
kapakanan ng lahat, at ang paggiit ng mga karapatang pantao ay isang 
paraan nito. 

Gawain 15. Pagsusuri. 

Sagutin ang sumusunod na tanong. 

1. Ano ang tungkulin ng pamahalaan sa pagkilala nito ng mga 
karapatang pantao ng mamamayan? 


2. Magbigay ng isang patunay na ginagampanan ng pamahalaan 

ang tungkulin nito sa pagkilala ng mga karapatang pantao ng 
mamamayan. 


3. Sa mga antas ng kamalayan sa pag-unawa at pagsasakatuparan 
ng karapatang pantaong mga mamamayan, alin ang pinaka- 
mahalaga sa mga ito? Bakit? 


4. Ano ang mga katangiang dapat taglayin ng isang aktibong 
mamamayang mulat sa mga taglay niyang karapatan? 


BINABATI KITA! 

Mahusay mong nagawa ang mga gawain sa bahaging ito ng 
modyul. Maging handa para sa mga gawain na nasa susunod na bahagi: 
ang PAGNILAYAN at UNAWAIN. 

PAGNILAYAN at UNAWAIN 



Sa yugtong ito, ang mga tinalakay na paksa tungkol sa 
mga karapatang pantao ay bibigyan ng malalim na pagsusuri 
sa pamamagitan ng pag-ugnay nito sa mga isyu at hamong 
panlipunang nakapaloob sa mga nakaraang modyul. 


Gawain 16. Mga Isyu at Karapatang Pantao 

Sagutin ang mga tanong sa diyagram kaugnay ng mga isyu 
at hamong panlipunang tinalakay sa lahat ng nakaraang modyul 
at sa mga karapatang pantaong taglay ng bawat mamamayan. 


Isyu at hamong panlipunan na 
tinalakay sa_Markahan 




1 


i 


Ano ang epekto nito sa tao, 
pamayanan, at bansa? 

2 




Bilang mag-aaral, ano ang iyong 
maaaring gampanan/gawin upang 
matugunan ang isyu/hamon? 


Ano ang mga hakbang na maaaring 
imungkahi/gawin ng pamahalaan 
upang matugunan ang isyu/hamon? 


Ano ang mga karapatang 
pantao ang hindi umaayon/ 
nilalabag sa naturang isyu? 


3 


i 

Pamprosesong mga Tanong 


1. Ano ang kaugnayan ng mga karapatang pantao sa mga isyu 
at 

hamong panlipunan na kinakaharap ng mga Pilipino ngayon? 

2. Paano makatutulong sa iyo ang pagkakaroon ng kaalaman 
sa mga karapatangpantao sa pagtugon sa iba’t ibang isyu at 
hamong panlipunan? 

3. Bilang mag-aaral, aling karapatang pantao na iyong taglay ang 
makasasagot sa problema ng edukasyon sa kasalukuyan? 

Gawain M.My IRF Clock 

Pagkatapos mong maunawaan ang paksa ng karapatang pantao 
ay muling balikan ang My IRF Clock. Muling sagutin ang pokus na 
tanong at isulat sa Refined Idea. Tingnan kung paano nabago ang iyong 
kasagutan mula sa iyong inisyal na ideya. 

Inaasahan na sa pagkakataong ito ay mayroon ka nang malalim 
na pang-unawa sa paksa ng karapatang pantao at kung paano ito 
nakatutulong sa aktibong pakikilahok sa lipunan. Gamitin ang mga 
konseptong ipinaliwanag sa aralin na ito sa pag-aaral ng iba’t ibang 
paraan ng politikal na pakikilahok sa ating lipunan. 


ARALIN 3: Politikal na Pakikilahok 

Sa araling ito ay iyong mauunawaan ang mga paraan ng politikal na 
pakikilahok. Ang mga paraang ito ay nagbibigay ng kapangyarihan sa 
mamamayan para makamit ang tinatamasang mabuting pamamahala. 

PAUNLARIN: 

Paksa: Politikal na Pakikilahok 

Ang bahaging ito ng aralin ay tumatalakay sa mga paraan kung paano 
aktibong makikilahok ang mamamayan sa mga gawaing magpapabuti sa 
pamamalakad ng pamahalaan at ng kapakanan ng buong bayan. 


Tinalakay sa unang tatlong modyul ang mga isyung kinakaharap ng 
mundo sa kasalukuyan. Nararanasan natin ang iba’t ibang manipestasyon ng 
mga isyung ito at kadalasan pa nga’y kabilang tayo sa sanhi o sa nagpapalala 
sa mga ito. Bilang pinakamahalagang elemento ng Estado, nasa kamay natin 

bilang mamamayan ang pagtugon sa mga isyu at hamong panlipunan na ating 
kinakaharap. 

Dahil nasa ating mga kamay ang susi para sa pagbabago ng ating 
lipunan, nararapat lamang na kalimutan ang maling pananaw na pamahalaan 
lamang ang may tungkulin na bigyang-solusyon ang mga isyung panlipunan; 
na sila ay ating inihalal upang bigyang-katugunan ang lahat ng ating 
pangangailangan at wala natayong gagawin bilang mamamayan. Ang ganitong 
pag-iisip ay nagdudulot ng sentimyentong paninisi sa pamahalaan kapag ang 
ating mga pangangailangan at suliranin ay hindi natugunan. 

Sa katunayan, ayon sa Artikulo II, Seksiyon 1 ng ating Saligang-batas, 
“Ang Pilipinas ay isang Estadong republikano at demokratiko. Ang ganap na 
kapangyarihan ay angkin ng sambayanan at nagmumula sa kanila ang lahat ng 
mga awtoridad na pampamahaiaan.’ Ito ay patunay lamang na ang 
kapangyarihan ng isang Estado ay wala sa pamahalaan at sa mga taong 
bumubuo nito, sa halip, ito ay nagmumula sa mga mamamayan. Katulad ng 
nabanggit na, ang mamamayan ay dapat aktibong nakikisangkot sa diskurso sa 
pamamahala upang bigyang-katugunan ang mga hamong panlipunan. 
Nararapat na magkasamang buuin ng pamahalaan at ng mga mamamayan ang 
solusyon sa mga suliraning kinakaharap ng lipunan. Mangyayari lamang ito 
kung ang mamamayan ay may kaalaman at kamalayan sa mga isyung 
panlipunan. Ang kamalayang ito ang magtutulak sa mamamayan na aktibong 
makilahok sa mga hakbanging magbibigay katugunan sa maraming isyung 
panlipunan. 

Sa kabila ng kahalagahan ng pagiging mulat sa mga isyung panlipunan 
ay mas mahalaga rito ang pagtugon mismo ng mamamayan. Isang mahalagang 
paraan para matugunan ang mga isyung ito ay ang pakikilahok sa mga gawaing 
politikal. Ngunit, may iba’t ibang paraan para maging kalahok dito ang isang 
mamamayan. Maaaring ito ay sa paraan ng pagboto o maaaring sa mas 
masidhing mga aksiyon para igiit ang pagkakaroon ng isang mabuting 
pamahalaan. 


397 



Eleksiyon 

Ang pakikilahok saeleksiyon 
ang pinakapayak na paraan ng 
pakikilahok ng mamamayan. Ang 
pagboto ay isang obligasyon at 
karapatang politikal na 

ginagarantiyahan ng ating Saligang- 
batas. Ayon sa Artikulo V ng Saligang 
Batas ng 1987, ang mga maaaring 
makaboto ay a.) mamamayan ng 
Pilipinas, b.) hindi diskwalipikado 
ayon sa isinasaad ng batas, c.) 18 
taon gulang pataas, at d.)tumira sa 
Pilipinas nang kahit isang taon at sa 
lugar kung saan niya gustong bomoto 
nang hindi bababa sa anim na buwan 
bago mag-eleksiyon. 

Sa pamamagitan ng pagboto, 
nakapipili ang mamamayan ng mga 
opisyal ng pamahalaan na sa tingin nila ay makapaglilingkod nang 
maayos. Ito ang pagkakataon kung saan naipakikita ng mamamayan na 
siya ang pinanggagalingan ng kapangyarihan ng mga halal na opisyal; 
na siya ring may kapangyarihan na alisin sila sa puwesto kung sa tingin 
nila ay hindi ginagampanan nang maayos ang kanilang sinumpaang 
tungkulin. Sa pamamagitan ng ating pagboto, tayo mismo ang 
nagtatakda ng kinabukasan ng ating bayan. 

Pantay-pantay ang mga tao pagdating sa boto. Bawat isang 
Pilipino ay mayroon lamang isang boto, mayaman man o 
mahirap.Ngunit ang iisang botong ito ay lubhang makapangyarihan 
sapagkat maaari nitong baguhin ang takbo ng buhay ng mga Pilipino. 
Ngunit sa kabila nito ay may mga nagiging balakid sa pakikilahok ng 
mga tao sa eleksiyon. Halimbawa, nababalitaan pa rin natin na mayroon 
tayong mga kababayan na nagbebenta ng kanilang boto sa mga politiko. 

Mga Diskwalipikadong Bumoto 

1. Mga taong nasentensiyahan 
na makulong nang hindi 
bababa sa isang taon. Maaari 
siyang makaboto muli 
pagkaraan ng limang taon 
pagkatapos niyang matapos 
ang parusang inihatol sa 
kaniya. 

2. Mga taong nasentisyahan ng 
hukuman sa mga kasong 
rebelyon, sedisyon, paglabag 
sa anti-subversion at firearms 
law at anumang krimeng 
laban sa seguridad ng bansa. 
Maaari siyang makaboto muli 
pagkaraan ng limang taon 
pagkatapos niyang matapos 
ang parusang inihatol sa 
kaniya. 

3. Mga taong idineklara ng mga 
eksperto bilang baliw. 

Sanggunian:Omnibus Election 

Code, Artikulo 12, Seksiyon 116 




Noong halalan ng 2016 sinabi ng dating Commissioner ng Commission 
on Elections na si Gregorio Lardizabal na naging talamak pa rin ang 
insidente ng pamimili ng boto. Ito ay sa kabila ng pagkakaroon ng 
automated election. Dahil dito maaaring Sa halip na ang nakaupo sa 
pamahalaan ay mahuhusay at matitinong opisyal na bumabalangkas at 
nagpapatupad ng mga programang may kinalaman sa edukasyon, 
kalusugan at kabuhayan, maaaring ang maupo ay mga opisyal na sarili 
lamang ang iniisip. 

Batay sa ISSP Citizenship Survey noong 2004, pangunahin ang 
pagboto bilang katangian ng isang mabuting mamamayan para sa mga 
Pilipino.Kasama rin sa listahan ang wastong pagbabayad ng buwis, 
laging pagsunod sa batas, pagsubaybay sa gawain ng pamahalaan at 
unawain ang opinyon ng ibang tao. Kung ang surveyaa ito ang 
pagbabatayan, mababatid na malaki ang pagtingin ng mga Pilipino sa 
kahalagahan ng karapatang makaboto sa kabila ng maraming balakid 
at mga suliranin. Ayon nga sa constitutionalistna si Fr. Joaquin Bernas 
(1992), ang layunin ng pagboto ay hindi na ang pagbibigay ng mandato 
sa mga opisyal para mamuno bagkus ay ang pagbibigay ng 
kapangyarihan sa mga makapagpapaunlad sa estado at malupig ang 
mga nagpapahirap sa bayan. 

Gawain 18.Suriin Natin! 


Suriin ang sumusunod na larawan at isulat ang iyong nakikita sa 
mga ito. Ipahayag ang iyong reaksiyon sa mga larawang ito. 



Ano ang iyong nakikita sa larawan? 


Ano ang iyong reaksyon sa larawan? 


Sanggunian: 


Vera Files. (2013, February 1). Democracy at Gunpoint: Election-Related Violence in the 
Philippines. Retrieved March 26, 2014, from Vera Files: http://verafiles.org/taf-vera-files- 

Jr/Mi*? 


ffr 



Ano ang iyong nakikita sa larawan? 


Ano ang iyong reaksyon sa larawan? 


Sanggunian: 

National Ctizens' Movement for Free Elections (NAMFREL). (n.d.). Anti-Political 
Dynasty bill finally tackled in Congress; would cover all national and local elective 


Daffioirarl \/Tor/>li OOI A ■fV'/^rvi kffir/An 


ntntral /'rvtn r\ 


ill AwO /name /knllafiti 



Ano ang iyong nakikita sa larawan? 


Ano ang iyong reaksyon sa larawan? 


Sanggunian: 

Sun Star. (n.d.). Retrieved March 26, 2014, from Vote Buying: 





Pamprosesong mga Tanong: 


1. Ano ang pinatutungkulan ng mga larawan? 

2. Ano ang mensaheng nais iparating ng mga larawan patungkol sa 
pagboto? 

3. Bakit mahalaga para sa mamamayan ng isang bansa ang 
bumoto? 

Paglahok saC/V/7 Society 


Hindi natatapos sa paglahok sa eleksiyon ang political na 
pakikilahok ng mga mamamayan. Sa halip, unang hakbang lamang ito 
para sa isang malayang lipunan. Ang esensiya ng demokrasiya ay ang 
magkaroon ng mamamayang nakikilahok sa pagpapaunlad ng bayan sa 
paraang higit pa sa pagboto. Isang paraan dito ay ang pagbuo ng mga 
samahang direktang makikipag-ugnayan sa pamahalaan upang 
iparating ang pangangailangan ng mamamayan. Kaya naman 
napakahalagang makilahok ng mamamayan sa tinatawag na civil 
society. 

Ito ay tumutukoy sa isang sektor ng lipunan na hiwalay sa 
estado. Ang civil society ay binubuo ng mga mamamayangnakikilahok 
sa mga kilos protesta, lipunang pagkilos, at mga Non-Governmental 
Organizations/People’s Organizations. Hindi naman bahagi nito ang 
tahanan, mga negosyo, mga partido politikal, at mga armadong grupo 
na nagtatangkang pabagsakin ang pamahalaan. Nilalayon ng civil 
society na maging kabahagi sa pagpapabago ng mga polisiya at maggiit 
ng accountability (kapanagutan) at transparency^ katapatan) mula sa 
estado (Silliman, 1998). 

Katulad ng nabanggit, ang mga samahan na tinatawag na Non- 
Governmental Organizations (NGOs) at People’s Organizations (POs) 
ay mahalagang bahagi ng civil society. Ang paglahok sa mga 
samahang ito ay isa sa maraming paraan ng paglahok sa civil society. 
Ayon kay Horacio Morales (1990), “people empowerment entails the 
creation of a parallel system of people’s organizations as government 
partner in decision making...’ Ibig sabihin, mahalaga ang pagbuo ng 
mga organisasyon ng mamamayan dahil ito ang magiging katuwang ng 
pamahalaan sa pagbuo ng mga programa para sa ikauunlad ng bayan. 
Ayon naman kay Randy David (2008), sa pamamagitan ng civil society 
ang mga mamamayan ang pinanggagalingan ng soberenya ng isang 

estado. Sa pamamagitan ng paglahok sa civil society, ang mga mithiin 
ng mga mamamayan ang magiging batayan ng buong estado sa 
pamamahala ng isang bansa. 

Sa katunayan, kinikilala ng Saligang Batas ng 1987 ang 
kahalagahan ng mga samahang ito sa pagtataguyod ng kaunlaran: “the 
state encourage non-governmental, community based, or sectoral 
organizations to effective and reasonable participation at all levels of 
social, politikal, and economic decision making." 

Ipinaliwanag ni Constantino-David (1998) ang mga bumubuo sa 
civil society. Ito ay binubuo ng mga kilos protesta, mga lipunang 
pagkilos, at mga voluntary organization .Ang huli ay nahahati sa 

dalawang kategorya: ang mga 
grassroots organizations o people’s 
organizations (POs); at ang mga 
grassroot support organizations o 
non-governmental organizations 
(NGOs).Ang mga POs ay 
naglalayong protektahan ang interes 
ng mga miyembro nito.Dito 
nahahanay ang mga sectoral group 
ng kababaihan, kabataan, 
magsasaka, mangingisda, at mga 
cause-oriented group.Sa kabilang 
banda, ang mga NGOs ay 
naglalayong suportahan ang mga 
programa ng mga people’s 
organization. Magkaiba man ang 
layunin ng dalawang uri ng samahan, 
nagkakapareho naman ang mga ito sa mga gawain tulad ng 
pagsusulong ng mga adbokasiya, pagsasagawa ng mga kampaniya at 
lobbying, at pakikilahok sa mga gawain sa lipunan. 


Mga Halimbawa ng NGOs 


Operation Smile Foundation 

"to mobilize a world of generous hearts to 
heal children's smiles and transform lives; 
and to provide free constructive surgery 
to indigent Filipino children afflicted with 
cleft lip, cleft palate, and other facial 
deformities" 


Haribon Foundation for the 
Conservation of Natural Resources 

"to contribute to national development 
through pure and fundamental and / or 
applied research and/or creative work in 
environmental protection, natural 
resources conservation, wildlife 
management, and tribal culture." 

Sa Pilipinas, tinatayang noong dekada 1960 nagsimulang 
mabuo ang mga NGO sa kasalukuyan nitong anyo(Constantino-David, 
1998). Ang mga NGO na nabuo sa panahong ito at sa sumunod na 
dekada ay naglalayong tuligsain ang mga hindi makataong patakaran 
ng pamahalaan at tulungan ang mamamayan na makaahon sa 
kahirapan.lbig sabihin, ang mga NGO ay nabuo bilang tugon ng 
mamamayan sa kabiguan ng pamahalaan na tugunan ang mga suliranin 
ng mamamayan at sa pananaw na ang pamahalaan ay isa sa mga 
dahilan ng paghihirap nila. 

Nang paslangin si Benigno “Ninoy” Aquino Jr. noong ika-21 ng 
Agosto 1983, umusbong ang mga samahang direktang tumutuligsa sa 
pamahalaan. Ang ilan sa mga ito ay ang Justice for Aquino, Justice for 
All (JAJA), Kongreso ng Mamamayang Pilipino (KOMPIL), at Bagong 
Alyansang Makabayan (BAYAN). Nang mapatalsik sa kapangyarihan si 
Ferdinand Marcos at maluklok sa kapangyarihan si Cory Aquino noong 
1986, ay lumago ang bilang ng mga NGO. Sa panahong ito, ang 
atensiyon ng mga NGO ay natuon na sa paglulunsad ng mga 
programang magpapaunlad ng kabuhayan ng mamamayan. 

Kasabay ng pag-usbong ng maraming mga NGO ay ang 
paglawak ng kanilang kahalagahan sa lipunang Pilipino. Ang Local 
Government Code of 1991 ay isang mahalagang patunay sa papel na 
ginagampanan ng mga NGO. Ayon dito, kailangang magkaroon ng 
konsultasyon sa mga NGO at PO ang mga ahensya ng pamahalaan 
para sa mga programang ilulunsad nito. Nakasaad din sa batas na ito 
ang pagbuo ng mga local development council sa bawat lokal na 
pamahalaan. Ang layunin nito ay bumuo ng isang komprehensibong 
piano para makamit ang kaunlaran sa mga bayan, lungsod, o lalawigan. 
Hindi dapat bumaba sa 25% ng mga miyembro ng local development 
council ang manggagaling sa mga NGO at PO. Dahil sa mga probisyong 
ito, binigyan ng pagkakataon ang mamamayan na makibahagi sa mga 
pagbuo at pagpapatupad ng mga programa ng pamahalaan sa 
pamamagitan ng mga NGO at PO. Isa itong patunay na hindi lamang 

nalilimitahan sa pagboto ang maaaring gawin ng mamamayan para 
pagbutihin ang kalagayan ng bansa. 


Tungkulin ng NGO at PO 

Maraming iba’t ibang uri ng NGO at PO ang makikita sa Pilipinas 

at bawat isa ay may kani-kaniyang tungkulin sa bayan. (Putzel, 1998) 

• TANGOs (Traditional NGOs) - nagsasagawa ng mga proyekto 
para sa mahihirap 

• FUNDANGOs (Funding-Agency NGOs) - nagbibigay ng 
tulong pinansiyal sa mga people’s organization para tumulong 
sa mga nangangailangan 

• DJANGOs (Development, justice, and advocacy NGOs) - 
Nagbibigay suporta sa mga komunidad sa pamamagitan ng 
pagbibigay ng ligal at medikal na mga serbisyo 

• PACO (Professional, academic, and civic organizations) - 
binubuo ng mga propesyonal at ng mga galing sa sektor ng 
akademiya 

• GRIPO (Government-run and inititated POs) - mga POs na 
binuo ng pamahalaan 

• GUAPO (Genuine, autonomous POs) - ito ay mga POs na 
itinayo mula sa inisyatibo ng mamamayan at hindi ng 
pamahalaan 


Bakit mahalagang makilahok ang mamamayan sa mga ganitong 

uri ng samahan? Ayon kay Larry Diamond (1994), ang paglahoksa mga 

ganitong samahan ay isang mahusay na pagsasanay para sa 

demokrasiya. Sa pamamagitan ng paglahok sa mga NGO at PO ay mas 

napaghuhusay ng mamamayan ang kanilang kakayahan para sa mas 

aktibong pakikilahoksa mgagawaing panlipunan. Pinagyayaman din ng 

mga samahang ito ang pagiging bukas ng mga tao sa paniniwala ng iba, 
at pagkilala at pagrespeto sa karapatang pantao; ito ay mahahalagang 
katangian ng isang mabuti at aktibong mamamayan na lubhang 
napakahalaga sa isang demokrasiya. 

May tatlong mahahalagang tungkulin ang mga NGO at PO sa 
Pilipinas sa kasalukuyan. 

• Una, ang paglulunsad ng mga proyektong naglalayong 
paunlarin ang kabuhayan ng mamamayan na kadalasan ay 
hindi natutugunan ng pamahalaan. 

• Pangalawa, nagsasagawa ang mga NGO ng mga 
pagsasanay at pananaliksik tungkol sa adbokasiyang 
kanilang ipinaglalaban upang magising ang kamalayan ng 
mamamayan. 

• Panghuli, malaki ang papel ng mga samahang ito sa 
direktang pakikipag-ugnayan sa pamahalaan upang 
maiparating sa kanila ang hinaing ng kanilang sektor at 
mga naiisip na programa at batas na naglalayong 
mapagbuti ang kalagayan ng mamamayan. Dito 
pumapasok ang mga ginagawang pagpoprotesta, 
pakikipagnegosasyon at lobbying o ang pag-impluwensiya 
sa mga desisyon ng opisyal ng pamahalaan para makamit 
ang isang mithiin. Ang ilan sa mga halimbawa nito ay ang 
ginawa ng CPAR o Congress for a People’s Agrarian 
Reform, isang koalisyon ng 70 NGO at PO, kung saan 
hinikayat ang Kongreso na bumuo ng isang tunay na 
repormang pang-agraryo. Ang NAC-FAR naman o 
Nationwide Coalition of Fisherfolk for Aquatic Reform, 
isang alyansa ng walong samahang pangmangingisda, ay 
nakipaglaban para sa pagkakaroon ng Comprehensive 
Fisheries Reform Code. 

Sa kabuuan, ang civil society ay nakabubuti sa isang demokrasiya. 
Binibigyan ng civil society ang mga mamamayan ng mas malawak na 
pakikilahok sa pamamahala ng isang bansa. Sa pamamagitan ng pag-enganyo 
sa mga mamamayan sa mga gawain ng civil society, masisiguro na 
magkakaroon ng pananagutan ang bawat opisyal ng pamahalaan sa kanilang 
tungkulin (Bello, 2000). 


Gawain 19.Tukoy-Salita 

Tukuyin ang mga salitang inilalarawan sa sumusunod na 

pangungusap. 

_ 1. Ito ay ang sektor ng lipunan na binubuo ng mga 

nakikilahok sa mga kilos protesta, mga lipunang 
pagkilos, at mga boluntaryong organisasyon. 

_ 2. Ang samahang ito ay naglalayong protektahan ang 

interes ng mga miyembro nito. 

_ 3. Nilalayon ng samahang ito na suportahan ang mga 

programa ng mga grassroots organization. 

_ 4. Ipinakikita ng batas na ito ang kahalagahan ng papel 

na ginagampanan ng mga NGO at PO. 

_ 5. Ito ang uri ng NGO na nagbibigay ng tulong pinansyal 

sa mga POs para tumulong sa mga 
nangangailangan. 

_ 6. Ito ang nagbibigay suporta sa mga komunidad sa 

pamamagitan ng pagbibigay ng ligal at medikal na 
mga serbisyo. 

_ 7. Ito ay binubuo ng mga propesyonal at ng mga galing 

sa sektor ng akademiya. 

_ 8. Ito ang tawag sa mga PO na binuo ng pamahalaan. 

_ 9. Ang layunin ng konsehong ito ay bumuo ng isang 

piano para makamit ang kaunlaran ng mga lokal na 
pamahalaan. 

_ lO.Dito kabilang ang mga sectoral group na 

kinabibilangan ng kababaihan at kabataan. 

Gawain 20 .Civil Society Organizations Mapping 


Hahatiin ang klase sa mga pangkat. Tutukuyin ng bawat pangkat ang 
mga civil society organization NGOs/POs) sa kanilang komunidad. Kanilang 
tutukuyin kung anong uri ng civil society organization ito, anong sektor ng 
lipunan ang kinakatawan nito, at kung ano ang kanilang mga tungkulin. Ang 
gawaing ito ay unang bahagi lamang. Ipagpapatuloy ito sa performance task na 
makikita sa Gawain 26. 


0 

tUbi 


'prosesong mga Tanong: 


1. Ano-ano ang mga civil society organization ang matatagpuan sa 
inyong komunidad? 

2. Anong uri ito ng NGO/PO? 

3. Anong mga sektor ang kanilang kinakatawan? 

4. Ano-ano ang mga tungkulin ng mga civil society organization na 
ito? 

5. Anong sektor sa inyong lipunan ang walang representasyon sa 
mga civil society organization ? 


Papel ng Mamamayan sa Pagkakaroon ng Mabuting Pamamahala 


Bakit mahalaga para sa atin ang paglahok sa mga nagaganap 
sa ating pamahalaan o lipunan sa kabuuan? Ano ba ang kalagayan ng 
ating demokrasiya sa kasalukuyan? 


Maaaring sagutin ang mga katanungang iyan ng mga pag-aaral 
tungkol sa ating bansa. Ang Democracy Index at Corruption Perceptions 
Index ay dalawa lamang sa mahahalagang pag-aaral tungkol sa estado 

ng demokrasiya ng ating bansa. Ang una ay binubuo ng Economist 
Intelligence Unit. Pinag-aaralan nito ang kalagayan ng demokrasiya sa 
167 bansa sa buong mundo. Limang kategorya ang pinagbabatayan ng 
index na ito: electoral process, civil liberties, functioning of government, 
political participation, at political culture. 

Ayon sa Democracy Index 2016 ang Pilipinas ay pang limampu 
sa kabuuang 167 na bansa. Sa kabila ng ating deklarasyon na tayo ay 
isang demokratikong bansa, ang Pilipinas ay itinuturing na isang flawed 
democracy. Ibig sabihin, may malayang halalang nagaganap at 
nirerespeto ang mga karapatan ng mamamayan nito. Ngunit, may mga 
ibang aspekto ng demokrasiya ang nakararanas ng suliranin tulad ng 
pamamahala at mahinang politikal na pakikilahok ng mamamayan. 
Ayon sa index, hindi tayo maituturing na ganap na demokrasiya. Sa 
katunayan, labingsiyamna bansa lamang ang maituturing na may ganap 
na demokrasiya at nangunguna rito ang bansang Norway. Malaki na ang 
itinaas ng marka at ranggo ng Pilipinas. Noong 2012 ay nasa 69 ang 
ranggo n gating bansa sa index na ito. Ang marka ngating bansa para 
sa 2016 ay ang pinakamataas nating nakuha sa nakalipas na 10 taon. 
Wala namang bansa sa Asya ang nakapasok sa klasipikasyon bilang 
ganap na demokrasiya. Ang mga bansang Japan at South Korea ang 
itinuturing na may pinakamataas na marka sa index bagamat kapuwa 
ito itinuturing na flawed democracy. 

Maituturing ding isa sa pinakamalaking hamong kinakaharap ng 
mga Pilipino sa kasalukuyan ay ang katiwalian,ayon sa Transparency 
International, isang pangkat na lumalaban sa katiwalian, “corruption 
ruins lives." Tumutukoy ang korapsyon o katiwalian sa paggamit sa 
posisyon sa pamahalaan upang palaganapin ang pansariling interes. 
Ayon kay Co at mga kasama (2007), ang katiwalian ay ang 
pagpapalawig ng interes ng pamilya, mga kasamahan, mga kaibigan, at 
sarili ng mga nanunungkulan sa pamahalaan. Ayon naman kay Robert 
Klitgaard (1998), batay kay Co at mga kasama (2007), nagkakaroon ng 
katiwalian bilang bunga ng monopolyo sa kapangyarihan, malawak na 

pagbibigay ng desisyon, at kawalan ng kapanagutan. Kaya naman 
naging laganap ang mga katiwalian sa mga bansang dating kolonya, 
dahil ginamit ito bilang instrumento ng pananakop (Scott, 2000, ayon 
kay Co at mga kasama, 2007). 


Hindi maganda ang estado ng Pilipinas kung katiwalian ang pag- 
uusapan. Ang Corruptions Perception Index ay naglalaman ng pananaw 
ng mga eksperto tungkol sa lawak ng katiwalian sa isang bansa. Ang 
isang bansa ay maaaring makakuha ng marka na 0 (pinakatiwali) 
hanggang 100 (pinakamalinis na pamahalaan). Sa kanilang ulat para sa 
taong 2016, Ang mga bansang Denmark at New Zealand ang may 
pinakamataas na markang nakuha, 90/100 samantalang ang bansang 
Somalia naman ang nakakuha ng pinakamababagmarka na 10/100. 
Noong 2016 ay nakakuha ang Pilipinas na markang 35/100 at ika-101 
sa 176 bansa sa mundo. Hindi maganda ang markang ito sapagkat 
kasama ang Pilipinas sa 120 bansa na ang marka ay hindi man lang 
umabot ng 50. Ayon pa sa datos na ito, ang karamihan ng mga bansa 
sa Asya-Pasipiko ay nasa pinakamababang mga ranggo. Makikita sa 
kanilng listahan na 19 mula sa 30 bansa sa rehiyon ang nakakuha 
lamang ng marking 40 pababa mula sa pinakamataas na marka na 100. 
Ayon sa pagsusuri ng Transparency International sa datos na ito, 
maituturing na dahilan ng mababang markang ito sa Asya-Pasipiko ay 
ang sumusunod: hindi pagiging accountable ng mga pamahalaan, 
kawalan ng sistema ng pagtingin sa gawain ng pamahalaan, at lumiliit 
na espasyo para sa civil society. 

Ang Global Corruption Barometer naman ng Transparency 
International ay ang kaisa-isang pandaigdigang surveyn a nagtatanong 
sa opinyon ng mga tao tungkol sa katiwalian sa kanilang bansa. Ayon 
sa ulat nitong 2013, 19% ng mga respondent ang nagsabing lumala 
nang husto ang katiwalian sa Pilipinas; 12% naman ang nagsasabing 
lumawak nang kaunti ang katiwalian; 31% ang nagsabi na walang 

pinagbago sa katayuan ng katiwalian sa bansa; 35% ang nagsabing 
nabawasan nang kaunti; at 2% ang nagsabing malaki ang ibinaba ng 
katiwalian. Sa mga institusyon naman sa pamahalaan, ang mga pulis 
ang itinuturing na pinakatiwali sinundan naman ng ibang opisyal ng 
pamahalaan. Sa kabila ng mga ito, batid naman ng mga respondent na 
malaki ang kanilang papel nagagampanan para labanan ang katiwalian. 

Hindi natin maipagkakailang malaki ang problema ng ating 
bansa kung demokrasiya ang pag-uusapan. Kaya naman mahalaga 
ngayong kumilos ang mamamayan para tugunan ang mga isyu at 
suliraning ito. Nararapat na hingin ng mamamayan sa pamahalaan 
pagbabagong ating hinahangad. 

Participatory Governance 

Ang participatory governance ayisang mahalagang paraan ng 
mamamayan para maisakatuparan ang ating iginigiit na pagbabago sa 
pamahalaan. Ito ay isang uri ng pansibikong pakikilahok kung saan ang 
mga ordinaryong mamamayan ay katuwang ng pamahalaan sa 
pagbalangkas at pagpapatupad ng mga solusyon sa suliranin ng bayan. 
Dito ay aktibong nakikipag-ugnayan ang mamamayan sa pamahalaan 
upang bumuo ng mga karampatang solusyon sa mga hamon ng lipunan. 

Ang ganitong uri ng pamamahala ay isang tahasang pagtaliwas 
sa tinatawag na ‘elitist democracy’ kung saan ang desisyon para sa 
pamamahala ay nagmumula lamang sa mga namumuno. Ngunit, may 
mga namumuno sa pamahalaan na ang iniisip lamang ay ang kanilang 
sariling interes at hindi ng buong bayan. Kung ang kapangyarihan ng 
isang estadoay tunay na nagmumula sa mga mamamayan, mahalagang 
makisangkot ang mga mamamayan sa pamamahala dahil mas 
magiging matagumpay ang isang proyekto kung malaki ang 
partisipasyon dito ng mamamayan(Koryakov & Sisk, 2003). Ang 
participatory governance ay magdudulot ng pagbuo ng social capital o 

ang pagbuo ng tiwala sa pagitan ng pamahalaan, c/V/7 societyaX mga 
mamamayan, na isang mahalagang elemento sa isang demokrasiya at 
mabuting pamamahala. 

Maraming paraan ang participatory governance na maaaring 
gawin upang mapaunlad ang isang bansa. Isang paraan ng 
pagsasagawa ng participatory governance ay ang pangangalap at 
pagbabahagi ng impormasyon sa mamamayan. Ang mga halimbawa 
nito ay pagdalo sa mga public hearing at pagsasagawa ng mga survey. 
Maituturing rin bilang paraan ng participatory governance ang pagsama 
sa mga mamamayan sa mga consultation tungkol sa mga isyung 
mahalaga para sa bayan. Dito ay hinihingi ng pamahalaan ang opinyon 
ng mamamayan sa napapanahong mga isyu at sa mga programang 
ipatutupad nito. Ayon sa ilang mga eksperto, mas magiging aktibo ang 
paraan ng pakikilahok ng mga mamamayan kung sila ay kasama mismo 
sa pagbuo ng mga programa at paggawa ng mga desisyon ng 
pamahalaan. Sa paraang ito, hindi lamang hinihingi ng pamahalaan ang 
opinyon ng mamamayan kundi ay magkatuwang nilang ginagawa ang 
mga programa nito. Sa kabila nito, maituturing na ang pinakamataas na 
paraan ng pakikilahok ng mamamayan sa pamamahala ay kung 
kasama sila ng pamahalaan sa mismong pagpapatupad ng mga 
programa nito(Koryakov & Sisk, 2003). 

Pagsasagawa ng Participatory Governance 

Ang sumusunod ay dalawang halimbawa kung paano 
isinasagawa ang participatory governance. Ang isa ay mula sa Porto 
Alegre, Brazil at ang ikalawa naman ay kung paano ito isinasagawa sa 
ating bansa. 


Case Study #1: Porto Alegre, Brazil: Ang Participatory Budgeting 
Bilang Anyo ng Participatory Governance(Minos, 2002) 

Ang itinuturing na nagpasimula ng participatory governance sa 
mundo bilang modelo ng pamamahala ay ang lungsod ng Porto Alegre 
sa Brazil. Bago ipatupad ang participatory governance, nakaranas ang 
lungsod ng maraming suliraning nakaaapekto sa buhay ng mga 
mamamayan nito. Hindi sapat ang badyet ng pamahalaan para tugunan 
ang kanilang pangangailangan tulad ng serbisyong medikal at 
imprastruktura. 

Taong 1989 nang simulan ng pamahalaang lokal ng Porto 
Alegre ang pagkakaroon ng participatory governance, partikular na ang 
participatory budgeting. Sa prosesong ito, isinama ng lokal na 
pamahalaan ang mga mamamayan ng lungsod sa pagbalangkas ng 
badyet. 

Layunin ng prosesong ito na magkasamang balangkasin ng 
pamahalaan at ng mamamayan ang badyet ng lungsod. Sa 
pamamagitan nito, naipararating ng taumbayan ang kanilang mga 
pangangailangangnararapat paglagakan ng sapat na badyet. Nagiging 
magandang lugar ito ng pag-uusap o deliberasyon sa pagitan ng 
dalawang panig kung paano mas mapagbubuti ang mga serbisyo ng 
pamahalaan. Nagkaroon ng boses ang taumbayan sa pamamahala. 
Taliwas ito sa tradisyonal na proseso na ang mga nasa pamahalaan 
lamang ang nagdedesisyon kung anong mga proyekto ang dapat 
paglaanan ng sapat na pondo. 

Upang maisagawa ang prosesong ito ay hinati ng pamahalaan 
ang lungsod salabing-anim na regional assemblies at mga thematic 
assemblies. Ang una ay batay sa rehiyon ng Porto Alegre at ang huli 
naman ay mga asembliyang nakatuon sa partikular na aspekto ng 
lipunan: pampublikong transportasiyon, kultura, pagbubuwis at 
kaunlaran, edukasiyon, urban at social development, at kalusugan. 

Proseso ng Participatory Budgeting 


Maraming hakbang ang isinasagawa sa proseso ng participatory 
budgetingsa Porto Alegre, Brazil. Mayroon itong tatlong mahahalagang 
elemento: ang Regional/Thematic Assemblies, Fora of Delegates, at 
Council of Participatory Budgeting (COP). Makikita sa tatlong ito ang 
papel ng mamamayan sa pagbuo ng badyet ng Porto Alegre. 

Sa mga Regional at Thematic AssemMestinataya ang mga 
Investment Plan ng nakaraang taon. Dito rin tinutukoy ang mga 
priyoridad na proyekto ng bawat regional at thematic assembly. Sa 
puntong din ito nagkakaroon ng mga halalan ng magiging miyembro ng 
Fora of Delegates at Council of Participatory Budgeting. Ang mga 
nahalal na miyembro ng Fora of Delegates ay ang magsisilbing 
tagapamagitan sa mga mamamayan at sa Council of Participatory 
Budgeting (COP). Kanila ring susubaybayan ang pagpapatupad ng 
inaprubahang investment plan. Tungkulin naman ng mga miyembro ng 
COP ang pagtatakda ng mga pamantayan sa pag-alam kung saan 
ilalagak ang pondo ng kanilang lungsod. Ang mga miyembro ng COP 
ang may tungkuling makipag-negosasyon sa lokal na pamahalaan sa 
pagbalangkas ng badyet ng kanilang lungsod. 

Nagdulot ang inisyatibong ito ng Porto Alegre ng pag-unlad ng 
antas ng pamumuhay ng kanilang mamamayan mula sa malalang 
suliranin ng kahirapan sa bayan. Nakapagbigay rin ng mas maraming 
serbisyo ang pamahalaang lokal sa mamamayan nito tulad nang mas 
maayos na pangongolekta ng basura, pagkakaroon ng malinis na tubig, 
at paglalagay ng mga ilaw sa daan. Bumaba ang antas ng infant 
mortality at maging ang bilang ng mga batang natigil sa pag-aaral. Sa 
kabuuan, nakabuti sa pamumuhay ng mga taga-Porto Alegre ang 
sistema ng participatory budgeting dahil ang pondo ng bayan ay 
nailalagak sa mga proyektong pinakakailangan ng mamamayan. Ito ay 
naging posible dahil sa mahalagang papel na ginampanan ng 
mamamayan sa paglalagak ng badyet. 

Case Study # 2: Participatory Governance sa Pilipinas 


Ang konsepto ng participatory governance ay hindi bago sa ating 
mga Pilipino. Sa katunayan, ang Local Government Code of 1991 ay 
isang testamento sa pagkilala sa papel ng mamamayan sa 
pamamahala(Blair, 2012). Ayon sa batas na ito, ibinaba ng pambansang 
pamahalaan sa mga lokal na pamahalaan ang ilang tungkulin sa 
pagbibigay ng serbisyo sa mamamayan tulad ng mga may kinalaman 
sa kalusugan, edukasyon at iba pang serbisyo tulad ng mga 
imprastruktura kung saan kabilang ang pagpapatayo ng mga kalsada at 
mga pampublikong pamilihan. 

Kinikilala ng batas na ito ang kahalagahan ng papel ng mga 
people’s organization at non-governmental organization sa 
pamamahala ng mga bayan o lungsod. Binigyang-diin ng batas na ito 
na ang papel ng mga Pilipino sa pamamahala ay hindi limitado tuwing 
araw lamang ng eleksiyon sa halip ay isang pang-araw-araw na 
tungkulin ng bawat isa sa atin. Binigyang-anyo ng LGC ang mekanismo 
kung paano maaaring maging aktibong kabahagi ang mamamayan sa 
pamamahala. 

Isa sa magandang halimbawa ng participatory governance sa 
bansa ay ang Lungsod ng Naga na pinasimulan ng dating alkalde nito, 
ang yumaong Kng. Jesse Robredo. Noong 1995, nagpalabas ng isang 
ordinansa ang lokal na pamahalaan ng Naga na nag-aanyaya sa lahat 
ng mga NGO sa bayan na lumahok sa itatatag na Naga City People’s 
Council (NCPC). Mula sa mga miyembro ng mga NGO na lumahok sa 
NCPC ay pipili ang konseho ng mga magiging miyembro ng iba’t ibang 
komite ng konsehong panlungsod at labing-apat na espesyal na 
kawanihan ng lokal na pamahalaan. Binubuo nito ang 25% ng mga 
miyembro sa mga nabanggit na sangay ng lokal na pamahalaan, bukod 

pa sa mga konsehal na inihalal ng taumbayan. Tungkulin ng mga 
miyembro ng NCPC na makilahok sa talakayan, bomoto at 
magpanukala ng mga batas at ordinansa sa mga komite ng 
konseho(Blair, 2012). Dahil sa pagkakaroon ng papel sa lokal na 
pamahalaan ng mga samahang kumakatawan sa iba’t ibang interes ng 
mamamayan,binigyan ng sistemang ito nang mas malawak na boses 
ang mga mamamayan ng Naga sa pagpapanukala ng mga ordinansa at 
programa na makatutulong sa kanila. 

Naging bahagi rin ng mahahalagang sangay ng lokal na 
pamahalaan tulad ng Investment Board at Urban Development and 
Housing Board ang mga miyembro ng NCPC. Ang Naga, katulad ng 
Porto Alegre, ay nagpapatupad din ng participatory budgeting kung 
saan ang NCPC naman ang katuwang ng lokal na pamahalaan sa 
pagpaplano at alokasiyon ng badyet ng Naga (Blair, 2012). Sa kabuuan, 
nagdulot ng transparency sa pamahalaan at mutual trust sa pagitan ng 
mamamayan at ng mga lokal na opisyal ang sistemang ito ng 
participatory governance sa Naga (ANGOC, 2006). 

Bukod dito, nagpatupad pa ang lokal na pamahalaan ng mga 
programang mas nagpalakas sa mekanismo ng participatory 
governance sa lungsod. Ang isa rito ay ang productivity improvement 
programna nag-ayos sa benepisyong nakukuha ng mga kawani ng lokal 
na pamahalaan. Nagpatupad din ang lokal na pamahalaan ng private 
sector human resource management techniques para sa mga 
empleyado ng pamahalaang lungsod na may layuning mas mapaayos 
ang serbisyong kanilang ibibigay sa mamamayan ng Naga. Pinatatag 
niya ang Merit & Promotion Board ng lungsod upang maalis ang 
patronage system o ang sistemang padrino. Naging tanyag din ang 
lungsod dahil saNaga City Citizens Charter, isang gabay na aklat na 
nagbibigay-impormasyon sa mamamayan tungkol sa mga serbisyong 
pinagkakaloob ng lokal na pamahalaan at ang kalakip nitong mga 
proseso(Asian NGO Coalition for Agrarian Reform and Rural 
Development (ANGOC), 2006). 

Ang participatory governance ng lungsod ng Naga ay 
nakaangkla sa sumusunod na prinsipyo (ANGOC, 2006): 

• Progressive development perspective - tumutukoy itosa 
paniniwalang kayang mabago ang mga lumang sistema ng 
pamahalaan para sa ikabubuti ng mamamayan. Binubuo ito ng 
pagbuo at pagkuha ng tiwala ng mamamayan, pagpapatatag ng 
kakayahan ng pamahalaan at ang pagmamalaki ng mga 
Nagueno sa kanilang sarili. 

• Functional partnerships - Walang monopolyo ang lokal na 
pamahalaan lalo na ang mga opisyal nito sa pagbuo ng mga 
programa para sa mamamayan ng lungsod. Kaya naman 
isinangkot ang mga NGO at PO para sa mas produktibong 
serbisyo sa mga Nagueno. 

• People’s Participation - Kinikilala nito ang napakahalagang 
papel ng mamamayan sa pamamahala. Hindi magiging 
matagumpay ang anumang programa kung walang suporta ng 
mamamayan. 

Gawain 21 .One Minute Essay 

Layunin ng gawaing ito na matukoy ang iyong mga natutuhan 
tungkol sa paksang participatory governance. Isang minuto lamang ang 
ibibigay sa iyo sa pagsulat ng iyong mga natutuhan. Gamiting gabay ang 
sumusunod na katanungan sa pagsulat ng iyong one-minute essay. 


My One Minute Essay 


Ano ang iyong natutuhan tungkol sa paksang participatory 
governance ? 

Gawain 22 .Compare and Contrast Matrix 


Kompletuhin ang compare and contrast matrix tungkol sa paraan 
ng participatory governance na ginawa sa Porto Alegre, Brazil at sa 
Lungsod ng Naga, Pilipinas. Gamitin ang mga criteriana nasa unang 
kolum sa paghahambing sa dalawang paraan ng participatory 
governance. 



Porto Alegre 

(Brazil) 

Lungsod ng Naga 

(Pilipinas) 

Layunin 



Paraan ng 

Participatory 

Governance 



Epekto 



Papel ng Mamamayan 



Papel ng Pamahalaan 







Pamprosesong mga Tanong 


1. Paano nagkakatulad ang paraan ng participatory governance 
sa Porto Alegre at Lungsod ng Naga? 

2. Paano nagkakaiba ang paraan ng participatory governance sa 
Porto Alegre at Lungsod ng Naga? 

3. Ano ang mga kalakasan at kahinaan ng dalawang paraan ng 
participatory governance ? 

4. Paano naipakita ng dalawang paraan ng participatory 
governance ang kahalagahan ng mamamayan sa 
pamamahala? 



Pamprosesong mga Tanong 


1. Ano-ano ang paraan ng pagpapakita ng participatory 
governance ? 

2. Paano mo ihahambing ang inyong barangay sa ibang lugar 
na nagsasagawa ng participatory governance ? 

3. Ano ang naging epekto ng pagsasagawa ng participatory 
governance sa mamamayan ng mga lugar na nagsasagawa 
nito? 

Mabuting Pamamahala o Good Governance 

Ang lahat ng paraan ng politikal na pakikilahok tulad ng 
eleksiyon, paglahok sa civil society, at pagkakaroon ng participatory 
governanceay naglalayong magkaroon ng isang mabuting pamamahala 
o good governance. 

Ano ba ang governance o pamamahala? Ayon kay Gerardo 
Bulatao, ang pinuno ng Local Governance Citizens and Network, ang 
governance ay interaksiyon ng mga ahensya at opisyal ng pamahalaan 
sa corporate sector, civil society organizations (CSOs), at mga partido 
politikal (ANGOC, 2006). Ang mahusay na interaksiyong ito ay 
makapagdudulot ng paggawa ng mga polisiya, pagtukoy ng mga 
nararapat na priyoridad, paglaan ng yaman, pagpili ng mga opisyal, at 
pagsasakatuparan ng mga hakbang. 


Bagama’t maraming bansa sa daigdig ang naghahangad na 
mangibabaw ang good governance sa kani-kanilang pamahalaan, hindi 


420 


maikakaila na masalimuot ang konsepto ng good governance dahil sa 
iba’t ibang pakahulugan at manipestasyon nito sa isang bansa. 

Para sa World Bank, isang pandaigdigang institusyong 
pinansiyal na nagpapautang sa mga papaunlad na bansa o developing 
countries, ang good governance ay isang paraan ng pagsasakatuparan 
ng kapangyarihang mangasiwa sa “economic and social resources” ng 
bansa para sa kaunlaran nito (1992 Report on “Governance and 
Development). Ang interes ng World Bank patungkol sa governance ay 
ang paghahangad nito na magkaroon ng “sustainability” o pagpapanatili 
ng mga proyektong pinansiyal na tinustusan ng World Bank. 

Sa huling dekada ng ika-20 siglo hanggang sa pagpasok ng ika- 
21 siglo, patuloy na nakapokus ang World Bank sa isyu ng pamamahala 
at pagtakda ng global agenda tungkol sa kalidad ng pamamahala sa 
konteksto ng mga polisiya at estratehiyang pangkaunlaran. Maaari 
lamang maganap ang sustainable development ng isang bansa kung 
mayroon itong “predictable and transparent framework of rules and 
institutions” para sa mga negosyong pampubliko at pribado. Lumilitaw 
na ang katuturan ng good governance para sa World Bank ay ang 
pagkakaroon ng isang bansa ng bukas at malinaw na polisiyang 
pangkaunlaran, may mataas na kalidad ng propesyonalismo sa 
burukrasya, at mapanagutang pamahalaan sa mga aksyon nito. Sa 
kabila ng pagbibigay-halaga sa aspektong politikal ng good governance, 
higit na pinagtutuonan ng pansin ng World Bank ang aspektong 
ekonomikal, at ang good governance ay katumbas ng “mabuting 
pangangasiwang pangkaunlaran” ng bansa. 

Makikita sa talahanayan ang anim na dimensiyon ng good 
governance mula sa mga mananaliksik ng World Bank Institute. 

Voice and accountability, which includes civil liberties and 
political stability; jp. ■ 


f Government effectiveness, which includes the quality of policy 
making and public I service delivery; □ 

if The lack of regulatory burden; p 

f The rule of law, which includes protection of property rights; 
and □ 

f Independence of the judiciary; and control of corruption. 

□ (Kaufmann, Kraay and Zoido-Lobaton 1999) □ 

Ibinilang naman ng IDA o International Development 
Association, isang kasapi ng World Bank Group, ang good governance 
bilang isa sa apat na salik na nakaaapekto sa mabuting paggamit ng 
yaman o resources upang mabawasan ang bahagdan ng poverty o 
kahirapan sa isang bansa. Kung ang bansang pauutangin ay may 
mahinang pamamahala o “weak governance”, maaaring itigil o hindi ito 
mapautang ng World Bank. Ang mga indikasyon sa pagtataya ng good 
governance ay pananagutang pinansiyal (financial accountability), 
transparency sa pagpapasya pagdating sa budget, regulatory, at 
procurement processes, “rule of law”, at partisipasyon ng civil society sa 
mga pinaplano at isasagawang estratehiyang pangkaunlaran. 

Maliban sa World Bank at IDA, inilahad din ng OHCHR o Office 
of the High Commissioner for Human Rights (2014) ang pakahulugan 
nito sa good governance. Turnutukoy ito sa proseso kung saan ang mga 
pampublikong institusyon ay naghahatid ng kapakanang pampubliko, 
nangangasiwa sa pag-aaring yaman ng publiko, at tinitiyak na 
mapangalagaan ang mga karapatang pantao, maging malaya sa pang- 
aabuso at korapsyon, at may pagpapahalaga sa rule of law. Ang tunay 
na manipestasyon ng pagkakaroon ng good governance ay ang antas 
ng pagpapaabot ng mga pangako ng mga karapatang pantao sa lahat 
ng aspekto: sibil, kultural, ekonomiko, politikal, at sosyal. 

Paano matitiyak ng mamamayan kung nananaig ang good 
governance sa isang lipunan o bansa? Matutunghayan sa kasunod na 
diyagram ang ilan sa mga katangian ng good governance. 


Consensus 

orientation 

Effectiveness at 

efficiency 

Resource 

prudence 

Ecological 

soundness 

Transparency 

( GOOD \ 

l GOVERNANCE J 

Responsiveness 

Rule of Law 

Accountability 

Participation 

Strategic vision 

Equity 

Empowering 

Partnership 

Legitimacy 


Sa pagkamit ng good governance, mahalagang katangian ang 
partisipasyon ng lahat ng mamamayan, tuwiran man o sa pamamagitan 
ng mga institusyong kanilang kinakatawan. Sa rule of law, nararapat na 
maipatupad ang mga batas at igalang ang karapatang pantao nang 
patas at walang kinikilingan. Binibigyang-pansin din sagoodgovernance 
ang equity o pagbibigay sa bawat mamamayan ng pagkakataon na 
mapaunlad o mapanatili ang kanilang kagalingan. Sa consensus 
orientation, sa kabila ng pagkakaiba-iba ng mga interes ay 
pinahahalagahan ang pag-iral ng pangkalahatang kabutihan at kung 
ano ang pinakamabuti sa isang organisasyon, komunidad o bansa sa 
kabuuan. Sa strategic vision, nakikiisa ang mga opisyal ng pamahalaan 
at ng mamamayan sa pagtukoy ng malawak at long term perspective 
para sa kabutihan ng lipunan at pag-unlad ng tao. Ayon sa partnership, 
hindi kakayanin mag-isa ng pamahalaan ang epektibong pamamahala 
nang hindi kabilang ang lahat ng stakeholder nito, mapapubliko o 
pribado. 

Bukod sa tinalakay na mga katangian ng good governance, 
mahalaga ring pagtuunan ng pansin ang dalawa sa katangian ng good 
governance : ang kapananagutang politikal at katapatan. Ipinakikita 

ritong may pananagutan ang mga opisyal ng pamahalaan at maging ang 

pribadong sektor at mga organisasyon ng civil society sa mamamayan 
pagdating sa mga pagpapasyang nakaaapekto sa pangkalahatang 
interes ng isang pamayanan at ng bansa sa kabuuan. 


Binibigyang-linaw ng kapananagutanang taglay na 
kapangyarihan at katungkulan ng mga pinuno upang gampanan ang 
responsibilidad na nakaatang sa kanila. Sa pagkakataong ito, madaling 
matukoy kung sino ang responsable at may pananagutan sa 
komunidad. Ipinahayag din ni Bulatao na kabilang sa may 
pananagutang ito ang lahat ng stakeholder tulad ng mga negosyante at 
community-based organization ngunit higit ang pananagutan ng mga 
inihalal at hinirang na mga opisyal ng pamahalaan. 

Ang katapatannaman ay tumutukoy sa malayang daloy ng 
impormasyon sa lahat ng transaksiyon, proseso, desisyon, at ulat ng 
pamahalaan. Sa pagkakaroon ng transparency, binibigyan ng 
pagkakataon ang mamamayan na magkaroon ng kamalayan sa 
nagaganap sa pamahalaan at makalahok sa mga gawain nito. 

Binigyang-diin ang kapanagutan at katapatan ng mga 
pampublikong opisyal ng pamahalaan sa Artikulo XI ng Saligang-batas 
ng 1987 ng Pilipinas na pinamagatang “Kapanagutan ng mga Pinunong 
Pambayan.” Nakasaad sa loob ng kahon ang tungkol sa Seksiyon 1 ng 
naturang artikulo. 


SEK1. Ang pagtitiwala ng bayan ay angkin ng katungkulang pambayan. 
Ang mga pinuno at mga kawaning pambayan ay kinakailangang 
mamalaging nananagutan sa mga taong-bayan, maglingkod sa kanila na 
taglay ang pinakamataas na pakundangan, dangal, katapatan, at 
kahusayan, manungkulan na taglay ang pagkamakabayan at katarungan 
at mamuhay nang may pagpapakumbaba. 

Hindi magiging posible ang pagkakaroon ng isang mabuting 
pamamahala kung walang kapananagutan at katapatansa panig ng 
pamahalaan at mamamayang laging mulat sa mga gawain ng 
pamahalaan. Kaya naman mahalagang magsagawa ang mamamayan 
ng iba’t ibang paraan ng politikal na pakikilahok: pagboto, pagsali sa civil 
society, at pakikilahok sa participatory governance. Kung ang 
mamamayan ay laging naggigiit sa mga opisyal ng pamahalaan na 
magkaroon ng kapananagutan sa kanilang tungkulin at imaging bukas 
sa pagpapatupad ng mga ito, malaki ang posibilidad na mabawasan 
kung hindi man tuluyang mawala ang mga suliranin ng pamahalaan 
tulad ng katiwalian. 

Gawain 23. Tsart ng Mabuting Pamamahala 

Kompletuhin ang tsart sa pamamagitan ng paglalagay ng 
hinihinging datos at sagot tungkol sa good governance. 






ayon sa World Bank 

ayon sa 

ayon sa 


Good Governance 






Ano ang dapat gawin 


Ano ang partisipasyon ng 
mamamayan? 

Gawain 24.Hagdan Patungong Mabuting Pamamahala 


Ang gawaing ito ay naglalayong tukuyin kung iyong naunawaan 
ang mahahalagang konsepto ng politikal na pakikilahok. Punan ang 
ladder graphic organizer ng wastong titik 















BINABATI KITA! 


Mahusay mong nagawa ang mga gawain sa bahaging ito ng 
modyul. Maging handa para sa mga gawain na nasa susunod na bahagi: 
ang PAGNILAYAN at UNAWAIN. 


PAGNILAYAN at UNAWAIN 


Sa yugtong ito, ang mga tinalakay na paksa tungkol 
sa mga politikal na pakikilahok ay bibigyan ng malalim na 
pagsusuri sa pamamagitan ng pag-ugnay nito sa mga isyu 
at hamong panlipunang nakapaloob sa mga nakaraang 
markahan. 



Gawain 25.Katangian ng Aktibong Mamamayan 

Muling balikan ang inyong binuong listahan ng mga katangian 
ng isang aktibong mamamayan sa gawain 3. Sundin ang sumusunod na 
panuntunan: 

1. Gamit ang inyong mga natutuhan mula sa buong 
modyul na ito ay baguhin/ayusin/panatilihin ang inyong 
listahan ng mga katangian ng isang aktibong 
mamamayan. 

2. Ito ay muling iuulat sa klase at ipaliwanag kung bakit 
binago/inayos/pinanatili ang mga katangiang nasa 
listahan. 

Pamprosesong Tanong: 


1. Ano-ano ang mga nabagong katangian ng isang 
aktibong mamamayan? 

2. Ano-ano naman ang mga katangiang napanatili sa 
listahan? 

3. Ano ang inyong ginawang batayan para sa pagbabago 
at pagpapanatiling ito? 

Gawain 26. My IRF Clock 

Sa puntong ito ay inaasahan na mayroon ka nang malalim na pag- 
unawa sa mga paksa ng modyul na ito: konsepto at katuturan ng 
pagkamamamayan, karapatang pantao, at politikal na pakikilahok. Kaya, 
saguting muli ang pokus na tanong sa My IRF Clock at ilagay ito sa bahagi ng 
Final Idea. 

ILIPAT/ISABUHAY 


Sa pagkakataong ito, isagawa mo ang huling yugto ng 
Modyul 4, ang ILIPAT/ISABUHAY. Gamit ang kaalaman na 
iyong natutuhan mula sa pag-unawa ng teksto at pagsagot sa 
mga gawain, ihanda ang sarili sa paggawa ng susunod na 



Gawain 27. Case Study: The Final Task 

Ang gawaing ito ay ang pagpapatuloy ng Gawain 20.lsaalang- 

alang ang sumusunod na panuntunan: 

1. Muling balikan ang Gawain 20 na may kaugnayan sa isinagawang 
mapping ng mga NGO at PO sa inyong komunidad o barangay. 

2. Pumili ng isang NGO/PO na nais ipokus sa gawaing ito. Sa patnubay 
ng inyong guro o magulang, humingi ng pahintulot na 
makapagpanayam sa mga opisyal ng NGO/PO. Ilahad sa liham ng 
pahintulot ang dahilan ng panayam at petsa kung kalian maaaring 
isagawa ang panayam. 

3. Gawing gabay ang sumusunod na pormat sa pagsagawa ng Final 
Task, Panayam, at Konklusyon. 

IMPORMASYON NG PANGKAT 

a. Baitang at seksiyon: _ 

b. Pangalan ng pangkat:_ 

c. Pinuno: _ 

d. Mga Kasapi: 


NGO/PO na KAKAPANAYAMIN 

a. Pangalan ng NGO/PO:_ 

b. Kasapi ng Komunidad na Kinakatawan: 


c. Adhikain/ adbokasiya ng samahan: 



























MG A TANONG SA PANAYAM: 

1. Aktibo po ba ang inyong samahan sa kasalukuyan? 

2. Nakikipag-ugnayan po ba ang inyong samahan sa pamahalaang 
Barangay/Bayan/Lungsod na inyong kinabibilangan? 

3. May kinatawan po ba ang inyong samahan sa People’s Council ng 
inyong Pamahalaang Barangay/Bayan/ Lungsod? 

4. Kung wala po kayong kinatawan sa People’s Council, ano po ang 
inyong paraan upang maiparating ang inyong adbokasiya sa mga 
opisyal ng pamahalaan? 

5. Sa paanong paraan po aktibo ang inyong partisipasyon sa 
pamahalaan? 

6. May mga pagkakataon po ba na nahihirapan ang inyong samahan 
na maiparating ang inyong adbokasiya sa pamahalaan? Bakit? 

7. Ano po ang inyong mungkahi upang magkaroon ng boses at higit na 
maging aktibo ang inyong partisipasyon sa pamahalaan? 

8. May mga paraan po ba kayo na mahikayat din ang iba pang 
miyembro ng inyong komunidad na mapabilang sa inyong samahan 
at adbokasiya? Ano-ano pong paraan ang inyong 
isinagawa/isasagawa? 


4. Bumuo ng Evaluation Report tungkol sa isinagawang panayam. 
Isaalang-alang ang sumusunod na bahagi sa paggawa ng ulat: 

a. Unang Bahagi - Buod ng Panayam na kinabibilangan ng 
mga sagot ng kinapanayam na opisyal ng piniling NGO/PO. 

b. Ikalawang Bahagi - Paglahad ng konklusyon batay sa 
naging partisipasyon ng piniling NGO/PO sa pamahalaan. 

c. Ikatlong Bahagi - Pagbigay ng mungkahi/rekomendasyon sa 
kung paano higit na mapalalakas ang partisipasyon ng mga 
opisyal at miyembro ng piniling NGO/PO sa pamahalaan. 

5. Ang sumusunod na mga pamantayan ang gagamitin sa 


pagmamarka. 


Pamantayan 

4 

3 

2 

1 

Nilalaman ng 
Evaluation Report 

Kompleto ang 
tatlong bahagi ng 
nilalaman ng 
Evaluation Report, 

May isang nawala 
sa nilalaman ng 
Evaluation Report, 

May dalawang 
nawala sa 
nilalaman ng 
Evaluation Report; 

Hindi kompleto ang 
lahat ng bahagi ng 
Evaluation Report; 


100% ng datos ay 
komprehensibong 
na naitala sa ulat; 

May 1-3 sa mga 
datos ang hindi 
komprehensibong 
naitala sa ulat; 

May 4-6 sa mga 
datos ang hindi 
komprehensibong 
naitala sa ulat; 

Higit sa 6 sa mga 
datos ang hindi 
komprehensibong 
naitala sa ulat; 


100% na wastoang 
mga tala sa ulat 

May 1-3 sa mga 
tala ng ulat ang 
hindi wasto 

May 4-6 sa mga 
tala ng ulat ang 
hindi wasto 

Higit sa 6 sa mga 
tala ng ulat ang 
hindi wasto 

Pamamaraan sa 
Pagsagawa ng 
Case Studyat 
Pagbuo ng 
Evaluation Report 

Wasto at angkop 
ang pamamaraan 
sa pagsagawa ng 
case study 
at mahusay ang 
pagdokumento ng 
Evaluation Report 

Wasto at angkop 
ang higit sa 75% ng 
pamamaraan 
at mahusay ang 
pagdokumento ng 
ulat 

Wasto at angkop 
ang 50% ng 
pamamaraan 
at may pag- 
alinlangan sa 
pagdokumento ng 
ulat 

Mahigit sa 75% 
ang hindi wasto 
ang pamamaraan 
at may pag- 
alinlangan sa 
pagdokumento ng 
ulat 

Paglahad 
ng kongklusiyon, 
mungkahi/ 
rekomendasiyon 

Komprehensibo 
ang paglahad ng 
kongklusyon; 
naipakita ang tunay 
na situwasyon ng 
piniling NGO/PO; 

Komprehensibo 
ngunit may 1-2 tala 
sa kongklusyon ang 
hindi akma o 
nagpapakita ng 
tunay na 
situwasyon ng 
piniling NGO/PO; 

May 3-4 na tala sa 
kongklusyon ang 
hindi akma o 
nagpapakita ng 
tunay na 
situwasyon ng 
piniling NGO/PO; 

May 5 o higit pang 
tala sa 

kongklusyon ang 
hindi akma o 
nagpapakita ng 
tunay na 
situwasyon ng 
piniling NGO/PO; 


Nakapagbigay ng 4 
o higit pang 
mungkahi/ 
rekomendasyon sa 
piniling NGO/PO; 

Nakapagbigay ng 
tatlong mungkahi/ 
rekomendasyon sa 
piniling NGO/PO; 

Nakapagbigay ng 
dalawang 
mungkahi/ 
rekomendasyon sa 
piniling NGO/PO; 

Nakapagbigay ng 
isang mungkahi/ 
rekomendasyon sa 
piniling NGO/PO; 


Makatotohanan ang 
mga iminungkahi/ 

May isang 
mungkahi/ 

May dalawang 
mungkahi/ 

May 3 o higit pang 
mungkahi/ 

rekomendasyon sa 

rekomendasyon 

rekomendasyon 

rekomendasyon 


piniling NGO/PO 

ang hindi 

ang hindi 

ang hindi 



makatotohanan 

makatotohanan 

makatotohanan 


6. Isunod ang pag-uulat sa klase. 

PAGLALAGOM 

Ang Araling Panlipunan 10 na pinamagatang “Mga 
Kontemporaryong Isyu” ay napapanahong paksa sa mga mag-aaral 
dahil binibigyang-diin nito ang makalinang ng kabataang Pilipinong may 
malalim na pag-unawa sa kalagayan ng bansa sa kasalukuyan. Ang 
mga nakapaloob na isyu at hamong panlipunan sa modyul na ito ay 
humihikayat sa pagsusuri ng mga napapanahong isyu sa ating 
kapaligiran, ekonomiya at kabuhayan, kasarian at lipunan. Kabilang din 
ang pag-unlad ng konsepto ng Pagkamamamayan, mga taglay na 
karapatang pantao ng mamamayan, at kanilang gampanin sa paggiit ng 
kanilang partisipasyon sa pamahalaan. 

Sa Modyul 1, ipinaunawa sa atin na likas ang mga panganib sa 
kapaligiran tulad ng lindol, pagputok ng bulkan, at bagyo. Ang paglubha 
ng mga panganib na ito ay dulot din ng tao. Kabilang sa mga salik nito 
ay mabilis na paglaki ng populasyon, pagtaas ng antas ng 

industriyalisasyon, walang habas na paggamit ng mga likas na yaman 
at iba pang gawain ng tao na nakapagpapaigting nang hindi mabuting 
epekto ng mga sakuna. 

Sa pagsagot sa mga hamon ng kapaligiran, patuloy na 

gumagawa ng hakbang ang pamahalaan ng mga paraan upang 

malimitahan ang hindi mabuting bunga ng mga suliraning 
pangkapaligiran sa bansa. Han dito ay pagpasa ng mga batas na may 
kaugnayan sa kapaligiran, pangunguna sa mga programang 

pangkaligtasan tulad ng disaster risk reduction management, at 
paglahok ng iba’t ibang ahensya ng pamahalaan sa mga proyektong 
may kaugnayan sa kapaligiran. 

Inilahad din sa unang modyul na ang mamamayan ang may 
malaking ambag sa paglubha ng mga sakunang pangkapaligiran. Dahil 
dito, nararapat lamang na maging bahagi tayo sa pagtugon sa mga 
hamong pangkapaligiran tulad ng seryosong pagsunod sa batas 
pangkalikasan, pakikilahok sa mga programang pampamahalaan, at 
paghihikayat sa ibang tao na maging aktibo sa pangangalaga sa 
kalikasan. 

Sa Modyul 2, tinalakay ang malaking kaugnayan ng 
pagbabagong pang-ekonomiya sa buhay ng mga Pilipino. Tinalakay sa 
mga aralin ang pagbabago sa sistema ng paggawa tulad ng pag-igting 
ng ugnayan ng internasyunal at lokal na namumuhunan at pagbabago 
sa pang-araw-araw na pamumuhay ng tao. Dahil sa mga pagbabagong 
ito, nagkaroon ng hamon sa pamahalaan na tugunan ang mga 
pagbabagong pang-ekonomiya upang mapakinabangan ang mga ito na 
hindi masasakripisyo ang kabutihang panlahat. Han sa inilahad na 
hakbang ay ang proteksiyon sa maliliit na namumuhunan, paglikha ng 
mga trabaho, at mahusay na pagpapatupad ng mga batas para sa 
kapakanan ng mga manggagawa. 

Para sa mamamayan, nararapat nataglayin nito ang matalinong 
pagpapasiya sa usaping tulad ng pagkonsumo, sa trabahong pipiliin, at 
sa isyu ng pananatili o paglisan sa bansa upang maghanapbuhay. 

Sa Modyul 3, binigyang-pansin ang isyu ng paggalang at 
pagkakapantay-pantay ng tao ano man ang kaniyang sekswalidad: 
lalaki, babae, o bilang isa sa LGBTQ. Sa Pilipinas, hindi maikakailang 
nagpapatuloy pa rin ang diskriminasyon pagdating sa gender at 
identidad. Nan sa mga ito ay ang samu’t saring karahasang nagdudulot 
ng seryosong panganib sa buhay ng mga biktima, diskriminasiyon sa 
paggawa, hanapbuhay, at promosyon, at maging sa hindi pantay na 
pagtrato sa lipunang kanilang kinabibilangan. 

Ang maigting na panawagan ng mga samahang 
pangkababaihan at LGBT na maibsan ang isyu sa gender at identidad 
ang binigyang-tuon ng pangatlong modyul. Ang pagtugon ng 
pamahalaan tulad ng paglikha ng CEDAW at GAD, at pagtakda ng 

Magna Carta for Women ay nagpapakita ng pagsisikap ng Estado na 
mabigyang-lunas ang diskriminasiyon at karahasan sa mga indibiduwal. 

Sa kabila nito, patuloy na hinahangad ng iba’t ibang 
organisasyong pangkababaihan at LGBT na itaguyod ang tunay na 
paggalang at pagkakapantay-pantay sa pamamagitan ng pagtanggap 
ng Yogyakarta Principles at seryosong pagpapatupad ng mga batas 
laban sa diskriminasyon at karahasan sa bawat tao ano man ang 
kasarian at identidad nito. 

Sa Modyul 4 na pinamagatang “Ang Pagkamamamayan”, sinuri 
ang bahaging ginagampanan ng mamamayan para sa pagbabagong 
panlipunan. Naunawaan mo ang pagbabago ng konsepto ng 
Pagkamamamayan mula sa tradisyonal na pananaw patungo sa 
lumalawak na kahulugan ng pagkamamamayan. 

Binigyang-diin ng paglawak ng konsepto ng pagkamamamayan 
ang papel ng mamamayan na hindi lamang bilang tagamasid sa 
lipunang ginagalawan kundi ang pagkakaroon ng aktibong pakikilahok 
sa pagtugon sa mga isyung kinakaharap ng lipunan. Ipinakita rin sa 
lumawak na konsepto ng Pagkamamamayan ang pagiging masigasig 
ng bawat isa na harapin ang mga suliranin at maging aktibo sa 
paghanap ng solusyon sa pamamagitan ng pakikipagdiyalogo sa 
pamahalaan at pakikiisa sa mga gawaing makatutulong upang 
mabigyang-lunas ang mga isyung kinakaharap ng bansa. 

Tinalakay rin sa huling modyul ang mga karapatang pantao na 
taglay ng bawat mamamayan at ang mga karapatang ito na nag-ugat sa 
umiiral na Saligang Batas ng 1987 ng Pilipinas at ng Universal 
Declaration of Human Rights ng United Nations. Ipinakita rin saaraling 
ito na ang pagkakaroon ng kaalaman sa mga karapatang pantao ay 
hindi dapat tumitigil sa pagtukoy lamang ng mga karapatang ito. Bagkus, 
tungkulin ng mamamayan na aktuwal na igiit at isakatuparan ang mga 
karapatang ito upang higit na maipakita ang kanilang aktibong 
pakikilahok sa pagharap sa mga isyu at hamong panlipunan. 

May iba’t ibang paraan upang aktibong makilahok ang 
mamamayan. Isa rito ay eleksiyon na itinuturing bilang pinakapayak na 

paraan ng pakikilahok. Tungkulin ng bawat mamamayan ang pumili ng 
magiging pinuno ng bansa na maglilingkod at mangangalaga sa mga 
karapatang pantao ng bawat indibiduwal. Bukod sa eleksiyon, higit na 
maisasakatuparan ang tunay na pakikilahok ng mamamayan sa 
pamamagitan ng pagiging aktibo sa civil society, pagiging kaanib sa 
mga NGO at PO, pagiging seryoso na makabahagi sa participatory 
governance, at paggiit sa pamahalaan na magkaroon ng mapanagutang 
politikal at katapatan. 

Sa pagtatapos ng asignaturang ito, hinatid ng mga tinalakay na 
modyul ang iba’t ibang isyu at hamong panlipunan na tunay na may 
malaking epekto sa buhay ng mga Pilipino sa kasalukuyan. Sa 
pagkakataong ito, hindi lamang mahalaga ang magkaroon ng kaalaman 
at pag-unawa sa mga sanhi, bunga, at epekto ng mga nabanggit na 
suliraning panlipunan. Higit sa mga ito, dapat taglayin ng bawat 
mamamayan ang mapanuring pag-iisip, matalinong pagpapasiya, at 
tunay na pagtanggap sa responsibilidad ng pagiging mamamayan — 
ang maging aktibo sa pakikilahok sa mga gawaing politikal at 
panlipunan, handang itaguyod ang kaniyang mga karapatan, at maging 
kabahagi sa bawat hakbang upang makamit ang tunay na pagbabago 
at pag-unlad ng kaniyang bansa. 

GLOSARYO 


Bill of Rights (Katipunan ng mgaKarapatan) - tumutukoy sa mga 
karapatan ng mga mamamayang Pilipino na makikita sa Artikulo III ng 
1987 Saligang Batas ng Pilipinas 

CHR - o Commission on Human Rights; komisyong itinadhana ng 
Saligang Batas na maging malaya sa tatlong sangay ng pamahalaan 
ng Pilipinas na may adhikaing kilalanin at pangalagaan ang mga 
karapatang pantao ng lahat ng indibiduwal sa bansa kabilang ang mga 
Pilipinong nasa ibayong dagat 

Civil Society - isang sektor ng lipunang hiwalay sa Estado. Binubuo 
ito ng mamamayang nakikilahok sa mga kilos-protesta, lipunang 
pagkilos, at mga Non-Governmental Organization/ People’s 
Organization 

Corruption Perception Index - isang panukat na naglalaman ng 
pananaw ng mga eksperto tungkol sa lawak ng katiwalian sa isang 
bansa 

Democracy Index - isang panukat na binuo ng Economist Intelligence 
Unit na tumutukoy sa kalagayan ng demokrasya sa 167 bansa sa 
buong mundo 

Ekspatrasiyon - kusang loob na pagtatakwil ng pagkamamamayan. 
Hindi maaaring gawin sa panahon ng digmaan 


Estado - isang malayang lupon ng mga tao na permanenteng 
sumasakop sa isang tiyak na teritoryo, may panloob at panlabas na 

soberanya, at may matatag na pamahalaang namamahala sa mga 
mamamayan nito 

Global Corruption Barometer - kaisa-isang pandaigdigang survey na 
nagtatanong sa opinyon ng mga tao tungkol sa katiwalian sa kanilang 
bansa 

Good Governance - proseso kung saan ang mga pampublikong 
institusyon ay naghahatid ng kapakanang pampubliko, nangangasiwa 
sa pag-aaring yaman ng publiko at tinitiyak na mapangalagaan ang 
mga karapatang pantao, maging malaya sa pang-aabuso at 
korapsyon, at may pagpapahalaga sa rule of law 

Karapatang pampolitika - ang mga karapatang pampulitika ay 
patungkol sa karapatan ng mga mamamayan na makilahok a 
pamamalakad ng pamahalaan 

Karapatang sibil - ang mga karapatang sibil ay yaong ipinagkakaloob 
sa tao upang matamasa ang kaligayan sa buhay. Kabilang dito ang 
karapatan sa buhay, kalayaan at pagtatamao ng kasiyahan sa buhay 

Karapatang sosyal - ang mga karapatang panlipunan o sosyal at 
ekonomiko ay yaong ipinagkakaloob upang matiyak ang kapakanan at 
seguridad ng tao. Ang karapatang mag-asawa, maghanapbuhay at 
magmana ng mga ari-arian ay ilan sa mga halimbawa nito 


Korapsyon - o katiwalian sa paggamit sa posisyon sa pamahalaan 
upang palaganapin ang pansariling interes 

Magna Carta - dokumentong nilagdaan ni Haring John I ng England 
noong 1215 na naglalaman ng ilang karapatan ng mga taga-England 
at naglimita sa kapangyarihan ng hari ng England 

Mamamayan - pinakamahalagang elemento ng estado. Ang mga tao 
ang namamahala at nagsasagawa ng mga gawain ng estado. Kung 
walang mamamayan, hindi magkakaroon ng isang estado 

Naturalisasyon -prosesong pinagdaraanan ng isang dayuhang 
nagnanais maging mamamayan ng isang estado 

Non-Governmental Organization (NGO) - isang uri ng boluntaryong 
organisasyong naglalayong magbigay ng suporta sa mga programa ng 
mga People’s Organization 

Pagkamamamayan - (citizenship) pagiging miyembro ng isang 
samahang pampolitika at may karapatang sibil at politikal. 

Participatory Governance - isang uri ng pansibikong pakikilahok 
kung saan ang mga ordinaryong mamamayan ay katuwang ng 
pamahalaan sa pagbalangkas at pagpapatupad ng mga solusyon sa 
suliranin ng bayan 

Participatory Budgeting - proseso kung saan magkasamang 
babalangkasin ng pamahalaan at ng mamamayan ang budget ng yunit 
ng pamahalaan 

People’s Organization (PO) - isang uri ng boluntaryong 
organisasyong naglalayong isulong ang interes o kapakanan ng sektor 
na kinabibilangan ng mga miyembro 

Polis -tawag sa mga lungsod-estado ng sinaunang Greece na 
binubuo ng mga citizen na limitado lamang sa kalalakihan 

Porto Alegre - lungsod sa Brazil na nagpasimula ng participatory 
governance 

Repatrasiyon - kusang loob na pagbabalik sa dating 
pagkamamamayan 

Saligang-batas - isang katipunan ng mga pangunahing simulain, 
pamantayan at doktrinang dapat sundin ng mga mamamayan. 
Nakasaad dito ang mga kapangyarihan ng pamahalaan at ang mga 
karapatan at tungkulin ng mga mamamayan upang maging matibay 
ang pagkakabuklod ng sambayanan 

UDHR - o Universal Declaration of Human Rights ay mahalagang 
dokumentong tinanggap ng UN General Assembly noong 1948 na 
naglalahad ng mga karapatang pantao ng bawat indibiduwal tulad ng 
mga karapatang sibil, politikal, ekonomiko, sosyal, at kultural 


439 



Bibliography 


The 11th Commandment for Voters. (2013, May 9). Retrieved March 
26, 2014, from Bicol Mai: Bicolandia's Only Regional Newspaper: 
http://www.bicolmail.com/2012/?p=8488 

Asian NGO Coalition for Agrarian Reform and Rural Development 

(ANGOC). (2006). Promoting Participatory Local Governance for 
Rural Development. Quezon city: Report of the Third Country 
Training Program on Building Capacities of ASIAN NGOs in 
Poverty Reduction through Community Actions.. 

Bello, W. (2000, May). Civil Society as Global Actor: Pitfalls and 
Promises. Retrieved February 15, 2017, from Global Policy: 
https://www.globalpolicy.Org/component/content/article/177/3163 
1 .html 

Blair, H. (2012). Participatory Budgeting and Local Governance. Visby: 
Swedish International Center for Local Democracy. 

Cabangon, N. (Composer). (2009). Ako'y Isang Mabuting Pilipino. [N. 
Cabangon, Performer] Manila, Philippines. 

Cabangon, N. (2010). Ako'y Isang Mabuting Pilipino. Retrieved March 
23, 2014, from Lyrics: http://lyrics.rebelpixel.com/2010/06/akoy- 
isang-mabuting-pilipino/ 

Cebreros, M. T. (2014, January 26). CHR calls for respect for human 
rights as houses demolished in Agham Road. Retrieved March 
26, 2014, from Commission on Human Rights: 
http://www.chr.gov.ph/MAIN%20PAGES/news/PR_26Jan2014_A 
gham.htm 

Co, E., Lim, M., Jayme-Lao, M. E., & Lilibeth, J. (2007). Philippine 

Democracy Assessment: Minimizing Corruption. Pasig: Friedrich- 
Ebert-Stiftung. 

Commission on Human Rights and Department of Education. (2003). 
Facilitator's Manual on Human Rights Educaion: Training Pack 
on Human Rights Education for Trainers of Classroom Teachers. 
Quezon City/Pasig City: Commission on Human Rights and 
Department of Education. 

Constantino-David, K. (1998). From the Present Looking Back: A 

History of the Philippine NGOs. In G. S. Noble, Organizing for 
Democracy: NGOs, Civil Society, and the Philippine State (p. 6). 
Honolulu: University of Hawai'i Press. 

de Leon, H. S. (2008). Textbook on the Philippine constitution . Manila: 
Rex Book Store. 


440 



Diokno, M. S. (1997). Citizenship and Democracy in Filipino Political 
Culture, vol. 1. Quezon City: UP Third World Studies Center. 
IFAD Executive Board 67 th Session (1999). Good Governance: An 
Overview. Rome. 


Konstitusyon ng Republika ng Pilipinas 1987. (n.d.). Retrieved March 
25, 2014, from Official Gazette of the Philippines. 

Koryakov, I., & Sisk, T. (2003). Democracy at the Local Level. Retrieved 
February 22, 2014, from I Know Politics: 
http://iknowpolitics.org/sites/default/files/democracy-locallevel- 
southcaucus.pdf 

Lacson, A. L. (2005). 12 Little Things EVery Filipino Can Do to Help Our 
Country. Quezon City: Alay Pinoy Publishing. 

Mangahas, M. (2008, April 19). Filipino Ideals of Good Citizenship. 
Retrieved March 19, 2014, from Inquirer: 
http://opinion.inquirer.net/inquireropinion/columns/view/20080419 
-131332/Filipino-ideals-of-good-citizenship 
Minos, D. C. (2002, April). Porto Alegre, Brazil: A new, sustainable and 
replicable model of participatory and democratic governance? 
Retrieved February 28, 2014, from Transnational Institute: 
http://www.tni.org/sites/www.tni.org/archives/archives/chavez/por 
toalegre.pdf 

PCIJ (Philippine Center for Investigative Journalism). (2013, May 10). 
Polls may be orderly, peaceful, but vote-buying still a problem. 
Retrieved August 21,2014, from Philippine Center for 
Investigative Journalism: www.pcij.org/blog/2013/05/10/polls- 
may-be-orderly-peaceful-but-vote-buying-still-a-problem 
Putzel, J. (1998). Non-Governmental Organizations and Rural Poverty. 

In G. S. Noble, Organizing for Democracy: NGOs, Civil Society, 
and the Philippine State (pp. 77-79). Flonolulu: University of 
Flawai'i Press. 

Saligang-batas ng 1987 ng Pilipinas. (1987, February 2). Ang 

Konstitusyon ng Republika ng Pilipinas 1987. Retrieved August 
21,2014, from Official Gazette: 

http://www.gov.ph/constitutions/ang-konstitusyon-ng-republika- 
ng-pilipinas-1987/ 

Santiso, C. (2001). Good Governance and Aid Effectiveness: The World 
Bank and Conditionality. Washington DC: Johns Hopkins 
University. 

Silliman, G. &. (1998). Introduction. In G. &. Silliman, Organizing for 
Democracy: NGOs, Civil Society, and the Philippine State (p. 

13). Honolulu: University of Hawai'i. 

Sun Star. (n.d.). Retrieved March 26, 2014, from Vote Buying: 
http://gallery.sunstar.com.ph/keyword/vote%20buying/ 


441 



UN (United Nations). (2014). The Universal Declaration of Human 
Rights. Retrieved 26 2014, March, from United Nations: 
http://www.un.org/en/documents/udhr/history.shtml 
UNITED NATIONS. (2007). Good Governance Practices for the Protection 

of Human Rights. New York and Geneva: United Nations Publication. 

UNICEF (United Nations International Children's Emergency Fund). 
(2014). UNICEF. Retrieved March 26, 2014, from Rights 
Overview: http://www.unicef.org/crc/files/Rights_overview.pdf 
United for Human Rights. (2014). Retrieved March 26, 2014, from A 
Brief History of Human Rights: 

http://www.humanrights.com/what-are-human-rights/brief- 

history/cyrus-cylinder.html 

United for Human Rights. (2014). A Brief History of Human Rights. 
Retrieved August 21,2014, from United for Human Rights: 
http://www.humanrights.com/what-are-human-rights/brief- 
history/cyrus-cylinder.html 

Vera Files. (2013, February 1). Democracy at Gunpoint: Election- 

Related Violence in the Philippines. Retrieved March 26, 2014, 
from Vera Files: http://verafiles.org/taf-vera-files-to-launch- 
democracy-at-gunpoint-election-related-violence-in-the- 
philippines/ 

Yeban, F. (2004). Requirements of Transformative Education. In A. 
Tujan, Transformative Education (pp. 130-143). Quezon City: 
IBON Books. 


442 



